
Continuarea  prezentării  extinse  a  studiilor  de  caz 

începute  în  volumul  1 

Metoda  mea  de  cercetare  a  vieţilor  anterioare  se  bazează  pe 
binecunoscutele  capacităţi  parapsihice  -  clarviziunea  şi  telepatia 
pe  care  le-am  verificat  lucrând  cu  mii  de  spirite  şi  clienţi,  timp  de 
peste  două  decenii.  Redau  mai  jos  o  parte  dintre  rezultatele  muncii 
mele  de  cercetare,  completate  cu  reacţiile  celor  care  au  beneficiat 
de  studiul  karmic  realizat  de  mine.  Se  poate  observa  cu  uşurinţă 
puternica  legătură  spirituală  dintre  omul  de  astăzi  şi  încarnările 
anterioare  ale  spiritului  său.  Impactul  trecutului  spiritual  asupra 
fiecărui  om  este  incontestabil.  Dacă  fiecare  individ  ar  putea  să  afle 
aspecte  din  vieţile  sale  anterioare,  ar  reuşi  cu  siguranţă  să  îşi 
organizeze  viaţa  actuală  într-un  mod  mult  mai  agreabil  pentru  el.  în 
felul  acesta,  prezentul  nu  ar  mai  deveni  copleşitor  prin  problemele 
pe  care  le  pune  zilnic  în  faţa  fiecăruia  dintre  noi. 

medium  şi  clarvăzător  NINA  PETRE ,  2015 


Studiile  de  caz 
ANCA,  Franţa  (episoadele  1,  2,  3) 
CLARA,  Germania  (episodul  1) 
DORINA,  Grecia  (episoadele  1,  2,  3) 
ELY,  Canada  (episoadele  1,  2,  3) 
GIULIA,  Italia  (episoadele  1-6) 
MAGDA,  Bucureşti  (episoadele  1,  2,  3) 
REBEKKA,  Sibiu  (episodul  1) 
_ SORIN,  Bucureşti 


din  volumul  1: 

ANDREEA,  Braşov  (episoadele  1,  2) 
DANIEL,  Suedia  (episoadele  1,  2,  3,  4) 

ERIKA,  Australia  (episoadele  1,  2,  3,  4) 
ILINCA,  Bucureşti  (episoadele  1,  2) 
NICOLETA,  Tg-Mureş  (episoadele  1,  2) 
SIMONA,  Oradea  (episoadele  1,  2) 

Sunt  prezentate  vieţile  antecesorilor  spirituali  (în  ordine  inversă 
cronologică,  cu  elemente  istorice  şi  geografice),  precum  şi  reacţiile 
destinatarilor. 

ANCA-ELENA 


Prezentare 

De  profesie  asistent  medical  generalist  şi  kinetoterapeut,  ANCA-ELENA 
a  răspuns  propunerii  surorii  ei,  ERIKA,  de  a-şi  urma  împreună  calea 
norocului  în  emisfera  sudică.  Se  simt  foarte  bine  în  Australia,  unde  şi-au 
găsit  job-uri  pe  placul  lor.  ANCA-ELENA  se  află  în  căutarea  unor 
modalităţi  de  evoluţie  spirituală,  simţind  că  îşi  poate  înlătura  unele 
nemulţumiri  prin  cunoaşterea  elementelor  karmice  transmise  de  propriul 
spirit.  S-a  alăturat  cu  entuziasm  surorii  ERIKA,  o  mai  veche 
colaboratoare  a  noastră  la  acest  capitol,  fiind  conştientă  că  poate  ajuta 
oamenii  cu  frumuseţea  gândurilor  sale. 


Nina  Petre 
24  august  2012 

EPISOADE  SPIRITUALE  COMENTATE 
®  Mihrad  Larrudi  (1898-1948) 

O  Joseph  Ryan  (1801 -1876) 

®  Nok  (1713-1788) 

O  KirDek  (1631-1674) 

®  Lurma  Sagdik  (1528-1594) 

®  Darrl  (1413-1486) 

O  Teodoro  Sigas  (1326-1377) 

®  Kyenna  (1268-1315) 


EPISODUL  1  -  MIHRAD 

Episodul  spiritual  nr.i  o  are  ca  eroină  pe  algerianca  MIHRAD 
LARRUDI,  care  a  trăit  între  anii  1898-1948.  Ea  s-a  născut  în  localitatea 
portuară  denumită  astăzi  Cherchell,  situată  la  vest  de  Alger,  pe  ţărmul 
Mării  Mediterane.  Părinţii  lui  Mihrad,  Tikar  (tatăl)  şi  Errul  (mama),  erau 
de  origine  berberă.  Cei  doi  soţi  au  avut  cinci  copii:  fetele  se  numeau 
MIHRAD  şi  Iaulh,  iar  băieţii,  Ranul,  Iussuf,  Kundhar.  Familia  nu  era 
săracă,  dar  nici  bogată.  Tot  ceea  ce  reuşea  Tikar  să  pună  deoparte  pentru 


NINA  PETRE  -  Vieţile  anterioare  ale  spiritului  Voi. 2 


pag.  2 


viitorul  copiilor  provenea  din  munca  lui  de  bijutier  şi  din  cea  a  nevestei 
sale,  care  lucra  toată  ziua  în  bucătăria  unui  colonel  francez. 

Teritoriul  Algeriei,  locuit  încă  din  antichitate  de  triburi  berbere,  a 
fost  stăpânit  în  secolele  următoare  de  cartaginezi,  Regatul  Numid, 
Imperiul  Roman,  vandali,  bizantini,  arabi.  în  secolele  7  şi  8,  ţara  fiind 
inclusă  în  Califatul  Omeyyad,  populaţia  a  adoptat  limba  arabă  şi  islamul 
ca  religie.  în  1518  a  trecut  sub  stăpânirea  Imperiului  Otoman,  devenind 
pentru  3  secole  cartierul  general  al  piraţilor  berberi  care  operau  în 
Mediterana  Occidentală.  în  1830,  prin  ocuparea  oraşului  Alger,  a  început 
cucerirea  colonială  franceză,  întâmpinată  cu  o  puternică  rezistenţă 
populară,  condusă  de  emirul  Abd  el-Kader  între  anii  1830-1847.  în  1871, 
insurecţia  din  Kabylia  (regiune  situată  în  Micul  Atlas,  centrul  naţiunii 
berbere)  fiind  înăbuşită  de  militarii  francezi,  a  marcat  cucerirea  ţării. 

în  mod  firesc,  părinţii  şi  rudele  lui  Mihrad  nutreau  sentimente  ostile 
faţă  de  ocupanţii  francezi.  O  parte  din  veniturile  lui  Tikar,  obţinute  prin 
vânzarea  bijuteriilor  create  de  el,  ajungea  la  revoluţionarii  berberi,  care 
acţionau  în  ilegalitate.  Mihrad  avea  13  ani  când,  în  anul  1911,  a  luat  fiinţă 
partidul  numit  Tinerii  Algerieni,  care  cerea  ca  reprezentanţi  ai  populaţiei 
algeriene  să  participe  la  guvernarea  ţării  lor,  Algeria  având  atunci  un 
statut  de  colonie  franceză.  Sprijinul  financiar  adus  de  Tikar  membrilor 
noului  partid  i-a  atras  bijutierului  suspiciuni  grave  din  partea  conducerii 
franceze  a  oraşului.  Un  an  mai  târziu,  în  1912,  întreaga  familie  a  plecat  în 
exil  cu  un  vapor  egiptean,  care  i-a  debarcat  pe  toţi  în  Cairo. 

Capitala  Egiptului,  Cairo,  oraş  situat  la  gurile  deltei  Nilului,  la  120 
km  distanţă  de  Marea  Mediterană,  a  fost  întemeiat  în  anul  969  de 
dinastia  arabă  a  Fatimizilor.  S-a  impus  foarte  curând  ca  o  nouă  capitală 
artistică  şi  culturală  a  Islamului.  Sub  domnia  mamelucilor  (care  în  1261 
au  adus  un  prinţ  abbasid  din  Bagdad  şi  l-au  numit  calif),  Cairo  a  devenit 
cel  mai  mare  centru  comercial  din  Orientul  Apropiat,  rol  pe  care  şi  l-a 
menţinut  până  la  crearea  unei  noi  rute  comerciale  în  Oceanul  Atlantic  (în 
secolul  16).  Transformarea  Egiptului,  în  1517,  într-o  provincie  a 
Imperiului  Otoman,  a  atras  decăderea  economică  şi  culturală  a  ţării.  Deşi 
expediţia  de  cucerire  a  Egiptului  întreprinsă  de  Napoleon  Bonaparte 
(1798-1801)  a  eşuat,  totuşi  ea  a  prefigurat  zorii  unei  noi  epoci,  provocând 
redeşteptarea  culturală  şi  politică  a  ţării. 

Paşa  Mehmet  Aii  (Mohammed  Aii),  devenit  în  1805  stăpân  al 
Egiptului,  a  trecut  la  modernizarea  ţării,  aducându-i  independenţa  de 
sub  autoritatea  Porţii  Otomane.  Totuşi,  Egiptul  a  rămas  până  în  1914  în 
mod  nominal  o  provincie  a  Imperiului  Otoman.  Odată  cu  construirea 
Canalului  Suez  (1859-1869),  amestecul  franco-britanic  în  viaţa 
economică  şi  politică  a  Egiptului  a  devenit  tot  mai  puternic.  Revoluţia 
naţională  egipteană  dintre  anii  1879-1882  a  provocat  intervenţia  militară 
a  Marii  Britanii,  urmată  de  ocuparea  şi  transformarea  Egiptului  în 
protectorat  englez.  Mişcarea  de  emancipare  naţională  desfăşurată  între 
1919-1922  a  marcat,  după  Primul  Război  Mondial,  un  prim  succes  prin 

proclamarea  independenţei,  Egiptul  devenind  monarhie  constituţională 
în  1922. 

Ajunsă  în  Cairo,  familia  Larrudi  a  găsit  oraşul  sub  ocupaţie  engleză. 
Având  un  frate  negustor  în  oraş,  Tikar  a  primit  de  la  Irdhakan  ajutorul 
necesar  pentru  a-şi  începe  viaţa  pe  noul  teritoriu.  Irdhakan  i-a  găsit  o 
casă  şi  un  mic  spaţiu  pentru  atelier.  Tot  el  i-a  făcut  rost  de  materialele 
necesare  confecţionării  bijuteriilor.  Cei  trei  băieţi,  mai  mari  decât 
surorile  lor,  au  pus  umărul  la  treabă,  intrând  ucenici  la  patroni  care  se 
ocupau  cu  comerţul.  Acest  domeniu  de  activitate  era  vital  pentru  oraşele 
Egiptului  existente  pe  cele  două  maluri  ale  Nilului.  în  permanenţă,  bărci 
şi  vapoare  încărcate  cu  marfă  străbăteau  apa  celebrului  fluviu,  în  aval  şi 
amonte. 

Fetele,  MIHRAD  şi  sora  ei  mai  mică,  Iaulh,  s-au  îndreptat  spre 
practicile  medicale,  care  puteau  fi  studiate  cu  medici  vestiţi,  profesori  la 
celebra  universitate  din  Cairo.  Timp  de  6  ani,  între  1917  şi  1923, 
MIHRAD  a  învăţat  pretenţioasa  meserie  de  medic. 

La  un  an  după  terminarea  studiilor,  s-a  căsătorit  cu  medicul  Surkan 
Al-Diwi,  coleg  de  serviciu  la  spitalul  unde  fusese  angajată,  el  fiind  cu  doi 
ani  mai  în  vârstă  decât  ea.  Ţara  îşi  proclamase  independenţa  în  urmă  cu 
doi  ani,  iar  sultanul  Ahmed  Fuad  îşi  luase  titlul  de  rege  al  Egiptului,  sub 
numele  de  Fuad  I.  Profund  dedicaţi  profesiei  lor,  soţii  Diwi  au  stat 
departe  de  luptele  politice,  neavând  dorinţa  de  a  ajunge  în  funcţii  înalte. 
Amândoi  doreau  să  îşi  ajute  poporul,  dar  nu  cu  vorbe  deşarte,  ci  cu  fapte 
concrete,  tratând  oamenii  bolnavi  şi  săraci  care  ajungeau  în  spitalele  lor. 
Pentru  tratarea  familiilor  bogate,  cei  doi  soţi  medici  erau  chemaţi  la  orice 
oră  în  imensele  palate  care  dominau  oraşul. 

MIHRAD,  obişnuită  din  copilărie  cu  munca  grea,  şi-a  luat  în  serios 
rolul  de  soţie,  mamă  şi  gospodină  în  casa  ei.  Pentru  a-şi  putea  continua 
munca  la  spital,  MIHRAD  a  acceptat  ajutorul  mamei  sale,  care  era  o 
bucătăreasă  excelentă.  Errul  şi-a  ajutat  fiica  şi  în  creşterea  celor  doi  copii 
aduşi  de  ea  pe  lume:  fetiţa  se  numea  Murruh,  iar  băiatul,  Lundur.  Părinţii 
lor,  ajunşi  oameni  cu  ceva  avere,  pusă  deoparte  pentru  ei,  i-au  trimis  la 
şcoli  bune,  unde  lucrau  şi  profesori  sosiţi  din  Europa. 

Munca  la  spital  şi  viaţa  întregii  familii  Diwi  au  decurs  normal  până 
la  debutul  marelui  conflict  armat  cunoscut  în  istoria  omenirii  sub 
denumirea  de  cel  de-al  Doilea  Război  Mondial.  Anul  1939  i-a  surprins  pe 
MIHRAD  şi  Surkan  cu  doi  copii  minori  de  crescut  şi  4  bătrâni  (bunicii 
copiilor)  bolnavi  de  frică.  Din  nevoia  de  întrajutorare,  cu  toţii  s-au  mutat 
în  casa  lui  Surkan,  formând  3  generaţii  de  oameni  care  se  pregăteau 
pentru  a  rezista  împreună  în  vremurile  grele  pe  care  le  presimţeau. 

în  decursul  marelui  război,  Egiptul  a  reprezentat  o  bază  militară 
pentru  englezi.  Trupele  engleze  au  oprit  ofensiva  armatei  germane,  care 
înainta  în  mod  periculos  spre  barajul  de  la  Assuan.  în  bătălia  de  la  El 
Alamein,  desfăşurată  între  23  octombrie  şi  3  noiembrie  1942,  armata 
germană,  condusă  de  mareşalul  Rommel,  a  fost  înfrântă  de  către  cea 
engleză  din  Egipt,  condusă  de  generalul  Montgomery. 

în  perioada  războiului,  spitalul  în  care  lucrau  soţii  Diwi  primea  zilnic 
răniţi,  unii  dintre  ei  murind  sub  ochii  medicilor,  care  nu  îi  mai  puteau 
ajuta  cu  nimic.  MIHRAD  se  simţea  din  ce  în  ce  mai  obosită,  din  cauza 
trudei  de  zi  şi  noapte  în  spital.  De  copii  se  ocupau  bunicii,  dar  femeia 
suferea  în  tăcere,  din  cauza  neputinţei  de  a  sta  mai  mult  lângă  fiica  şi  fiul 
ei.  Amândoi  au  înţeles-o,  au  iubit-o  şi  au  respectat-o  după  cum  merita. 
Surkan,  mereu  atent  şi  iubitor,  şi-a  dat  seama  că  soţia  lui  slăbea  văzând 
cu  ochii,  deşi  războiul  trecuse,  iar  munca  la  spital  devenise  mai 
suportabilă.  A  convins-o  pe  MIHRAD  să  se  lase  examinată  de  un  grup  de 
medici,  unul  dintre  ei  fiind  invitat  special  pentru  ea  tocmai  de  la  Londra. 
Rezultatele  analizelor  au  fost  îngrijorătoare,  inima  pacientului  aflându-se 
într-o  stare  foarte  gravă.  Profesorul  Smith  a  propus  transportarea  ei  la 
Londra,  unde  s-ar  fi  găsit  condiţii  mai  moderne  de  tratament.  MIHRAD, 
conştientă  că  viaţa  ei  se  afla  pe  sfârşite,  a  refuzat  călătoria,  motivând  că 
dorea  să  rămână  lângă  familia  ei. 

La  începutul  anului  1948  i-a  murit  mama,  fiinţa  pe  care  ea  o 
divinizase  pentru  hărnicia  şi  bunătatea  ei.  Sfârşitul  bunei  Errul  a 
însemnat  şi  sfârşitul  fiicei  sale.  MIHRAD  şi-a  urmat  mama  pe  lumea 
cealaltă  la  câteva  zile  după  înmormântarea  ei.  A  lăsat  în  urmă  o  amintire 
frumoasă,  de  om  dăruit  familiei  şi  profesiei  sale,  dar  şi  câteva  fiinţe 
distruse  de  durere:  tatăl  ei,  soţul,  copiii  şi  socrii,  care  au  iubit-o  enorm. 

Nina  Petre 
20  august  2013 


COMENTARIUL  ANCĂI-ELENA 

„Mi-a  făcut  o  deosebită  plăcere  să  citesc  despre  eroina  algeriancă 
Mihrad  Laruddi.  Pot  să  vă  spun  că  am  multe  asemănări  cu  acest 
personaj.  Acum  reuşesc  să  înţeleg  mult  mai  multe  lucruri  legate  de  viaţa 
mea. 

La  fel  ca  şi  Mihrad,  mereu  am  fost  foarte  ascultătoare  de  părinţi. 
Ceea  ce  îmi  spuneau  ei  să  fac  era  lege  pentru  mine.  îi  iubesc  şi  îi  respect 
foarte  mult.  Acum  pot  să  înţeleg  de  ce  şi  în  viaţa  aceasta  am  fost  foarte 
legată  de  mama  mea.  îmi  aduc  aminte  de  un  episod  din  viaţa  mea  care  s- 
a  petrecut  pe  la  vârsta  de  5-6  ani.  Pe  mama  o  vedeam  foarte  abătută  şi 
bolnavă  în  acea  perioadă.  Cuprinsă  de  frică  că  ar  putea  muri  şi  că  aş 
putea  să  o  pierd  (o  idee  care  era  numai  în  mintea  mea),  m-am  dus  în 
camera  mea,  m-am  aşezat  în  faţa  geamului  în  genunchi  şi,  plângând,  mă 
rugam  lui  Dumnezeu  să  o  lase  pe  mama  cu  mine  şi  să  trăiască  până  la 
adânci  bătrâneţi. 

O  altă  asemănare  ar  fi  aceea  că  mereu  îmi  place  să-i  ajut  pe  ceilalţi, 
uitând  de  mine  uneori,  ceea  ce  nu  este  chiar  atât  de  bine.  Mereu  mi-a 
plăcut  să  fiu  alături  de  cei  care  au  intr-adevăr  nevoie  de  ajutorul  meu. 

O  altă  asemănare,  care  acum  înţeleg  că  este  o  greşeală  enormă,  ar  fi 
aceea  că  muncesc  până  la  epuizare,  indiferent  ce  fel  de  muncă  ar  fi  ea 

(fizică  sau  intelectuală).  Acum  înţeleg  că  trebuie  să  fii  precaut  în  tot  ceea 
ce  faci  şi  să  nu  faci  nimic  peste  puterile  tale. 

Legat  de  famile,  încă  nu  ştiu  cum  m-aş  comporta  într-o  căsnicie. 

Pot  să  vă  spun  că  nu  am  nicio  deosebire  legată  de  acest  personaj, 
numai  asemănări.  Până  şi  limba  arabă  observasem  că  reuşeam  să  o  învăţ, 
ba  mai  mult,  îmi  şi  plăcea,  nu  mi  se  părea  atât  de  complicată  (pe  vremea 
studenţiei  am  avut  mulţi  prieteni  care  vorbeau  araba,  iar  câţiva  dintre  ei 
erau  chiar  din  Egipt :) )” 

Anca-Elena 
25  august  2013 
Australia 


Episodul  2:  JOSEPH 

Episodul  spiritual  nr.2  îl  are  ca  erou  pe  canadianul  JOSEPH  RYAN, 
care  s-a  născut  în  oraşul  Montreal  şi  a  trăit  între  anii  1801-1876.  Părinţii 
lui,  Rosten  şi  Allia,  erau  imigranţi  scoţieni.  în  afară  de  unicul  băiat, 
JOSEPH,  soţii  Ryan  au  avut  şi  o  fiică,  Gilla,  mai  în  vârstă  cu  3  ani  decât 
fratele  ei. 

Oraşul  Montreal,  fondat  în  anul  1642,  în  timpul  colonizării  franceze, 
aparţinea  provinciei  Canada  Inferioară  (Quebec),  înfiinţată  prin  Canada 
Act  (în  anul  1791).  Prin  tratatul  de  pace  de  la  Paris  (1763),  care  a  încheiat 
Războiul  de  7  ani,  toate  posesiunile  coloniale  franceze  din  Canada  au 
revenit  Coroanei  Britanice.  Denumirea  de  Canada  provine  din  cuvântul 
Kanata,  de  origine  indiană,  semnificând  tabără  sau  aşezare.  Prin 
Quebec  Act  (1774),  autorităţile  britanice  le-au  acordat  coloniştilor 
francezi  libertatea  credinţei  şi  a  drepturilor  cetăţeneşti.  La  sfârşitul 
Războiului  de  Independenţă  a  coloniilor  engleze  din  America  de  Nord 
(1783),  colonizarea  engleză  s-a  consolidat  prin  imigrarea  a  40000  de 
britanici  adepţi  ai  religiei  protestante.  Treptat,  a  luat  naştere 
antagonismul  dintre  vechii  colonişti  francezi  (catolici)  şi  noii  stăpâni, 
englezii  protestanţi.  Părinţii  lui  Joseph  erau  şi  ei  adepţi  ai  religiei 
protestante. 

în  1840,  când  JOSEPH  avea  39  de  ani  şi  era  un  afacerist  prosper, 
provincia  majoritar  francofonă  Canada  Inferioară  (Quebec)  s-a  unit  cu 
cea  majoritar  anglofonă,  Canada  Superioară  (Ontario).  Quebec,  regiune 
din  Canada  orientală  cuprinsă  între  golful  Hudson  şi  golful  St.  Laurent,  a 
fost  locuită  la  început  de  populaţiile  indigene  algonkine.  A  fost  explorată 
de  francezi  începând  cu  anul  1535  şi  ulterior  colonizată.  Devenit  colonie 
regală  în  1663,  a  trecut  sub  stăpânirea  Marii  Britanii  (în  1763)  ca  urmare 
a  Războiului  de  7  ani.  Documentul  de  la  Quebec  din  1774  a  garantat  o 
largă  autonomie  majorităţii  franceze,  dar  tensiunile  dintre  componentele 
anglofone  şi  cele  francofone  ale  populaţiei  s-au  reflectat  chiar  şi  în  viaţa 
politică  a  regiunii. 

în  acest  climat  de  tensiuni  sociale  interetnice  a  crescut  şi  s-a 
maturizat  eroul  nostru,  JOSEPH.  întreaga  lui  viaţă  a  fost  marcată  de 
rivalitatea  dintre  imigranţii  francezi  şi  cei  englezi. 

Copil  ascultător  şi  bun  la  carte,  JOSEPH  a  învăţat  de  la  părinţii  săi 
cum  se  putea  face  un  comerţ  profitabil  în  acele  vremuri,  când  mirajul 
bogăţiei  încinsese  prea  mult  minţile  oamenilor.  Rosten,  negustor  de 
băuturi  spirtoase  din  moşi-strămoşi,  avea  o  mică  bodegă  la  marginea 
oraşului,  unde  micii  comercianţi  soseau  aproape  zilnic,  pentru  a  discuta 
despre  afacerile  lor.  Cu  toţii  erau  serviţi  de  frumoasa  Allia,  care  părea  a  fi 
o  femeie  fără  vârstă.  Gilla,  ajungând  la  vârsta  adolescenţei,  a  primit  din 
partea  lui  Rosten  îngăduinţa  de  a-şi  ajuta  mama  la  servit.  Remarcată  de 
un  tânăr  negustor  de  origine  franceză,  a  fost  cerută  în  căsătorie.  Părinţii 
ei,  scoţieni  cu  idei  naţionaliste,  la  început  nu  au  fost  de  acord  cu  căsătoria 
Gillei,  invocând  drept  argument  vârsta  nepotrivită  a  fiicei  lor:  16  ani. 
După  un  an,  tânărul  Patrick  a  triumfat,  căsătorindu-se  cu  iubita  lui. 

Un  rol  esenţial  în  convingerea  părinţilor  să  îl  accepte  pe  Patrick 
drept  ginere  l-a  avut  chiar  JOSEPH.  Tăcut  din  fire,  cu  vorba  măsurată, 
băiatul  deschidea  gura  numai  atunci  când  nu  mai  putea  să  tacă,  având 
lucruri  importante  de  spus.  Amabil  din  fire,  JOSEPH  avea  în  cartier  şi 
prieteni  francezi,  cu  care  se  înţelegea  foarte  bine.  Invitat  în  casele  lor,  le 
cunoscuse  familiile,  care  i  s-au  părut  a  nu  se  deosebi  cu  nimic  (în  afară  de 
limba  lor,  care  i  se  părea  de  neînţeles)  de  numeroşii  britanici  din 
comunitatea  în  care  locuia  cu  familia  lui.  Spiritul  pacifist  al  lui  JOSEPH  a 
devenit  celebru  în  oraş.  După  căsătoria  Gillei,  tânărul  mediator  a  fost 
rugat  de  multe  ori  să  împace  rivali  din  cele  două  tabere  etnice,  care  nu 
înţelegeau  prea  bine  de  ce  părinţii  şi  bunicii  lor  se  urau  atât  de  mult. 

JOSEPH  a  urmat  cursurile  unei  şcoli  de  comerţ  cu  predare  în  limba 
franceză.  Inteligenţa  lui  nativă  şi  dorinţa  puternică  de  a  deveni  un  bun 
comerciant  l-au  îndemnat  să  studieze  temeinic  limba  franceză,  pe  care  nu 
o  considera  o  piedică  în  viitoarea  lui  carieră.  împlinind  20  de  ani,  a  intrat 
în  afacerea  cu  spirtoase  a  tatălui  său  la  momentul  potrivit,  când  Rosten 
dădea  semne  de  oboseală,  din  cauza  prea  multor  pahare  cu  rachiu 
ciocnite  cu  prietenii  lui.  JOSEPH  nu  era  mare  amator  de  alcool, 
mulţumindu-se  să  servească  mici  cantităţi  atunci  când  anturajul  necesita 
acest  gest  de  politeţe.  A  călătorit  mult  în  căutare  de  marfă,  preferând 
băuturile  aduse  din  Anglia,  Scoţia  şi  Irlanda.  O  parte  din  preţioasa  marfă 
era  comercializată  în  depozitul  şi  bodega  familiei,  iar  restul  era  vândut  pe 
bani  grei  negustorilor  americani,  care  soseau  mereu  de  peste  graniţă. 

în  decurs  de  câţiva  ani,  modestul  scoţian  de  altădată  se  transformase 
într-un  om  de  afaceri  inteligent,  abil  şi  foarte  bun  negociator.  La  26  de 
ani,  JOSEPH  s-a  căsătorit  cu  Isabelle  Savigny,  o  fată  de  20  de  ani,  care 
lucra  doar  de  câteva  luni  ca  farmacistă  la  un  patron  medic.  Cei  doi  tineri 
au  avut  de  întâmpinat  opoziţia  părinţilor,  aşa  cum  se  întâmplase  cu  Gilla 
şi  Patrick.  JOSEPH  avea  un  farmec  deosebit,  o  abilitate  renumită  în 
discuţiile  cu  oamenii,  vorbea  perfect  limba  franceză  şi  deţinea  un 
argument  suprem:  devenise  de  câţiva  ani  foarte  bogat. 

Pentru  a-şi  ajuta  soţia  în  munca  ei,  s-a  încumetat  să  procure 
medicamente  din  import,  cele  fabricate  în  Europa  fiind  foarte  apreciate 
în  Montreal.  După  2  ani  de  la  căsătorie,  Isabelle  a  devenit  mamă, 
aducându-1  la  lumina  zilei  pe  micuţul  Gregory,  un  băieţel  frumos  şi 
drăgălaş.  Pentru  a  scăpa  de  sarcinile  nedorite,  Isabelle  a  înghiţit  tot  felul 
de  medicamente,  care  au  făcut-o  să  devină  sterilă.  în  lipsa  altor  urmaşi, 
Gregory  a  devenit  unicul  moştenitor  al  averii  uriaşe  acumulate  de  tatăl 
său.  Isabelle  renunţase  la  munca  din  farmacie,  dorind  să  îi  dea  fiului  ei  o 
bună  educaţie.  Gregory  intrând  la  liceu,  mama  lui  a  început  să  îşi  ajute 
soţul,  supraveghind  lucrătorii  de  la  birouri,  din  depozitul  cu  marfă  şi  din 
marele  restaurant,  care  era  mereu  plin  cu  clienţi.  Gregory  a  urmat  şi  el 
studii  de  comerţ,  dorind  să  preia  afacerea  lui  JOSEPH  atunci  când  tatăl 
său  nu  va  mai  putea  munci. 

La  75  de  ani,  bătrânul  JOSEPH  stătea  drept  ca  bradul,  bea  câteva 
rachiuri  pe  zi,  fiul  său  bazându-se  pe  competenţa  lui  la  negocierea 
preţurilor  în  vânzările  engros.  Poate  că  ar  mai  fi  trăit  mult  şi  bine  dacă  un 
puseu  de  tensiune  nu  l-ar  fi  doborât  la  pat.  A  urmat  o  comoţie  cerebrală 
din  care  nu  a  fost  salvat.  Familia,  rudele  şi  toţi  cei  care  îl  cunoşteau  nu  1- 
au  putut  uita  ani  de  zile.  Se  întâmpla  uneori  ca  negustori  din  oraş,  aflaţi 
în  impas  cu  afacerile,  să  meargă  la  mormântul  lui  JOSEPH  şi  să 
vorbească  singuri:  „Scoţianule,  învaţă-mă  cum  să  mă  descurc  în  afaceri!” 
Poate  că  ajutorul  celui  dispărut  era  doar  o  superstiţie,  dar  mulţi  s-au 
întors  de  la  cimitir  cu  mintea  limpede  şi  idei  proaspete  în  cap.  Dacă  ar  fi 
să  dăm  crezare  acestui  fenomen,  ar  trebui  să  recunoaştem  înţelepciunea 
şi  maturitatea  spiritului  vostru  comun,  care,  fără  îndoială,  are  obligaţia 
de  a  te  ajuta  şi  pe  tine. 

Nina  Petre 
29  august  2013 


COMENTARIUL  ANCĂI-ELENA 

„Am  rămas  foarte  plăcut  surprinsă  de  viaţa  lui  Joseph  Ryan.  Am 
multe  lucruri  în  comun  şi  cu  acest  personaj,  ceea  ce  mă  bucură  enorm  de 
mult.  Vă  mulţumesc  pentru  tot  ce  aţi  făcut  pentru  mine.” 

ANCA-ELENA 
1  septembrie  2013 


Episodul  3:  NOK 

Astăzi  i-a  venit  rândul  episodului  nr.3,  a  cărui  eroină  este  braziliancă 
NOK.  Viaţa  ei  s-a  desfăşurat  între  anii  1713-1788.  NOK  s-a  născut  intr-un 
sat  locuit  de  indieni  de  etnie  tupi,  situat  la  confluenţa  râului  Uatuma 
(afluent  al  Amazonului)  cu  apa  lacului  Balbina.  Cel  mai  mare  oraş  apărut 
la  sudul  lacului  Balbina  este  Manaus.  Ascunsă  în  jungla  deasă, 

comunitatea  din  care  făcea  parte  familia  lui  NOK  încă  nu  ajunsese  pradă 
cuceritorilor  europeni. 

Denumirea  iniţială  a  ţării  a  fost  „Terra  do  Brasil”,  provenind  de  la 
„pau-brasil”,  preţiosul  lemn  tropical,  devenit  primul  produs  de  export  al 
coloniei  portugheze.  în  secolul  17,  bandele  de  vânători  de  sclavi  „indios” 
(indieni)  au  deschis  drumul  colonizării  în  interiorul  Braziliei.  în  anul 
1717,  Brazilia  s-a  constituit  ca  viceregat,  acesta  fiind  dependent  de  ţara 
stăpânitoare,  Portugalia.  Până  în  anul  1775,  când  a  fost  desfiinţată  sclavia 
„indios”,  locuitorii  junglei  amazoniene  au  avut  de  înfruntat  vânătorii  de 
sclavi,  luptând  împotriva  lor  cu  armele  lor  primitive.  Puţini  dintre 
indienii  tupi  au  căzut  pradă  colonizatorilor  portughezi.  Când  se  simţeau 
înconjuraţi  de  duşmani,  preferau  să  se  sinucidă  în  faţa  lor, 
demonstrându-le  astfel  că  mândria  şi  curajul  celor  care  populau  jungla 
de  mii  de  ani  nu  se  dezminţeau  atunci  când  vizitatorii  nedoriţi  voiau  să  le 
distrugă  liniştea. 

în  perioada  vieţii  lui  NOK  (1713-1788),  bărbaţii  din  sat  au  respins 
mai  multe  atacuri  ale  străinilor.  După  fiecare  victorie,  cele  câteva  zeci  de 
suflete  şi-au  părăsit  locuinţele,  migrând  spre  adâncul  pădurii.  Tatăl  lui 
NOK,  Rorro,  alerga  toată  ziua  prin  pădure  împreună  cu  ceilalţi  bărbaţi 
din  sat,  în  căutare  de  hrană.  Animalele  vânate  erau  împărţite  la  toate 
familiile,  iar  peştele  adus  din  lac  era  o  binecuvântare  pentru  toţi.  Mdun, 
mama  lui  NOK,  îndeplinea  toate  treburile  gospodăriei:  îşi  creştea  copiii, 
pregătea  hrana,  curăţa  locuinţa,  iar  când  era  nevoie,  îşi  trata  copiii  şi 
rudele  aşa  cum  învăţase  de  la  mama  ei. 

Cu  toată  priceperea  în  vindecări,  Mdun  îşi  pierduse  10  copii  dintre 
cei  14  pe  care  îi  născuse.  Infecţiile  obişnuite  la  sugari  şi  muşcăturile 
reptilelor  le  curmaseră  viaţa  micuţilor.  Niciunul  dintre  ei  nu  depăşise 
vârsta  de  6  ani.  Au  scăpat  cu  viaţă  două  fetiţe  şi  doi  băieţi.  NOK,  eroina 
noastră,  avea  o  soră  mai  mare  cu  5  ani,  Larru.  Luarduk,  fiul  cel  mare,  era 
mai  în  vârstă  cu  2  ani  decât  NOK.  Ultimul  băiat  rămas  în  viaţă,  Mderik, 
avea  cu  9  ani  mai  puţin  decât  NOK.  Fetele,  crescând  lângă  mama  lor,  au 
învăţat  de  la  Mdun  cum  să  se  descurce  cu  treburile  gospodăreşti,  dar  şi  să 
le  aplice  bolnavilor  din  preajmă  leacurile  terapeutice.  Culegerea  plantelor 
vindecătoare  din  adâncul  junglei  intra  în  atribuţiile  fetelor  şi  femeilor. 
Tot  ele  erau  purtătoarele  ştiinţei  descântecelor  străvechi,  nelipsite  de  la 
şedinţele  de  tratament. 

împlinind  16  ani,  NOK  i-a  fost  dată  de  nevastă  lui  Dagdo,  un  flăcău 
de  19  ani  care  îşi  construise  deja  coliba  de  bărbat  căsătorit.  Viaţa  de 
nevastă  dusă  de  NOK  s-a  asemănat  cu  cea  a  mamei  Mdun,  până  la 
plecarea  fiicei  sale,  Urgade,  către  o  altă  comunitate  din  junglă.  Pe  Urgade 
a  născut-o  la  18  ani,  fiind  primul  ei  copil.  Până  să  împlinească  26  de  ani 
(când  l-a  născut  pe  Dugu),  femeia  şi-a  îngropat  doi  copii.  Ultimul  născut, 
Membi,  a  apărut  când  mama  lui  avea  34  de  ani.  Până  la  această  vârstă, 
NOK  născuse  8  copii,  dintre  care  îi  muriseră  4.  La  4  ani  după  Dugu  a 
apărut  fratele  acestuia,  Karru.  După  încă  4  ani  s-a  născut  ultimul 
supravieţuitor,  Membi. 

Urgade,  unica  fată  rămasă  în  viaţă,  a  avut  grijă  de  cei  3  fraţi  mai  mici 
ca  o  adevărată  mămică,  lăsându-i  astfel  timpul  necesar  mamei  să  se 
ocupe  de  vindecările  rudelor  şi  ale  unor  vecini.  NOK  devenise  foarte 
solicitată  de  către  localnicii  bolnavi.  Ea  dorea  să  îi  salveze  pe  toţi  de  la 
moarte,  nereuşind  această  performanţă  nici  măcar  cu  cei  4  copii  ai  ei. 
Eşecurile  repetate  an  de  an  i-au  slăbit  sistemul  nervos,  lăsându-i  urme 
dureroase  în  suflet.  în  ciuda  momentelor  de  disperare,  NOK  îşi  continua 
munca  de  vindecătoare,  fiindcă  aşa  văzuse  la  mama  şi  la  bunica  ei. 

Puterea  de  a  merge  mai  departe  spre  salvarea  oamenilor  şi-o  trăgea 
din  energia  binefăcătoare  a  pomilor  uriaşi  din  junglă.  Istovită  de  prea 
multă  agitaţie,  se  refugia  singură  în  adâncul  pădurii,  revenind  apoi  mult 
mai  vioaie  şi  optimistă.  Dorinţa  de  linişte  şi  singurătate  a  ajutat-o  pe 
NOK  să  nu  moară  de  durere  după  ce  fiecare  dintre  copiii  ei  a  plecat  pe 
alte  meleaguri,  în  căutarea  norocului. 

Fata  ei,  Urgade,  a  fost  răpită  de  un  tânăr  din  alt  trib  şi  dusă  în  satul 
său,  unde  şi-au  întemeiat  o  familie.  Cei  3  băieţi  au  plecat  pe  rând  cu 
bărcile  la  vale,  pe  apa  râului  Uatuma,  oprindu-se  în  apropierea 
Amazonului,  unde  se  dezvoltau  localităţi  de  imigranţi,  devenite  mai 
târziu  adevărate  oraşe.  Trecând  de  50  de  ani,  NOK  a  rămas  doar  cu  soţul 
ei,  plângând  adeseori  de  dorul  copiilor  plecaţi  în  lume.  Dagdo  a  dus-o  cu 
barca,  de  câteva  ori,  până  în  satele  unde  se  stabiliseră  fata  şi  băieţii  lor. 
După  70  de  ani  nu  au  mai  avut  puterea  de  a  înfrunta  apa  râului,  cu  toate 
pericolele  ei. 

La  75  de  ani,  NOK  era  gârbovită  şi  avea  pielea  încreţită,  semănând 
cu  o  femeie  de  100  de  ani.  Singurătatea,  dorul  de  copiii  morţi  sau  plecaţi 
de  acasă  au  lăsat  urme  adânci  pe  chipul  său.  Rămânând  singur,  Dagdo  şi- 
a  îngropat  nevasta  în  adâncul  pădurii,  săpând  o  groapă  adâncă,  pe  care  a 
umplut-o  cu  pământ  şi  pietre,  protejând  astfel  rămăşiţele  iubitei  sale 
neveste  de  poftele  animalelor  junglei. 

Nina  Petre 
28  iunie  2014 


COMENTARIUL  ANCĂI-ELENA 

„Am  rămas  uimită  după  ce  am  citit  episodul  nr.  3.  Acum  pot  să 
înţeleg  mult  mai  multe  legat  de  caracterul  meu.  Deja  parcă,  după  aflarea 
acestor  semnificative  informaţii,  încrederea  în  mine  a  crescut,  iar  liniştea 
sufletească  mi-a  inundat  sufletul. 

Acelaşi  comportament  precum  al  eroinei  Nok  îl  am  şi  în  ziua  de 
astăzi.  Când  mă  simt  fără  energie  după  o  perioadă  lungă  de  agitaţie  şi 
stres,  mă  retrag  -  nu  în  adâncul  pădurii  :)  -  dar  în  adâncul  unui  parc. 
îmi  place  să  contemplez  şi  chiar  de  multe  ori  îmi  vine  să  îmbrăţişez  toţi 
copacii  pe  care  îi  întâlnesc  în  parcul  respectiv.  După  o  perioadă  de  timp, 
parcă  mă  încarc  cu  energie  şi  devin  bucuroasă,  optimistă  şi  dornică  de  a 
continua  călătoria  prin  viaţă. 

Nu  ştiu  dacă  are  vreo  legătură  cu  Nok,  dar  cu  ceva  timp  în  urmă  am 
trecut  printr-o  perioadă  urâtă  de  depresie  şi  disperare.  Timp  de  un  an  şi 
jumătate,  zi  de  zi,  am  trăit  cu  o  durere  care  îmi  sfâşia  sufletul.  Ideea  este 
că  în  viaţa  reală  nu  aveam  cine  ştie  ce  probleme  grave.  Mereu  mi-am  pus 
întrebarea  de  ce  am  avut  eu  astfel  de  dureri  sufleteşti.  Acum  pot  să 
înţeleg  că  erau  karme  mai  vechi  care  îşi  aşteptau  rezolvarea. 

Precum  Nok,  îmi  plăcea  să  ajut  pe  toată  lumea,  iar  dacă  cumva  nu 
reuşeam,  mă  întristam.  Acum  însă  am  înţeles  că  fiecare  trebuie  să-şi 
rezolve  karmele  lor.  De  multe  ori  poţi  să  faci  mai  mult  rău  decât  bine.  Mă 
refer  la  faptul  că,  astfel,  persoana  ajutată  nu-şi  învaţă  lecţia,  iar  spiritul 
său  nu  reuşeşte  să  evolueze. 

M-aţi  întrebat  dacă  sunt  pregătită  de  evoluţia  profesională.  Pot  să  vă 
spun  că  deja  încep  să  se  vadă  rezultate.  Până  acum  o  lună,  am  lucrat  intr- 
un  salon  de  masaj.  Parcă  nu  vroiam  să  cred  că  intr-adevăr  spiritul  meu  a 
ales  să  se  orienteze  pe  ramura  economiei  şi  nu  pe  cea  a  medicinei.  Pot  să 
vă  spun  că  totul  îmi  mergea  pe  dos.  Spiritul  meu  era  nemulţumit.  Am 
renunţat  la  acel  loc  de  muncă  şi  am  decis  să  nu  mai  pun  bariere  şi  să 
primesc  ceea  ce  viaţa  are  să-mi  ofere.  în  momentul  de  faţă  lucrez  într-o 
staţie  de  benzină.  Totul  merge  ca  pe  roate  şi  simt  o  bucurie  interioară. 
Parcă  şi  emotivitatea  a  mai  scăzut  din  intensitate  :).  ” 

ANCA-ELENA 
9  iulie  2014 
Australia 


Episodul  4:  KIR 

Episodul  spiritual  nr.4  îl  are  ca  erou  pe  coreeanul  KIR  DEK.  El  s-a 
născut  în  localitatea  portuară  Nampho  (Namp’o),  situată  în  vestul 
peninsulei  coreene,  pe  ţărmul  Mării  Galbene.  Actualul  oraş  Nampho  se 
află  pe  teritoriul  statului  numit  Coreea  de  Nord  (R.P.D.  Coreeană).  Viaţa 
lui  KIR  s-a  desfăşurat  între  anii  1631-1674. 

Părinţii  săi,  Danii  (tatăl)  şi  Mih  (mama),  au  avut  6  copii,  dintre  care 
4  (2  fete  şi  2  băieţi)  au  murit  la  vârste  cuprinse  între  2  ani  şi  6  ani,  cu  toţii 
suferind  de  aceeaşi  boală:  anemie.  Au  rămas  în  viaţă  doar  KIR  şi  fratele 
său  mai  tânăr  cu  7  ani,  Ranke.  Danii  se  ocupa  cu  navigaţia,  aducând  din 
porturile  chineze  mărfuri  deosebite,  pe  care  le  vindea  în  diverse  localităţi 
din  Coreea.  Mih,  nevasta  lui,  vindea  şi  ea  cât  putea,  mai  ales  obiecte  de 
podoabă  şi  haine  pentru  femei.  Băieţii  s-au  obişnuit  cu  atmosfera 
negustorească  din  casă,  străduindu-se  zilnic  să  îşi  ajute  părinţii. 

Ţara  lor  se  numea  Regatul  Coreea,  fiind  condusă  de  regi  ce 
aparţineau  dinastiei  Yi.  Această  dinastie  fusese  întemeiată  de  generalul 
Yi  Song-gyo  în  secolul  14,  statul  coreean  Choson  având  obligaţia  de  a 
recunoaşte  suzeranitatea  Imperiului  Chinez  (între  anii  1637-1895).  în 
perioada  vieţii  lui  KIR  (1631-1674),  Coreea  s-a  aflat  sub  domnia  a  3  regi: 

Injo  (Yi  Chong)  (1624-1649);  Hyojong  (Yi  Ho)  (1650-1659);  Hyongjong 
(Yi  Yun)  (1660-1674). 

Budismul  devenise  religie  oficială  în  Coreea  încă  de  pe  vremea 
Regatului  Silla  (secolul  4),  fiind  adus  din  China.  în  secolul  17  (cel  în  care 
a  trăit  eroul  nostru),  budismul  i-a  cedat  confucianismului  rolul  de  religie 
oficială.  Familia  lui  KIR  era  budistă.  Băiatul  a  învăţat  să  scrie  şi  să 
citească  în  limba  tradiţională  de  la  mama  lui,  Mih.  în  anul  1646,  Danii  a 
adăpostit  în  casa  lor  un  învăţat  chinez  din  Shanghai,  adept  al 
confucianismului,  care  i-a  transmis  băiatului  cunoştinţe  despre  lume  şi 
viaţă,  iniţiindu-1  şi  în  tainele  învăţăturilor  lui  Confucius. 

împlinind  20  de  ani,  KIR  s-a  plictisit  să  tot  vândă  mărfuri  aduse  de 
tatăl  său.  Dornic  de  cunoaştere,  s-a  retras  în  liniştea  unui  templu  budist 
unde  erau  păstrate  documente  de  mare  valoare  spirituală  şi  istorică.  La 
acestea  se  adăuga  arhiva  localităţii  Nampho.  Lui  KIR  i-a  revenit  de  la 
început  misiunea  de  a  îngriji  şi  sistematiza  documentele  din  arhiva 
oraşului. 

La  25  de  ani  a  revenit  lângă  părinţi,  dorind  să  îşi  întemeieze  propria 
familie.  Mih,  mama  lui,  i-a  prezentat-o  pe  frumoasa  Hanu,  o  fetiţă  de  18 
ani  micuţă,  delicată  şi  sfioasă.  Căsătoria  s-a  făcut  repede,  mirii  mutându- 
se  în  casa  construită  de  părinţii  lui  Hanu.  Cei  4  copii  născuţi  de  ea  au  fost 
sănătoşi,  rezistenţi  la  boli,  reuşind  să  ajungă  oameni  maturi.  Pe  Liar, 
mama  a  născut-o  la  21  de  ani.  A  urmat  cea  de-a  doua  fetiţă,  Nukdu,  la  o 
diferenţă  de  3  ani  după  sora  ei.  Primul  băiat,  Hadni,  a  sosit  când  Nukdu 
avea  2  anişori.  Ultimul  băiat,  Lur,  era  mai  tânăr  cu  4  ani  decât  fratele 
său. 

După  naşterea  primului  copil,  KIR  şi-a  început  călătoriile  spre 
China,  dorind  să  cunoască  mai  bine  filosofia  lui  Confucius  şi  să  aducă 
mărfuri  chinezeşti,  din  vânzarea  cărora  să  îşi  întreţină  familia.  Cu  toate 
că  socrul  său  era  bogat,  ocupându-se  şi  el  cu  comerţul,  iar  Hanu  primea 
deseori  bani  de  la  părinţi,  mândria  înnăscută  a  lui  KIR  îl  îndemna  să  îşi 
menţină  afacerile,  nelăsându-se  întreţinut  de  nevastă.  în  marele  oraş 
Shanghai  a  găsit  oameni  de  ştiinţă  care  l-au  orientat  în  studierea 
confucianismului. 

Fondatorul  acestui  sistem  filosofico-religios  a  fost  învăţatul  chinez 
Confucius.  Acesta  a  trăit  între  anii  551-479  î.e.n.  Ca  profesor  de  scriere, 
calcul  şi  muzică,  a  trăit  în  sărăcie  mulţi  ani,  străduindu-se  să  îşi 
transmită  întreaga  doctrină  sub  formă  de  cod.  La  50  de  ani  a  devenit 
ministru  al  justiţiei  pe  teritoriul  feudei  Lu,  apoi  a  fost  constrâns  să  plece 
în  exil,  unde  a  stat  9  ani.  Reîntors  la  Lu,  Confucius  şi-a  reluat  activitatea 
didactică,  fiind  convins  că  transmiterea  înţelepciunii  reprezenta  primul 
pas  către  renaşterea  chineză.  După  moartea  sa,  învăţăturile  i-au  fost 
sistematizate  într-o  formă  religioasă. 

Doctrinele  morale,  politice  şi  sociale  cuprinse  în  confucianism  se 
bazau  pe  studiul  textelor  antice,  pe  practica  alturismului  şi  a  omeniei. 
Adepţii  confucianismului  aveau  un  puternic  sentiment  al  destinului, 
găsind  cheia  vieţii  omeneşti  în  adaptarea  omului  la  împrejurări. 

Confucius  considera  necesară  evaluarea  fiecărui  individ,  dar  mai  ales 
dezvoltarea  armonioasă  a  statului  şi  a  societăţii  chineze.  Confucius  a 
justificat  comportamentul  chinezilor  şi  inegalităţile  sociale  prin 
intermediul  legilor  cosmice. 

Avansând  în  studiul  confucianismului,  coreeanul  KIR  a  înţeles  că 
urmărirea  în  exclusivitate  a  propriilor  interese  conducea  spre  neglijarea 
soţiei  şi  copiilor  săi.  După  40  de  ani  renunţase  la  şederile  îndelungate  în 
China,  mulţumindu-se  doar  cu  drumurile  comerciale.  Copiii  lui,  încă 
minori,  aveau  nevoie  de  prezenţa  şi  îndrumarea  tatălui.  Crescuseră  mai 
mult  în  grija  mamei  şi  a  bunicilor,  crezând  că  tatăl  lor  era  doar  un 
musafir  în  casă. 

în  1674,  anul  încheierii  domniei  regelui  Hyongjong  (Yi  Yun),  a 
încetat  şi  viaţa  lui  KIR.  El  nu  a  murit  ca  un  erou.  Aflându-se  pe  mare, 
echipajul  navei  s-a  îmbolnăvit  de  dizenterie,  din  cauza  unor  alimente 
alterate.  Corabia  care  îl  transporta  pe  KIR  se  îndrepta  spre  Shanghai, 
oraşul  de  suflet  al  coreeanului.  Sărmanul  şi-a  dat  duhul  înainte  de  sosirea 
la  ţărm,  trupul  fără  viaţă  fiindu-i  aruncat  peste  bord. 

Sfârşitul  său  dramatic  i-a  traumatizat  spiritul.  După  39  de  ani, 
curajoasa  entitate  s-a  reîntrupat  în  micuţa  braziliancă  NOK,  ajunsă 
vindecătoare.  Mult  mai  târziu,  în  1898,  i-a  dat  viaţa  lui  Nihrad, 
algerianca  cu  preocupări  medicale. 

Nina  Petre 
25  iulie  2014 


COMENTARIUL  ANCĂI-ELENA 

„Am  rămas  foarte  uimită  de  coreeanul  Kir  Dek,  deoarece,  chiar 
înainte  să  primesc  email-ul  de  la  dumneavoastră,  găsisem  pe  facebook 
nişte  cugetări  scrise  de  Confucius.  Când  vedeam  sau  auzeam  numele 
acestui  mare  filozof,  trăiam  parcă  o  senzaţie  pacifistă.  La  fel  ca  şi  eroul 
nostru,  de  când  eram  mică  îmi  plăcea  să  fiu  independentă  şi  mereu  le 
spuneam  părinţilor  mei  că  eu  nu  mi-aş  fi  dorit  să  ajung  să  fiu  întreţinută 
de  către  cel  care  îmi  va  fi  soţ. 

De  când  mă  ştiu,  mereu  am  fost  parcă  în  căutare  de  ceva.  Neliniştea 
şi  freamătul  sufletesc  nu  m-au  lăsat  în  pace  până  când  nu  am  ajuns  să 
înţeleg  cine  sunt  eu  cu  adevărat  şi  totodată  până  când  nu  a  avut  loc 
trezirea  conştiinţei  mele  din  frumoasa  iluzie  pe  care  o  trăiesc  şi  pe  care 
mintea  sau  Şinele  Fals  o  percepe  ca  şi  adevărata  realitate.  Abia  acum  pot 
să  zic  că  am  înţeles  cu  adevărat  şi  rolul  reîncarnării.  Un  concept  atât  de 
important,  dar  pe  care,  din  păcate,  mulţi  îl  reneagă...  Ar  fi  fost  pur  şi 
simplu  imposibil  să  evoluez  spiritual  într-o  singură  viaţă.  Sunt  convinsă 
că  şi  de  acum  încolo  mai  am  încă  o  cale  lungă  de  parcurs  până  când  am  să 
ajung  la  adevărata  bogăţie  şi  anume  la  mult  râvnita  iluminare!!!” 

ANCA-ELENA 
18  august  2014 
Australia 

Episodul  5:  LURMA 


Episodul  spiritual  nr.5  o  are  ca  eroină  pe  poloneza  LURMA  SAGDIK. 
Viaţa  ei  s-a  desfăşurat  între  anii  1528-1594.  LURMA  s-a  născut  în  oraşul 
Wloclawek,  situat  la  confluenţa  dintre  fluviul  Vistula  cu  apa  lacului 
Wloclawek.  Părinţii  LURMEI,  Zdenek  şi  Ykhade,  au  avut  3  copii. 
LURMA,  primul  copil  născut  de  Ykhade,  avea  doi  fraţi  mai  mici.  Norren 
era  cu  2  ani  mai  tânăr  decât  sora  lui,  iar  Kradil  se  născuse  când  fratele  lui 
avea  5  anişori. 

Zdenek,  negustor  de  peşte  şi  carne  obţinută  din  vânat,  avea  părinţi 
polonezi.  Nevasta  lui,  Ykhade,  provenea  dintr-un  neam  de  evrei  alungaţi 
din  Spania  în  secolul  14  şi  primiţi  cu  generozitate  pe  teritoriul  polonez, 
prin  bunăvoinţa  regelui  Cazimir  III  cel  Mare.  Ykhade  era  o  femeie  cultă, 
bine  instruită  de  părinţi,  pentru  a-şi  crea  în  societate  o  reputaţie  de 
adevărată  doamnă.  Educaţia  deosebită  primită  în  copilărie  şi  adolescenţă 
s-a  reflectat  în  buna  comportare  a  copiilor  săi. 

LURMA,  nefiind  bogată,  i-a  fost  dată  de  nevastă  unui  moşier  din 
Torun  (Thorn),  care  îşi  cumpărase  o  casă  în  Wloclawek.  Deşi  învăţase  cu 
mama  ei  să  scrie  şi  să  socotească,  LURMA  a  fost  trimisă  pentru 
desăvârşirea  culturii  generale  la  mica  şcoală  de  fete  patronată  de  clerul 
catolic  din  oraş.  La  15  ani,  LURMA  s-a  declarat  mulţumită  de  competenţa 
şi  grija  deosebită  a  profesoarelor  ei.  Moşierul  Swiatoslaw  Mardjinki, 
polonez  la  origine  cu  rangul  de  baron,  avea  26  de  ani  când  prietenul  său 
Zdenek  l-a  primit  în  vizită,  pentru  a-i  cunoaşte  familia.  Văzând-o  pe 
LURMA,  tânărul  şi-a  dorit-o  imediat  de  nevastă.  Fata  avea  multe  calităţi 
care  îi  conveneau  de  minune  lui  Swiatoslaw:  era  doar  o  copilă  de  17  ani, 
avea  o  frumuseţe  misterioasă  (moştenită  din  neamul  evreiesc  al  mamei), 
era  cultă,  bună  gospodină  şi  pictoriţă  în  zilele  de  odihnă.  Căsătoria  s-a 
celebrat  după  câteva  luni,  când  casa  mirelui  a  fost  gata  renovată  şi 
amenajată  la  interior.  Socrii  LURMEI  rămăseseră  în  Torun,  unde  mai 
aveau  un  fiu. 

Ţara  era  bogată,  prosperă,  nobilimea  şi  marii  negustori  trăind 
confortabil.  în  primii  20  de  ani  din  viaţa  eroinei  noastre,  pe  tronul 
Poloniei  a  domnit  regele  Sigismund  (Zygmunt)  I  cel  Bătrân  (Stary),  mare 
duce  al  Lituaniei,  aparţinând  dinastiei  Jagiello.  I-a  urmat  la  tron  regele 
Sigismund  II  August  (1548-1572),  mare  duce  al  Lituaniei,  ultimul 
reprezentant  al  dinastiei  Jagiello.  După  moartea  lui,  a  fost  ales  ca  rege  al 
Poloniei  Henric  de  Valois,  fiul  regelui  Franţei  Henric  II.  El  a  domnit  între 
anii  1573-1574,  fiind  întemeietorul  dinastiei  de  Valois.  La  14  decembrie 
1575,  voievodul  Transilvaniei,  Ştefan  Bathory,  a  ajuns  rege  al  Poloniei. 
Având  şi  titlul  de  principe,  Bathory  a  condus  Polonia  în  perioada  1575- 
1586.  La  19  august  1587  a  fost  adus  pe  tronul  Poloniei  principele  suedez 
Sigismund  (fiul  regelui  Suediei  Johann  III),  care  a  întemeiat  dinastia 
Vasa  (Wasa).  Sub  numele  de  Sigismund  III,  mare  duce  al  Lituaniei  şi 
ulterior  rege  al  Suediei,  el  a  domnit  în  Polonia  între  1587-1632. 

Viaţa  LURMEI  ca  nevastă  de  moşier  bogat  a  durat  49  de  ani,  până 
când  moartea  a  despărţit-o  de  dragul  ei  soţ.  Swiatoslaw  a  fost  unicul 
bărbat  din  viaţa  ei,  pe  care  l-a  iubit,  l-a  respectat  şi  l-a  ajutat  în 
momentele  grele.  El  nu  s-a  comportat  ca  un  sfânt  nici  în  felul  cum  îşi 
administra  moşia,  nici  în  privinţa  comercializării  produselor  agricole  şi 
animaliere  şi  nici  în  relaţiile  cu  numeroasele  lui  amante. 

La  2  ani  după  naşterea  fiicei  lor,  Sarina,  şi-a  adus  în  casă  o  fetiţă  abia 
născută,  spunându-i  LURMEI  că  era  copilul  său,  ce  fusese  conceput  cu  o 
prostituată  din  Torun.  Crezând  doar  pe  jumătate  povestea  lui,  LURMA  a 
acceptat  să  crească  bietul  copil  alături  de  fiica  lor.  Fetiţa,  frumoasă  şi 
cuminte,  primise  numele  de  Leni.  Pe  misterioasa  mamă  LURMA  nu  a 
cunoscut-o  niciodată.  în  fiecare  lună,  timp  de  8  ani,  cât  a  mai  trăit  mama 
ei,  Leni  a  fost  dusă  de  Swiatoslaw  la  întâlnire  cu  ea.  Femeia  murind  de 
tuberculoză,  Swiatoslaw  i-a  organizat  înmormântarea,  i-a  scris  numele  pe 
piatra  funerară  şi  a  angajat  o  femeie  care  să-i  îngrijească  mormântul.  O 
iubise  pe  mama  lui  Leni,  dar  condiţia  lui  socială  îi  interzisese  căsătoria  cu 
o  femeie  de  moravuri  uşoare.  Pe  Leni  a  căsătorit-o  cu  un  negustor  din 
Torun,  iar  tânăra  şi-a  vizitat  bunicii  adoptivi  (părinţii  lui  Swiatoslaw) 
până  în  ultimele  lor  zile  de  viaţă. 

Pe  Sarina,  LURMA  o  născuse  la  20  de  ani.  După  5  ani  a  apărut  şi 
Edgar,  fratele  Sarinei.  Băiatul  moştenise  pasiunea  mamei  de  a  cerceta 
fenomenele  naturii.  împreună  făceau  excursii  lungi  în  goana  calului,  pe 
orice  fel  de  vreme,  fiindcă  le  plăcea  să  simtă  ploaia,  ninsoarea,  ceaţa,  să 
privească  norii,  cerul  senin,  răsăritul  şi  apusul  Soarelui,  apariţia  Lunii  pe 
cerul  înstelat.  Amândoi  desenau,  pictau,  făceau  numeroase  schiţe,  dorind 
parcă  să  aducă  în  casă  o  parte  din  natura  de  afară.  Viaţa  la  ţară  le  plăcea 
enorm,  încurajând-o  pe  Sarina  să  participe  la  sărbătorile  tradiţionale  din 
sat. 

LURMA  şi-a  implorat  fiul  să  plece  la  facultate  în  Cracovia,  pentru  a 
studia  Ştiinţele  Naturii.  Vestita  instituţie  de  cultură  din  Cracovia  fusese 
fondată  în  anul  1364,  pe  vremea  domnitorului  Cazimir  III  cel  Mare 
(1333-1370)  Şi  era  considerată  a  doua  universitate  ca  vechime  din  Europa 
Centrală.  Băiatul  şi-a  ascultat  mama.  Din  iubire  pentru  ea,  făcea  de 
câteva  ori  pe  an  drumul  dus-întors,  fiindu-i  mereu  dor  de  părinţi.  Din 
Cracovia,  Edgar  aducea  cursuri  universitare  şi  numeroase  cărţi  despre 
fenomenele  naturii,  cumpărate  de  la  anticari.  LURMA  citea  totul  cu 
răbdare,  fără  a  se  sătura  de  atâta  cunoaştere  ştiinţifică.  O  pasionau 
noţiunile  de  Fizică,  dar  şi  cele  de  Chimie.  în  vacanţe,  făcea  cu  Edgar  tot 
felul  de  experimente  în  laboratorul  lor  secret,  amenajat  într-o  încăpere  a 
casei  din  Wloclawek. 

După  absolvirea  facultăţii,  fiul  ascultător  s-a  dedicat  carierei  de 
profesor  în  oraşul  natal.  Sarina,  sora  lui,  căsătorită  cu  un  negustor  bogat, 
era  deja  mama  a  doi  copilaşi. 

LURMA  şi  Swiatoslaw  se  considerau  doi  oameni  pe  deplin  fericiţi, 
ocrotiţi  de  o  stea  norocoasă  din  înaltul  cerului.  în  anul  1594,  ea  avea  66 
de  ani,  iar  el,  75.  Viaţa  fericită  le-a  fost  curmată  brusc,  prin  răsturnarea 

caleştii  într-un  şanţ  adânc  de  pe  marginea  drumului.  Plecaseră  din  oraş 
pe  o  ploaie  torenţială,  sperând  că  va  ieşi  repede  soarele  înainte  de  sosirea 
lor  la  conac.  Ploaia,  din  ce  în  ce  mai  deasă,  a  derutat  caii,  care  s-au 
îndreptat  spre  şanţ.  Caleaşca  s-a  răsturnat,  vizitiul  fiind  aruncat  sub 
trupurile  cailor.  LURMA  şi  Swiatoslaw  au  zburat  prin  uşa  deschisă  a 
cupeului,  zdrobindu-se  de  bolovanii  de  pe  marginea  şanţului.  Era  spre 
seară  şi  nimeni  nu  se  încumetase  să  pornească  la  drum.  A  doua  zi 
dimineaţă,  cele  3  trupuri  neînsufleţite  au  fost  găsite  de  câţiva  săteni  care 
plecaseră  să  muncească  la  câmp.  Obştescul  sfârşit  al  LURMEI  sosise 
exact  la  timp,  cu  puţină  vreme  înainte  să  fi  fost  răpusă  de  reumatismul  în 
stare  gravă  ajuns  aproape  de  inimă. 

Nina  Petre 
22  august  2014 


COMENTARIUL  ANCĂI-ELENA 

„Mi-a  făcut  mare  plăcere  să  citesc  episodul  spiritual  nr.5.  Din  câte 
pot  să  observ,  atât  în  marea  majoritate  a  celorlalte  vieţi,  cât  şi  în  cea 
actuală  am  avut  părinţi  negustori  aparţinând  clasei  mijlocii.  Tatăl  meu 
avea  un  magazin  alimentar,  iar  de  cele  mai  multe  ori  rămâneam  în  locul 
lui  pentru  a  vinde  şi  interacţionam  cu  persoanele  care  veneau  să 
cumpere.  Oricât  am  încercat  să  îmi  îndrept  atenţia  spre  alte  domenii, 
destinul  a  făcut  în  aşa  fel  încât  m-a  reorientat  înspre  ramura  economiei, 
în  felul  acesta,  am  înţeles  cât  este  de  important  să  nu  te  împotriveşti 
destinului  şi  să  primeşti  cu  braţele  deschise  ceea  ce  are  să-ţi  ofere. 

La  fel  ca  şi  Lurma,  pe  vremea  când  eram  copil  îmi  plăcea  tare  mult 
să  pictez  atunci  când  aveam  mai  mult  timp  liber.  Eu,  spre  deosebire  de 
ea,  nu  eram  extraordinar  de  talentată  în  arta  picturii,  însă  o  înclinaţie 
înspre  aşa  ceva  aveam. 

Am  rămas  plăcut  surprinsă  de  legătura  pe  care  am  avut-o  cu  Edgar. 
Nu  este  de  mirare  de  ce  în  viaţa  aceasta  îmi  doresc  tare  mult  să  am  un 
băieţel  şi  mai  ales  am  înţeles  de  ce  îmi  place  atât  de  mult  natura, 
indiferent  de  vreme. 

Lurma  a  dat  dovadă  că  e  femeie  puternică  acceptând  să  o  crească  pe 
Leni  şi  mai  ales  să  rămână  alături  de  soţul  ei,  cu  toate  că  acesta  nu  a  fost 
un  soţ  exemplar.  în  viaţa  actuală,  întotdeauna  am  avut  un  anumit 
dezgust  faţă  de  bărbaţii  care  nu  sunt  fideli.  Acum  am  înţeles  de  ce  mereu 
aveam  acea  frică  în  străfundul  sufletului  meu.  Legat  de  viitorul  meu  soţ, 
cu  siguranţă  am  să-i  cercetez  trecutul! 

în  viaţa  actuală,  mai  mereu  m-am  ferit  de  astfel  de  mijloace  de 
transport  nesigure,  neînţelegând  însă  de  ce  anume  mă  feream.” 

ANCA-ELENA 
8  septembrie  2014 
Australia 

Episodul  6:  DARRL 


Am  ajuns  la  episodul  spiritual  nr.6,  a  cărui  eroină  este  suedeza 
DARRL.  S-a  născut  în  localitatea  portuară  Gavle,  situată  în  estul  Suediei, 
pe  ţărmul  Golfului  Botnic.  Viaţa  ei  s-a  desfăşurat  între  anii  1413-1486. 
Krugg  (tatăl)  şi  Ruin  (mama)  îşi  întreţineau  cu  mare  greutate  cei  3  copii. 
DARRL,  unica  fată,  avea  doi  fraţi  mai  mici.  Lassung  era  cu  2  ani  mai 
tânăr  decât  ea,  iar  Nordil,  cu  6  ani.  Krugg,  om  simplu,  fără  studii, 
muncea  cu  ziua  pe  la  diverse  familii,  unde  le  tăia  lemnele  necesare  în 
gospodărie.  Nevasta  lui,  Ruin,  trudea  zi  şi  noapte,  ocupându-se  de 
treburile  casei,  de  creşterea  copiilor,  iar  după  miezul  nopţii  împletea 
haine  din  lână  şi  cosea  cojoace.  DARRL  părea  că  va  avea  aceeaşi  soartă 
nefericită  ca  mama  ei,  dar  se  născuse  totuşi  plină  de  noroc. 

Fata  împlinise  3  ani  când  Rollan,  fratele  lui  Krugg,  le-a  trimis  o 
scrisoare  prin  care  îi  invita  să  se  mute  pe  moşia  lui  din  Norvegia. 
Localitatea  se  numea  Alfarheimr  (denumirea  ulterioară,  Elverum)  şi  era 
situată  în  estul  Norvegiei,  pe  malul  fluviului  Glomma  (Glama),  care  se 
varsă  în  Marea  Nordului.  Comerţul  cu  barca  pe  apa  fluviului  a  facilitat 
îmbogăţirea  unor  imigranţi  săraci  cum  era  suedezul  Rollan.  După  o 
călătorie  grea  cu  durata  de  câteva  săptămâni,  Krugg  şi  familia  lui  au  sosit 
în  casa  lui  Rollan.  Acesta  şi-a  ajutat  fratele  să  îşi  găsească  o  casă 
potrivită,  luându-1  apoi  ca  partener  la  comerţul  pe  apa  fluviului. 

La  acea  vreme,  Norvegia  şi  Suedia  erau  două  ţări  surori.  în  anul 
1389,  regina  Margareta  a  Danemarcei  şi  Norvegiei  fusese  proclamată 
regină  a  Suediei.  în  1397,  ea  a  realizat  Uniunea  de  la  Kalmar  a  celor  3 
state,  sub  hegemonia  Danemarcei.  Această  uniune  a  rămas  în  vigoare 
până  în  anul  1523.  Eroina  noastră,  DARRL,  a  locuit  în  Norvegia  timp  de 
17  ani,  până  la  imigrarea  în  Franţa.  în  această  perioadă,  Norvegia  a  fost 
condusă  de  Erik  III  de  Pomerania,  rege  al  Danemarcei  şi  al  Suediei. 

Mătuşa  Gradl,  soţia  lui  Rollan,  a  ajutat-o  pe  cumnata  Ruin  la 
creşterea  băieţilor,  care  nu  întârziaseră  să  vină  pe  lume.  Gradl  nu  avea 
copii,  dar  iubea  copiii  tuturor  femeilor  pe  care  le  cunoştea  şi  se  făcea  utilă 
ajutând  unde  era  nevoie.  Grija  ei  maternă  a  avut  un  rol  decisiv  în  viitorul 
nepoatei  DARRL.  Discutând  cu  Gothar,  fiul  unei  prietene,  a  pus  la  cale 
căsătoria  lui  cu  DARRL.  Tânărul  împlinise  29  de  ani,  iar  fata,  18. 

Sosind  din  Franţa,  unde  locuia  din  copilărie  şi  făcuse  avere  prin 
comerţul  naval,  Gothar  i-a  fost  prezentat  lui  DARRL  ca  un  posibil  soţ. 
Convenindu-i  fata,  ea  nu  a  avut  dreptul  să  se  împotrivească.  S-au 
cununat  în  Alfarheimr,  stabilindu-şi  domiciliul  într-o  casă  cumpărată  de 
Gothar.  După  o  lună,  soţul  şi-a  lăsat  nevasta  în  grija  rudelor,  fiind  nevoit 
să  pornească  la  drum,  fiindcă  treburile  lui  negustoreşti  nu  sufereau 
amânare.  în  următorii  2  ani,  Gothar  a  sosit  să  îşi  vadă  nevastă  de  câteva 
ori,  plecând  grăbit  în  mai  puţin  de  o  lună. 

Tocmai  când  credea  că  va  rămâne  singură  toată  viaţa,  i-a  sosit 
bărbatul  într-o  noapte  zbuciumată  de  furtună.  DARRL  împlinise  20  de 

ani,  se  maturizase  de  tristeţe,  neştiind  ce  se  va  mai  întâmpla  cu  ea. 
Sosirea  lui  Gothar  i-a  produs  o  bucurie  imensă.  El  a  anunţat-o  că  vor 
pleca  spre  Franţa,  unde  vor  locui  împreună  până  la  sfârşitul  zilelor. 
Ajunsă  în  Franţa,  la  Dieppe  (Deppa),  oraş  comercial  renumit,  aşezat  pe 
ţărmul  Mării  Mânecii,  modesta  DARRL  s-a  simţit  la  început  stingheră  în 
casa  veche  şi  răcoroasă  moştenită  de  Gothar  de  la  părinţi.  Amândoi 
muriseră  cu  io  ani  în  urmă,  din  cauza  unei  epidemii  de  ciumă  care 
ucisese  majoritatea  locuitorilor  oraşului.  Gothar  scăpase  cu  viaţă, 
deoarece  se  afla  în  Asia  Mică,  unde  locuise  câţiva  ani,  făcând  bani  din 
comerţ. 

Ajutată  de  două  servitoare,  DARRL  s-a  ocupat  de  gospodărie  şi  de 
creşterea  fiului  lor,  Lundig.  Băiatul  venise  în  familie  ca  un  dar  ceresc, 
când  mama  lui  avea  23  de  ani.  După  naşterea  lui,  DARRL  a  pierdut 
câteva  sarcini,  timp  de  câţiva  ani  nereuşind  să  devină  din  nou  mamă. 

Gothar  era  în  stare  de  orice  sacrificiu  pentru  a  strânge  cât  mai  multă 
avere.  înainte  de  a  şi-o  aduce  pe  DARRL  în  casă,  primise  o  moştenire  de 
la  o  doamnă  bătrână,  care  îi  ţinuse  loc  de  mamă,  după  ce  îi  muriseră 
părinţii.  Doamna  Evelyne  îi  lăsase  prin  testament  moşia  de  la  ţară,  casa 
în  care  locuise  cu  soţul  ei  (decedat  pe  vremea  când  era  tânără),  banii 
ascunşi  în  casă  şi  titlul  nobiliar  de  baroană.  Neavând  copii,  ţinuse  mult  la 
Gothar,  fiul  celei  mai  bune  prietene. 

Deşi  se  ocupa  cu  marinăria  comercială,  Gothar  era  un  bărbat  cu 
ştiinţă  de  carte  şi  o  bună  educaţie,  corespunzătoare  unui  bărbat  din 
lumea  celor  cu  avere.  Dorind  ca  soţia  lui  să  se  ridice  la  nivelul  său,  a  dat-o 
în  grija  nevestei  preotului  din  parohia  lor,  care  îi  era  bun  prieten. 
Doamne  Anette  a  învăţat-o  carte  pe  DARRL  în  limba  vorbită  prin  partea 
locului.  Gothar,  deşi  lipsea  mult  de  acasă,  a  avut  grijă  de  emanciparea 
nevestei,  ducând-o  în  numeroase  călătorii  prin  Franţa  şi  peste  hotare.  în 
primii  3  ani,  până  la  naşterea  băiatului,  au  vizitat  localităţi  din  vestul 
Franţei,  Portugalia  şi  sudul  Spaniei.  Lundig  împlinind  5  anişori,  l-au  luat 
în  călătoriile  pe  mare  şi  pe  uscat.  Timp  de  53  de  ani,  cât  i-a  fost  dat  să 
trăiască  în  Franţa,  DARRL  a  călătorit  mult,  cunoscând  oraşe  şi  ţinuturi, 
învăţând  să  se  exprime  în  câteva  limbi.  Călătoriile  o  pasionau,  fiindcă 
simţea  mereu  nevoia  să  evadeze  din  atmosfera  monotonă  a  casei. 

Lundig  s-a  căsătorit  la  30  de  ani,  după  ce  vizitase  mai  multe  ţări, 
unde  făcuse  comerţ  cu  obiecte  din  metale  preţioase.  Averea  lui  devenise 
mai  mare  decât  a  părinţilor  după  ce  îşi  primise  partea  lui  de  moştenire. 

La  73  de  ani,  DARRL  îşi  presimţea  sfârşitul.  în  urmă  cu  3  ani  îşi 
făcuse  testamentul,  prin  care  îi  lăsase  fiului  ei  tot  ce  avea,  inclusiv  imensa 
colecţie  de  suveniruri  aduse  din  toate  călătoriile.  Lundig  îi  semăna  leit 
atât  la  înfăţişare,  cât  şi  la  obiceiuri.  Pe  lângă  pasiunea  pentru  călătorii, 
moştenită  de  la  ambii  părinţi,  avea  şi  plăcerea  colecţionării  obiectelor 
tradiţionale  destinate  turiştilor,  specifică  mamei  sale.  DARRL  ar  fi  trăit 
mai  mult  de  73  de  ani  dacă  nu  i  s-ar  fi  agravat  reumatismul  provocat  de 
clima  umedă  din  Dieppe  şi  de  zidurile  reci  ale  casei.  Sufletul  i-a  părăsit 

trupul  slăbit  de  boală  într-o  dimineaţă  ceţoasă,  când  ploaia  se  pregătea  să 
se  reverse  peste  oraş. 

Nina  Petre 
11  septembrie  2014 


COMENTARIUL  ANCĂI-ELENA 

„Viaţa  eroinei  suedeze  se  aseamănă  extraordinar  de  mult  cu  visele  pe 
care  mi  le  făcusem  cu  5  ani  în  urmă.  Bineînţeles  că,  după  trecerea  acestor 
ani,  mi-am  schimbat  mult  perspectiva  legat  de  ceea  ce  îmi  doresc  cu 
adevărat  în  viaţă. 

La  fel  ca  şi  Darrl,  am  pornit  de  undeva  de  jos,  trăind  mereu  cu 
speranţa  că  voi  reuşi  să  mă  ridic  la  un  anumit  nivel  profesional  şi 
intelectual. 

De  când  mă  ştiu,  am  avut  o  pasiune  pentru  călătorii  şi  dintotdeauna 
mi-am  dorit  să  mă  realizez  pe  plan  financiar  pentru  a-mi  îndeplini  visul. 
Australia  a  fost  singura  mea  şansă  pentru  a  reuşi  să  duc  la  bun  sfârşit 
ceea  ce  mi-am  propus.” 

ANCA-ELENA 
6  octombrie  2014 
Australia 


Episodul  7:  TEODORO 

Episodul  nr.7  îl  are  ca  erou  pe  portughezul  TEODORO  SIGAS.  Viaţa 
lui  s-a  desfăşurat  între  anii  1326-1377.  TEODORO  s-a  născut  în 
localitatea  Gondomar,  situată  la  est  de  Porto,  în  apropierea  fluviului 
Douro,  care  se  varsă  în  Oceanul  Atlantic.  Dianoso,  tatăl  lui,  avea  o  vie  în 
afara  localităţii,  unde  muncea  toată  săptămâna.  Nevasta  lui,  Anelia,  se 
ocupa  de  două  gospodării:  cea  din  Gondomar  şi  cea  de  la  ţară.  La 
creşterea  copiilor  a  ajutat-o  mult  sora  ei,  Amalia,  rămasă  văduvă  la  20  de 
ani. 

TEODORO,  cel  mai  mic  dintre  copiii  Aneliei,  avea  trei  surori  mai  în 
vârstă.  Analuisa,  sora  cea  mică,  avea  cu  4  ani  mai  mult  decât  el.  Mariceda 
era  cu  3  ani  mai  mare  decât  Analuisa.  Noxia,  sora  lor,  era  cu  5  ani  mai  în 
vârstă  decât  Mariceda.  Fetele,  până  când  s-au  măritat,  şi-au  ajutat  mama 
la  treburile  gospodăreşti,  Anelia  având  astfel  timp  destul  pentru  a-şi 
ajuta  bărbatul  la  vie  şi  în  oraş,  la  comercializarea  butoaielor  cu  vin. 

La  16  ani,  TEODORO  a  devenit  vânzător  de  vinuri  într-o  baracă  de 
lângă  casă.  Tatăl  lui  îl  lua  deseori  când  pleca  spre  Porto,  având  căruţa 
plină  cu  butoaie.  Vinul  lor  se  vindea  bine  pe  corăbiile  engleze  care  soseau 
deseori  în  Porto. 

Unul  dintre  negustorii  prieteni  cu  Dianoso  avea  o  fată  frumoasă,  pe 
care  TEODORO  a  cunoscut-o  într-o  zi  când  venise  cu  tatăl  ei  în  port.  Cei 
doi,  tatăl  şi  fiul,  i-au  făcut  câteva  vizite  acasă  negustorului,  cerându-i  fata 

de  nevastă  şi  făcând  planuri  de  viitor.  Adelita  împlinise  16  ani,  fiind 
considerată  de  toată  lumea  drept  o  fată  bună  pentru  căsătorie.  Nunta  s-a 
făcut  în  casa  părinţilor  Adelitei,  suficient  de  mare  pentru  a  adăposti  două 
familii.  Noxia,  sora  cea  mare  a  lui  TEODORO,  le-a  fost  naşă  împreună  cu 
soţul  ei,  Jonas. 

La  18  ani,  TEODORO  şi-a  început  viaţa  de  familie,  dedicându-se 
apoi  comerţului  maritim  cu  vinuri.  Făcea  drumuri  la  via  lui  Dianoso,  lua 
butoaiele  şi  aştepta  câte  un  comandant  de  corabie  dispus  să  îl  transporte 
cu  tot  cu  marfă  spre  un  port  britanic.  Fiecare  călătorie  devenise 
profitabilă,  sporind  averea  tinerei  familii. 

Adelita,  devenită  mamă  la  17  ani,  a  născut-o  pe  frumoasa  Menucia. 
După  3  ani  a  sosit  Taudo,  fiul  cel  mare.  După  încă  4  ani,  Taudo  s-a  trezit 
că  are  un  frăţior,  Eusebio.  Tatăl  lor  călătorea  mult,  plecând  cu  butoaie, 
revenind  apoi  cu  pungi  pline  cu  bani. 

Ţara  devenise  prosperă  încă  dinaintea  naşterii  lui  TEODORO,  în 
timpul  domniei  regelui  Diniz  (1279-1325).  încurajând  dezvoltarea 
agriculturii  şi  a  comerţului,  acesta  a  asigurat  dezvoltarea  economică  a 
Portugaliei.  în  timpul  vieţii  lui  TEODORO,  ţara  lui  s-a  aflat  sub  domnia  a 
3  regi  ce  aparţineau  dinastiei  de  Burgundia:  Afonso  IV  (1325-1357); 
Pedro  I  (1357-1367);  Fernando  (1367-1383). 

TEODORO,  care  urmase  doar  4  clase  în  mica  şcoală  catolică  din 
oraş,  a  avut  grijă  ca  fata  şi  băieţii  lui  să  urmeze  7  clase.  Cu  Menucia 
făcuse  o  afacere  bună,  dându-i-o  de  nevastă  unui  notar,  unde  îşi  făcea 
actele  mai  importante  cu  diverşi  negustori.  Taudo  şi  Eusebio,  ajungând  la 
vârsta  adolescenţei,  l-au  scutit  de  drumurile  spre  insulele  britanice, 
preluându-i  afacerea  cu  transportul  vinurilor. 

La  45  de  ani,  TEODORO  avea  un  mic  restaurant  aproape  de  port  şi 
un  depozit  unde  îşi  stoca  bunurile  aduse  de  la  ţară.  Ferma  moştenită  de 
la  Dianoso  era  îngrijită  de  un  administrator  şi  de  ţăranii  din  sat.  Dianoso 
murise  după  naşterea  lui  Eusebio,  cel  mai  mic  dintre  nepoţii  lui. 
TEODORO  avea  angajaţi  pentru  toate  treburile,  mulţumindu-se  doar  cu 
supravegherea  bunul  mers  al  activităţii  din  depozit  şi  restaurant.  Având 
mulţi  prieteni,  majoritatea  clienţi,  era  nevoit  să  consume  zilnic  multe 
pahare  cu  vin.  Seara  îl  aduceau  prietenii  acasă,  el  abia  reuşind  să  se  mai 
ţină  pe  picioare. 

La  51  de  ani  era  un  om  bolnav,  dar  fericit.  Copiii  se  aflau  cu  toţii  la 
casele  lor,  nepoţii  creşteau  văzând  cu  ochii,  averea  sporea  din  negustoria 
lui,  iar  nevasta,  Adelita,  nu  mai  contenea  cu  vizitele  la  copiii  ei.  Pe 
TEODORO  îl  durea  ficatul  de  multă  vreme,  boala  fiind  pusă  pe  seama 
tinereţii  consumate  în  muncă  grea  şi  drumuri  nenumărate.  îşi  calma 
durerile  cu  pahare  de  vin  roşu,  considerându-1  drept  cel  mai  eficient 
medicament  din  câte  se  puteau  găsi  în  oraşul  său. 

într-o  seară  ploioasă,  a  plecat  singur  din  restaurant.  Avea  tensiunea 
mare,  se  sufoca,  simţind  nevoia  să  se  plimbe  pe  stradă.  Ameţit  de  băutură 
cum  era,  nu  s-a  ferit  la  timp  de  o  caleaşcă  grăbită,  care  l-a  aruncat  pe  jos. 
Boierul  din  vehicul,  coborând  să  vadă  de  ce  s-au  speriat  caii,  l-a 


NINA  PETRE  -  Vieţile  anterioare  ale  spiritului  Voi. 2 


pag.  20 


recunoscut  pe  TEODORO.  Dus  de  urgenţă  în  casa  unui  medic,  nu  a 
supravieţuit  nici  până  la  ziuă.  Rana  de  la  cap  dovedea  o  vătămare  a 
creierului,  ce  provocase  o  comoţie  cerebrală.  TEODORO  s-a  stins  fără 
dureri  şi  fără  să-şi  fi  dat  seama  ce  se  întâmplase  cu  el. 

Familia  numeroasă  l-a  îngropat  cu  mare  fast  şi  l-a  jelit  ani  de  zile. 
Pentru  copiii  lui,  nepoţi  şi  strănepoţi,  TEODORO  fusese  conducătorul 
suprem,  binefăcătorul  tuturor,  iniţiatorul  exportului  de  vinuri  produse  pe 
moşia  de  lângă  Gondomar. 

El  a  reprezentat  un  model  de  negustor  cinstit,  om  dedicat  muncii 
profitabile  şi  familiei  sale,  pe  care  a  iubit-o  până  la  moarte.  I-a  plăcut  să 
îşi  trăiască  viaţa  cu  intensitate:  a  muncit  până  la  epuizare,  a  iubit  din  tot 
sufletul,  a  ajutat  numeroşi  oameni  săraci.  Pe  mulţi  i-a  angajat  în  comerţ 
şi  la  vie,  salvându-le  familiile  de  la  foamete.  Fiecare  dintre  copiii  lui  a 
primit  la  nuntă  câte  o  bucată  de  grădină  la  ţară,  o  casă  la  oraş  plus  un 
săculeţ  cu  monezi  de  aur.  Sorbindu-şi  paharele  cu  vin,  simţea  că  nu  trăise 
degeaba.  Vinul  însemnase  însăşi  viaţa  lui,  deşi,  de  la  o  vreme,  presimţea 
că  de  la  prea  multă  băutură  i  se  va  trage  sfârşitul. 

Nina  Petre 
24  octombrie  2014 


COMENTARIUL  ANCĂI-ELENA 

„Portughezul  Teodoro  este  intr-adevăr  un  strămoş  spiritual  de  la 
care  am  ce  învăţa  şi  totodată  datorită  lui  am  putut  să  înţeleg  de  ce  în  viaţa 
reală  mi-a  plăcut  atât  de  mult  distracţia.  Pe  vremea  când  eram  studentă 
aveam  şi  o  melodie  preferată  şi  anume:  Bun  îi  vinu'  ghiurghiuliu  :).  îmi 
amintesc  că  mama  mereu  mă  atenţiona  şi-mi  spunea  că  în  viaţă  trebuie 
să  ai  un  echilibru  în  toate.  O  ascultam  eu,  dar  când  era  vorba  de 
distracţie,  uitam  de  toate. 

Din  păcate,  a  trebuit  să  sufăr  pentru  a  ajunge  să  înţeleg  cât  este  de 
important  să  fii  chibzuit.  Pot  să  vă  spun  că  mi-a  plăcut  tare  mult  să  beau 
vin,  şi  în  prezent  îmi  place,  însă  acum  îl  consum  cu  moderaţie. 

în  ceea  ce  priveşte  priceperea  pentru  comerţ,  cu  ceva  vreme  în  urmă 
am  avut  nişte  experienţe  care  m-au  surprins.  Observasem  că  am  o  astfel 
de  înclinaţie,  însă  nu  prea  am  dat  importanţă.” 

ANCA-ELENA 
15  noiembrie  2014 
Australia 


Episodul  8:  KYENNA 

Episodul  spiritual  nr.8  o  are  ca  eroină  pe  KYENNA.  Viaţa  ei  s-a 
desfăşurat  între  anii  1268-1315.  KYENNA  s-a  născut  în  localitatea 
Sannat,  aflată  pe  insula  malteză  Gozo.  La  acea  vreme,  insulele  Maltei 
aparţineau  Regatului  Siciliei. 

Datorită  poziţiei  geografice  cheie,  la  trecerea  din  vestul  spre  estul 
Mării  Mediterane,  Malta  a  fost  disputată  de-a  lungul  istoriei  de  puterile 
interesate  în  controlul  acestei  baze  maritime  cu  o  valoare  strategică 
deosebită.  înaintea  erei  noastre,  Malta  a  fost  colonizată  de  fenicieni  (în 
limbajul  fenicienilor,  „malta”  însemna  refugiu),  de  cartaginezi,  de  romani 
(aceştia  au  stăpânit-o  până  în  anul  395).  Au  urmat  vandalii  şi  ostrogoţii 
(în  secolele  5-6),  bizantinii  (între  533-870).  în  870  a  fost  cucerită  de 
arabi.  în  anul  1090,  Malta  a  ajuns  sub  stăpânirea  normanzilor  lui  Roger 
de  Hauteville,  fiind  ataşată  Regatului  Siciliei.  Istoria  Maltei  a  fost 
puternic  condiţionată  de  poziţia  geografică  a  arhipelagului,  potrivită 
pentru  comerţ  şi  controlul  militar  al  rutelor  maritime  din  Marea 
Mediterană. 

Părinţii  KYENNEI  erau  oameni  modeşti,  mici  meseriaşi.  Romard 
(tatăl)  repara  încălţămintea  localnicilor,  câştigând  puţin,  doar  atât  cât  să 
îşi  hrănească  familia.  Nevasta  lui,  Yadha,  cosea  haine  pentru  femei. 
Devenise  mamă  de  6  ori,  dar  5  dintre  copii  fuseseră  ucişi  de  frecventele 
epidemii  care  secerau  anual  numeroşi  locuitori  ai  insulei.  Unica 
supravieţuitoare,  KYENNA,  ajunsese  la  15  ani,  frumuseţea  ei  devenind 
tentantă  pentru  bărbaţii  dornici  de  însurătoare. 

în  Sannat  sosea  de  câteva  ori  pe  an  un  marinar  tânăr  ai  cărui  părinţi 
erau  originari  din  Antiohia.  Selim  avea  un  unchi  stabilit  în  Sannat,  căruia 
îi  aducea  veşti  despre  părinţii  lui,  stabiliţi  în  localitatea  portuară  Marfa 
de  pe  marea  insulă  din  sud  numită  Malta.  în  anul  1260  împlinise  23  de 
ani.  Ştiind  că  părinţii  KYENNEI  erau  săraci,  Selim  le-a  oferit  o  sumă 
mare  de  bani  în  schimbul  fetei.  învoiala  s-a  făcut,  KYENNA  ajungând 
astfel  în  proprietatea  tânărului  marinar. 

Casa  lui  Selim  din  Marfa  era  nouă,  nu  prea  mare,  dar  suficient  de 
încăpătoare  pentru  adăpostirea  unei  familii  numeroase.  Părinţii  lui 
Selim,  Iged  şi  Nayla,  locuiau  în  apropiere.  KYENNA,  deşi  foarte  tânără, 
şi-a  luat  în  primire  atribuţiile  de  nevastă,  ajutată  de  două  sclave 
cumpărate  de  bărbatul  ei  din  Tripoli. 

Devenind  mamă  a  4  copii,  KYENNA  a  îngropat  doi  dintre  ei,  răpuşi 
de  boli  grave.  Au  rămas  în  viaţă  doi  băieţi:  Nokad,  născut  de  mama  lui  la 
18  ani,  şi  Rudik,  cu  8  ani  mai  tânăr  decât  el.  Foarte  mulţumit  de  copiii 
lui,  Selim  sosea  din  călătorii  încărcat  cu  surprize  în  bani  şi  obiecte.  Se 
purta  frumos  în  familie,  nearătându-se  vreodată  supărat  sau  nemulţumit 
de  poznele  băieţilor. 

Despre  munca  pe  corabie  nu  le  povestea  mai  nimic,  fiindu-i  adesea 
ruşine  pentru  isprăvile  sale  marinăreşti.  Lucra  pe  un  vas  comercial  aflat 
sub  pavilion  sicilian,  patronul  său  locuind  în  Palermo.  Comandantul 
navei,  originar  din  Antiohia,  ca  şi  părinţii  lui  Selim,  era  un  marinar  pirat 
cu  multă  experienţă  în  prădarea  corăbiilor  rivale  de  provenienţă 
veneţiană  şi  genoveză.  Vânzarea  mărfurilor  provenite  din  aceste  oraşe  în 
porturile  din  estul  Mediteranei  şi  nordul  Africii  îi  aducea  patronului 
sicilian  venituri  imense.  Marinarul  Selim  se  îmbogăţea  şi  el,  într-o  mică 

măsură,  prin  vânzarea  cotei-parte  din  fiecare  captură  primită  de  la 
comandantul  corăbiei. 

După  naşterea  primului  său  copil,  Selim  a  devenit  din  ce  în  ce  mai 
avid  de  bani.  Ambiţia  îl  îndemna  să  îşi  cumpere  propria  corabie,  să  facă  şi 
el  comerţ  pe  Mediterana,  dar  fără  piraterie.  Fiul  cel  mare,  Nokad, 
împlinind  18  ani,  a  primit  în  dar  de  la  tatăl  său  jumătate  din  dreptul  de 
proprietate  asupra  corăbiei  recent  cumpărate  de  acesta.  Amândoi,  tată  şi 
fiu,  norocoşi  din  fire,  au  făcut  afaceri  importante  transportând  mărfuri 
între  marile  oraşe  comerciale  de  pe  ţărmul  Mediteranei. 

Mereu  nedespărţit  de  tatăl  său,  Nokad  a  aflat  uşor  că  Selim  mai  avea 
4  neveste,  pe  care  le  întreţinea  împreună  cu  copiii  lor.  Una  locuia  în 
Antiohia,  alta  în  Tripoli,  a  treia  în  Alexandria  şi  ultima  chiar  în  apropiere 
de  Marfa.  KYENNA  şi  Rudik  nu  ştiau  nimic  despre  tânăra  Ellina,  mama  a 
doi  copii,  al  căror  tată  era  chiar  Selim.  Acceptând  situaţia,  Nokad  le 
ducea  uneori  bani,  la  rugămintea  lui  Selim.  Ellina  avea  două  fetiţe,  pe 
care  Nokad  le-a  îndrăgit  de  cum  le-a  văzut  prima  dată. 

în  anul  1315  KYENNA  împlinise  47  de  ani,  iar  soţul  ei,  55.  Rivala  cea 
tânără,  Ellina,  dorea  ca  tatăl  fetelor  ei  să  iasă  la  lumină.  Dar  KYENNA  era 
sănătoasă,  avea  un  soţ  cumsecade,  iar  fiii  ei  se  bucurau  de  mult  respect  în 
Marfa.  Nokad  se  căsătorise  şi  avea  doi  copii.  Rudik,  la  21  de  ani,  călătorea 
pe  corabia  familiei,  ajutându-şi  tatăl  şi  fratele.  Familia  lui  Selim  era 
foarte  unită.  KYENNA,  cu  răbdarea  ei  obişnuită,  ştiuse  să  menţină 
echilibrul  şi  iubirea  între  membrii  propriei  familii,  cât  şi  bunele  relaţii  cu 
toate  rudele.  în  mod  evident,  nu  existau  motive  întemeiate  ca  Selim  să  se 
despartă  de  KYENNA,  prima  lui  nevastă,  pe  care  i-o  cunoştea  toată 
lumea  din  oraş. 

îndemnată  de  mama  ei,  o  vrăjitoare  despre  care  femeile  discutau  în 
şoaptă,  ambiţioasa  Ellina  i-a  pus  gând  rău  KYENNEI,  considerând  că  şi 
ea  are  dreptul  să-i  fie  o  adevărată  nevastă  lui  Selim.  Mama  ei,  vrăjitoarea 
Kirra,  şi-a  procurat  un  praf  ucigător  adus  de  un  marinar  tocmai  din 
Tripoli.  Otrava  avea  efect  instantaneu,  conţinând  venin  de  şarpe.  Kirra  şi- 
a  oferit  serviciile  de  ghicitoare,  folosindu-se  de  o  prietenă  a  KYENNEI. 
Adusă  de  aceasta  în  vizită,  i-a  spus  KYENNEI  că  bărbatul  ei  avea  să 
sosească  de  la  drum  bolnav,  din  cauza  farmecelor  unei  femei  din  Maroc. 
I-a  dat  un  praf  maroniu,  spunându-i  să  îl  înghită,  pentru  alungarea  răului 
care  i  se  apropia  de  casă.  După  plecarea  vrăjitoarei,  KYENNA  s-a  simţit 
fără  putere.  Crezând  că  s-a  îmbolnăvit,  a  înghiţit  jumătate  din  praful 
adus  de  Kirra.  După  un  minut,  a  rămas  fără  suflare. 

Drama  dispariţiei  dragei  lui  KYENNA  i-a  distrus  viaţa  lui  Selim. 
Nemaifiind  în  stare  să  plece  la  drum  pe  mare,  s-a  închis  în  casă,  trăind  cu 
mâncarea  făcută  de  unica  servitoare,  o  bătrână  care  nu  voise  să  îl 
părăsească.  Nokad  şi  Rudik  îl  vizitau  când  aveau  timp,  iar  copiii  lor  l-au 
îndrăgit  mult,  străduindu-se  să  îl  înveselească,  povestindu-i  situaţii 
comice  de  prin  oraş.  Timp  de  4  ani,  cât  i-a  mai  fost  dat  să  trăiască  după 
moartea  KYENNEI,  Selim  şi-a  meritat  porecla  de  „pustnic”.  Le  dăduse 
copiilor  lui  tot  ce  avea,  casa  golită  de  mobilă  semănând  cu  o  chilie. 

KYENNA  reprezentase  pentru  el  soţia  perfectă,  gospodina  cea  mai 
pricepută,  femeia  cea  mai  cinstită  dintre  toate  nevestele  lui.  S-a  grăbit  să 
plece  după  ea,  tăindu-şi  venele  de  la  ambele  mâini. 

Nina  Petre 
23  noiembrie  2014 


COMENTARIUL  ANCĂI-ELENA 

„Episodul  nr.8  m-a  cam  surprins,  deoarece  este  pentru  prima  dată 
când  personajul  moare  din  pricina  faptului  că  altcineva  a  atentat  la  viaţa 
acestuia.  KYENNA  are  aceleaşi  caracteristici  pozitive  pe  care  le  deţin  şi 
eu  în  această  viaţă. 

M-a  cam  pus  pe  gânduri  faptul  că  istoria  s-a  repetat  şi  eroina  noastră 
a  avut  parte  de  un  soţ  care  nu  a  fost  deloc  fidel.  Această  situaţie  mă 
determină  să  fiu  foarte  atentă  atunci  când  voi  hotărî  să-mi  întemeiez  o 
familie. 

în  această  viaţă  mereu  m-am  ferit  de  rivalităţi  în  dragoste.  Ba  chiar 
de  multe  ori  am  fost  acuzată  de  către  cei  din  jurul  meu  că  nu  ştiu  să  lupt 
pentru  persoana  iubită.  Fiecare  este  liber  să  aleagă  pe  cine  doreşte  să 
aibă  alături.  Mereu  am  trăit  cu  ideea  că  „ce  este  al  meu  este  pus 
deoparte”.  Setea  de  răzbunare  este  una  dintre  cele  mai  urâte  sentimente 
pe  care  le  poate  avea  o  fiinţă  umană.  Această  energie  negativă  nu  face 
altceva  decât  să  te  distrugă  pe  tine  ca  persoană  din  punct  de  vedere  fizic, 
psihic  şi  spiritual. 

într-adevăr,  otrăvirea  KYENNEI  mi-a  transmis  o  anumită 
sensibilitate  şi  pot  să  vă  spun  că,  în  urma  unor  teste  făcute,  am  aflat  că 
sunt  alergică  la  anumite  substanţe.” 

ANCA-ELENA 
10  decembrie  2014 
Australia 

CLARA 


Prezentare 

CLARA  este  un  om  înzestrat  cu  multă  sensibilitate  şi  o  intuiţie  bine 
dezvoltată.  Preocupată  de  ideea  evoluţiei  spirituale,  practică  diverse 
forme  de  meditaţie,  la  care  adaugă  lectura  unui  număr  impresionant  de 
cărţi  cu  profil  ezoteric.  Nu  suportă  vulgaritatea  şi  agresivitatea  din 
comportamentul  uman,  iar  violenţa  faţă  de  fiinţele  necuvântătoare  o 
impresionează  puternic  şi  o  umple  de  revoltă.  îşi  educă  fiul  în  aşa  fel 
încât  să  se  comporte  ca  un  om  paşnic,  altruist,  pregătit  în  orice  moment 
să  îşi  ajute  semenii. 


Nina  Petre 
29  ianuarie  2014 


EPISOADE  SPIRITUALE  COMENTATE  în  volumul  1 
®  Atena  Xauli  (1896-1945) 

EPISOADE  SPIRITUALE  COMENTATE  în  continuare 
®  Sanita  Ridis  (1802-1874) 

O  Dat  Jinao  (1713-1786) 


EPISODUL  2  -  SANITA 

Episodul  spiritual  nr.2  ne-a  adus  tot  în  America  de  Sud,  dar  de  data 
aceasta  în  sudul  continentului  şi  în  nordul  friguroasei  regiuni  Patagonia. 
Eroina  acestui  episod  este  SANITA  RIDIS,  care  a  trăit  între  anii  1802- 
1874.  Părinţii  ei,  Nastino  şi  Carminia,  emigranţi  spanioli,  au  căutat  o 
zonă  mai  puţin  aglomerată  de  pe  ţărmul  Oceanului  Atlantic,  fiind  mari 
iubitori  de  natură  şi  animale.  S-au  stabilit  într-o  mică  localitate  portuară 
încă  nedezvoltată  economic,  unde  imigranţii  soseau  săptămânal,  fiind 
debarcaţi  de  pe  navele  supraaglomerate  sosite  din  Europa  şi  de  pe  alte 
continente.  La  începutul  secolului  20,  micul  port  de  altădată  s-a  dezvoltat 
ca  un  orăşel  prosper,  primind  denumirea  de  Puerto  Lobos.  El  este  situat 
pe  malul  Golfului  San  Matias,  la  hotarul  dintre  regiunile  Chubut  (la  sud) 
şi  Rio  Negro  (la  nord),  dar  şi  în  nordul  fenomenalei  regiuni  Patagonia. 
Nastino,  având  meseria  de  tehnician  veterinar,  şi-a  găsit  repede  ce  se 
lucreze,  fiind  chemat  în  localitate  şi  în  afara  ei  mai  ales  pentru  îngrijirea 
cailor  şi  a  câinilor  din  gospodăriile  populaţiei.  Carminia,  femeie  simplă, 

fără  ştiinţă  de  carte,  foarte  harnică  şi  plăcută  la  vedere,  şi-a  oferit 
serviciile  de  menajeră  unor  familii  înstărite,  făcându-se  astfel  cunoscută 
ca  fiind  un  bun  ajutor  la  munca  de  întreţinere  a  locuinţelor.  Având  doar 
doi  copii,  soţii  Ridis  s-au  descurcat  bine  cu  îngrijirea  lor,  oferindu-le 
strictul  necesar  pentru  a  creşte  sănătoşi. 

Fata,  SANITA,  devenind  o  bună  gospodină  ca  şi  mama  ei,  a  învăţat 
puţină  carte  de  la  fratele  ei  mai  mare,  Rullo,  băiatul  reuşind  să  urmeze 
clasele  de  şcoală  generală  în  clădirea  parohiei.  Grăbindu-se  la  muncă, 
fata  a  intrat  ca  vânzătoare  la  un  negustor  de  cereale,  fiind  nevoită  să  ajute 
zilnic  doi  băieţi  la  căratul  greilor  saci  plini  cu  marfă.  Avea  15  ani  când  şi-a 
început  dificila  muncă,  dar  fiind  voinică  şi  înaltă,  a  devenit  treptat  un 
angajat  de  nădejde  al  patronului.  Muncind  la  depozitul  din  care  toată 
lumea  cumpăra  făină,  SANITA  devenise  o  persoană  cunoscută  şi  agreată 
de  mulţi  clienţi,  unii  dintre  ei  chiar  gândindu-se  la  ea  ca  la  o  posibilă 
soţie.  Fetei  nu  prea  îi  stătea  mintea  la  băieţi,  dar  împlinind  21  de  ani,  a 
început  să-i  privească  mai  atent  pe  cei  care  îi  cereau  prietenia. 

Singurul  cu  adevărat  serios  i  s-a  părut  a  fi  medicul  veterinar,  sosit  de 
curând  din  Spania,  unde  îşi  urmase  studiile  de  medicină  veterinară. 
Augusto  Rojas,  ajuns  la  frumoasa  vârstă  de  29  de  ani,  era  dornic  de 
libertate  şi  o  viaţă  apropiată  de  natură,  la  fel  ca  părinţii  Sanitei.  Stabilit  în 
mica  localitate  portuară  împreună  cu  părinţii,  tânărul  i-a  propus  lui 
Nastino  să  lucreze  împreună,  asociindu-se  astfel  în  dificila  muncă  de 
ajutorare  a  necuvântătoarelor  domestice.  Cunoscând-o  mai  bine  pe 
SANITA  prin  intermediul  tatălui  ei,  Augusto  i-a  trecut  cu  vederea  lipsa  de 
studii,  descoperindu-i  alte  calităţi  care  l-au  convins  să  o  ceară  în 
căsătorie:  frumuseţea  fizică  deosebită,  inteligenţa  ce  i  se  citea  uşor  în 
priviri,  seriozitatea  în  comportament  şi  mai  ales  hărnicia,  pe  care  i-o 
cunoştea  tot  oraşul. 

Nunta  s-a  făcut,  iar  tânăra  pereche  şi-a  stabilit  domiciliul  în  casa 
cumpărată  de  părinţii  lui  Augusto.  SANITA,  nedorind  să  stea  degeaba 
acasă,  şi-a  continuat  munca  la  depozit  încă  2  ani,  până  la  naşterea 
primului  copil,  Sabrina.  Fetiţa  frumoasă  şi  simpatică  a  aşteptat  4  ani 
până  când  mămica  ei  i-a  dăruit-o  pe  surioara  mai  mică,  Astrida.  După 
încă  3  ani,  a  apărut  în  sfârşit  mult  doritul  băieţel,  care  a  primit  numele  de 
Jorge.  Familia  se  considera  astfel  împlinită  şi  foarte  fericită.  Cei  trei  copii 
au  crescut  într-o  atmosferă  de  iubire,  armonie  şi  respect  faţă  de  animale 
şi  faţă  de  oamenii  săraci,  care  trăiau  în  mizerie  şi  sărăcie  cruntă.  Ţara 
trecea  prin  mari  frământări  politice  şi  sociale,  iar  Augusto  împreună  cu 
tatăl  şi  socrul  său  se  considerau  a  fi  de  partea  poporului  puternic 
exploatat  de  marii  proprietari  ai  plantaţiilor  aducătoare  de  venituri 
uriaşe. 

Părinţii  SANITEI,  părăsind  Spania  în  căutarea  norocului  de  peste 
ocean,  sosiseră  în  ţara  numită  Viceregatul  spaniol  din  Rio  de  la  Plata. 
Curând  au  aflat  despre  sentimentele  antispaniole  crescânde  ale 
populaţiei  din  zonele  aglomerate,  acestea  fiind  generate  de  monopolul 
comercial  întreţinut  de  Spania.  în  anul  1810,  pe  când  SANITA  era  încă 


NINA  PETRE  -  Vieţile  anterioare  ale  spiritului  Voi. 2 


pag.  26 


micuţă,  a  fost  înfiinţată  la  Buenos  Aires  o  juntă  revoluţionară  creolă  care, 
profitând  de  ocuparea  Spaniei  de  către  Napoleon,  l-a  detronat  pe 
vicerege,  creând  un  guvern  provizoriu  al  Provinciilor  Unite  din  Rio  de  la 
Plata.  Trupele  spaniole  au  fost  învinse  în  bătălia  de  la  San  Lorenzo,  în 
anul  1816  declarându-se  independenţa  acestor  provincii. 

în  februarie  1826,  pe  când  SANITA  avea  24  de  ani,  a  fost  proclamată 
Republica  Federativă  Argentina.  După  3  ani,  marele  moşier  Juan  Manuel 
de  Rosas,  devenind  guvernator  al  statului  Buenos  Aires,  a  început 
colonizarea  intensă  a  Patagoniei.  Abolirea  sclaviei  avusese  loc  în  anul 
1813,  dar  marii  proprietari  de  plantaţii  foloseau  în  continuare  muncitorii 
agricoli  prost  plătiţi,  o  masă  de  exploataţi  formată  din  indigeni 
patagonezi,  creoli,  negri  şi  imigranţi  necăjiţi  sosiţi  de  pe  alte  continente, 
mai  ales  din  Europa.  Colonizarea  Patagoniei  începută  de  Rosas  a  fost 
continuată  de  succesorul  său,  preşedintele  Bartolome  Mitre. 

în  mod  evident,  şi  Puerto  Lobos  urma  să  se  dezvolte  ca  un  orăşel 
prosper.  Bunăstarea  crescândă  a  unei  părţi  din  populaţie  s-a  putut 
observa  şi  în  creşterea  numărului  de  animale  care  aveau  nevoie  de 
asistenţă  medicală.  Deşi  munceau  zi  de  zi,  călătorind  ziua  şi  noaptea  spre 
gospodăriile  clienţilor,  Augusto  şi  Nastino  se  considerau  norocoşi,  fiindcă 
visele  lor  din  tinereţe  se  împliniseră.  Copiii  soţilor  Rojas  creşteau  văzând 
cu  ochii,  părinţii  având  grijă  să  îi  trimită  la  şcoală. 

SANITA,  reluându-şi  munca  de  comerciant,  îşi  deschisese  un  mic 
magazin  în  care  vindea  dulciuri  şi  plante  medicinale  aduse  de  Augusto 
din  zonele  rurale.  Jorge,  fiul  lor,  dorea  să  devină  bancher,  fiindcă  auzise 
la  şcoală  că  bancherii  erau  foarte  bogaţi.  Trimis  la  Buenos  Aires  pentru 
studii  economice  în  noua  Universitate  deschisă  în  anul  1821,  băiatul  a 
devenit  licenţiat  în  Economie  şi  Finanţe.  Revenit  în  târguşorul  natal, 
Jorge  s-a  lansat  în  afacerile  cu  zahăr  şi  cafea,  care  i-au  adus  o  avere 
imensă.  Surorile  lui  şi-au  ajutat  mama  la  lucru  în  micuţul  ei  magazin 
până  când  s-au  măritat,  aşezându-se  la  casele  lor. 

SANITA  a  trăit  cu  15  ani  mai  mult  decât  soţul  ei.  Augusto  decedase  la 
57  de  ani,  din  cauza  unei  boli  de  piele  pe  care  o  luase  de  la  câine  grav 
bolnav.  Omul  nu  reuşise  să  scape  de  cumplita  boală  nici  cu  ştiinţa  lui  şi 
nici  cu  leacurile  băştinaşilor  patagonezi.  SANITA  l-a  plâns  îndelung  ani 
de  zile,  până  când  moartea  s-a  îndurat  de  ea,  oprindu-i  cursul  vieţii.  La 
trup  rămăsese  voinică,  dar  inima  nu  a  mai  putut  îndura  dorul  de  bărbatul 
care  o  făcuse  fericită. 

Nina  Petre 
6  iunie  2013 


COMENTARIUL  CLAREI 

„Nu  numai  soţul  actual  este  încărcat  negativ,  au  fost  şi  mai  sunt  şi 
ceilalţi  membri  din  familiile  care  le-am  accesat:  ai  mei  (mama,  tata, 
mătuşa,  bunica,  frate,  care  sunt  foarte  negativi  emoţional  şi  mental),  ai 

soţiilor  (membrii  de  familie,  mai  ales  setul  2,  sunt  toţi  paranoici,  nici 
unul  nu  a  scăpat,  până  la  tânăra  generaţie). 

De  unde  atîta  negativitate,  ego-ul  victimei,  intoleranţă  şi  dominare?” 

Clara 
14  iunie  2013 
Germania 


EPISODUL  3  -  DAL 

Eroul  episodului  spiritual  nr.3  este  chinezul  DAL  JINAO.  El  a  trăit 
între  anii  1713-1786.  DAL  s-a  născut  în  străvechiul  oraş  Nanjing 
(Nankin),  situat  în  China  centrală,  centrul  administrativ  al  provinciei 
Jiangsu  şi  port  la  fluviul  Chang  Jiang  (Yangtzu  Jiang).  Fondat  înainte  de 
era  noastră,  oraşul  a  fost  de  mai  multe  ori  capitală  a  Chinei,  cunoscând 
apogeul  sub  dinastia  Ming  (1368-1644).  în  perioada  vieţii  eroului  nostru, 
capitala  Imperiului  Chinez  se  afla  în  Beijing  (Pekin). 

Părinţii  lui  DAL  erau  foarte  bogaţi,  aparţinând  castei  persoanelor 
„cu  vază”,  numită  „casta  învăţată”.  Membrii  acestei  caste  se  numeau  sensi 
(: gentry  fiind  denumirea  europeană).  Soţii  Hang  (tatăl)  şi  Sun  (mama)  au 
avut  trei  copii:  unica  fată,  Xid,  şi  cei  doi  băieţi,  DAL  şi  Dahjo. 

în  timpul  vieţii  lui  DAL,  China  a  fost  condusă  de  3  împăraţi  din 
dinastia  manciurienilor  (manciu):  K’ang-hsi  (1713-1722),  Yung-cheng 
(1722-1736)  şi  Ch’ien-lung  (1736-1786).  Manciuria,  regiune  a  Chinei 
situată  în  partea  nord-estică  a  ţării,  locuită  de  o  populaţie  nomadă,  era 
supusă  parţial  Imperiului  Chinez  încă  din  secolul  3  î.e.n.  în  1644, 
triburile  din  nordul  provinciei  au  format  o  confederaţie  care  l-a  detronat 
pe  împăratul  chinez  al  dinastiei  Ming,  dând  viaţă  noii  dinastii 
manciuriene  Ch’ing,  care  a  domnit  în  China  până  în  anul  1911.  Dinastia 
Ch’ing  a  creat  aşa  numitul  stat  confucianist.  Primii  9  ani  din  viaţa  ai  lui 
DAL  au  fost  ultimii  de  domnie  a  celebrului  împărat  K’ang-hsi,  promotor 
al  confucianismului,  poliglot  (cunoştea  şi  limba  latină),  bun 
matematician,  autor  al  unor  cărţi  de  mare  valoare.  în  timpul  domniei 
sale,  în  China  au  avut  loc  numeroase  realizări  culturale. 

Tatăl  lui  DAL  era  funcţionar  superior,  fiind  guvernatorul  provinciei  a 
cărei  capitală  era  Nanjing.  Om  de  mare  cultură,  Hang  devenise 
guvernator  după  ce  promovase  cu  rezultate  strălucite  mai  multe  examene 
complicate,  nefiind  nevoit  să  le  dea  şpagă  examinatorilor,  după  cum  era 
obiceiul  vremii.  El  şi  soţia  lui,  Sun,  şi-au  crescut  cei  trei  copii  în  mod 
ireproşabil,  asigurându-le  accesul  necesar  la  izvoarele  culturii  străvechi  şi 
la  mijloacele  moderne  prielnice  dezvoltării  lor  ca  personalităţi  puternice. 

Fata  lor,  Xid,  s-a  căsătorit  cu  un  mare  proprietar  de  pământuri, 
plecând  la  reşedinţa  lui  din  nordul  regiunii.  Cei  doi  băieţi,  DAL  şi  Dahjo, 
educaţi  cu  profesori  la  domiciliu,  mari  învăţaţi  ai  oraşului,  au  beneficiat 
şi  de  o  exigentă  instrucţie  militară,  absolut  necesară  bărbaţilor  ce 
aparţineau  castei  învăţaţilor.  Instrucţia  militară  a  lui  DAL  a  durat  6  ani, 

băiatul  începând-o  la  18  ani  şi  terminând-o  la  24  de  ani.  în  următorii  5 
ani,  el  s-a  pregătit  intens  pentru  a  deveni  mandarin,  adică  înalt 
funcţionar  imperial.  Ultimul  examen  pe  care  l-a  dat  pentru  a  obţine 
înaltul  titlu  a  avut  loc  la  29  de  ani,  necesitând  cunoaşterea  doctrinei  lui 
Confucius.  Promovând  acest  ultim  examen,  a  primit  titlul  de  înalt 
funcţionar  militar  al  Imperiului.  Examenele  promovate  de  el  timp  de  5 
ani  i-au  evaluat,  în  principal,  cultura  literară  şi  istorică,  mai  puţin 
competenţele  specifice. 

Pentru  angajarea  pe  înalta  funcţie,  a  fost  nevoit  să  se  căsătorească, 
stima  şi  respectul  întregii  populaţii  fiindu-i  absolut  necesare.  Şi-a  adus-o 
drept  soţie  pe  frumoasa  Lirro,  o  fată  de  19  ani,  provenind  şi  ea  dintr-o 
familie  bogată.  Foarte  cultă  şi  extrem  de  bine  educată,  Lirro,  pictoriţă  în 
timpul  liber,  i-a  fost  lui  DAL  o  soţie  devotată,  dăruindu-i  un  singur  copil. 
Fiul  lor,  Zhu-kin,  a  fost  născut  de  mama  lui  la  23  de  ani,  adică  în  anul 
1746. 

Ţara  se  afla  sub  conducerea  împăratului  Ch’ien-lung,  imperiul  său 
atingând  expansiunea  teritorială  maximă.  China  trecea  printr-o  perioadă 
de  prosperitate  economică.  în  rândul  marilor  funcţionari  şi  al 
conducătorilor  militari  se  formaseră  două  grupări  politice:  una 
manciuriană  şi  alta  chineză.  DAL  şi  tatăl  său,  Hang,  aparţineau  celei  de-a 
doua  grupări,  care  se  afla  în  permanentă  opoziţie  cu  cea  manciuriană. 
Dinastia  manciuriană  a  izbutit  să  domnească  aproape  268  de  ani, 
deoarece  a  reuşit  să  încheie  o  alianţă  cu  moşierii  feudali  chinezi,  sensi- i. 
Aceştia  deţineau  din  tată  în  fiu  monopolul  instrucţiei  şi  al  puterii,  fiind  şi 
proprietari  de  pământuri,  care  constituiau  principala  bogăţie  a  ţării. 
Dintre  sensi  s-au  ridicat  în  repetate  rânduri  luptători  activi  împotriva 
dinastiei  Ch’ing,  dar  covârşitoarea  lor  majoritate  era  în  slujba 
manciurienilor. 

Cele  3  familii  puternic  implicate  în  viaţa  eroului  nostru  (a  părinţilor 
lui,  a  socrilor  şi  propria  familie)  făceau  parte  din  pătura  chinezilor 
tradiţionalişti,  patrioţi  de  generaţii  întregi,  care  suportau  cu  greu 
conducerea  coruptă  a  membrilor  dinastiei  manciuriene.  Fiind  oameni 
foarte  culţi  şi  bine  educaţi,  mândria  lor,  moştenită  de  la  o  generaţie  la 
alta,  îi  determina  să  lupte  pentru  ocuparea  unor  funcţii  înalte  în 
administraţia  imperială,  încercând  prin  sacrificiul  lor  să  ţină  piept 
extinderii  nemaiîntâlnite  a  corupţiei  generalizate  în  ţara  lor.  Nici  Hang  şi 
nici  DAL  nu  şi-au  ocupat  funcţiile  oferindu-le  cadouri  superiorilor  din 
administraţia  manciuriană.  Din  acest  motiv,  activitatea  acestor  oameni 
cinstiţi  şi  curajoşi  nu  a  fost  uşoară  deloc. 

La  fel  ca  şi  tatăl  său,  DAL  avea  o  atitudine  corectă  şi  omenoasă  faţă 
de  ţăranii  care  trudeau  pe  vastele  lor  moşii.  Considerându-i  muncitori 
zilieri,  nu  iobagi  (sclavi),  le  cereau  impozite  rezonabile,  care  nu  depăşeau 
o  zecime  din  valoarea  recoltelor  obţinute  pe  micile  lor  bucăţi  de  pământ. 
Având  funcţii  înalte,  DAL  şi  Hang  erau  parţial  feriţi  de  atacurile  dure  ale 
altor  latifundiari  care  îşi  exploatau  crunt  ţăranii  cărora  le  dăduseră 
terenuri  în  arendă.  Din  cauza  impozitelor  mereu  crescânde,  bieţii  ţărani 

ajungeau  pradă  cămătarilor  de  la  oraş,  aceştia  devenind  o  pătură  socială 
din  ce  în  ce  mai  bogată  şi  influentă. 

Ca  militar  de  profesie,  DAL  s-a  străduit  să  ajute  armata  chineză  din 
regiune,  care  devenise  extrem  de  săracă,  din  cauza  nesupunerii  ei  clicii 
militare  manciuriene  (devenită  o  clică  parazitară  şi  coruptă).  Pe  fiul  său, 
Zhu,  l-a  educat  conform  principiilor  demnităţii  naţionale,  nedorind  ca  şi 
el  să  ajungă  un  parazit  al  societăţii.  în  familia  lui  DAL  cinstea  şi  onoarea 
militară  erau  definitorii  pentru  însăşi  demnitatea  de  veacuri  a  neamului 
său. 

Devenit  major,  Zhu  a  primit  ca  moştenire  de  la  părinţi  o  moşie 
imensă,  pe  care  a  învăţat  treptat  să  o  administreze.  Căsătorindu-se  cu  o 
fată  bogată,  averea  lui  a  crescut  considerabil.  Asistând  ani  de  zile  la 
drama  profesională  a  tatălui  său,  Zhu,  după  urmarea  complicatelor  studii 
militare,  s-a  dedicat  vieţii  de  militar  activ,  plecând  cu  armata  sa  pe 
diverse  fronturi,  în  Taiwan,  în  sudul  şi  în  vestul  ţării. 

DAL  a  trăit  73  de  ani,  străduindu-se  până  în  ultima  zi  a  vieţii  să 
împartă  dreptatea  în  zona  sa  de  influenţă.  A  luptat  pentru  instaurarea 
unor  relaţii  comerciale  corecte,  pentru  dezvoltarea  manufacturilor  de  stat 
şi  a  celor  particulare.  A  încurajat  activitatea  breslelor  de  negustori  şi 
meşteşugari,  supraveghind  cu  multă  severitate  acţiunile  cămătarilor. 
Soţia  lui,  Lirro,  fiind  o  pictoriţă  foarte  talentată,  l-a  ajutat  mult  cu 
modelele  ei  la  producţia  de  porţelanuri  din  atelierul  său,  care  îi  aducea 
venituri  mari,  vasele  fiind  căutate  de  diverşi  negustori. 

împlinind  60  de  ani,  vigoarea  fizică  a  înţeleptului  DAL  a  început  să 
scadă.  A  rămas  consilier  onorific,  cu  rol  consultativ  în  cele  mai 
importante  şedinţe  ale  mandarinilor  din  oraş.  Ultimii  ani  din  viaţă  şi  i-a 
dedicat  aprofundării  studiului  sistemului  filosofic  al  înţeleptului  din 
antichitate  Confucius.  Manciurienii  transformaseră  străvechea  morală 
confucianistă  într-o  doctrină  obedientă  claselor  conducătoare  din 
societatea  chineză.  Nefiind  de  acord  cu  acest  transplant  nefericit  al  unei 
vechi  ştiinţe  pline  de  înţelepciune  peste  un  sistem  social  corupt,  bătrânul 
DAL  s-a  întors  la  izvorul  moralei  sănătoase  a  vechiului  om  de  cultură 
Confucius. 

Nina  Petre 
24  iulie  2013 


COMENTARIUL  CLAREI 

„Interesant  portret.  Când  eram  mică  şi  eram  un  sufleţel  foarte 
sensibil  şi  războinic  (doar  pentru  a  puncta  nedreptăţile  care  se  făceau 
asupra  noastră)  le  spuneam  celorlalţi  cu  titlu  de  intimidare:  Nu  te  pune 
cu  Jianu,  iar  pe  acest  Jianu  l-am  simţit  şeful  şi  protectorul  meu,  când 
spuneam  asta  simţeam  că  transmit  o  energie  şi  că  ceilalţi  dădeau  înapoi. 
Am  fost  singura  din  familie  care  simţea  şi  îl  simte  în  continuare  ca  fiind 
un  nume  care  are  multă  verticalitate,  uneori  îl  simţeam  ca  pe  un  tăiş  de 

sabie,  trebuia  să  fiu  atentă  cu  această  energie  şi  să  am  o  atitudine  cât  se 
poate  de  onestă  cu  el. 

Interesant  că  până  acum  3-4  ani  m-am  simţit  protejată. 

1.  Este  posibil  ca  din  această  partitură  (în  plan  energetic)  să  se  fi 
creat  foarte  multe  frustrări  din  partea  celorlalţi  şi  atunci,  la  aceea  vreme, 
nu  s-au  putut  materializa  şi  acum  au  încercat  în  această  partitură?  Am 
simţit  de  mică  dorinţa  uriaşă  a  multora  de  a  mă  îngenunchia,  mai  în 
glumă,  mai  în  serios.  Familia  mea  de  bază,  cât  şi  soţii  +  familiile  lor  să  fi 
făcut  parte  din  acel  gen  de  societate  coruptă  din  trecut  pe  care  eu,  în 
calitate  de  expresie  masculină  a  spiritului  meu,  să  o  fi  suportat? 

Membrii  familiei  mele  (fraţii),  cât  şi  din  cea  de-a  2-a  familie 
(actualul  soţ)  aveau  trăsături  asiatice,  în  special  când  erau  mici. 

2.  Acolo  au  existat  tensiuni,  ură,  iar  moartea  mea  să  fi  lăsat  multe 
energii  neconsumate? 

3.  Văd  că  toate  cele  trei  faţete  ale  spiritului  meu  au  avut  o  viaţă  din 
ce  în  ce  mai  stabilă  şi  chiar  satisfăcătoare  din  punct  de  vedere  financiar. 
De  ce  nu  s-a  creat  un  link  de  prosperitate  şi  în  această  viaţă? 

încerc  să  văd  cât  mai  senin  şi  destins  viaţa  (nu  uşuratic),  dar  nu  pot 
spune  că  o  duc  pe  roze.  De  multe  ori  simt  o  tendinţă  de  scufundare  (chiar 
dacă  este  doar  o  teamă  psihologică,  ce  nu  s-a  concretizat  până  acum). 

Am  încercat  să  creez  stabilitatea  şi  prosperitatea  în  special  în  planul 
familial  şi  nu  a  reieşit  decât  că  m-am  lăsat  folosită. 

4.  Toate  cele  3  faţete  şi-au  asumat  destinul?  adică  au  trăit  conform 
programei  lor  originale. 

Reîntorcându-se  în  planul  spiritelor,  au  fost  mulţumite  de  ceea  ce  au 
realizat  cu  viaţa  lor? 

Ce  ecouri  au  creat  pentru  ei  şi  pentru  ceilalţi  (impactul  vieţii  lor)? 

5.  Dacă  până  acum  am  avut  partituri  de  fiinţe  oneste,  cu  demnitate, 
caracter  şi  compasiune,  de  unde  atâta  opunere  în  această  existenţă  şi 
lipsa  majoră  de  susţinere  şi  compasiune,  în  special  în  plan  familial? 

Este  un  joc  al  polilor?  Ai  avut  oameni  loiali  care  te-au  susţinut,  acum 
vei  vedea  cum  este  să  fii  trădat? 

Clara 
25  iulie  2013 
Germania 

CORBEC 


Prezentare 

CORBEC  este  un  domn  în  vârstă,  plin  de  inteligenţă  şi  înţelepciune.  A 
ales  să  meargă  pe  calea  spirituală  înainte  de  1990,  dorind  să  se  vindece 
de  câteva  boli  grave.  în  jurul  anului  2000  s-a  folosit  de  spiritism  pentru  a- 
şi  completa  cunoaşterea  în  domeniul  viselor.  S-a  bazat  şi  pe 
cunoaşterea  obţinută  prin  trezirea  lui  Kundalini.  A  interpretat  peste  o  mie 
de  vise.  A  scris  numeroase  poezii  şi  un  roman.  De  câţiva  ani  se  simte 
sănătos,  mai  sănătos  decât  majoritatea  bărbaţilor  de  vârsta  sa.  Se 
energizează  cu  Reiki,  are  o  alimentaţie  mai  mult  vegetală.  în  momentele 
de  relaxare  îşi  aminteşte  aspecte  din  vieţile  anterioare  ale  spiritului  său. 

Nina  Petre 

1  noiembrie  2014 

CORBEC  îşi  relatează  visele  premonitorii 

Un  vis  avut  pe  la  jumătatea  lui  februarie  a.c.  Premoniţia  s-a  adeverit,  a 
căzut  în  vară  avionul  „malaezian”: 

La  orizont,  spre  nord-est  în  vis  (Bucovina,  Regiunea  Cernăuţi)  văd 
explozia  unui  avion  în  aer,  apoi  câteva  flashuri.  îi  atrag  atenţia  omului  de 
lângă  mine  că  a  explodat  un  avion  în  aer  deasupra  Ukrainei  şi  că 
urmează  să  cadă  pe  undeva  în  faţa  noastră.  Dar  avionul  avariat  continua 
să  zboare  razant  cu  pământul,  venind  în  întâmpinarea  noastră  şi  trecând 
peste  noi  cu  mari  flăcări,  însă  nu  însoţit  de  zgomot  infernal  cum  m-aş  fi 
aşteptat.  A  căzut  mult  în  urma  noastră  şi,  în  vis,  chiar  am  zis  pe  unde  ar 
fi  căzut  în  România.  Se  uita  la  mine  şi  mă  întreba  cum  de  mi-am  stăpânit 
emoţia  că  va  exploda  deasupra  noastră. 

15  februarie  2014 


EPISOADE  SPIRITUALE  COMENTATE 
O  Krindt  Rikvin  (1894-1940) 
O  Raudek  (1802-1876) 

®  Silvanna  (1726-1784) 

O  Timuk  (1614-1680) 

O  Rotând  Slewig  (1542-1591) 
®  Nakti  (1416-1495) 

EPISODUL  1  -  KRINDT 


Episodul  spiritual  nr.i  îl  are  ca  erou  pe  norvegianul  KRINDT 
RIKVIN.  Viaţa  lui  s-a  desfăşurat  între  anii  1894-1940.  KRINDT  s-a 
născut  în  oraşul  Oslo.  Părinţii  lui,  Ruald  (tatăl)  şi  Norrike  (mama),  l-au 
avut  numai  pe  el.  Familia  trăia  confortabil  din  veniturile  de  notar 
obţinute  de  Ruald  în  cabinetul  său  privat.  Norrike,  pictoriţă  de  meserie, 
îşi  vindea  rareori  creaţiile,  fiecare  tablou  reprezentând  câte  o  parte  din 
sufletul  ei.  KRINDT  a  fost  crescut  şi  educat  cu  toată  grija,  părinţii 
oferindu-i  dreptul  de  a  studia  la  cel  mai  bun  liceu  din  Goteborg  şi  la 
facultatea  de  Medicină  din  Oslo. 

Norvegia  şi  Suedia  erau  două  ţări-surori,  aflându-se  într-o  uniune 
politică  din  anul  1814.  Au  rămas  în  această  situaţie  până  în  1905,  regii 
Suediei  fiind  şi  regi  ai  Norvegiei.  între  anii  1905-1957,  în  Norvegia  a 
domnit  regele  Haakon  VII,  aparţinând  dinastiei  de  Gliicksburg.  Tronul 
Suediei  a  fost  ocupat  de  regele  Gustav  V,  provenind  din  dinastia 
Bernadette-Pontecorvo,  în  perioada  1907-1950.  Predecesorul  său,  Oskar 
II,  domnise  între  anii  1872-1907.  El  fusese  şi  rege  al  Norvegiei  până  în 
1905. 

Suedia  şi-a  menţinut  neutralitatea  în  ambele  războaie  mondiale. 
Norvegia,  neutră  în  primul  război  mondial,  a  fost  implicată  în  cel  de-al 
doilea,  din  cauza  invaziei  trupelor  germane  pe  teritoriul  său  în  anul  1940. 

Viaţa  eroului  nostru,  KRINDT,  a  fost  fericită  în  primii  5  ani,  când 
băiatul,  crescut  lângă  mama  lui,  se  distra  pictându-şi  numeroasele 
jucării.  Tatăl  său,  Ruald,  suedez  originar  din  Goteborg,  se  îndrăgostise  de 
pictoriţa  Norrike  în  timp  ce  îşi  urma  facultatea  de  Drept  în  Oslo.  După 
terminarea  facultăţii,  fiind  căsătorit  cu  Norrike,  rămăsese  în  oraşul  ei. 

în  1899,  când  fiul  lor  împlinise  5  anişori,  le-a  sosit  vestea  morţii 
părinţilor  lui  Ruald  într-un  incendiu  care  le  cuprinsese  casa.  Averea  lor, 
compusă  din  ceea  ce  mai  rămăsese  în  Goteborg  plus  moşia  de  la  tară, 
avea  nevoie  de  reevaluare  şi  administrare.  Au  renunţat  la  confortul  şi 
veniturile  din  Oslo,  unde  aveau  doar  casa  în  care  locuiau,  şi  s-au  îmbarcat 
pe  un  vapor  spre  Goteborg. 

Până  în  1913,  când  a  revenit  în  Oslo  pentru  urmarea  studiilor  la 
facultatea  de  Medicină,  tânărul  KRINDT  s-a  bucurat  de  viaţa  sănătoasă 
de  pe  moşia  părinţilor.  îi  plăcea  să  ajute  la  creşterea  vitelor,  chiar  şi  la 
muncile  agricole,  având  un  respect  profund  pentru  ţăranii  care  trudeau 
zi-lumină  pentru  nişte  venituri  modeste.  KRINDT  picta  frumos,  ca  mama 
lui.  Peisajele  inspirate  din  natură  exprimau  sensibilitatea  deosebită  a 
sufletului  său.  Vacanţele  de  student  şi  le  petrecea  alături  de  părinţi,  în 
Suedia. 

în  Oslo  a  renovat  vechea  casă  a  copilăriei,  simţindu-se  bine  în  ea.  La 
fel  ca  tatăl  său,  KRINDT  s-a  îndrăgostit  de  o  fată  din  Oslo.  Erau  colegi  de 
facultate,  ea  fiind  cu  3  ani  mai  tânără  decât  el.  S-au  căsătorit  după  ce 
KRINDT  terminase  facultatea  şi  fusese  angajat  în  spitalul  din  oraş.  Erne 

Raiken,  devenită  soţia  lui  şi  absolventă  a  facultăţii  de  Medicină,  a  primit 
un  post  de  medic  stagiar  în  acelaşi  spital.  Colaborarea  lor  la  locul  de 
muncă  era  perfectă.  Se  ajutau  unul  pe  celălalt,  zi  şi  noapte,  spre  bucuria 
şefilor  şi  a  pacienţilor. 

în  anul  1930  soarta  l-a  obligat  pe  KRINDT  să  revină  definitiv  în 
Goteborg,  asa  cum  făcuse  tatăl  său  când  băiatul  avea  doar  5  anişori. 
Trecuseră  31  de  ani  de  atunci.  Moartea  lui  Ruald,  în  urma  unui  infarct,  o 
lăsase  pe  Norrike  singură  şi  neajutorată,  neştiind  cum  să  se  descurce  cu 
atâta  avere.  Fără  a  sta  pe  gânduri,  KRINDT  şi-a  vândut  casa  din  Oslo, 
apoi  s-a  îmbarcat  cu  soţia  şi  cei  doi  copii,  îndreptându-se  spre  Goteborg. 
Avea  36  de  ani,  iar  Erne,  33.  Fetiţa  lor,  Erunde,  avea  5  ani.  Frăţiorul  ei, 
Ulrich,  abia  împlinise  un  anişor. 

Părinţii  lor,  ajutaţi  de  bunica  Norrike,  au  făcut  ordine  în  averea  lui 
Ruald,  pe  care  îl  jeleau  în  fiecare  zi.  Cea  de-a  doua  casă  din  Goteborg, 
unde  îşi  avusese  Ruald  cabinetul  notarial,  au  transformat-o  în  cabinetul 
lor  medical.  Timp  de  10  ani,  până  la  moartea  lui  KRINDT,  au  fost  cu  toţii 
fericiţi.  Copiii  au  crescut,  aşa  cum  făcuse  şi  KRINDT  cu  ani  în  urmă, 
bucurându-se  de  liniştea  şi  pitorescul  vieţii  de  la  ţară,  alături  de  bunica 
Norrike.  Erunde,  semănând  bine  cu  bunica,  i-a  moştenit  talentul  de 
pictor.  Băiatul,  Ulrich,  iubea  nespus  animalele,  dorind  să  ajungă  medic 
veterinar. 

Visele  lor  frumoase  au  luat  sfârşit  în  anul  1940,  când  trupele 
Germaniei  naziste  au  pătruns  pe  teritoriul  ţării  vecine,  Norvegia.  Deşi 
Suedia  refuzase  să  intre  în  război,  navele  germane  îşi  debarcau  pe 
neaşteptate  grupuri  de  militari  în  porturile  din  vestul  ţării,  aceştia 
împuşcând  localnicii  zăriţi  pe  străzi.  Aşa  s-a  întâmplat  şi  cu  medicul 
KRINDT.  După  ce  îşi  încuiase  cabinetul,  Erne  fiind  plecată  mai  devreme 
spre  casă,  bărbatul,  obosit,  se  îndreptase  spre  chei,  dorind  să  admire 
puţin  întinderea  mării.  Din  uriaşul  crucişător  ce  tocmai  sosise  în  port  au 
coborât  în  fugă  câţiva  militari  germani.  Ajunşi  pe  ţărm,  au  deschis  focul, 
ucigându-1  şi  pe  KRINDT. 

La  46  de  ani,  omul  care  salvase  în  cariera  lui  mii  de  vieţi  omeneşti  a 
sfârşit  prăbuşindu-se  fără  suflare  pe  caldarâmul  umed  al  străzii,  după  ce 
fusese  împuşcat  în  piept  şi  în  cap.  A  lăsat  în  urma  lui  o  soţie  văduvă  la  43 
de  ani  şi  doi  copii  minori.  Erunde  avea  15  ani,  iar  Ulrich,  doar  11. 

Nina  Petre 
11  octombrie  2014 


COMENTARIUL  LUI  CORBEC 

„Despre  medicul  din  viaţa  precedentă  pot  spune  că  îmi  amintesc  că  a 
murit  în  război,  fără  a  lupta.  Ieşise  de  la  cabinet,  luase  motocicleta  şi  într- 
o  intersecţie  stradală  a  fost  împuşcat  în  cap. 

în  privinţa  talentului  său  de  pictor,  în  viaţa  asta  am  cochetat  cu 
pictura,  am  luat  lecţii  de  la  o  pictoriţă.  Nu  am  avut  posibilitatea  să-mi 
cumpăr  materiale,  accesorii,  fiind  căsătorit  când  mi-am  descoperit 

talentul.  Am  citit  multă  literatură,  recenzii  despre  pictură.  Am  o 
deosebită  dragoste  pentru  animale,  în  special  mici,  le  înţeleg  psihologia  şi 
limbajul. 

îmi  amintesc  că  medicul  a  avut  doi  copii,  fetiţa  prima,  băiatul  al 
doilea.  Ştiu  că  soţia  lui  a  fost  medic  şi  a  lucrat  cu  el.  Apoi  mai  ţin  minte 
că,  din  cauza  unor  probleme  (de  morală  familială),  a  fost  obligat  să 
emigreze  (credeam  că  în  Indonezia,  Australia).  Ştiam  că,  emigrând,  soţia 
l-a  urmat.  Au  lucrat  împreună  într-o  echipă  de  medici  chirurgi.  Aşa  îmi 
amintesc.” 

Corbec 
11  octombrie  2014 
Piatra  Neamţ 


EPISODUL  2  -  RAUDEK 

Marocanul  RAUDEK  (1802-1876)  s-a  născut  în  străvechiul  oraş 
Marrakech,  fosta  capitală  a  statului  berber  condus  de  dinastia 
Almoravizilor  încă  din  anul  1062.  în  1659  a  început  dinastia  Alawizilor,  ai 
căror  sultani  au  ajuns  să  domnească  şi  în  zilele  noastre. 

în  perioada  vieţii  lui  RAUDEK,  Marocul  a  fost  condus  de  următorii 
sultani  aparţinând  dinastiei  Filalilor  (numele  oficial:  Alawita):  1)  Moulay 
Sliman  ibn  Mohamed  (1792-1822);  2)  Moulay  Abd  ar-Rahman  ibn 
Hisham  (1822-1859);  3)  Sidi  Mohammed  IV  ibn  Abd  ar-Rahman  (1859- 
1873);  4)  Moulay  Hassan  I  ibn  Mohammed  (1873-1894). 

Dinastia  Alawita  a  fost  întemeiată  de  luptătorul  Moulay  ar-Rashid, 
care  în  1666  a  devenit  sultan.  Spre  deosebire  de  restul  Africii  de  Nord, 
ajuns  în  secolul  16  o  parte  a  Imperiului  Otoman,  Marocul  a  rămas 
singurul  teritoriu  arab  neinclus  în  sfera  de  influenţă  a  otomanilor.  După 
transformarea  Algeriei  în  colonie  franceză,  Marocul  a  fost,  de  la 
jumătatea  secolului  19,  o  ţintă  a  tendinţelor  coloniale  ale  Franţei,  Spaniei 
şi  Germaniei. 

Viaţa  locuitorilor  din  Marrakech-ul  secolului  19  era  agitată,  fiecare 
dintre  ei  luptând  pentru  supravieţuire.  Tatăl  lui  RAUDEK,  Timdar,  stătea 
toată  ziua  la  piaţă,  străduindu-se  să  vândă  rochiile  şi  şalurile  cusute  de 
soacra  şi  nevasta  lui.  Lumire,  femeie  harnică  şi  mereu  activă,  i-a  dăruit 
lui  Timdar  7  copii.  Au  rămas  doar  cu  2  băieţi.  Ceilalţi  5  copii  au  murit, 
unii  după  naştere,  alţii  mai  târziu,  la  vârsta  adolescenţei,  din  cauza 
deselor  molime  care  bântuiau  oraşul. 

RAUDEK,  eroul  nostru,  era  cu  6  ani  mai  în  vârstă  decât  fratele  său 
Nogdin.  Amândoi  şi-au  urmat  studiile  primare  la  şcoala  patronată  de 
moschee.  Considerând  că  mai  multă  carte  nu  le  era  necesară,  băieţii  li  s- 
au  alăturat  părinţilor  în  activitatea  comercială  până  la  18  ani,  când  au 
fost  primiţi  în  trupele  de  pază  ale  unor  oameni  bogaţi. 

Devenit  major  în  1820,  RAUDEK  a  intrat  în  grupul  de  pază  al 
palatului  deţinut  de  şeful  trupelor  militare  aflate  în  subordinea 

sultanului.  De  la  ceilalţi  paznici  a  învăţat  RAUDEK  să  lupte,  să  nu  aibă 
milă  de  adversari  şi  să  se  supună  total  ordinelor  stăpânului  său.  După  7 
ani,  devenit  un  luptător  fără  scupule,  a  fost  luat  de  fiul  stăpânului  în 
armata  lui  personală.  Aceasta  se  ocupa  cu  răpirea  unor  bărbaţi,  femei  şi 
copii  din  localităţile  sărace  şi  îndepărtate,  urmând  să  fie  vânduţi  la 
târgurile  de  sclavi  din  oraşe.  Părinţii  lui  RAUDEK  nu  au  aflat  niciodată  cu 
ce  se  ocupase  fiul  lor  până  la  moartea  celui  de-al  treilea  copil. 

După  numeroase  aventuri  cu  sclave  şi  femei  uşoare,  cumplitul 
RAUDEK  şi-a  luat-o  de  nevastă,  la  29  de  ani,  pe  Illen,  o  fată  de  15  ani, 
fiica  unui  negustor  sărac  din  Marrakech.  Plătise  pentru  ea  o  sumă 
considerabilă  în  monezi  de  aur,  la  care  adăugase  5  cămile.  Părinţii  fetei 
au  devenit  bogaţi  prin  vânzarea  ei,  după  ce  i-o  dăduseră  celui  mai  bogat 
pretendent.  Copilă  neştiutoare  intr-ale  iubirii,  Illen  s-a  acomodat  treptat 
vieţii  de  nevastă,  datorită  sfaturilor  primite  de  la  mama  şi  soacra  ei. 

Primul  copilaş,  un  băieţel,  născut  la  16  ani,  a  murit  la  câteva  ore 
după  naştere.  Disperarea  celor  doi  părinţi  a  trecut  după  un  an,  când  Illen 
l-a  adus  la  lumina  zilei  pe  fiul  lor  Zohar.  După  3  ani  a  apărut  surioara  lui, 
Mindere.  Până  la  apariţia  lui  Tibdur,  când  mama  lui  avea  26  de  ani,  a  mai 
murit  un  băieţel.  Illen  avea  34  de  ani,  iar  soţul  ei,  48,  când  le-a  murit 
ultimul  copil,  o  fetiţă,  la  doar  5  anişori.  îngrijorat,  RAUDEK  s-a  dus  la  o 
vrăjitoare  berberă,  care  trăia  într-o  colibă  mizeră,  la  mare  distanţă  de 
oraş.  Bătrâna  i-a  ghicit  musafirului,  spunându-i  că  vânduse  femei  şi  copii 
la  târgurile  de  sclavi,  unii  dintre  ei  murind  din  cauza  cruzimii  celor  care  i- 
au  cumpărat.  L-a  avertizat  pe  RAUDEK  că  îşi  va  pierde  şi  actualii  copii 
din  cauza  pedepsei  lui  Allah. 

înspăimântat,  bărbatul  i-a  cerut  stăpânului  să  îl  elibereze  din  trupa 
lui,  motivând  o  boală  neidentificată  de  medici.  La  50  de  ani,  bogatul 
RAUDEK  ducea  o  viaţă  comodă  în  palatul  său,  situat  la  câţiva  kilometri 
distanţă  de  oraş,  bucurându-se  de  belşug  şi  de  familia  lui.  După 
renunţarea  la  viaţa  de  aventurier  şi  negustor  de  sclavi,  se  transformase  ca 
printr-o  minune,  semănând  din  nou  cu  băiatul  cumsecade  crescut  în  casa 
părinţilor. 

Zohar,  fiul  cel  mare,  avea  19  ani  şi  activa  de  câteva  luni  în  corpul  de 
gardă  al  guvernatorului.  Tibdur,  la  cei  10  ani  ai  lui,  visa  şi  el  la  o  carieră 
militară  aducătoare  de  bani  şi  faimă.  Pe  Mindere  a  măritat-o  la  17  ani  cu 
un  negustor  bogat,  proprietar  al  unei  caravane  care  transporta  mărfuri  la 
mare  distanţă.  O  parte  din  uriaşa  avere  a  lui  RAUDEK  se  datora  propriei 
caravane,  purtătoare  de  mărfuri  şi  sclavi  până  la  ţărmul  oceanului. 

RAUDEK  a  trăit  fericit  până  la  74  de  ani.  Conştient  de  gravele  fapte 
săvârşite  în  tinereţe,  devenise  după  60  de  ani  foarte  generos  şi  săritor  la 
nevoie.  Avea  mulţi  prieteni,  nu  toţi  bogaţi  ca  el,  pe  care  îi  ajuta  cu  mari 
sume  de  bani.  Ca  un  bun  musulman  ce  era,  îşi  elibera  sclavii  la  cererea 
lor,  iar  pe  copiii  foştilor  sclavi  îi  îndruma  ca  un  adevărat  tată.  Exista 
lângă  moschee  un  orfelinat  unde  ajungeau  copiii  rămaşi  fără  ambii 
părinţi.  RAUDEK  se  afla  printre  cei  care  donau  sume  importante  de  bani 
necesare  bunei  funcţionări  a  instituţiei. 

Obştescul  sfârşit  l-a  surprins  pe  fericitul  marocan  într-o  seară,  stând 
de  vorbă  cu  doi  prieteni  intr-un  mic  local  frecventat  de  bărbaţii  din 
lumea  celor  cu  mulţi  bani.  După  ce  a  râs  cu  poftă  la  glumele  celor  de  faţă, 
s-a  prăbuşit  fără  suflare.  După  aflarea  veştii  despre  moartea  lui  uşoară, 
cetăţenii  oraşului  au  răspândit  zvonul  că  marele  RAUDEK  sfârşise  ca  un 
„sfânt”,  aşa  cum  trăise  printre  oameni.  Nu  se  mai  interesa  nimeni  de  felul 
cum  îşi  acumulase  averea  în  tinereţe. 

Nina  Petre 
1  noiembrie  2014 


COMENTARIUL  LUI  CORBEC 

„Imagini  fugitive  despre  statutul  meu  de  înalt  ofiţer  în  oastea 
sultanului  au  căpătat  contur  după  repetarea  lor  în  timp  şi  am  înţeles  că 
am  trăit  în  pustiurile  Arabiei  conducând  caravane.  Visez  de  multe  ori 
traversând  deşertul  cu  caravana  mare,  ori  doar  cu  câteva  cămile.  Ajuns  la 
epuizare  de  provizii  şi  forţă,  cămilele  aveau  putere  să  se  scoale  de  jos  şi  să 
ne  ducă  mai  departe.  în  prezent  am  alergie  la  praf,  la  uscăciune. 

Imagini  de  cruzime,  fragmentar,  chiar  chipuri  de  oameni  surghiuniţi 
îmi  revin  prin  clarvedere,  dar  îmi  este  greu  să  recunosc  că  sunt  făcute 
chiar  de  mine. 

în  această  viaţă  am  dăruit  cărţi  de  autori  din  literatură  clasică 
universală  şi  românească,  cărţi  de  religie,  psihanaliză  şi  spiritualitate,  din 
biblioteca  mea  şi  din  propriile  mele  editări,  unor  şcoli,  mănăstiri  şi  celor 
doritori  de  cunoaştere  şi  lectură.  îmi  făcusem  un  obicei  ca  de  sărbătorile 
mari  creştine  să  dăruiesc  cărţi. 

în  prima  parte  a  vieţii  am  resimţit  reziduuri  de  agresivitate  fizică,  pe 
care  le  controlam  până  la  urmă.  în  partea  a  doua  a  vieţii  am  ales  în  mod 
categoric  calea  spirituală  şi  asceza,  care  a  continuat  să-mi  modeleze 
caracterul  şi  spiritul  spre  bunăvoinţă  şi  ajutor  sufletesc. 

Din  acea  încarnare  am  regăsit  o  persoană  dragă,  fata  sau  soţia,  nu 
ştiu  sigur,  pentru  că  o  revăd  pe  calul  ei  alături  de  mine  în  caravană. 
Această  persoană  în  actuala  viaţă  a  ales  calea  spirituală  încă  din 
adolescenţă. 

în  această  viaţă  am  trecut  prin  mari  cumpene,  accidente,  ultima  a 
fost  chiar  pe  2  oct  a.c.,  dar  am  scăpat  miraculos  şi  foarte  puţin  vătămat. 
Am  avut  fracturi  la  glezne,  mâna  dreaptă,  umărul  drept,  cap,  tăieturi 
musculare  adânci  la  antebraţul  şi  piciorul  drept,  am  suportat  operaţii 
chirurgicale  fără  anestezie  generală,  care,  deşi  făcute,  nu  au  avut  efect  şi 
nici  cea  locală  nu  se  realizase.  Am  suportat  durerea  fără  să  urlu,  ci  doar 
să-mi  curgă  sudorile  de  pe  faţă.  îmi  ziceam  că,  dacă  am  trecut  prin  atâtea 
accidente  şi  am  supravieţuit,  înseamnă  că  am  făcut  în  altă  viaţă  rău 
omului  şi  animalelor.  Mă  întrebam  speriat:  chiar  am  făcut  aşa  ceva?  Le- 
am  acceptat  fără  să  cer  justificări  sau  să  înjur.  Ba  chiar  mulţumeam  lui 
Dumnezeu  că  am  supravieţuit  fără  să  fiu  mutilat  şi  cu  sechele 
postraumatice. 

De  mai  bine  de  douăzeci  de  ani,  după  ce  am  trecut  prin  maturitate, 
am  înţeles  că  fiecare  vârstă  se  potriveşte  de  minune  pentru  învăţarea 
lecţiilor  vieţii  şi,  în  cazul  când  eşti  rigid  şi  nu  te  adaptezi,  plăteşti  cu 
boală,  suferinţă,  chiar  moarte.  Karma  se  vindecă  prin  învăţarea  lecţiilor 
propuse  de  destin,  de  viaţă.  Un  pas  cât  de  mic  făcut  de  cel  neputincios 
spre  înfrumuseţarea  personalităţii  sale  este  cuantificat  de  spiritul  care-1 
animă. 

în  această  viaţă  nu  am  făcut  armata,  am  făcut  pneumonie  chiar  în 
perioada  încorporării;  deşi  am  revenit  insistent,  nu  mi  s-a  îngăduit,  spre 
uluirea  mea  şi  a  prietenilor  mei.  Asta  este  o  compensaţie  a  karmei  din 
încarnarea  ca  militar  în  Maroc  -  nu  mai  era  nevoie  să  reiau  învăţarea 
lecţiei  ca  militar  feroce,  crud.  îmi  amintesc  că  purtam  haine  tradiţionale 
arabe  în  viaţa  de  zi  cu  zi,  ori  în  caravane,  însă  la  serbările  sultanului  mai 
purtam  haine  occidentale,  un  amestec  de  port  western  cu  cel  german  din 
sec.  al  19-lea.  Uneori  aveam  impresia  că  am  fost  militar  sudist  când 
intram  în  saloanele  mondene  din  înalta  societate.” 

Corbec 
1  noiembrie  2014 
Piatra  Neamţ 


EPISODUL  3  -  SILVANNA 

Episodul  spiritual  nr.3  o  are  ca  eroină  pe  SILVANNA.  Ea  s-a  născut 
în  oraşul  Napoli  şi  a  trăit  între  anii  1726-1784.  Părinţii  ei,  Giovanni  şi 
Mariangela,  aveau  3  copii.  Unica  fată,  SILVANNA,  era  mai  tânără  decât 
fraţii  ei,  Riccardo  şi  Manuel.  întreaga  familie  trăia  din  veniturile  de 
marinar  ale  tatălui.  Giovanni  lucra  pe  corăbii  comerciale  de  cursă  lungă, 
orientate  către  Indiile  de  Est. 

în  anul  naşterii  SILVANNEI  şi  încă  8  ani  după  aceea,  oraşul  Napoli 
s-a  aflat  sub  suveranitatea  Austriei.  Din  1734  a  devenit  independent,  sub 
conducerea  lui  Carol  de  Bourbon.  Acesta  a  promovat  un  plan  de 
reînnoire  a  vieţii  morale  şi  culturale,  urmat  de  reforme  legislative  şi 
administrative.  Comerţul  cu  mărfuri  aduse  din  Orient  fiind  înfloritor, 
mulţi  negustori  au  făcut  avere  pe  seama  sacrificiului  marinarilor  ca  tatăl 
SILVANNEI. 

Fata  şi-a  urmat  studiile  generale  şi  medii  în  şcoli  private  catolice,  iar 
la  18  ani  aştepta  ca  părinţii  să  îi  găsească  un  soţ.  în  anul  1744,  Giovanni 
plecase  din  portul  indian  Madras  pe  o  corabie  încărcată  cu  mirodenii, 
produse  cosmetice,  diamante,  perle,  ţesături  preţioase.  Pe  corabie, 
printre  pasageri,  l-a  cunoscut  pe  inginerul  englez  Frank  Larskome,  un 
tânăr  în  vârstă  de  29  de  ani,  originar  din  Liverpool.  Părinţii  lui  se 
stabiliseră  de  mulţi  ani  în  Napoli,  dorind  să  trăiască  aproape  de  fiica  lor, 
Marcia,  căsătorită  cu  un  industriaş  napoletan.  Având  specializarea  în 
prospecţiuni  geologice,  obţinută  în  străvechea  universitate  napoletană 
(ce  fusese  înfiinţată  în  1224,  prin  bunăvoinţa  împăratului  Frederic  II), 

Frank,  tânăr  dornic  de  a  cunoaşte  lumea,  plecase  spre  India,  aflând  că  în 
acea  ţară  de  la  capătul  lumii  existau  mine  de  diamante  şi  metale 
preţioase. 

La  acea  vreme,  Imperiul  Marilor  Moghuli  indieni  se  afla  în  atenţia 
Franţei  şi  Marii  Britanii,  care  cuceriseră  deja  zone  importante  ale  ţării. 
Sudul  Indiei,  în  care  se  afla  şi  oraşul  Bengaluru  (denumirea  actuală: 
Bangalore),  aparţinea  zonei  de  influenţă  a  Franţei.  Frank  se  îndreptase 
spre  Bengaluru  după  ce  aflase  că  în  zona  oraşului  se  deschiseseră  mine 
de  diamante.  Luând  legătura  cu  guvernatorul  indian  al  oraşului,  îşi 
oferise  serviciile  de  căutător  al  depozitelor  subterane  de  pietre  şi  metale 
preţioase.  Guvernatorul  i-a  îngăduit  să  revină  acasă,  în  Italia,  pentru  a-şi 
lua  rămas  bun  de  la  familie,  urmând  să  revină  în  India  pe  termen 
nelimitat. 

Dorind  să  îşi  ia  cu  el  şi  o  nevastă  adusă  din  Italia,  Frank  s-a  bucurat 
aflând  că  marinarul  Giovanni  avea  o  fată  de  măritat,  cu  studii  la  un 
pension  catolic.  Căsătoria  s-a  făcut  în  mare  grabă,  fiindcă  nava  ce  urma 
să  îi  transporte  până  în  India  pleca  peste  o  lună.  Spre  sfârşitul  aceluiaşi 
an,  1744,  soţii  Larskome  au  ajuns  în  Begaluru,  căutându-şi  o  locuinţă 
corespunzătoare  modului  de  viaţă  civilizat. 

După  câteva  zile  de  la  instalare,  Frank  şi-a  început  cercetările  pe 
terenurile  din  afara  oraşului,  fiind  însoţit  şi  protejat  de  câţiva  oameni 
desemnaţi  de  guvernator.  în  anul  următor,  1745,  au  început  săpăturile  în 
locurile  indicate  de  el.  Lucra  la  cererea  unor  oameni  de  afaceri  din  oraş, 
extrem  de  bogaţi,  care  îşi  permiteau  să  finanţeze  lucrările  de  căutare  şi 
exploatare  a  zăcămintelor  subsolului. 

Acasă,  izolată  în  marele  şi  pitorescul  Bengaluru,  SILVANNA  îşi 
ducea  traiul  alături  de  cele  două  servitoare,  casa  fiind  apărată  de  un 
paznic  mereu  înarmat.  Teama  de  hoţi  devenise  pentru  ea  o  obsesie.  După 
aproape  3  ani  de  la  sosire,  SILVANNA  i-a  dat  naştere  primului  lor 
copilaş.  Băieţelul,  numit  Arthur,  era  sănătos  şi  voinic.  I-a  urmat,  la  3  ani 
diferenţă,  surioara  lui,  Cinthia.  Cea  de-a  doua  fetiţă,  Louise,  a  sosit  după 
4  ani  de  la  naşterea  Cinthiei.  Ultimul  venit  în  familie,  Leopold,  a  fost 
născut  de  SILVANNA  la  32  de  ani. 

Pe  măsură  ce  treceau  anii,  familia  Larskome  trăia  din  ce  în  ce  mai 
bine.  Buna  intuiţie  a  lui  Frank  şi  preţioasele  informaţii  obţinute  de  la  mai 
multe  persoane  l-au  orientat  spre  o  viaţă  plină  de  realizări  profesionale  şi 
belşug  incontestabil.  Singurul  motiv  de  îngrijorare  era  situaţia  politică 
din  regiune  şi  din  întreaga  ţară. 

Trupele  engleze,  care  ocupaseră  coasta  de  est  a  peninsulei,  avansau 
neîncetat  spre  interiorul  ţării,  fiind  încurajate  de  moghulii  autohtoni. 
Compania  Comercială  a  Indiilor  de  Est,  ce  aparţinea  guvernului  britanic, 
obţinuse  în  anul  1717  importante  privilegii  comerciale.  în  prima  jumătate 
a  secolului  18  (cel  în  care  a  trăit  eroina  noastră),  relaţiile  comerciale 
dintre  Anglia  şi  India  au  avut  un  caracter  unilateral.  Anglia  era 
importatoare,  iar  India,  exportatoare.  Tendinţele  Angliei  de  a  realiza 
cuceriri  în  interiorul  Indiei  au  fost  generate  de  interesul  de  a-şi  procura 

mărfuri  prin  contribuţie  forţată  sau  la  schimb,  fără  a  mai  fi  nevoie  să  le 
plătească. 

în  urma  Războiului  de  7  ani  (1756-1763)  dintre  Anglia  şi  Franţa, 
purtat  şi  pe  teritoriul  indian,  colonialismul  britanic  a  eliminat  definitiv 
concurenţa  franceză,  reuşind,  către  mijlocul  secolului  19,  să  îşi  extindă 
stăpânirea  asupra  întregii  Indii.  în  Bengaluru,  francezii  au  fost  alungaţi 
la  începutul  anului  1759,  conducerea  oraşului  intrând  sub  controlul 
trupelor  de  ocupaţie  britanice. 

Era  nevoie  de  un  guvernator  de  provenienţă  europeană,  englezii 
neavând  încredere  în  magnaţii  indieni.  Pe  Frank  Larskome  l-au  apreciat 
de  la  început,  originea  lui  fiind  engleză,  iar  prestigiul  de  om  cu  avere  şi 
talentat  la  prospecţiuni  geologice,  de  necontestat.  Frank  avea  propria 
mină  de  diamante,  deschisă  în  urma  propriei  descoperiri  a  depozitului  de 
pietre  preţioase.  în  acelaşi  an,  1759,  i-a  fost  încredinţată  funcţia  de 
guvernator  al  oraşului  Bengaluru  şi  al  regiunii  aferente  localităţii. 

Avea  44  de  ani,  era  în  plină  glorie  profesională,  iar  familia  îi  aducea 
numai  bucurii.  Copiii,  frumoşi,  inteligenţi  şi  buni  la  carte,  erau  mândria 
vieţii  lui,  împreună  cu  mama  lor,  SILVANNA,  pe  care  nu  încetase  nicio 
clipă  să  o  iubească.  SILVANNA  îşi  dăruia  toate  forţele  spre  binele 
familiei.  Pentru  alteceva  în  plus  nu  avea  motive  să  trăiască.  Nu  se  putuse 
acomoda  cu  specificul  oraşului,  cu  felul  de  a  fi  al  indienilor  şi  nici  cu 
dificila  climă.  Niciodată  nu  îi  plăcuseră  insectele  agresive,  reptilele  de 
orice  fel  ar  fi  fost,  iar  preparatele  culinare  autohtone  îi  produceau 
indigestii  puternice.  Retrasă  în  interiorul  vastei  case  coloniale,  bine 
păzită  de  4  paznici,  abia  reuşea  să  doarmă  noaptea  când  Frank  lipsea  de 
acasă. 

Copiii  devenind  adulţi,  fiecare  s-a  încadrat  pe  drumul  vieţii.  Pe  fete 
le-au  cerut  de  neveste  doi  comercianţi  englezi,  foarte  bogaţi,  iar  băieţii  s- 
au  apucat  de  afaceri,  comercializând  pietrele  preţioase  extrase  din  mina 
lui  Frank. 

La  58  de  ani,  SILVANNA  avea  mai  mult  decât  alte  femei  din  oraş. 
Era  soţia  guvernatorului,  respectată  de  întreaga  populaţie.  Copiii 
deveniseră  oameni  bine  aşezaţi  pe  treapta  castei  superioare  a  societăţii. 
Peste  tot  unde  călătorea,  era  bine  păzită  de  oamenii  lui  Frank  şi  i  se 
îndeplinea  orice  dorinţă.  Un  singur  lucru  îi  lipsea  SILVANNEI  şi  nu  mai 
avea  de  unde  să  şi-l  procure:  sănătatea  din  tinereţe.  La  50  de  ani  se 
îmbolnăvise  de  malarie.  S-a  luptat  cu  boala  timp  de  8  ani,  datorită 
cantităţilor  de  chinină  recomandate  de  medici.  într-un  târziu,  febra 
chinuitoare  i-a  oprit  bătăile  inimii.  Femeia  s-a  stins  din  viaţă  la  58  de  ani, 
amintindu-şi  de  anii  frumoşi  ai  copilăriei  şi  de  chipurile  celor  dragi 
rămase  în  Napoli.  Nu  îşi  revăzuse  niciodată  părinţii,  fraţii  şi  rudele  din 
Italia. 

Nina  Petre 
2  decembrie  2014 

COMENTARIUL  LUI  CORBEC 


„Despre  SILVANNA.  Am  crezut  că  am  fost  indiancă  nativ,  deşi  nu 
am  fost  surprins  să  citesc  că  am  avut  o  încarnare  în  Italia.  Multe  aspecte 
ale  vieţii  Silvannei  au  revenit  în  existenţa  actuală. 

Suferinţa  provocată  de  febra  bolii  de  malarie  a  revenit  peste  timp,  şi 
încă  din  copilărie  am  avut  febră  care  ţinea  de  obicei  patru  zile,  indiferent 
ce  luam,  antipiretice,  ceaiuri,  supe  fierbinţi,  ori  încălzitul  cu  sticle  calde, 
nu  se  atenua  decât  instantaneu,  când  se  termina  perioada  de  patru  zile. 
Febra  îmi  dădea  o  stare  subcomatoasă,  care  de  câteva  ori  mi-a  provocat 
amnezie.  După  '90,  când  am  clacat  din  cauza  febrei,  am  luat  câţiva  ani 
prednison,  apoi  am  cunoscut  medicina  alternativă  şi  energetică  şi  astfel 
m-am  vindecat. 

Naşterea  a  patru  copii  care  s-au  împlinit  justifică  experienţa  mea  în 
creşterea  copilor.  Anturajul,  colectivul  de  muncă  au  remarcat  că  am  o 
priză  la  copiii  mici  până  la  pubertate,  chiar  adolescenţă,  fără  deviaţii  de 
comportament.  Se  mirau  de  unde  am  atâta  lipici  la  copii  şi  ştiu  cum  să 
mă  port  cu  ei,  să  le  ostoiesc  îngrijorarea,  teama,  febra,  plânsul,  cum  să-i 
hrănesc,  cum  să-i  îmbrac  şi  să-i  ţin  în  braţe.  Le  citeam  şi  spuneam 
poveşti,  unele  inspirate  în  timp  ce  îi  ţineam  lângă  mine.  Eu  nu  am  avut 
copii  şi  nu-mi  doream  neapărat  să  am,  pentru  că  în  inconştient  aveam 
suficientă  experienţă  în  creşterea  şi  educarea  lor.  Altă  experienţă  urma  eu 
să  trăiesc. 

Amintirile  din  acea  viaţă  îmi  apar  în  vise  de  parcă  ar  fi  realitate. 
Aveam  doar  idee  că  ies  pe  poarta  unei  case  mari  şi  vizitez  comunitatea 
oamenilor  sărmani,  săraci  şi  mulţi.  Eram  însoţit  mereu  (mă  visam 
bărbat),  stătea  la  un  pas  în  spatele  meu,  lateral  şi  îmi  răspundea  la 
întrebările  mele.  Eram  uimit  în  vis  de  viaţa  lor  şi  îmi  ziceam  cum  de  au 
rămas  în  preistorie,  atât  de  simpli  şi  săraci  într-o  ţară  atât  de  bogată? 

Aceste  trei  aspecte  ale  vieţii  trecute  -  febra,  împlinirea  maternităţii, 
realizarea  copiilor,  şi  viaţa  comunităţii  sărace  -  persistă  inconfundabil 
peste  timp,  revenind  şi  în  viaţa  actuală.  Acea  încarnare  şi-a  pus  în  mod 
categoric,  dar  de  fapt  şi  altele,  amprenta  pe  viaţa,  sănătatea  şi 
comportamentul  meu. 

Un  alt  aspect  al  amintirilor  este  obsesia  numelui  de  Bangalore.  încă 
din  adolescenţă  îl  pronunţ  şi  nu  ştiam  de  ce.  îl  pronunţam  sau  îl 
fredonam  fără  să  fie  vorba  de  statul  India.  Acum  s-a  dezlegat  misterul 
obsesiei  acestui  nume.” 

Corbec 
3  decembrie  2014 
Piatra  Neamţ 

EPISODUL  4  -  TIMUK 


Am  ajuns  la  episodul  spiritual  nr.4,  al  cărui  erou  este  amerindianul 
TIMUK.  Viaţa  lui  s-a  desfăşurat  între  anii  1614-1680  (secolul  17).  TIMUK 
s-a  născut  într-o  comunitate  de  indieni  quechua,  aşezată  într-o  zonă  a 
Munţilor  Anzi  înconjurată  de  masive  vulcanice  aparţinând  Cordilierei 
Central.  La  mică  distanţă  de  satul  în  care  locuia  TIMUK  se  dezvolta 
viitorul  oraş  Huancayo,  creaţie  a  ocupanţilor  spanioli. 

în  secolul  15,  Peru  devenise  centrul  Imperiului  Incaş,  leagăn  al  celei 
mai  strălucite  civilizaţii  precolumbiene.  Conduşi  de  Francisco  Pizarro, 
spaniolii  au  cucerit  Imperiul  Incaş  (în  perioada  1532-1533).  în  1535  au 
întemeiat  oraşul  Lima,  iar  în  1543,  Viceregatul  Peru,  devenit  ulterior 
centrul  puterii  coloniale  din  America  de  Sud.  Populaţia  quechua,  din  care 
făcea  parte  şi  TIMUK,  a  avut  meritul  de  a  crea  civilizaţia  incaşă  înainte  de 
cucerirea  spaniolă,  împreună  cu  populaţiile  aymara  şi  chibcha. 

Tatăl  lui  TIMUK,  Ollodo,  era  şeful  tribului  său.  Nevasta  lui,  Uhdire, 
născuse  13  copii,  rămânând  doar  cu  6  supravieţuitori.  Ceilalţi  7  copii  au 
murit  la  diverse  vârste,  înainte  de  a  ajunge  la  majorat,  din  cauza  unor 
infecţii  datorate  igienei  precare.  Cei  3  băieţi  rămaşi  în  viaţă  se  numeau 
TIMUK,  Rurrudu  şi  Ornamo.  Fetele  purtau  numele  de  Mihme,  Rudhal  şi 
Arru.  Cel  mai  în  vârstă  dintre  băieţi  era  Rurrudu.  TIMUK  avea  cu  5  ani 
mai  puţin  decât  Rurrudu.  Arru,  cea  mai  mică  dintre  fete,  era  mai  mare  cu 
2  ani  decât  fratele  Ornamo. 

Numeroasa  familie  trăia  din  cultivarea  unor  plante  comestibile  pe 
lângă  casă,  din  creşterea  animalelor  domestice,  dar  şi  din  rodul 
eforturilor  depuse  de  bărbaţii  tribului  în  expediţiile  de  vânătoare.  Ollodo 
fiind  şeful  tribului,  i  se  cuveneau  cantităţi  mai  mari  de  vânat,  spre 
bucuria  întregii  familii. 

Precipitaţiile  abundente,  ce  cădeau  în  cea  mai  mare  parte  a  anului,  le 
puneau  vânătorilor  viaţa  în  pericol.  Unii  dintre  ei  alunecau  şi  cădeau  în 
văi  adânci.  Consumul  frunzelor  de  coca,  sursă  de  energie  şi  halucinaţii,  îi 
împiedica  de  multe  ori  să  aprecieze  corect  distanţa  până  la  denivelările 
solului  unde  exista  pericolul  de  moarte  şi  de  accidente  grave.  înfruntând 
greutăţile  de  tot  felul,  vânătorii  se  întorceau  triumfători  cu  urşi,  cerbi, 
rozătoare  şi  numeroase  păsări.  Trofeele  erau  cărate  cu  ajutorul 
credincioaselor  lama. 

Una  dintre  obligaţiile  şefului  de  trib  era  să  ghicească,  înainte  de 
plecarea  vânătorilor,  cum  va  fi  vremea  de-a  lungul  zilei,  ce  pericole  aveau 
de  înfruntat  curajoşii  bărbaţi  şi  cât  de  consistentă  urma  să  fie  prada  lor. 
întreaga  noapte  dinaintea  plecării  la  vânătoare  Ollodo  chema  zeii 
protectori  ai  comunităţii,  aşteptând  cu  răbdare  să  primească  informaţiile 
dorite. 

TIMUK  era  singurul  dintre  băieţi  pasionat  de  tot  ceea  ce  făcea  tatăl 
său  pentru  binele  zecilor  de  localnici.  Funcţia  şefului  de  trib  fiind 
ereditară,  toţi  adulţii  din  sat  aşteptau  maturizarea  lui  TIMUK,  dorind  să 

afle  dacă  la  vârsta  majoratului  se  puteau  baza  pe  el  pentru  înlocuirea  lui 
Ollodo.  Cu  toţii  ştiau  că  viaţa  fiecăruia  dintre  ei  se  putea  sfârşi  oricând,  la 
orice  vârstă.  Ollodo  nu  a  ajuns  la  bătrâneţe.  TIMUK  avea  21  de  ani  când 
şi-a  pierdut  tatăl.  Acesta  plecase  cu  bărbaţii  la  vânătoare  pe  o  vreme 
ploioasă,  sfidând  norii  periculoşi  care  acoperiseră  cerul.  Un  pas  făcut 
greşit  pe  o  cărare  îngustă  l-a  aruncat  într-o  vale  adâncă,  din  care  nu 
putea  fi  scos. 

în  ziua  următoare,  întregul  sat  l-a  jelit  pe  Ollodo,  încredinţându-i, 
printr-un  ritual  complicat,  funcţia  de  şef  fiului  său.  Spre  norocul  lui, 
TIMUK  învăţase  de  la  Ollodo  tot  ce  intra  în  atribuţiile  şefului 
comunităţii. 

La  24  de  ani  şi-a  luat  de  nevastă  o  fată  de  14  ani.  Profund 
impresionată  de  onoarea  oferită  de  soţul  ei,  Nimme  i-a  fost  o  soţie 
supusă,  iubitoare  şi  un  ajutor  preţios  în  numeroasele  ritualuri  practicate 
de  TIMUK.  Toţi  cei  7  copii  născuţi  de  ea  au  supravieţuit,  datorită  bunei 
îngrijiri  date  de  părinţi,  cu  descântece  şi  medicină  primitivă,  bazată  pe 
plante. 

TIMUK  refuza  să  meargă  la  vânătoare,  fiind  ocupat  cu  hoinăreala 
necesară  recoltării  plantelor  destinate  tratării  bolnavilor.  Avea  mereu 
nevoie  de  anumite  rădăcini,  frunze,  minerale,  răşini.  Cu  ajutorul  lor 
prepara  misterioasele  fierturi  care,  împreună  cu  descântece,  incantaţii  şi 
invocarea  zeilor,  exercitau  o  acţiune  binefăcătoare  asupra  bolnavilor. 
TIMUK  avea  şi  obligaţia  de  a  ghici  viitorul  tribului  în  privinţa  stării  de 
sănătate  a  oamenilor,  a  belşugului  recoltelor  de  pe  micul  lot  agricol  al 
fiecărei  familii,  al  pericolelor  ce  se  puteau  ivi  din  partea  climei,  a 
animalelor  sălbatice  sau  a  triburilor  rivale. 

Dintre  cei  7  copii  născuţi  de  Nimme,  4  au  fost  fete:  Rikdu,  Rorro, 
Landih  şi  Mhede.  Băieţii  se  numeau  Nukmu,  Dorredu  şi  Orrado.  Numai 
Dorredu  dădea  semne,  încă  de  mic,  de  a  fi  un  demn  succesor  la  funcţia 
tatălui.  Era  singurul  băiat  din  familie  care  fusese  lovit  de  un  fulger  şi 
supravieţuise  cumplitului  accident.  Conform  unei  credinţe  străvechi, 
fulgeraţii  erau  învestiţi  de  zei  cu  puteri  miraculoase,  având  şansa  de  a 
deveni  vrăjitori.  Dorredu  fusese  lovit  de  un  fulger  la  15  ani.  La  scurtă 
vreme  după  accident,  îşi  uimea  părinţii  cu  invocaţii  născocite  de  el,  prin 
care  aducea  în  apropiere  zeii  protectori. 

TIMUK,  fericit  că  avea  un  continuator  al  practicilor  magice,  şi-a 
văzut  mai  departe  de  numeroasele  obligaţii.  La  66  de  ani,  mintea  îi  cam 
slăbise,  din  cauza  alcoolului  tare  şi  a  consumului  de  coca.  Dorredu 
preluase  de  multă  vreme  obiceiul  comunicării  cu  zeii  şi  tratamentele 
dificile.  TIMUK  rămăsese  doar  cu  practica  ghicitului.  Având  nevoie  de 
intestinele  unui  urs  pentru  a  ghici  sporul  bărbaţilor  la  vânătorile  de  peste 
an,  aceştia  i-au  adus  animalul,  care  părea  să  fi  murit.  încercând  să  îi 
despice  burta,  fiara  s-a  trezit  din  leşin,  lovindu-1  pe  TIMUK  cu  labele. 
Ucis  într-o  clipă,  temerarul  ghicitor  şi-a  trimis  sufletul  în  lumea  zeilor. 

Nina  Petre 
27  decembrie  2014 

COMENTARIUL  LUI  CORBEC 


„Am  avut  un  vis  despre  moartea  mea,  dar  eram  detaşat,  împăcat  cu 
mine  însumi.  într-un  mic  spaţiu  delimitat  de  un  brâu  de  pietre  am  văzut 
un  urs  şi  în  momentul  când  m-am  apropiat  de  el  cu  o  prăjină  s-a  răsucit 
şi  sculat  în  picioare.  în  câţiva  paşi  era  în  apropierea  mea,  încercând  să 
mă  agreseze.  Atunci  mi-am  luat  zborul  fără  teamă.  La  trezire,  mi-am  dat 
seama  că  am  retrăit  ultima  întâlnire  cu  ursul. 

Am  fost  un  căutător  de  plante  de  leac  din  anul  când  am  intrat  în 
serviciul  medical,  am  ştiut  să  ghicesc  în  palmă,  în  cafea  (în  anii 
adolescenţei,  acum  nu  practic),  pot  să  evaluez  sau  să  programez  lucrările 
agricole  după  fenomene  meteorologice  anuale  şi  lunare,  pentru  a 
îmbunătăţi  recolta  în  livadă  şi  grădină.  Sigur  că  aceste  abilităţi  le 
moştenesc  din  experienţa  de  viaţă  ale  lui  Timuk. 

în  ceea  ce  priveşte  obişnuinţa  consumului  de  drog  (coca),  am 
moştenit  consumul  de  cafea  tare  (cofeină)  şi  de-abia  de  trei  luni  am 
reuşit  să  mă  vindec,  cu  mare  efort,  fără  a  avea  probleme  de  sevraj. 

Trebuie  să  recunosc  că  am  mai  moştenit  comunicarea  cu  Dumnezeu 
în  momentele  de  relaxare,  comunicare  care  îmi  dă  energie  să-mi  continui 
traiul  şi  să  trec  prin  grele  încercări.  Faptul  că  am  o  soţie  aspră,  anxioasă 
şi  nedreaptă  cu  mine  este  un  răspuns  al  karmei  din  viaţa  lui  Timuk,  care 
cred  că  nu  s-a  prea  comportat  corect,  tandru  şi  iubitor  cu  nevasta  lui 
desăvârşită  în  bunătate,  iubire  şi  ascultare.  Prin  faptul  că  merg  în 
continuare  cu  această  căsnicie  cred  că  inconştient  îmi  asum  umilinţa  şi 
iertarea,  suferinţa  şi  vindecarea  karmei  cu  care  am  venit  de  la 
comportarea  şi  atitudinea  lui  Timuk  în  rol  de  soţ. 

Apoi  îmi  amintesc  o  întâmplare  tulburătoare,  parcă  luată  exact  din 
ultimele  clipe  ale  vieţii  lui  Timuk  şi  a  soţiei  care  era  lângă  el.  Am  fost  un 
om  al  dealurilor,  al  potecilor  muntoase,  deluroase  şi  am  avut  şansa  ca 
soţia  mea  să  mă  însoţească  bucuroasă  şi  veselă  în  deplasările  şi  excursiile 
montane.  într-o  vară  ajunsesem  pe  culmea  dealului  Plăieşu.  Pe  atunci 
pădurile  erau  frumoase,  ca  în  basme,  poteci  largi  şi  poiene  luminate  şi 
bogate  în  floră  şi  faună  sălbatică.  Din  culme  vedeam  în  vale,  cam  la  vreo 
treizeci  de  metri,  un  trup  ce  părea  de  bivol  ori  zimbru,  capul  îi  era  întors 
în  crengi.  M-am  apropiat  prudent  şi,  în  momentul  când  soţia  făcuse 
primii  paşi  după  mine,  să  mă  urmeze,  intrasem  în  panică  şi  i-am  ordonat 
prin  gesturi  categorice  să  stea  în  potecă,  pe  coamă.  Am  luat  o  creangă 
uscată  de  copac  şi  m-am  apropiat  la  vreo  zece  metri.  Mi-am  dat  seama  că 
este  un  urs  mare,  adormit  sau  rănit,  ori  mort.  Nevasta  insista  să-l 
ghiontesc  cu  băţul,  dar  m-am  retras  fără  să  fac  mult  foşnet  prin  iarbă  şi 
frunzele  uscate  din  anul  precedent.  Am  ajuns  pe  coama  dealului  şi,  deşi 
soţia  insista  să  ne  vedem  de  plimbarea  noastră,  am  hotărât  să  ne 
întoarcem  în  vale. 

Enigma  acelei  întâmplări  se  dezleagă  citind  despre  viaţa  lui  Timuk, 
când  el  nu  fusese  prudent  la  apropierea  de  urs.  Eu  am  învăţat  lecţia 

karmică,  am  fost  prudent  şi  nu  m-am  apropiat  să-l  deranjez,  lăsându-i 
naturii  să-i  rostuiască  existenţa. 

Nici  nu  am  crezut  că  am  atâtea  de  clarificat  şi  din  viaţa  lui  Timuk.” 

Corbec 
28  decembrie  2014 
Piatra  Neamţ 


EPISODUL  5  -  ROLAND 

Episodul  spiritual  nr.5  îl  are  ca  erou  pe  austriacul  ROLAND 
SLEWIG.  El  s-a  născut  în  localitatea  montană  Innsbruck  şi  a  trăit  între 
anii  1542-1591. 

în  1564,  când  ROLAND  avea  22  de  ani,  Innsbruck  a  devenit 
reşedinţa  arhiducelui  Ferdinand,  ce  aparţinea  dinastiei  de  Habsburg, 
ramura  de  Tirol.  în  anul  1278,  ducatul  Austriei  fusese  cucerit  de  regele 
german  Rudolf  I  de  Habsburg.  în  1453,  Austria  a  devenit  arhiducat. 
Reprezentanţii  dinastiei  de  Habsburg  au  domnit  până  în  1918,  fiind  regi 
ai  Germaniei  şi  împăraţi  ai  Imperiului  Romano-German  (până  în  1806). 
în  1363,  la  stingerea  familiei  conţilor  de  Tirol,  posesiunile  lor  au  trecut  în 
stăpânirea  Habsburgilor.  în  secolele  14-16,  Tirolul  a  fost  guvernat  de 
principi  care  aparţineau  ramurilor  secundare  ale  dinastiei  de  Habsburg, 
fără  drept  de  moştenire  a  tronului. 

ROLAND,  eroul  nostru,  a  locuit  în  oraşul  său  natal  doar  în  primii  15 
ani  de  viaţă.  Copil  inteligent,  unicul  în  familia  pădurarului  Rudrig  Slewig, 
a  învăţat  foarte  bine  la  şcoală,  părinţii  spunându-i  deseori  că  numai  cu 
ştiinţă  de  carte  va  scăpa  de  sărăcie.  Mama  lui,  Nemra,  trudea  toată  ziua, 
îngrijindu-şi  familia  şi  puţinele  animale  de  lângă  casă.  Femeie 
credincioasă,  catolică  practicantă,  Nemra  şi-a  dus  copilul  la  biserică  în 
fiecare  duminică,  sperând  că  Dumnezeu  îl  va  ajuta  să  ajungă  om  de  vază. 
Cu  ajutorul  preotului  paroh,  ROLAND  a  fost  înscris  la  Seminarul 
Teologic  din  Miinchen.  La  doar  15  ani,  băiatul  timid  şi  dornic  de  preoţie 
şi-a  părăsit  ţinutul  natal  pentru  totdeauna. 

Oraşul  Miinchen,  capitala  Bavariei,  fusese  fondat  în  secolul  12.  în 
1180,  trecuse  sub  autoritatea  Casei  de  Wittelsbach,  ai  cărei  membri,  duci 
şi  regi,  au  domnit  până  în  1918.  Bavaria  era  locuită  în  antichitate  de  celţi. 
Mai  târziu,  a  făcut  parte  din  Rhaetia  romană.  După  stăpânirea  romană,  a 
urmat  invazia  bavarilor,  de  la  care  şi-a  primit  numele.  în  secolul  12,  ca 
ducat  dependent  de  franci,  a  ajuns  în  culmea  puterii.  în  perioada  1557- 
1591,  petrecută  de  ROLAND  Slewig  în  Miinchen,  ducatul  de  Bavaria- 
Miinchen  s-a  aflat  sub  domnia  lui  Wilhelm  IV  (1508-1550),  urmat  de 
Albert  V  Magnanimul  (1550-1579)  şi  de  Wilhelm  V  cel  Religios  (1579- 
1597). 

ROLAND  a  absolvit  cursurile  Seminarului  Teologic  la  20  de  ani,  în 
1562.  în  acelaşi  an,  a  fost  numit  preot  secund  la  o  biserică  dintr-un 
cartier  mărginaş  din  Miinchen.  Neavând  voie  să  îşi  întemeieze  propria 

familie,  întreaga  energie  şi-a  investit-o  în  slujirea  Domnului  şi  asigurarea 
asistenţei  religioase  pentru  enoriaşii  săi.  Părintele  ROLAND  avea  totuşi 
un  suflet  iubitor  de  oameni,  nu  numai  de  Dumnezeu.  Mergând  uneori  în 
vizită  la  familia  unuia  dintre  foştii  profesori  din  Seminar,  s-a  îndrăgostit 
de  fiica  acestuia,  Narka. 

Părinţii  fetei,  îngrijoraţi  pentru  soarta  ei,  au  măritat-o  cu  un  tânăr 
profesor  de  muzică.  La  28  de  ani,  Narka  i-a  dat  viaţa  micuţei  Ingrid.  Pe 
măsură  ce  creştea,  fetiţa  semăna  din  ce  în  ce  cu  duhovnicul  familiei, 
părintele  ROLAND,  care  le  venea  în  vizită  săptămânal.  în  anul  1591, 
Ingrid  împlinise  19  ani,  iar  părinţii  se  pregăteau  să  o  mărite  cu  un  medic. 
Asemănarea  dintre  ea  şi  parohul  ROLAND  devenise  izbitoare.  Soţul 
Narkăi,  într-o  discuţie  furtunoasă  cu  nevasta  lui,  a  convins-o  să  îşi 
mărturisească  adulterul.  Furios,  Karol,  soţul  femeii,  a  năvălit  în  modesta 
casă  a  preotului  şi  l-a  ucis  cu  un  pumnal.  După  înhumarea  parohului, 
nimeni  nu  a  mai  comparat-o  pe  Ingrid  cu  el,  iar  fata  şi-a  putut  vedea 
liniştită  de  viaţa  ei. 

Nina  Petre 
13  ianuarie  2015 


COMENTARIUL  LUI  CORBEC 

„Rămân  surprins  câte  afinităţi  am  şi  cu  această  încarnare. 

Eu  îmi  amintesc  de  o  încarnare  ca  preot  căsătorit,  cu  numele  de 
Eugenio  Vocceli,  aproximativ  în  această  perioadă,  însă  în  Firenzze,  Italia. 
Sunt  informaţii  din  vis  şi  sunt  subiective.  E  posibil  să  mai  fi  fost  preot  în 
vreo  încarnare  în  era  creştină. 

Despre  încarnarea  preotului  austriac  Roland  Slewig  pot  spune  că 
sunt  asemănări  cu  viaţa  prezentă.  Părinţii  mei  au  fost  ţărani,  m-au  dus  la 
biserică  şi  mănăstiri  pentru  credinţa  lor,  însă  eu  preferam  să  stau  singur, 
uitat  prin  încăperi,  chilii  şi  culoare,  ori  după  terminarea  slujbei  religioase 
pentru  a  privi  picturile  icoanelor  şi  analiza  relaţia  dintre  sfinţi,  ierarhiile 
cereşti,  mesajul  lor. 

Bunicii  după  tată  au  hotărât,  în  consens  cu  părinţii  mei,  să  mă  dea  la 
mănăstire  după  terminarea  şcolii  generale,  la  15  ani,  şi  să  devin  preot. 
După  ajungerea  la  maturitate,  să-mi  dea  o  parohie  şi  să  mă  căsătoresc, 
încă  se  mai  practica  atunci  modelul  de  a  forma  un  preot  în  mănăstire  atât 
ca  monah,  cât  şi  ca  paroh.  Am  acceptat  să  devin  preot,  însă  am  vrut  să 
merg  la  seminarul  teologic  din  Mănăstirea  Neamţ,  să  învăţ  ca  un  elev,  nu 
să  mă  duc  la  mănăstire  să  fiu  vreo  opt,  zece  ani  călugăr.  Scuza  mea  era 
„cum  o  să  joc  eu  fotbal  cu  anteriul  de  călugăr”?  La  seminarul  teologic  nu 
aveau  cum  să  mă  dea,  fiindcă  era  scump,  se  intra  cu  mită  mare  şi  am 
renunţat. 

Dacă,  în  cealaltă  viaţă,  părinţii  lui  Roland  au  făcut  efort  financiar  la 
sacrificiu,  în  viaţa  prezentă  nu  au  avut  disponibilitate  materială  pentru  a 
urma  seminarul  teologic,  însă  mi-au  dat  oportunitatea  de  a  alege  calea 
monahismului,  cale  de  care  m-am  speriat  şi  am  refuzat-o. 

Părinţii  actuali  mi-au  oferit  susţinerea  şi  şansa  de  a  deveni  preot  în 
mod  firesc,  oportunitate  şi  alegere  ignorată  de  mine.  După  terminarea 
liceului,  mă  hotărâsem  să  dau  la  facultatea  de  teologie  de  la  Sibiu,  însă  nu 
mă  pregătisem  din  timp,  nu  cunoşteam  deloc  materia  de  examen.  La 
maturitate  am  mai  încercat  o  dată,  dar  acum  să  intru  ca  monah  în 
mănăstire.  Soţia  nu  a  fost  de  acord.  în  adolescenţă  eram  oarecum  marcat 
de  eşecul  în  privinţa  preoţiei. 

Agream  puţine  persoane  în  preajma  mea.  M-am  îndrăgostit  dintr-o 
prietenie  cu  o  femeie  deosebit  de  frumoasă  din  altă  etnie  şi  o  căsătorie 
neconvenţională  era  imposibilă.  Totuşi,  eu  şi  familia  ei  am  acceptat,  însă 
degeaba,  fiindcă  părinţii  mei  nici  nu  au  vrut  să  audă.  Am  mai  fost  câţiva 
ani  prieteni,  până  ce  fiecare  şi-a  rostuit  drumul.  Această  perioadă  de 
zbucium  sufletesc  pot  să  o  compar  cu  iubirea  şi  zbuciumul  preotului 
Roland,  căruia  i  s-a  îngrădit  dreptul  la  propria  familie,  să  aibă  copii. 

Dacă  mi-aş  fi  urmat  voinţa  să-mi  rostuiesc  un  destin  alături  de  acea 
femeie,  cred  că  mi-aş  fi  vindecat  karma  pe  acest  obiectiv.  Am  ales  o 
relaţie  convenţională  şi  raţională,  care  a  mers  nespus  de  greu.  îmi  ziceam 
că  pe  nedrept.  Dar,  uite,  că  este  pe  drept,  că  a  fost  o  alegere  greşită.  Am 
avut  posibilitatea  să  aleg  şi  aici,  aveam  îngrădire  doar  din  partea 
părinţilor  şi  a  opiniei  negative  a  comunităţii  în  care  trăiam. 

Apoi,  mai  este  o  latură  a  vieţii  actuale  pe  care  pot  să  o  suprapun  ca 
rol  de  tată  actual  faţă  de  cel  al  preotului,  interzis  prin  convenţii 
religioase.  La  maturitate  am  înfiat  o  nepoată  de-a  soţiei  să  ne  fie  copil, 
însă  părinţii  nativi  ai  fetei,  în  înţelegere  cu  soţia  mea,  au  ţinut  fata  tot  în 
familia  lor,  copilul  venind  doar  în  vacanţe  la  mine.  După  împlinirea  a  14 
ani,  când  şi-a  luat  buletinul,  venirea  în  vacanţă  era  tot  mai  rară  şi  după 
terminarea  liceului,  deci  la  19  ani,  nu  a  mai  venit  pe  la  mine,  ţinând 
legătura  numai  cu  soţia.  Motivul  interzicerii  comunicării  fetei  cu  mine  a 
fost  orientarea  mea  către  spiritualitate,  nu  neapărat  dogma  ortodoxă. 
Exact  cum  l-a  ţinut  profesia  de  preot  departe  de  propria  fată,  aşa  mă 
ţineau  pe  mine  departe  de  fata  înfiată  concepţiile  mele  spirituale, 
percepute  greşit  de  familie  şi  mica  colectivitate.  Am  acceptat  alegerea  lor, 
a  fetei  şi  a  părinţilor  ei,  de  a  mă  îndepărta,  justificându-mi  că  sunt  şi 
copii  nativi  care  se  rup  definitiv  de  părinţi  din  diferite  motive,  cu  atât  mai 
mult  când  fata  a  fost  înfiată. 

Mă  uimesc  încarnările  mele  anterioare  şi  de  la  fiecare  am  ceva 
esenţial  de  învăţat.  Dacă  nu  am  înţeles  unele  experienţe  de  viaţă  la 
timpul  lor,  ori  am  analizat  fără  a  aduce  toate  elementele  unei  lecţii 
karmice,  atunci  vine  acest  studiu  de  karmă  şi  ne  luminează  mintea. 

încă  sunt  marcat  psihic  de  importanţa  încarnării  preotului  Roland  şi 
lecţiile  karmice  lăsate  de  el.  Lecţia  dură  era  să  mă  căsătoresc  ori  să  trăiesc 
un  timp  cu  frumoasa  mea  ţigancă  (de  cort,  era  ca  o  prinţesă  printre  femei 
şi  deşteaptă  foc)  pentru  a  mă  vindeca  de  karma  lui  de  iubire.  Am  ales  să 
fiu  raţional,  să  respect  convenţiile  sociale  şi  să  sufăr,  dar  chiar  şi  prin 
suferinţă  nu  mi-am  învăţat  lecţia  asumării  unei  relaţii  de  iubire  cu  tot 

riscul  ei  şi  excluderea  mea  din  comunitatea  de  care  aparţineam.  Ce  să 
mai  regret  acum,  poate  în  altă  viaţă  voi  urma  calea  inimii...” 

Corbec 
14  ianuarie  2015 
Piatra  Neamţ 


EPISODUL  6  -  NAKTI 

Episodul  spiritual  nr.6  o  are  ca  eroină  pe  NAKTI.  Viaţa  ei  s-a 
desfăşurat  între  anii  1416-1495  (secolul  15).  S-a  născut  într-o  comunitate 
de  aborigeni  stabilită  în  apropierea  ţărmului  sud- vestic  al  Australiei. 
După  sute  de  ani,  în  zona  respectivă  s-a  construit  oraşul  Bunbury. 

Părinţii  lui  NAKTI  erau  foarte  săraci.  Dork  (tatăl)  îşi  hrănea  familia 
din  vânătoare  şi  pescuit.  Inume,  nevasta  lui,  a  născut  14  copii.  Doar  3 
dintre  ei  au  depăşit  vârsta  de  10  ani,  reuşind  să  devină  oameni  maturi. 
Ceilalţi  11  au  murit  din  cauza  înţepăturilor  de  insecte,  a  muşcăturilor 
unor  reptile  veninoase  şi  a  atacurilor  rechinilor  apăruţi  pe  neaşteptate  în 
apropierea  ţărmului.  NAKTI  şi  surorile  ei  (Ruade  şi  Nerekmi)  au  reuşit  să 
supravieţuiască  înţepăturilor,  muşcăturilor  şi  deselor  infecţii,  datorită 
îngrijirilor  mamei  şi  bunicii  Ynuame  (mama  lui  Inume). 

Fiind  mai  în  vârstă  decât  toţi  ceilalţi  13  copii,  NAKTI  şi-a  ajutat 
mama  la  creşterea  lor,  dar  şi  pe  bunica  Ynuame  când  se  străduia  să  le 
trateze  bolile.  La  12  ani,  NAKTI  muncea  lângă  bunica  ei,  ajutându-şi 
familia,  dar  şi  alţi  bolnavi  ai  tribului. 

în  anul  următor  (1429),  un  tânăr  coborât  pe  ţărm  din  barca  lui  i-a 
făcut  semne  că  vrea  să  o  ia  cu  el,  arătându-i  spre  largul  oceanului.  NAKTI 
ştia  că  fetele  aborigene  dispăreau  ca  luate  de  apă.  Cele  care  treceau  de  10 
ani  fără  să-şi  fi  găsit  un  soţ  plecau  cu  cine  se  nimerea,  de  obicei  fără 
ştirea  părinţilor.  Dacă  răpitorul  fetei  era  descoperit,  toţi  bărbaţii  tribului 
plecau  la  luptă,  atacând  tribul  care  îl  ascundea  pe  hoţ.  Hărţuiala  lor  făcea 
victime  omeneşti,  printre  care  se  aflau  fata  fugară  şi  răpitorul  ei. 

NAKTI  împlinise  13  ani  şi  se  gândea  serios  la  viitorul  familiei  pe  care 
şi-o  dorea.  Tânărul  ieşit  în  cale  (Orromo)  avea  19  ani.  I-a  plăcut  aspectul 
feţei,  reuşind  să  facă  un  schimb  de  vorbe.  Aveau  cuvinte  comune,  fiindcă 
părinţii  lui  Orromo  erau  şi  ei  aborigeni  originari  din  sud-vestul  marelui 
continent,  ca  şi  familia  fetei.  Fără  a  sta  pe  gânduri,  NAKTI  s-a  urcat  în 
barca  tânărului,  călătorind  apoi  pe  apa  nesfârşită.  Au  debarcat  pe  un 
ţărm  necunoscut  ei.  Era  ţinutul  nord-vestic  al  insulei  Tasmania. 

Orromo  a  dus-o  în  satul  său  locuit  de  aborigeni,  aflat  nu  departe  de 
ţărm.  Pe  locul  vechii  aşezări  s-a  dezvoltat  ulterior  oraşul  tasmanian 
Marrawah.  Familia  răpitorului  Orromo  era  numeroasă,  părinţii  lui  având 
6  copii,  dintre  care  4  aveau  mai  puţin  de  10  ani.  Sătenii  le-au  organizat 
ceremonialul  de  cununie,  fiindcă  aşa  se  cuvenea  într-o  comunitate  de 
tasmanieni  respectabili. 

Mama  lui  Orromo  i-a  povestit  lui  NAKTI,  în  decurs  de  câteva  luni, 
cât  i-a  trebuit  fetei  să  înţeleagă  bine  dialectul  tribului,  că  era  mereu 
chemată  în  colibele  sătenilor  când  oamenii  se  îmbolnăveau  din  cauza 
duhurilor  rele.  Acestea  le  erau  trimise  de  un  vrăjitor  rău,  aflat  la  mare 
distanţă  de  aşezarea  lor.  Vrăjitorul  îi  lovea  cu  boli  grave  pe  cei  mai 
harnici  bărbaţi,  urmărind  ca  tribul  său  să  pună  stăpânire  pe  locurile  lor 
de  vânătoare  şi  pescuit.  Vrăjitorul  le  îmbolnăvea  şi  pe  fetele  care  nu  voiau 
să  fie  luate  de  bărbaţii  din  tribul  său. 

NAKTI  şi-a  făcut  datoria  de  vindecătoare  alături  de  soacra  ei  până  la 
naşterea  primului  copil.  Avea  15  ani  când  i-a  dat  viaţă  micuţei  Durrki. 
După  ea,  au  mai  sosit  6  copii.  Au  decedat  4  dintre  ei  de  boli  necunoscute, 
rămânând  în  viaţă  fetiţele  Durrki  şi  Kumude  şi  un  băieţel,  Naudu.  Pe 
Kumude  mama  ei  o  născuse  la  20  de  ani,  iar  pe  Naudu,  la  31  de  ani. 

Moartea  suspectă  a  micuţilor  a  pus-o  pe  gânduri,  femeia  sfătuindu- 
se  de  multe  ori  cu  soacra,  cu  vraciul  tribului  şi  cu  vracii  altor  comunităţi 
de  pe  insulă.  Unii  au  invocat  motivul  fugii  lui  NAKTI,  ea  lăsându-şi 
familia  dincolo  de  apă  într-o  mare  durere.  Alţii  i-au  spus  că  bieţii  copii 
căzuseră  bolnavi  din  cauza  duhurilor  rele  trimise  de  un  vrăjitor  ascuns 
într-o  grotă  din  depărtare.  Acesta  fusese  pus  la  treabă  de  un  bărbat  dintr- 
un  trib  rival  care  îl  ura  pe  Orromo,  pentru  că  îşi  adusese  o  vindecătoare 
pricepută  în  familie. 

Orromo  aflase  despre  existenţa  şi  isprăvile  necurate  ale  vrăjitorului 
Gugudun.  Toţi  consătenii  lui  discutau  despre  bolile,  nenorocirile  şi 
decesele  provocate  prin  făcăturile  tainice  ale  acestuia.  Mulţumindu-se  cu 
obţinerea  unor  animale  vânate  şi  a  unor  cantităţi  mari  de  rachiu  tare, 
Gugudun  trimitea  nenorocirile  asupra  victimelor  din  depărtare.  îşi  făcea 
foarte  rar  ritualurile  de  magie  vătămătoare  şi  cauzatoare  de  moarte. 
După  cum  i  se  cerea,  folosea  descântece,  vrăji  şi  blesteme.  Dacă  trebuia 
să  ucidă  un  om,  vrăjitorul  arunca  în  foc  o  picătură  de  sudoare  sau  salivă 
provenind  de  la  victimă.  Avea  puterea  de  a  otrăvi  hrana  duşmanului,  de  a 
pune  stăpânire  pe  sufletul  unei  femei,  silind-o  să  îşi  părăsească  bărbatul, 
spre  a-1  urma  pe  cel  care  o  voia  neapărat.  Vrăji  grele  se  puteau  face  pe 
obiectele  victimelor  (brăţări,  traiste  etc)  sau  pe  resturi  din  hrana 
consumată  de  ele.  în  timpul  ritualurilor,  Gugudun  cerea  ajutorul  unor 
duhuri  rele,  pe  care  le  ştia  numai  el. 

Aborigenii  considerau  spiritele  drept  fiinţe  reale.  Se  credea  că 
spiritele  rudelor  erau  bune,  binevoitoare,  iar  cele  ale  duşmanilor  morţi, 
vrăjmaşe,  răuvoitoare.  Cu  toţii  ştiau  că  spiritele  rele  erau  mai  numeroase 
decât  cele  bune.  Ele  se  amestecau  în  viaţa  oamenilor,  provocându-le 
necazuri.  Apăreau  de  obicei  noaptea,  fiind  respingătoare  la  aspect. 
Spiritele  bune  luau  înfăţişarea  unor  oameni  frumoşi. 

NAKTI  a  luptat  cât  i-a  stat  în  puteri  pentru  a-şi  salva  de  la  moarte  cei 
4  copilaşi,  folosind  plante  de  leac,  pietricele,  descântece  binefăcătoare. 
Avea  44  de  ani  când  i-a  murit  ultimul  copil,  un  băieţel  frumos  şi  voinic  ce 
împlinise  9  ani.  Disperaţi,  ea  şi  Orromo  au  cerut  ajutorul  sfatului 
înţelepţilor  tribului,  temându-se  că  le  vor  muri  şi  cei  3  copii 

supravieţuitori.  Bătrânii  înţelepţi  au  decis  ca  toţi  bărbaţii  în  stare  să  lupte 
cu  duşmanii  trebuie  să  atace  tribul  din  care  fusese  plătit  vrăjitorul.  La 
uciderea  lui  Gugudun  nu  se  gândea  nimeni,  temându-se  cu  toţii  de  furia 
duhurilor  rele. 

într-o  noapte,  io  luptători  voinici,  printre  care  se  afla  şi  Orromo,  au 
incendiat  colibele  tribului  rival,  atacându-i  pe  cei  care  fugeau  de  teama 
focului.  în  lupta  crâncenă  care  s-a  dat  până  la  ziuă,  soţul  lui  NAKTI  a  fost 
ucis,  ca  şi  alţi  4  camarazi  de-ai  lui.  La  44  de  ani,  curajoasa  NAKTI  a 
rămas  fără  bărbat,  cu  băiatul  de  13  ani  alături  de  ea.  Fetele  aveau 
familiile  lor,  fiind  soţii  şi  mame. 

La  vederea  soţului  ucis  cu  sălbăticie,  NAKTI  a  suferit  un  şoc  din  care 
cu  greu  şi-a  revenit.  A  zăcut  în  neştire  câteva  săptămâni,  cei  din  jur 
crezând-o  moartă.  Bătrânul  vraci  al  tribului  a  interzis  îngroparea  ei, 
fiindcă  spiritele  bune  îi  spuseseră  că  femeia  nu  avea  să  moară  atât  de 
curând.  într-adevăr,  NAKTI  a  înviat  într-o  zi  cu  soare,  ridicându-se  şi 
cerând  de  mâncare.  După  aceea,  a  mai  trăit  35  de  ani,  timp  în  care  şi-a 
dedicat  întreaga  muncă  de  vraci  salvării  oamenilor  ce  fuseseră  loviţi  prin 
magia  neagră. 

Nina  Petre 
7 februarie  2015 


COMENTARIUL  LUI  CORBEC 

„Despre  încarnarea  din  Australia  pot  spune  că  este  o  experienţă 
dramatică  în  lupta  cu  forţele  întunecate,  iar  acum  trăiesc  continuarea 
luptei  cu  răul  extrem.  Atunci  am  luptat  pentru  apărarea  mea,  a  familiei  şi 
a  comunităţii  mele  cu  puterile  unui  vraci  întunecat.  Atunci  am  învins,  nu 
în  totalitate,  dar  cu  pierderi  din  familie  şi  comunitate. 

în  viaţa  prezentă  se  pare  că  mă  confrunt  direct  cu  umbra  vraciului 
întunecat,  în  care  îl  văd  pe  tata,  şi  discipolii  săi,  sora  şi  cumnata  în  mod 
direct.  Ele  chiar  umblă  cu  aşa  ceva,  mărturii  despre  practica  lor  vin  de  la 
vecini,  dar  comunitatea  cătunului  le-a  integrat,  cu  bune  şi  rele.  Mi-au 
reproşat  de  multe  ori  că  de  ce  nu  mor!  înseamnă  că  au  făcut  ceva  în 
magia  lor  pentru  a  muri. 

Anul  trecut,  în  primăvară,  imediat  după  Paşte,  soră-mea  a  făcut  un 
„praznic”  şi  am  fost  invitat  în  mod  special.  Am  refuzat  invitaţia,  a  început 
să  plângă,  că  de  ce  nu  vin,  vor  bârfi  vecinii.  Bine,  îi  zic,  vin.  M-a 
înduioşat,  şantaj ându-mă  emoţional. 

La  noi,  se  obişnuieşte  să  se  facă  un  „praznic”  pentru  morţi,  dar  de 
fapt  este  un  ritual  de  hrănire  a  spiritelor  inferioare,  pentru  a  fi  folosite  în 
propriul  interes.  Este  un  ritual  de  legare  a  spiritelor  joase  sau  a  celor 
elementale.  Cei  care  pleacă  la  muncă  în  străinătate  obişnuiesc  să  facă 
acest  ritual,  de  obicei  la  biserică  sau  mănăstiri,  implicând  mulţi  preoţi. 
Deja  la  noi  sâmbăta  a  devenit  o  zi  de  ofrandă  pentru  morţi,  la  biserică,  şi 
nu  mai  este  o  zi  de  lucru,  preotul  zice  că  e  păcat  mare  să  trebăluieşti  în 
gospodărie.  Cu  câţiva  ani  în  urmă  nu  era  aşa,  popii  au  iniţiat  această 

practică,  ritual,  în  calendar  fiind  doar  câteva  sărbători  pe  an  pentru 
morţi,  de  exemplu  în  primăvară,  în  vară  şi  în  toamnă,  nu  săptămânal. 

La  ţară  lucram  într-o  sâmbătă  în  grădină,  se  auzea  boarea  aerului 
cum  trecea,  nu  era  niciun  om  prin  grădinile  vecine,  doar  lume  la  cimitir, 
biserica  fiind  la  câteva  case.  Era  atâta  linişte,  de  se  auzea  liturghia  de  la 
biserică  şi  mi-a  trecut  prin  minte  că  e  duminică.  Am  ieşit  la  poartă  în 
şosea  şi  lumea  era  îmbrăcată  de  sărbătoare  şi  câţiva  oameni  şi  cerşetori 
în  faţa  bisericii.  M-am  întors  în  grădină,  să  termin  lucrul  început.  O 
vecină  ieşise  în  grădină  să  cheme  găinile  scăpate  din  curte  şi  am  întrebat- 
o  dacă  e  duminică.  Mi-a  zis  că  e  mare  păcat  ce  fac  eu.  Până  la  urmă  mi-a 
spus  că  e  sâmbătă,  am  răsuflat  uşurat.  I-am  spus  sarcastic  că  oamenii  nu 
lucrează  sâmbăta,  pun  morţii  la  muncă,  le  dau  de  mâncare  şi  băut  şi-i 
pun  la  treabă  cu  sprijinul  popii.  A  plecat  făcând  cruce  şi  uitându-se  urât 
la  mine. 

Am  fost  la  soră-mea,  veniseră  vecinii  şi  câteva  persoane  mai 
îndepărtate.  Am  băut  cu  vărul  meu  un  pahar  de  vin,  apoi  a  plecat,  pe 
urmă  în  jurul  meu  au  apărut  vecinii  direcţi,  cu  care  am  mai  băut  un  pahar 
de  vin.  M-am  trezit  seara  târziu  în  casa  ei,  în  pat,  descheiat  la  pantaloni  şi 
la  cămaşă.  Uluiala  că  sunt  aşa  m-a  trezit  din  beţie.  Dar  ce  beţie?  Ţin  la 
băutură.  M-am  îmbrăcat.  I-am  cerut  explicaţii.  Nu  se  susţineau 
afirmaţiile  lor.  Eu  stau  şi  jumătate  de  zi  la  masă  să  beau  şi  nu  mă  duc  să 
urinez,  datorită  autocontrolului.  M-am  trezit  însă  cu  o  durere  năprasnică 
ce  o  aveam  în  creştet.  M-am  îmbrăcat  şi  m-am  dus  în  camera  lor.  Nu  mă 
aşteptau.  Am  cerut  să  aducă  o  sticlă  de  vin  din  cel  care  am  băut  ultima 
dată,  să-mi  dau  seama  despre  ce  este  vorba.  Au  ezitat,  însă  au  adus  altfel 
de  vin.  Am  stat  şi  am  băut  în  trei.  Mă  încălzisem  puţin.  M-am  întors 
acasă  şi  am  mai  stat  o  oră  şi  ceva  la  calculator,  trecuse  de  ora  două 
noaptea. 

Dimineaţa,  când  m-am  trezit  nu  aveam  controlul  echilibrului,  deşi 
eram  conştient.  Şi  apoi  am  descoperit  cruciuliţa  mea  de  argint  de  la  gât: 
era  înnegrită,  niciodată  nu  se  înnegrea,  chiar  dacă  transpiram  abundent. 
Pentru  ziua  aceea  planificasem  să  merg  la  tata,  dar  trecuse  de  amiază  şi 
nu  mă  puteam  ţine  pe  picioare,  din  cauza  capului.  Către  seară,  de-abia 
am  reuşit  să  plec  acasă,  în  oraş. 

Imediat  după  aceea  soră-mea  a  primit  vestea  morţii  unui  frate  de-al 
soţului  ei  şi  a  urlat  indignată.  Că  nu  trebuia  să  moară  el,  ci  altcineva,  şi-şi 
întoarse  faţa  către  mine,  dându-se  de  gol,  inconştientă.  Stârnise  vorba 
prin  vecini  că  urmează  să  mor,  că  îs  tare  bolnav.  Din  acel  moment  am 
conştientizat  agresiunea  şi  am  lucrat  asupra  mea  aproape  zilnic.  Cocleala, 
negreala  de  pe  cruciuliţa  de  argint  a  dispărut  în  urma  purificării 
energetice  repetate,  apoi  nu  s-a  mai  înnegrit.  Am  pierdut-o  de  câteva  ori 
în  iarbă  la  ţară  şi  am  găsit-o  fericit. 

Am  fost  atent  cu  mine  toată  vara,  apoi  toamna,  pe  2  octombrie  am 
avut  un  accident  năprasnic.  Coborâsem  în  casa  de  racord  al  apei  la  reţea, 
adâncă  de  2  metri  şi  betonată.  Scara  s-a  rupt,  putrezită  de  umezeală, 
când  să  fac  ultimul  pas  să  ies  la  suprafaţă.  Culmea  e  că  mai  coborâsem  cu 

o  zi  înainte,  ca  să  citesc  apometrul,  şi  nu  simţisem  nimic.  Deşi  căzusem 
rău  tare,  am  ieşit  cu  un  efort  iute  făcut  în  momentul  de  amorţeală.  Nu  mă 
pierdusem  cu  firea,  mi-am  controlat  braţele,  picioarele,  coastele,  erau 
întregi,  deşi  nu  le  simţeam,  însă  aveam  tăiaţi  muşchii  pieptului  şi  ai 
braţelor,  fără  a  fi  străpunsă  ori  ruptă  pielea,  în  urma  loviturii  de  o  muchie 
de  beton.  Am  făcut  bandaje  improvizate,  m-am  relaxat  două  ore,  apoi  m- 
am  dus  acasă  în  oraş  şi  am  schimbat  pansamentul  cu  unul  elastic.  După  o 
săptămână,  nu  mai  aveam  discontinuitate  la  muşchi  şi  nici  vânătăi.  După 
câteva  zile,  cumnatul  îmi  povesteşte  că  soră-mea  a  râs  pe  rupte  de 
păţania  mea.  Am  mulţumit  lui  Dumnezeu  că  am  scăpat  şi  nu  am  sechele 
din  acel  accident. 

Lupta  cu  practicile  vraciului  din  trecut  sunt  nespus  de  aprige,  eu  am 
ales  în  prezent  să  mă  apăr  ricoşând  şi  iertând,  însă  din  acest  moment  am 
ales  şi  purificarea  locuinţei  agresorului,  nu  numai  a  mea.  Tot  mai  multe 
spirite  îmi  vin  în  vise  în  ultimele  zile,  de  când  am  iniţiat  purificarea 
locuinţelor  lor.  Cele  în  spirit  mă  susţin,  cele  în  viaţă  îmi  reproşează  şi  mă 
ameninţă.  Mă  bucur  că  am  susţinere  în  spiritele  familiei  mele  de  sânge. 

în  Australia  am  un  spirit  protector  în  viaţă  în  persoana  maestrului 
spiritual  Robert  Bruce,  cu  care  am  schimbat  câteva  informaţii  prin 
corespondenţă  şi  ale  cărui  cărţi  de  protecţie  împotriva  agresiunii 
energetice  şi  de  călătorii  astrale  le-am  citit.  Cred  că  este  un  spirit  benefic 
din  încarnarea  mea  de  atunci,  când  am  luptat  împotriva  agresiunii 
vraciului  întunecat.  Aceste  două  repere,  spiritele  familiale  şi  spiritul  lui 
Robert  Bruce,  dar  şi  puterea  iertării  mele  îmi  dau  speranţa  că  voi 
diminua  până  la  dispariţie  influenţa  răului  asupra  mea.” 

Corbec 
9  februarie  2015 
Piatra  Neamţ 

DORINA 


Prezentare 

Dorina  şi-a  desăvârşit  studiile  universitare  în  România,  urmate  de 
un  maşter  şi  un  doctorat.  De  câţiva  ani  locuieşte  în  Grecia,  unde  îşi  dă 
cel  de-al  doilea  doctorat.  Este  îndrăgostită  de  această  ţară  şi  de  istoria  ei 
zbuciumată.  Căutările  spirituale  o  preocupă  de  multă  vreme.  în  afară  de 
activitatea  universitară,  Dorina  cercetează  neobosită  istoria  religiilor  şi  a 
civilizaţiilor  omenirii.  Pe  lângă  atâtea  preocupări  deosebite,  ea  găseşte 
timp  disponibil  şi  pentru  acţiuni  umanitare. 


Nina  Petre 
17  decembrie  2013 


EPISOADE  SPIRITUALE  COMENTATE  în  volumul  1 
®  Sinerre  Varely  (1898-1950) 

®  RinekYakudi  (1803-1859) 

O  Yuruk  Terdish  (1721-1760) 

EPISOADE  SPIRITUALE  COMENTATE  în  continuare 
®  Taune  (1628-1683) 

O  Ladur  (1533-1594) 

®  Raski  (1451-1512) 

O  Lucian  Darove  (1319-1401) 

®  Yuja  Sirdeli  (1215-1284) 

O  Tihedec  (1127-1172) 

®  Lunky  (1040-1099) 

EPISODUL  4  -  TAUNE 


Eroina  episodului  spiritual  nr.4  este  mexicanca  TAUNE.  Viaţa  ei  s-a 
desfăşurat  între  anii  1628-1683. 

S-a  născut  în  localitatea  Merida,  situată  în  nordul  Peninsulei 
Yucatan,  ce  fusese  întemeiată  în  secolul  16  de  către  conquistadorii 
spanioli.  Aceştia,  pornind  într-o  expediţie  condusă  de  urmaşii 
exploratorului  Francisco  de  Montejo,  au  reuşit  să  cucerească  Peninsula 
Yucatan  de  la  amerindienii  maya,  ceea  ce  strămoşul  lor,  Montejo,  nu 
izbutise.  Navigatorul  spaniol  Fernando  de  Cordoba  a  descoperit  marea 
peninsulă  în  anul  1517,  ea  reprezentând  patria  civilizaţiilor  maya.  Redusă 
la  stadiul  de  sclavie  şi  exploatată  sălbatic,  populaţia  amerindiană  a  scăzut 
dramatic.  Crescând  puterea  proprietarilor  de  pământuri  şi  a  Bisericii,  s- 
au  aplicat  cu  rigoare  normele  Inchiziţiei  spaniole. 

Părinţii  lui  TAUNE,  având  strămoşi  maya,  se  străduiau  să  trăiască 
normal  în  condiţiile  noii  civilizaţii  impuse  de  cuceritorii  spanioli,  care 
luptau  să  cultive  tradiţiile  civilizaţiei  hispanice  europene  peste  obiceiurile 
străvechi  ale  mayaşilor.  Undun,  tatăl  lui  TAUNE,  devenise  preot  catolic, 
fiind  atras  de  noua  religie  adusă  de  peste  ocean,  care  i  se  părea  mai 
blândă  şi  mai  raţională  decât  tradiţiile  mayaşe.  Cuplat  cu  Nusku,  o  fată 
amerindiană  de  la  ţară,  pe  care  o  cunoscuse  într-o  misiune  de 
catolicizare,  a  luat-o  în  casa  lui  din  Merida  ca  tovarăşă  de  viaţă,  neavând 
voie  să  se  cunune  cu  ea  la  biserică,  din  cauză  că  era  preot  catolic.  Nusku 
i-a  dăruit  trei  copii.  Fata,  copilul  cel  mare,  a  primit  numele  de  TAUNE, 
pe  care  îl  purtase  străbunica  din  partea  mamei,  o  vindecătoare  celebră, 
ucisă  la  36  de  ani  de  părinţii  unui  copil  bolnav  pe  care  nu  reuşise  să  îl 
salveze  cu  ştiinţa  ei.  Stigmatul  morţii  cumplite  a  străbunicii  a  lovit-o  pe 
fata  preotului  Undun,  noua  TAUNE.  Fraţii  ei  se  numeau  Dundek  şi 
Urrudar.  Dundek  era  cu  2  ani  mai  tânăr  decât  sora  lui  şi  cu  5  ani  mai 
mare  decât  Urrudar. 

în  familie,  cei  doi  părinţi  continuau  în  mare  parte  datinile 
strămoşilor  mayaşi,  străduindu-se  să  le  pună  de  acord  cu  regulile  impuse 
de  credinţa  catolică.  Undun  i-a  permis  lui  Nusku  să  creadă  în  continuare 
în  personificarea  forţelor  naturii,  caracteristică  religiei  maya.  TAUNE, 
încă  din  copilărie,  s-a  arătat  mai  deschisă  spre  vechea  credinţă  păstrată 
de  mama  ei  decât  fraţii  năzdrăvani,  care  se  îndreptau  mai  mult  spre 
joacă.  Nusku,  la  nivelul  ei  de  femeie  simplă,  fără  ştiinţă  de  carte,  îi 
explica  fiicei  sale  că  viaţa  lumii  şi  soarta  omului  erau  decise  de  rezultatul 
luptei  continue  dintre  bine  şi  rău,  aceasta  fiind  purtată  de  zeii 
binefăcători  cu  zeii  distrugerii.  Poporul  maya  crezuse  în  nemurirea 
sufletului  şi  în  existenţa  unei  eterne  lumi  „de  dincolo”.  Acea  lume  avea  un 
loc  de  pace  şi  de  desfătări  (rezervat  preoţilor,  aristocraţiei,  războinicilor 
căzuţi  în  lupte,  femeilor  decedate  în  timpul  naşterii,  oamenilor  sacrificaţi 
în  ritualuri,  sinucigaşilor  prin  spânzurare)  şi  un  loc  de  suferinţe  (pentru 
răufăcători,  care  urmau  să  fie  chinuiţi  de  diavoli  pe  vecie). 

Nusku  renunţase  la  ideea  sacrificiilor,  moştenită  de  la  strămoşii 
maya.  Cei  patru  copii  decedaţi  după  naştere  au  fost  consideraţi  de  mama 
lor  drept  ofrande  pentru  zeii  protectori  ai  familiei.  De  câte  ori  tăia  câte  o 
găină,  spunea  în  şoaptă  o  rugăciune  pentru  îmbunarea  zeilor.  în  fiecare 
odaie  a  casei  se  aflau  icoane  creştine,  la  care  se  ruga  soţul  ei,  preotul,  iar 
în  pivniţă,  într-un  colţ  ferit  de  privirile  celor  din  curte,  Nusku  îşi 
adăpostise  statuetele  „păgâne”,  primite  în  dar  de  la  mama  şi  bunica  ei.  De 
câte  ori  preotul  dădea  cu  tămâie  prin  casă,  nevasta  lui  aprindea  tămâie  în 
pivniţă. 

Creştinarea  obligatorie  a  mexicanilor,  pe  care  misionarii  spanioli  o 
făcuseră  adesea  cu  multă  duritate,  suferea  treptat  o  diluare  a  credinţei, 
prin  întrepătrunderea  cu  obiceiurile  religioase  străvechi  ale  băştinaşilor, 
în  aparenţă,  Nusku  era  o  catolică  practicantă  disciplinată,  supusă  voinţei 
bărbatului  său.  Copiii  au  crescut  în  această  atmosferă  ambiguă,  dar 
numai  TAUNE  a  moştenit  amalgamul  de  credinţe  ale  mamei.  Băieţii  au 
devenit  catolici  convinşi,  ca  şi  tatăl  lor. 

Parohia  condusă  de  Undun  înfiinţase  cu  ani  în  urmă  o  şcoală  în  care 
puteau  învăţa  carte  toţi  copiii  din  zona  bisericii,  indiferent  de  condiţia  lor 
socială.  Acolo  şi-a  urmat  anii  de  învăţământ  general  atât  TAUNE,  cât  şi 
fraţii  ei.  La  16  ani,  TAUNE  a  fost  primită  ca  ucenică  de  către  bătrâna 
vindecătoare  Hanirda,  la  cererea  fetei,  care  dorea  să  trateze  oamenii, 
simţind  că  moştenise  harul  străbunicii  al  cărei  nume  îl  primise  la  naştere. 
Timp  de  3  ani  a  stat  zi  de  zi  lângă  Hanirda,  la  care  veneau  bolnavi  săraci, 
aflaţi  în  imposibilitatea  financiară  de  a  se  trata  la  medici.  Treptat, 
TAUNE  a  învăţat  practicile  străvechi  mayaşe,  care  permiteau  tratarea 
bolnavilor  cu  metode  simple,  bazate  pe  rugăciuni,  plante,  prafuri,  pietre 
colorate  culese  din  zone  îndepărtate. 

La  18  ani,  îmbolnăvindu-se  de  o  eczemă  luată  de  la  o  pacientă,  nu  s-a 
putut  vindeca  singură.  Mama  ei  a  dus-o  la  cabinetul  tânărului  doctor 
Jose  Arrualdas,  care  urmase  facultatea  în  Spania.  După  ce  a  tratat-o  cu 
eficienţă,  au  rămas  prieteni,  Jose  venind  deseori  în  casa  părinţilor  fetei, 
în  anul  următor  au  făcut  nunta,  după  tradiţia  catolică,  fiind  cununaţi 
chiar  de  Undun.  Jose,  având  cu  8  ani  mai  mult  decât  proaspăta  lui  soţie, 
şi-a  luat  în  serios  rolul  de  soţ  grijuliu,  protector,  mereu  preocupat  de 
bunăstarea  familiei. 

După  naşterea  primului  copil,  Aderia,  TAUNE  nu  a  mai  primit 
acceptul  lui  Jose  să  trateze  bolnavii  de  la  periferie,  mulţi  dintre  ei  având 
boli  contagioase.  La  21  de  ani,  mămică  tânără  şi  fără  experienţă  în 
creşterea  fetiţelor,  TAUNE  a  fost  ajutată  de  soacra  ei,  Elvira,  să  o 
îngrijească  bine  pe  Aderia.  Fetiţa,  delicată  şi  mereu  agitată,  chiar  şi  în 
timpul  somnului,  avea  nevoie  de  o  atenţie  deosebită  din  partea  celor 
apropiaţi.  La  24  de  ani,  TAUNE  a  devenit  din  nou  mămică,  născându-1  pe 
frumosul  Rodrigo,  un  băiat  voinic,  ce  părea  să  devină  curajos  ca  tatăl  lui. 

TAUNE  a  început  să  îşi  ajute  soţul  în  munca  de  medic  după  ce  copiii 
lor  au  depăşit  vârsta  de  5  ani.  Era  foarte  pricepută  la  mânuirea 
ustensilelor  de  tratament,  ajutându-1  pe  Jose  acolo  unde  el  îi  permitea  să 

intervină.  Cunoştinţele  ei  de  medicină  tradiţională  mexicană  o  ajutau 
mult,  femeia  reuşind  să  combine  ştiinţa  ei  cu  cea  a  soţului. 

Copiii  devenind  adolescenţi,  părinţii  au  observat  cu  uimire  că  fata, 
Aderia,  îşi  dorea  să  se  mărite  cu  un  militar,  iar  băiatul,  Rodrigo,  visa  să 
devină  preot,  ca  şi  bunicul  Undun.  Părinţii  lor,  care  nu  le  puteau  refuza 
nicio  dorinţă,  le-au  făcut  pe  plac.  Aderia  s-a  căsătorit  cu  un  ofiţer  de 
marină  spaniol,  pe  care  Jose  îl  tratase  de  dezinterie.  Rodrigo,  devenit 
preot  catolic,  rămas  necăsătorit,  şi-a  dedicat  întreaga  carieră  convertirii 
la  credinţa  catolică  a  numeroşi  indieni  săraci,  locuitori  ai  unor  sate 
izolate  de  lumea  civilizată  a  oraşelor. 

TAUNE,  ajunsă  la  vârsta  de  55  de  ani,  încă  mai  lucra  alături  de  Jose, 
amândoi  simţindu-se  în  putere  pentru  a  trata  oamenii  bolnavi.  TAUNE 
era  foarte  invidiată  de  vindecătoarele  de  la  periferia  oraşului,  fiindcă  ele 
erau  sărace  şi  nu  aveau  posibilitatea  de  a  lucra  în  cabinete  medicale. 
Multe  ajunseseră  la  închisoare,  ca  urmare  a  reclamaţiilor  făcute  de 
preoţi,  pe  motiv  că  ar  fi  practicat  vrăjitoria.  Una  dintre  ele,  ieşind  din 
închisoare,  a  jurat  că  le  va  răzbuna  pe  toate  cele  pedepsite  asemenea  ei, 
considerând  nedrept  renumele  lui  TAUNE  ca  vindecătoare  legală.  Femeia 
a  cumpărat  o  prăjitură  de  la  un  magazin  din  oraş,  pe  care  i-a  trimis-o  lui 
TAUNE,  sub  pretextul  unui  dar  oferit  de  o  pacientă.  Grăbită, 
negândindu-se  la  calitatea  prăjiturii,  TAUNE  a  mâncat  din  ea.  Gustul  i  s- 
a  părut  ciudat,  iar  după  ce  a  început  să  simtă  o  arsură  în  stomac,  a 
aruncat-o  la  gunoi.  Semnele  otrăvirii  i-au  apărut  repede,  sub  forma  unor 
pete  ciudate  pe  corp.  Jose  a  încercat  să  o  ajute  cu  ce  avea  în  cabinet,  dar 
TAUNE  se  stingea  văzând  cu  ochii.  Adusă  de  urgenţă,  bătrâna  mamă 
Nusku  a  identificat  otrava,  dar  nici  ea  nu  a  putut  face  nimic,  fiindcă 
antidotul  se  găsea  numai  într-o  pădure  îndepărtată,  sub  forma  unei 
plante  miraculoase.  în  decurs  de  câteva  ore,  viaţa  s-a  scurs  din  trupul 
sărmanei  TAUNE.  Ea,  care  salvase  mii  de  vieţi  omeneşti,  fără  a  se  gândi 
neapărat  la  recompense,  a  sfârşit  ca  un  animal  nenorocit,  pe  care  nimeni 
nu  l-a  putut  salva  de  la  moarte. 

Nina  Petre 
25  noiembrie  2013 


COMENTARIUL  DORINEI 

„Vă  scriu  în  primul  rând  pentru  a  vă  mulţumi  pentru  minunata 
scrisoare  legată  de  karma  nr.4.  Spun  că  este  minunată,  deoarece  am 
observat  cum  în  cazul  fiecărei  karme  aţi  punctat  cu  surprinzător  de  multă 
precizie  cele  mai  importante  aspecte  ale  personajului  respectiv  în 
conexiune  cu  viaţa  actuală.  De  data  aceasta  am  observat  că  v-aţi  oprit  mai 
mult  asupra  părinţilor  lui  TAUNE  şi  asupra  faptului  că  în  familie  a  existat 
această  dualitate  a  religiei  politeiste  şi  a  religiei  catolice.  Astăzi  acest 
aspect  a  rămas  unul  dintre  cele  mai  importante  din  viaţa  mea.  De  pe  la  18 
ani  am  început  cercetarea  pe  cont  propriu  a  unor  religii  şi  astfel  am 
participat  la  diferite  slujbe/  întâlniri  (martorii  lui  Iehova,  penticostali, 

mormoni,  am  fost  în  trecere  şi  într-un  templu  budist  din  China  etc).  Mi- 
am  făcut  o  idee  despre  fiecare,  am  exclus  complet  religiile  ce  au  o 
vechime  mai  mică  de  1000  de  ani  şi  acum  există  o  luptă  în  mine  pentru  a 
împăca  vechiile  religii  antice  cu  religia  ortodoxă.  Am  văzut  că  aţi  insistat 
destul  de  mult  pe  acest  aspect  şi  mi-am  dat  seama  că  acesta  trebuie  să  fie 
un  bun  indiciu  cum  că  mai  am  de  lucrat  asupra  lui. 

Dorinţa  de  a  ajuta  fiinţele  bolnave  folosind  leacuri  naturale  este  la  fel 
de  puternică  şi  acum  în  mine.  Tocmai  acum  două  zile  am  cerut  să  mi  se 
păstreze  toate  cojile  de  ouă  biologice,  pentru  a  prepara  un  leac  băbesc  cu 
care  sper  să  pot  ameliora  durerile  unui  cal  de  la  grajdurile  unde  lucrez  ca 
voluntar.  De  fapt  este  vorba  de  o  iapă  albă,  superbă,  blândă...  deşi  este  cel 
mai  mare  cal  dintre  toţi,  care  suferă  de  osteoporoză.  Riscul  este  mare,  aşa 
că  rareori  mă  adresez  oamenilor,  plus  că  în  ziua  de  azi  90%  dintre  ei  au 
încredere  numai  în  medicina  alopată  şi  este  mare  păcat.  De  multe  ori  mă 
întreb  dacă  nu  mi-am  greşit  vocaţia  şi  trebuia  să  mă  ocup  de  medicina 
naturistă,  dar  apoi  îmi  zic  imediat  că  aş  fi  suferit  prea  mult,  pentru  că 
oamenii  nu  acceptă  în  ziua  de  azi  medicina  naturistă  şi  o  subapreciază 
prea  mult. 

Viaţa  lui  TAUNE  m-a  impresionat,  deşi  nu  m-am  simţit  la  fel  de 
legată  de  ea  ca  de  Sinerre  şi  Rinek,  probabil  din  cauza  distanţei  tot  mai 
mari  în  timp.  Cu  toate  acestea,  există  trăsături  ce  s-au  păstrat  în  mod  clar 
până  în  ziua  de  astăzi.  Mă  întreb  de  ce  în  toate  vieţile  trecute  am  murit  de 
moarte  prematură?  începe  să  mi  se  pară  revoltător...  poate  că  am  evitat 
să-mi  duc  misiunile  la  capăt?  Ştiu  că,  de  obicei,  atunci  când  o  persoană 
moare,  este  oarecum  şi  alegerea  ei.  Undeva  trebuie  să  fi  greşit,  poate  că 
frica  de  bătrâneţe  sau  pur  şi  simplu  o  delăsare  în  faţa  problemelor  vieţii, 
îmi  dau  seama  că  această  slăbiciune  s-a  transmis  până  astăzi,  pentru  că 
în  situaţii  foarte  grele  îmi  spun...  oare  n-ar  fi  mai  bine  „dincolo”,  chiar 
mi-ar  plăcea  să  trec  acum.  Nu  am  avut  niciodată  o  tentativă  de 
sinucidere,  dar  nu  pot  spune  că  nu  l-am  rugat  pe  Dumnezeu  să-mi 
„scurteze  misiunea”.  Ştiu  că  este  urât,  dar  am  făcut-o  de  câteva  ori. 

De  fiecare  dată  când  îmi  trimiteţi  o  scrisoare  karmică,  mă  întreb 
dacă  aş  putea  afla  mai  multe  despre  legătura  mea  de  acum  cu  părinţii, 
copii,  rudele  sau  prietenii  din  alte  vieţi.  M-ar  interesa  mult  să  ştiu  cum  au 
evoluat,  dacă  sunt  bine  şi  dacă  mai  există  vreo  legătură  între  noi  în 
actuala  viaţă.  Totuşi  mi-am  spus  că  ar  trebui  să  am  răbdare  până  când 
şirul  reîncarnărilor  se  încheie  sau  până  când  veţi  considera 
dumneavoastră  că  este  suficient,  ca  să  începem  apoi  o  analiză  detaliată. 
Vă  rog  să  aveţi  şi  asta  în  vedere,  dacă  este  posibil  şi  dacă  este  permis,  în 
viitorul  mai  îndepărtat.  Am  regăsit  una  dintre  persoane  şi  sunt  aproape 
sigură  că  a  revenit  în  viaţa  actuală  pentru  o  scurtă  perioadă  de  timp.  în 
afară  de  acea  persoană,  nu  am  mai  recunoscut  în  mod  special  pe  cineva. 
Mi-a  fost  greu  să  identific  alte  personaje,  deoarece  succesiunea  de  vieţi  şi 
multitudinea  caracterelor  este  destul  de  mare  şi  cred  că  nu  am  o  intuiţie 
suficient  de  dezvoltată. 

între  timp,  am  început  să  colectez  câteva  Biblii,  pentru  a  lucra  la 
materialul  despre  reîncarnare  cu  traducere  din  textul  în  greaca  veche. 
Dar...  m-am  întrebat  încă  o  dată,  după  ce  am  citit  cartea  lui  Liekens..., 
oare  chiar  mai  există  oameni  care  îndrăznesc  să  renege  reîncarnarea?  E 
una  să  nu  te  intereseze  şi  alta...  să  o  renegi,  pentru  că  faptele  sunt  de  mult 
timp  dovedite...  A  renega  şi  a  susţine  că  ai  dreptate  înseamnă  a  provoca 
şi...  înseamnă  lipsă  de  bun  simţ.  Eu  nu  stau  la  discuţii  cu  astfel  de 
oameni,  pentru  că  sunt  irascibilă  şi  mă  pot  „vampiriza”  uşor;  îi  şterg  pur 
şi  simplu  de  pe  listă. 

în  ultima  vreme,  am  avut  multe  încercări,  la  fel  ca  şi  ţara  în  care  mă 
aflu  acum,  supusă  în  mod  continuu  unui  joc  de  interese  politice  şi 
financiare.  Eu  ca  eu,  dar  sunt  familii  în  jurul  meu  a  căror  situaţie  este 
critică.  Am  hotărât  însă  că,  în  loc  să  mă  las  descurajată,  voi  încerca  din 
răsputeri  să  susţin  pe  toată  lumea,  dar  în  primul  rând  pe  mine.  Ultimul 
an  a  adus  multe  schimbări  în  bine  şi  sunt  sigură  că  se  datorează  într-o 
foarte  mare  măsură  comunicării  cu  dumneavoastră.  Şi  acum,  chiar  în 
momentul  în  care  vă  scriu,  sunt  „afectată”  de  anumite  evenimente 
pozitive  ce  au  avut  loc.  Cel  mai  important  este  că  schimbarea  vine  în 
special  din  interiorul  meu,  iar  asta  nu  mi  s-a  mai  întâmplat  în  ultimii 
zece  ani.” 

Dorina 
2y  noiembrie  2013 
Grecia 


EPISODUL  5  -  LADUR 

Episodul  spiritual  nr.5  îl  are  ca  erou  pe  albanezul  LADUR  MASSIN. 
El  s-a  născut  în  orăşelul  Berat  (aşezat  pe  râul  Osum)  şi  a  trăit  între  anii 
1533-1594-  Tatăl  său,  Hranek,  era  moşier  şi  cămătar,  obişnuit  să  facă 
afaceri  cu  reprezentanţii  armatei  şi  ai  administraţiei  otomane.  Albania 
devenise  o  provincie  a  Imperiului  Otoman  încă  din  anul  1389,  cu  excepţia 
unor  localităţi  de  pe  ţărmul  Mării  Adriatice.  Vlossa,  nevasta  lui  Hranek, 
provenea  din  părinţi  greci.  Singurii  copii  născuţi  de  ea  erau  LADUR  şi 
sora  lui  mai  tânără  cu  4  ani,  Lena. 

LADUR  şi-a  dorit  încă  din  copilărie  să  devină  comandantul  unei 
corăbii  militare,  pentru  a  lupta  împotriva  celor  care  îi  exploatau  poporul. 
De  fapt,  printre  exploatatorii  albanezilor,  otomani,  bineînţeles,  se  aflau 
prieteni  şi  datornici  ai  tatălui  său.  Idealul  de  libertate  naţională  fusese 
moştenit  de  la  strămoşii  lui  Hranek,  unii  dintre  ei  sacrificându-şi  viaţa  în 
luptele  grele  purtate  împotriva  ocupanţilor  străini. 

Istoria  Albaniei  a  fost  zbuciumată  dintotdeauna.  Teritoriul  ţării  era 
locuit  în  antichitate  de  triburi  ilire  şi  trace.  între  anii  167  î.e.n.  şi  395  e.n., 
ţara  a  făcut  parte  din  Imperiul  Roman,  apoi,  timp  de  9  secole,  din  cel 
Bizantin.  Primele  formaţiuni  statale  albaneze  au  luat  fiinţă  în  secolele  12- 
14.  Expansiunii  Imperiului  Otoman,  începută  în  1389,  albanezii  i-au  opus 

o  dârză  rezistenţă,  aceasta  cunoscând  apogeul  în  anii  1443-1468  sub 
Gjergj  Kastrioti  (Skanderbeg).  Pentru  mai  mult  de  4  secole,  Albania  a 
rămas  o  provincie  a  Imperiului  Otoman,  majoritatea  populaţiei  trecând 
la  islamism. 

Părinţii  lui  LADUR  făceau  excepţie,  fiindcă  nimeni  din  neamul  lor 
nu  devenise  musulman.  Nici  copiii  lor  nu  au  fost  botezaţi  în  religia 
islamică.  După  anii  de  şcoală  generală,  petrecuţi  în  micuţa  clădire  de 
lângă  biserică,  LADUR  şi-a  convins  părinţii  că  idealul  său  profesional  era 
navigaţia  militară.  împlinind  16  ani,  Hranek  l-a  urcat  pe  o  corabie 
grecească,  intenţionând  să  ajungă  în  portul  Parga  (Hypargos),  unde 
locuiau  rudele  soţiei  lui.  Primiţi  cu  ospitalitate  şi  găzduiţi  la  mătuşa 
Akrinia  (sora  Vlossei),  cei  doi,  tată  şi  fiu,  şi-au  luat  rămas  bun  după 
câteva  zile,  fiindcă  pe  Hranek  îl  aşteptau  treburi  importante  în  Berat. 
Timp  de  4  ani,  LADUR  a  studiat  navigaţia,  călătorind  cu  nave  militare, 
deseori  fiind  nevoit  să  lupte  în  rând  cu  ceilalţi  marinari,  aşa  cum  cereau 
ordinele  şefilor. 

Viitorul  său  de  navigator  s-a  rupt  definitiv  în  anul  1554,  când  a 
primit  vestea  morţii  tatălui  său,  împreună  cu  rugămintea  mamei  de  a 
reveni  acasă.  Avea  21  de  ani  şi  nu  cunoştea  cauzele  decesului  părintelui 
drag.  Ajuns  în  Berat,  a  aflat  amănunte  pe  care  nu  ar  fi  dorit  să  le  ştie 
niciodată.  Hranek,  moşier  vestit  în  zona  oraşului,  posesor  al  unor  moşii 
confiscate  de  la  datornicii  care  nu  reuşiseră  să  îi  restituie  banii  luaţi  cu 
împrumut  de  la  el,  îşi  găsise  moartea  prn  răzbunarea  unui  soldat  otoman. 
Acesta  considerase  că  Hranek  îi  ceruse  o  dobândă  prea  mare  şi, 
nereuşind  să  se  înţeleagă  cu  el,  l-a  înjunghiat  mortal. 

Băiatul  de  21  de  ani,  trecut  prin  lupte  navale  cu  piraţii  şi  alţi 
duşmani  ai  Imperiului  Otoman,  s-a  văzut  pus  în  situaţia  de  a  prelua 
conducerea  tuturor  afacerilor  tatălui  său,  care  includeau  şi  administrarea 
numeroaselor  moşii  de  la  ţară.  Aşa  a  aflat,  în  scurtă  vreme,  că  era  fiul 
unui  latifundiar  lacom  de  bani,  practicant  nemilos  al  cămătăriei,  care,  în 
complicitate  cu  administraţia  otomană  a  regiunii  şi  oraşului,  deposeda 
numeroşi  mici  proprietari  de  pământuri,  vândute  după  aceea  unor  turci 
cu  funcţii  înalte,  la  preţuri  convenabile.  LADUR  aflase  în  ultimii  ani 
amănunte  despre  starea  necorespunzătoare  în  care  funcţiona  regimul 
proprietăţii  funciare  otomane. 

Primii  33  de  ani  din  viaţa  lui  s-au  petrecut  în  timpul  domniei 
sultanului  Suleiman  Legiuitorul  (Kanuni),  Magnificul  (Muhteshem). 
Domnia  acestuia,  calificată  ca  „epoca  de  aur”,  a  fost  în  acelaşi  timp  şi 
izvorul  dezordinilor  viitoare,  al  nenorocirilor  interne  şi  externe,  al 
acţiunilor  la  voia  întâmplării,  ca  şi  al  strâmtorărilor  economice,  precum 
şi  al  nedreptăţilor  sociale.  Corupţia  existentă  pe  vremea  lui  Suleiman 
Magnificul  s-a  perpetuat  în  secolele  următoare,  provocând  până  la  urma 
dispariţia  Imperiului  Otoman.  După  moartea  acestui  renumit  sultan,  i-au 
urmat  la  tron  fiul  său  Selim  II  (1566-1574)  şi  fiul  acestuia,  Murad  III 
(1574-1595).  Finalul  domniei  lui  Murad  III  a  avut  loc  după  moartea 
eroului  nostru,  LADUR. 


NINA  PETRE  -  Vieţile  anterioare  ale  spiritului  Voi. 2 


pag.  59 


Mergând  pe  drumul  deschis  de  tatăl  său,  LADUR  a  devenit  el  însuşi 
un  latifundiar  şi  cămătar  înzestrat  cu  o  sete  nepotolită  de  noi  câştiguri. 

Căsătorit  la  24  de  ani  cu  grecoaica  Ildina  Sikou,  o  fată  de  19  ani,  şi-a 
întemeiat  o  familie  minunată,  de  care  a  fost  foarte  mulţumit.  Ildina, 
femeie  frumoasă,  voinică  şi  harnică,  i-a  dăruit  3  copii.  La  22  de  ani  a 
născut-o  pe  Siberna.  După  3  ani  a  apărut  frăţiorul  Sibernei,  Tokar.  După 
încă  3  ani  familia  s-a  îmbogăţit  cu  un  nou  băieţel,  pe  care  l-au  botezat 
Nikos.  LADUR  se  simţea  nespus  de  fericit  şi  mândru  de  familia  lui. 

Ca  tată  mereu  preocupat  de  viitorul  copiilor  săi,  avansa  în  afaceri 
bănoase,  unele  dintre  ele  foarte  riscante.  La  fel  ca  şi  tatăl  său,  LADUR 
beneficia  de  protecţia  conducătorilor  militari  otomani,  cărora  le  favoriza 
obţinerea  unor  terenuri  în  proprietate  pe  viaţă.  De-a  lungul  vieţii  lui 
LADUR,  Imperiul  Otoman  a  fost  condus  de  15  mari  viziri,  dintre  care  7 
erau  de  origine  albaneză.  în  mod  firesc,  cei  7  colaborau  bine  cu 
latifundiarii  din  ţara  lor.  Spre  sfârşitul  secolului  16,  statul  otoman 
recurgea  la  vânzarea  terenurilor  pe  viaţă,  chiar  şi  cu  drept  de  moştenire, 
ca  şi  la  arendarea  unor  izvoare  de  venituri  ale  fiscului,  în  schimbul  unor 
sume  anticipate.  Această  situaţie  determina  creşterea  opoziţiei 
categoriilor  ostăşeşti  care  cereau  acordarea  unor  astfel  de  privilegii, 
considerându-se  nedreptăţite,  ceea  ce  ducea  şi  la  slăbirea  eforturilor 
militare. 

în  această  situaţie  dificilă  îşi  desfăşura  munca  de  cămătar  albanezul 
LADUR.  Imprudent  din  fire,  nu  ezita  să  ia  terenuri  şi  case  de  la  militari 
otomani  care  îi  datorau  bani.  Sfârşitul  i  s-a  tras  de  la  un  ienicer 
nemulţumit  de  lăcomia  cămătarului,  LADUR  având  până  la  urmă  soarta 
regretatului  său  tată.  Hranek  fusese  ucis  de  un  ienicer,  iar  fiul  său 
sfârşise  sub  lama  cuţitului  unui  spahiu.  Nikos,  ajuns  la  vârsta  de  28  de 
ani,  a  preluat  toate  afacerile  tatălui  său,  aşa  cum  făcuse  şi  LADUR  în 
urmă  cu  40  de  ani. 

Nina  Petre 
16  decembrie  2013 


COMENTARIUL  DORINEI 

„Viaţa  lui  Ladur  nu  este  tocmai  o  viaţă  cu  care  m-aş  mândri,  însă  pot 
să  extrag  o  serie  de  învăţăminte  din  această  încarnare. 

Personajul  nu  prea  îmi  trezeşte  sentimente  pozitive.  Atâtea  crime  au 
săvârşit  albanezii  în  ultima  vreme  în  Grecia,  încât  am  dezvoltat  antipatie 
pentru  ei.  Ştiu  că  nu  e  bine  să  îi  judec  la  modul  general;  şi  noi,  românii, 
suntem  uneori  asociaţi  cu  ţiganii  peste  hotare.  Totuşi,  ţiganii  nu 
săvârşesc  niciodată  aşa  crime  oribile  cum  fac  albanezii  aici,  mai  ales  de 
când  cu  criza.  Am  să  încerc  să  elimin  aceste  gânduri  cât  mai  curând, 
pentru  că  nu  vreau  să  afectez  în  nici  un  fel  ceea  ce  vi  se  va  arăta 
dumneavoastră  în  următorul  episod.” 

Dorina 

22  decembrie  2013,  Grecia 

EPISODUL  6  -  RASKI 


Am  ajuns  la  episodul  spiritual  nr.6,  a  cărui  eroină  este  RASKI.  Viaţa 
ei  s-a  desfăşurat  între  anii  1451-1512.  RASKI  s-a  născut  în  străvechea 
localitate  Chania,  port  la  Marea  Cretei,  situată  în  nordul  insulei  Creta,  pe 
ţărmul  Golfului  Khanion.  Părinţii  ei,  imigranţi  marocani,  şi-au  păstrat 
religia  musulmană  şi  obiceiurile  de  viaţă  din  ţara  lor.  Tatăl  (Kranul)  şi 
mama  (Linne)  au  avut  3  copii:  unica  fată,  RASKI,  era  cu  6  ani  mai  mare 
decât  fratele  ei  Yussuf.  Băiatul  cel  mic,  Ahmed,  apăruse  pe  lume  după  2 
ani  de  la  naşterea  lui  Yussuf.  întreaga  familie  se  ocupa  cu  negoţul,  copiii 
ajutându-şi  părinţii  în  treburile  mai  uşoare. 

Kranul  aducea  de  la  ţară  produse  agricole,  mai  ales  vinuri  şi  ulei,  pe 
care  le  vindea  marinarilor  italieni.  Linne  cunoştea  de  la  tatăl  ei 
meşteşugul  olăritului.  Oalele  de  lut  confecţionate  de  ea  serveau  la 
depozitarea  alimentelor,  cu  deosebire  a  uleiului  şi  a  mierii  de  albine. 
RASKI,  fată  harnică  şi  agilă  ca  un  băiat,  muncea  din  greu  în  gospodărie, 
dar  participa  cu  entuziasm  şi  la  schimbul  de  mărfuri  dintre  tatăl  ei  şi 
navigatorii  străini.  Reuşise  să  înveţe  câteva  fraze  în  limba  italiană,  fiind 
foarte  mândră  de  ştiinţa  ei. 

La  16  ani,  un  marinar  genovez  a  pus  ochii  pe  ea.  Augusto  Rivelli  avea 
29  de  ani.  Era  căsătorit  în  Genova,  unde  avea  o  soţie  frumoasă,  care  îi 
dăruise  doi  băieţi:  Tiberius  şi  Giaccomo.  Nici  RASKI  şi  nici  părinţii  ei  nu 
ştiau  că  Augusto  transporta  sclavi  destinaţi  comerţului,  ascunşi  în  cala 
navei  conduse  de  tatăl  său,  Manolo.  Invitată  de  Augusto  pe  corabie,  sub 
pretextul  negocierii  unor  mărfuri,  RASKI  s-a  trezit  legată  cu  sfori  şi 
aruncată  într-o  magazie  de  sub  punte.  Avea  16  ani  şi  era  total 
neinformată  asupra  situaţiilor  dramatice  prin  care  treceau  femeile  ajunse 
în  condiţii  de  sclavie,  ca  marfă  preţioasă  pentru  casele  bogaţilor  din 
vestul  Europei.  Toate  mărfurile  urmau  să  fie  descărcate  în  portul  italian 
Genova,  unde  un  grup  de  negustori  le  preluau  pentru  a  fi  transportate  pe 
uscat  spre  diverse  localităţi  din  Europa. 

Genova,  oraş-port  al  Italiei  de  nord,  încă  mai  era  o  mare  putere 
comercială.  Genovezii  se  îmbogăţiseră  pe  vremea  cruciadelor,  obţinând 
concesionarea  unor  importante  stabilimente  comerciale  în  majoritatea 
porturilor  latine  din  Levant.  Ajunseseră  să  desfăşoare  activităţi 
comerciale  chiar  şi  cu  ruşii  sau  cu  lumea  turco-mongolă.  în  secolul  15, 
Genova  a  trecut  printr-o  criză  a  puterii.  în  1353  oraşul  trecuse  sub 
stăpânirea  familiei  Visconti.  în  1464  a  fost  preluat  de  familia  Sforza,  după 
ce  în  1396  a  fost  supus  dominaţiei  franceze.  Căderea  Constantinopolului 
sub  turci  (în  1453)  a  închis  era  de  aur  a  puterii  economice  genoveze. 

Augusto  Rivelli  a  păstrat-o  ca  sclavă  domestică  pe  mica  musulmană 
RASKI.  Soţia  lui,  Roberta,  a  trimis  fata  ca  ajutor  la  bucătărie,  unde  mai 
munceau  două  sclave:  una  marocană,  iar  cealaltă  adusă  din  sudul 
Crimeei.  Stăpâna  Roberta,  o  doamnă  catolică  severă,  nu  suporta  oamenii 


NINA  PETRE  -  Vieţile  anterioare  ale  spiritului  Voi. 2 


pag.  61 


de  alte  credinţe.  A  chemat  repede  preotul,  care  a  creştinat-o  pe  RASKI, 
fata  primind  noul  nume,  cel  de  MARIETTA. 

Fiind  sclavă,  MARIETTA  nu  putea  refuza  avansurile  sexuale  din  ce 
în  ce  mai  insistente  ale  stăpânului.  De  câte  ori  doamna  Roberta  pleca 
împreună  cu  băieţii  şi  slujnicele  la  moşia  de  la  ţară,  MARIETTA  îi  ţinea 
cald  lui  Augusto,  fiindu-i  amantă  şi  bucătăreasă.  La  18  ani,  MARIETTA  a 
născut-o  pe  micuţa  Gisella,  rodul  iubirii  ei  cu  Augusto.  Prin  voinţa  lui,  s-a 
considerat  ca  tată  al  fetiţei  grăj darul,  bărbatul  fiind  bine  plătit  pentru  a-şi 
juca  bine  rolul.  Gisella  a  rămas  împreună  cu  mama  ei  în  casa  stăpânului 
din  Genova. 

Fetiţa  împlinind  2  ani,  a  fost  despărţită  de  MARIETTA,  care  fusese 
exilată  într-o  mănăstire  din  Munţii  Appenini.  Ajunsă  călugăriţă,  fosta 
sclavă  şi-a  revăzut  fiica  după  13  ani.  Fata  abia  împlinise  15  ani  când  i-a 
murit  tatăl  intr-un  naufragiu  pe  Marea  Mediterană,  provocat  de  un  atac 
al  piraţilor  turci.  în  mod  inevitabil,  văduva  lui  Augusto  a  trimis-o  la 
mama  ei.  Neavând  mijloace  de  trai,  Gisella  a  fost  primită  de  maicile  din 
mănăstire,  aşa  cum  se  întâmplase  şi  cu  mama  ei.  Bucuroasă  de  a  rămâne 
alături  de  cea  pe  care  o  aşteptase  timp  de  13  ani,  Gisella  s-a  supus 
ritualului  tradiţional,  îmbrăcând  modestele  straie  monahale. 

MARIETTA  a  trăit  doar  61  de  ani,  fiind  răpusă  de  reumatism  şi  de  o 
boală  a  inimii.  Nu  şi-a  revăzut  niciodată  părinţii,  fraţii  şi  rudele  rămase 
pe  îndepărtata  insulă.  Modestă  din  fire,  i-a  mulţumit  Domnului  în  toate 
rugăciunile,  fiindcă  o  ferise  de  negustorii  dornici  de  mulţi  bani,  care 
vindeau  şi  revindeau  sclavele  minore. 

Nina  Petre 
8  ianuarie  2014 


COMENTARIUL  DORINEI 

„Viaţa  lui  Raski  mi  s-a  părut  tare  tristă,  dar  pe  de  altă  parte  m-am 
bucurat  că  a  fost  o  femeie  liniştită  şi  supusă.  Vă  scrisesem  mai  demult  că, 
după  acest  episod,  vă  voi  scrie  pe  scurt  o  întâmplare  din  Creta. 

Acum  câţiva  ani  am  vizitat  Creta,  datorită  faptului  că  o  cunoştinţă  de 
familie  a  trebuit  să-şi  anuleze  excursia  pe  minunata  insulă  grecească,  dar 
fiind  prea  târziu,  biletul  nu  a  putut  fi  anulat.  Persoana  a  insistat  să  merg 
în  locul  ei,  aşa  că  am  avut  două  zile  la  dispoziţie  pentru  pregătire.  Acolo 
am  stat  intr-un  complex  all  inclusive.  Era  un  loc  vesel,  cu  personal 
internaţional  care  organiza  petreceri  de  dimineaţă  şi  seara  etc.  Cu  toate 
acestea,  nu  am  petrecut  mai  deloc  în  stilul  acesta  tineresc  pentru  că,  spre 
surprinderea  tuturor,  m-am  îndrăgostit  de  o  bisericuţă  albă  cocoţată  pe 
un  vârf  de  stâncă  şi  mi-am  petrecut  o  mare  parte  de  timp  în  bisericuţă. 
Spun  „spre  surprinderea  tuturor”,  pentru  că  nu  se  aşteptau  ca  o  persoană 
tânără  să  meargă  în  Grecia  pentru  a  sta  în  biserică.  în  orice  caz,  eu  m-am 
simţit  extrem  de  legată  de  Creta,  cred  că  în  subconştientul  meu  există  şi 
acum  regretul  că  viaţa  lui  Raski  nu  s-a  desfăşurat  numai  în  Creta,  în  mod 
armonios,  alături  de  familia  ei.  Dar  cu  siguranţă  că  Dumnezeu  cunoaşte 

rostul  tuturor  lucrurilor,  aşa  că  nu  voi  zăbovi  prea  mult  asupra  sorţii  lui 
Raski. 

într-adevăr,  legat  de  bărbaţi  şi  comportamentul  lor...  nu  le-am  dat 
ocazia  să  îşi  exercite  puterea  dominantă  asupra  mea.  De  altfel,  de  mică 
mă  visam  singură,  cu  casa,  cu  maşina  mea  şi  cu  copii  adoptaţi  de  mine.  Şi 
după  cum  se  spune...  „ai  grijă  ce  ceri  că  ţi  se  va  da  în  cele  din  urmă”... 
cred  că  mă  aflu  pe  drumul  ales.  Nu  sunt  întotdeauna  sigură  că-i  varianta 
cea  mai  bună,  dar  mie  îmi  aduce  linişte  şi  mă  face  să  simt  că  lucrurile 
sunt  sub  control.” 

Dorina 
15  ianuarie  2014 
Grecia 


EPISODUL  7  -  LUCIAN 

Episodul  spiritual  nr.7  îl  are  ca  erou  pe  valahul  LUCIAN  DAROVE, 
care  a  trăit  între  anii  1319-1401.  El  s-  născut  în  târguşorul  Târgoviştei, 
devenit  după  77  de  ani  (în  1396)  reşedinţa  domnească  a  Ţării  Româneşti. 
Părinţii  săi,  Ilie  şi  Mariana,  au  avut  doi  copii,  amândoi  băieţi:  LUCIAN  şi 
fratele  său  mai  tânăr  cu  4  ani,  Dumitru.  Ilie,  negustor  de  haine  şi  ţesături, 
şi-a  dorit  mult  să  facă  din  fiii  lui  oameni  cu  ştiinţă  de  carte,  aşa  cum  erau 
odraslele  boierilor  care  studiau  la  Viena  sau  Constantinopol. 

Neavând  bani  destui  să  îl  întreţină  pe  LUCIAN  la  studii  peste  hotare, 
l-a  ajutat  cum  s-a  putut  în  acele  vremuri  zbuciumate  de  războaie  şi 
ambiţii  politice.  Băiatul  şi-a  urmat  primii  ani  de  şcoală  în  clădirea  micuţă 
de  lângă  biserică,  primind  de  la  bătrânul  preot  Ioan  cunoştinţe  generale 
despre  lume  şi  credinţa  în  Dumnezeu.  împlinind  15  ani,  băiatul  s-a 
dovedit  a  fi  neinteresat  de  negustorie.  Părinţii,  îngrijoraţi,  s-au  întrebat 
ce  fel  de  om  va  ieşi  din  el  şi  din  ce  va  trăi  până  la  bătrâneţe.  Cel  mai  mult 
îl  atrăgeau  pe  LUCIAN  studiul  istoriei  şi  al  religiei,  dar  şi  munca  de 
profesor. 

L-au  trimis  în  târgul  Craiovei,  localitate  modestă  la  vremea  aceea, 
unde  exista  un  preot  bătrân  care  lucra  ca  profesor  pe  lângă  una  dintre 
biserici.  Părintele  Ioachim  Neagu  l-a  îndrumat  pe  elevul  său  spre 
cercetarea  istoriei  Ţării  Româneşti  şi  a  altor  ţări  din  lume,  încurajându-1 
să  devină  şi  un  îndrumător  al  tineretului  în  credinţa  creştină. 

La  24  de  ani,  LUCIAN  devenise  supraveghetorul  micului  muzeu  al 
bisericii  craiovene  şi  profesor  de  Religie  al  micii  şcoli  patronate  de 
aceeaşi  biserică.  Marea  parte  a  locuitorilor  Ţării  Româneşti  era  încadrată 
în  aria  de  organizare  bisericească  bizantino-slavă.  Ca  limbă  de  cult  şi  de 
cancelarie  fusese  adoptată  slavona.  Primele  texte  scrise  cu  alfabetul 
chirilic  apăruseră  în  secolul  10.  Limba  slavă  reprezenta  mijlocul  de 
comunicare  oficial  şi  de  creaţie  culturală  în  scris  a  oamenilor  de  cultură. 
Textele  care  slujeau  credinţei  religioase,  scrierile  literare,  juridice, 
istoriografi  ce  şi  actele  de  cancelarie  erau  redactate  în  limba  slavă. 

Biserica  Ţării  Româneşti  şi-a  întărit  considerabil  poziţia  şi  influenţa 
după  integrarea  ei  în  spaţiul  controlat  de  Patriarhia  din  Constantinopol, 
începând  cu  cea  de-a  doua  jumătate  a  secolului  14.  Sprijinul  acordat  de 
domnitorii  Ţării  Româneşti  s-a  manifestat  prin  înălţarea  lăcaşurilor 
bisericeşti  şi  mănăstireşti,  prin  înzestrarea  lor  cu  domenii,  cărţi  şi  obiecte 
de  cult.  Lăcaşurile  bisericeşti,  mănăstirile  au  devenit  în  timpul  vieţii 
învăţatului  LUCIAN  Darove  sediul  unei  intense  activităţi  de  transcriere  a 
textelor  sacre  şi  de  cult.  Cultura  scrisă  în  Ţara  Românească,  întemeiată 
pe  strânsa  cooperare  dintre  domnie  şi  biserică,  s-a  dezvoltat  continuu  în 
cadrul  devenit  tradiţional  al  slavonismului,  având  o  funcţie  oficială  de 
stat  şi  ecleziastică. 

Primind  calitatea  de  preot  la  25  de  ani,  LUCIAN  a  aşteptat  doi  ani 
până  când  şi-a  găsit  perechea  feminină  în  persoana  Măriei  Danieli. 
Nunta  s-a  celebrat  în  anul  1346,  mirele  având  27  de  ani,  iar  mireasa,  20. 
Maria  era  fata  mai  mică  a  unui  administrator  de  moşie,  care  locuia  mai 
mult  la  ţară,  îndeplinindu-şi  obligaţiile  de  muncă.  Nevasta  lui,  Marina,  îşi 
crescuse  cele  două  fete  (Maria  şi  Ruxandra)  cu  ajutorul  celor  două 
servitoare  din  casa  de  la  marginea  Craiovei. 

Maria,  bună  gospodină,  având  şi  ceva  ştiinţă  de  carte,  şi-a  luat  în 
serios  de  la  început  îndatoririle  de  soţie.  Casa  părintelui  LUCIAN  a 
devenit  în  scurtă  vreme  curată  şi  bine  amenajată,  iar  servitoarea  abia 
reuşea  să  se  descurce  cu  treburile  zilnice.  Toată  gospodăria  intrase  pe 
mâinile  doamnei  Maria,  care  îşi  lăsa  bărbatul  să  se  ocupe  numai  de 
obligaţiile  lui  profesionale.  LUCIAN  muncea  foarte  mult:  îl  ajuta  pe 
părintele  cel  bătrân  să  îşi  ţină  slujbele,  preda  noţiunile  de  religie  copiilor 
dornici  să  înveţe  carte,  redacta  hârtii  oficiale  de  care  aveau  nevoie 
negustorii  şi  alţi  cetăţeni  ai  Craiovei. 

Primul  copil  apărut  în  familie,  micuţul  Andrei,  s-a  născut  când  tatăl 
său  avea  29  de  ani.  După  2  ani,  Maria  i-a  dăruit-o  pe  drăgălaşa  Simona. 
După  încă  3  ani,  familia  s-a  întregit  cu  fiul  cel  mic,  Simion.  Copiii  au 
crescut  în  climatul  de  pace,  armonie  şi  credinţă  religioasă  autentică 
stabilit  de  soţii  Darove  la  debutul  căsniciei  lor.  LUCIAN  se  ocupa  de  ei 
zilnic,  dorind  să  îi  vadă  mai  târziu  oameni  de  vază  ai  societăţii  craiovene. 

Pe  lângă  numeroasele  lui  preocupări,  îşi  găsea  timp  duminica  să 
cerceteze  preţioasele  documente  care  atestau  originea  romană  a 
valahilor,  descendenţa  lor  din  Roma  şi  din  coloniştii  ei,  ca  dovadă  a 
individualităţii  acestui  popor  în  contextul  etnic  al  Europei  Răsăritene  şi 
Sud-Estice.  Ţara  Românească  intrase  în  geografia  politică  a  vremii  cu 
denumirea  de  Walachia  sau  Walachia  Major,  spre  deosebire  de  Moldova, 
denumită  Walachia  Minor.  La  mijlocul  secolului  14,  când  Ţara 
Românească  devenise  o  realitate  politică  a  Europei  răsăritene,  Papa 
Clement  al  Vl-lea,  referindu-se  la  românii  nord-dunăreni,  îi  denumea 
„olachi  romani”. 

Părintele  LUCIAN  a  trăit  82  de  ani,  apucând  să  îşi  vadă  copiii  ajunşi 
oameni  căsătoriţi  şi  părinţi  la  rândul  lor.  Simona,  la  51  de  ani,  era  deja 
bunică,  având  4  nepoţei.  Bărbatul  îi  murise  în  urmă  cu  10  ani,  fiind 

militar  de  meserie,  lăsând-o  văduvă,  mamă  a  doi  copii.  Andrei  plecase  la 
studii  în  Constantinopol,  unde  urmase  Medicina,  revenind  apoi  în 
orăşelul  natal.  Simion,  plin  de  patriotism,  se  înrolase  în  armată, 
rămânând  să  lupte  pentru  independenţa  greu  de  menţinut  a  ţării  sale. 

Presimţindu-şi  obştescul  sfârşit,  bătrânul  preot  şi-a  anunţat  soţia  şi 
copiii,  binecuvântându-i  pe  toţi.  într-o  seară  de  noiembrie  a  anului  1401, 
înţeleptul  a  închis  ochii  pentru  totdeauna,  sufletul  său  plecând  liniştit 
spre  alte  lumi. 

Nina  Petre 
24  februarie  2014 


COMENTARIUL  DORINEI 

„Am  citit  cu  mare  nerăbdare  episodul  karmei  nr.  VII.  încă  de  la 
prima  propoziţie  mi-a  indus  o  stare  de  linişte  şi  de  echilibru.  Probabil  că 
asta  se  datorează  faptului  că  întruparea  mea  actuală  este  în  România,  dar 
totodată  şi  modului  în  care  Lucian  s-a  comportat  şi  şi-a  trăit  viaţa.  Sincer, 
a  fost  o  viaţă  care  nu  mi-a  trezit  nici  o  urmă  de  regrete  sau  de  întristare. 
A  fost  prima  viaţă  în  care  am  trăit  până  la  o  vârstă  onorabilă,  iar  meseria 
de  preot  m-a  marcat  în  mod  foarte  plăcut.  De  altfel,  după  cum  vă 
spuneam,  interesul  pentru  studiul  religiilor  există  şi  astăzi,  iar  până  de 
curând  încă  mă  mai  gândeam  să  fac  a  doua  facultate,  de  teologie.  Din 
păcate,  timpul  nu-mi  permite,  dar  asta  nu  înseamnă  că  studiul  nu  poate 
să  continue  în  privat.” 

Dorina 
26  februarie  2014 
Grecia 


EPISODUL  8  -  YUJA 

Episodul  spiritual  nr.8  o  are  ca  eroină  pe  spaniola  YUJA  SIRDELI. 
Viaţa  ei  s-a  desfăşurat  între  anii  1215-1284.  YUJA  s-a  născut  într-o 
familie  arabă  din  oraşul  Tarifa,  port  la  Marea  Mediterană,  situat  pe 
coasta  sudică  a  Spaniei,  în  regiunea  Andaluzia.  Părinţii,  Karim  (tatăl)  şi 
Nuhde  (mama),  au  avut  trei  copii:  unica  fată,  YUJA,  şi  fraţii  ei,  Zudyn  şi 
Selim.  Zudyn  era  cu  5  ani  mai  în  vârstă  decât  sora  lui,  iar  Selim  avea  cu  4 
ani  mai  puţin  decât  YUJA. 

Regiunea  Andaluzia  suferise  ocupaţia  arabă  începând  cu  anul  711, 
aceasta  lăsând  o  amprentă  de  neşters.  Dinastia  berberă  musulmană  a 
Almohazilor  a  domnit  în  Spania  până  în  secolul  13,  cel  în  care  a  trăit 
eroina  noastră.  Prăbuşirea  stăpânirii  almohade,  în  urma  înfrângerii  pe 
care  a  suferit-o  în  anul  1212  în  bătălia  de  la  Las  Navas  de  Tolosa,  a  făcut 
posibilă  reluarea  ofensivei  regatelor  creştine  din  Spania.  Prima  jumătate 
a  secolului  13  a  fost  marcată  de  cele  mai  spectaculoase  progrese 
teritoriale  realizate  de  creştini,  mai  ales  pe  coasta  andaluză. 

Familia  lui  Karim  trăia  din  schimburile  de  mărfuri  pe  care  el  le  făcea 
cu  negustorii  din  portul  marocan  Ceuta.  în  fiecare  lună  traversa 
strâmtoarea  Gibraltar  împreună  cu  alţi  negustori  pe  o  corabie  solidă, 
rezistentă  la  greutatea  mare  a  încărcăturii  şi  la  capriciile  vremii.  La  vârsta 
adolescenţei,  fiecare  dintre  fiii  săi  i  s-a  alăturat  în  periculoasele  curse 
spre  portul  marocan.  YUJA  a  crescut  în  mediul  negustoresc  întreţinut  de 
părinţi  şi  fraţi,  ajutându-şi  mama  să  vândă  bijuteriile  marocane  femeilor 
din  Tarifa. 

La  18  ani,  căsătoria  fetei  a  fost  negociată  cu  negustorul  marocan 
Sadun,  coleg  de  afaceri  cu  Karim.  Cumpărându-şi  mireasa  cu  o  pungă  de 
aur,  bărbatul  de  26  de  ani  a  dus-o  în  casa  lui  din  Ceuta,  unde  locuia  cu 
părinţii  lui.  Acolo  şi-a  dus  viaţa  singuratică,  timp  de  12  ani,  tânăra  soţie  a 
lui  Sadun.  El  era  mereu  plecat  pe  mare  şi  pe  uscat,  potolindu-şi  astfel 
setea  de  călătorii  şi  de  avere.  Viaţa  lor  de  familie  s-a  sfârşit  în  anul  1245, 
fără  să  fi  rezultat  vreun  copil  din  unirea  lor.  Socrii  o  credeau  pe  YUJA 
stearpă,  încurajându-şi  fiul  să  îşi  cumpere  şi  alte  neveste,  care  să  îi 
dăruiască  mulţi  copii.  Aceştia  nu  au  apărut  nici  din  celelalte  relaţii  ale  lui 
Sadun  cu  femei  din  mai  multe  localităţi.  La  38  de  ani,  bărbatul  şi-a 
pierdut  viaţa  într-un  naufragiu,  corabia  pe  care  se  afla  în  zona 
Gibraltarului  fiind  jefuită  şi  distrusă  de  piraţi. 

După  aflarea  veştii  despre  dispariţia  soţului,  YUJA  şi-a  făcut 
bagajele  şi  s-a  reîntors  în  oraşul  natal,  Tarifa.  Părinţii  şi  fraţii  au  primit-o 
cu  braţele  deschise,  ajutând-o  să  îşi  revină  din  drama  sufletească  prin 
care  trecuse.  în  anul  următor,  1246,  fratele  Zudyn  i  l-a  adus  în  casă  pe 
prietenul  său  turc  Hadir.  Bărbatul  avea  38  de  ani,  iar  YUJA,  31.  Sătulă  de 
singurătate,  l-a  acceptat  drept  soţ,  urmând  să  plece  împreună  în  vestitul 
oraş-port  Constantinopol.  Ajunsă  în  casa  soţului,  YUJA  a  aflat  cu  uimire 
că  turcul  mai  avea  două  neveste,  fiecare  locuind  în  altă  casă  împreună  cu 
copiii  ei.  Hadir  avea  o  fată  dăruită  de  prima  nevastă,  Sahir,  şi  doi  băieţi 
concepuţi  cu  cea  de-a  doua,  Nygel.  YUJA  sosise  pe  un  teren  periculos, 
fiind  nevoită  să  suporte  rivalitatea  celor  două  neveste  şi  duşmănia  celor 
trei  copii. 

La  35  de  ani,  ca  printr-o  minune,  a  rămas  însărcinată,  aducându-1  la 
lumina  zilei  pe  micuţul  Nurryd.  A  fost  singurul  copil  născut  de  ea,  cu 
chinuri  mari,  scăpând  cu  viaţă  datorită  moaşei  Sahya,  care  îi  era  o 
servitoare  devotată.  Părinţii  lui  Hadir,  bătrâni  şi  bogaţi,  şi-au  ajutat 
nepotul  cu  dragoste  şi  mulţi  bani.  La  fel  ca  primul  ei  soţ,  marocanul, 
turcul  Hadir  era  mereu  plecat  de  acasă.  Dacă  sosea  măcar  în  fiecare  lună 
era  un  mare  eveniment  în  familie. 

Oraşul  lor,  vechiul  Bizanţ,  fusese  întemeiat  de  către  locuitorii  din 
Milet  în  secolul  6  î.e.n.  în  anul  330  a  devenit  reşedinţă  imperială  prin 
voinţa  împăratului  Constantin  şi  botezat  cu  un  nou  nume, 
Constantinopol.  Ulterior  a  fost  capitala  Imperiului  Bizantin.  Denumirea 
sa  actuală  este  Istanbul. 

Imperiul  Latin  de  Constantinopol  era  un  stat  feudal  cruciat 
constituit  pe  o  parte  din  teritoriul  Imperiului  Bizantin,  în  urma  cuceririi 

prin  lupte  îndârjite  a  oraşului  Constantinopol  (la  13  aprilie  1204)  de  către 
participanţii  la  Cruciada  a  patra  (1202-1204).  La  sosirea  YUJEI,  în  oraş 
domnea  împăratul  Balduin  II,  conte  de  Namur.  La  25  iulie  1261  (când 
YUJA  avea  46  de  ani),  trupele  Imperiului  Bizantin  de  la  Niceea, 
comandate  de  Alexie  Strategopoulos  au  cucerit  oraşul,  supunându-1 
jafurilor.  împăratul  Balduin  II  şi-a  aflat  scăparea  prin  fugă.  Astfel  a  luat 
sfârşit  Imperiul  Latin  de  Constantinopol.  La  15  august  1261,  Mihail  VIII 
şi-a  făcut  intrarea  solemnă  în  Constantinopol,  restaurând  Imperiul 
Bizantin.  Până  la  moartea  eroinei  noastre,  în  Constantinopol  au  domnit 
încă  3  împăraţi:  Balduin  II  de  Courtenay  (1261-1273),  Filip  de  Courtenay 
(1273-1283),  Catherine  I  de  Courtenay. 

Schimbările  de  domnie  din  oraş  nu  au  influenţat  în  mod  nevaforabil 
comerţul  practicat  de  Hadir  în  colaborare  cu  nevasta  lui  YUJA. 
Plictisindu-se  să  stea  doar  în  casă,  după  ce  băiatul  trecuse  de  vârsta 
copilăriei,  YUJA  şi-a  deschis  un  magazin  în  piaţa  oraşului,  unde  vindea  o 
parte  din  mărfurile  achiziţionate  de  soţul  ei. 

în  Constantinopol  se  intersectau  rutele  comerciale  care  uneau 
teritoriile  de  la  nordul  Mării  Negre  cu  cele  din  Orientul  Mijlociu,  din 
nordul  Africii  şi  din  sudul  Europei.  YUJA  vindea  în  magazinul  ei  blănuri 
aduse  din  zona  Kievului,  mătase  siriană,  mirodenii  asiatice,  sare 
veneţiană,  bijuterii  din  aur  şi  argint  confecţionate  în  Spania. 

Sclavii  care  o  ajutau  în  gospodărie  şi  la  magazin  fuseseră  cumpăraţi 
de  Hadir  la  târgul  din  oraş.  YUJA,  care  şi  ea  se  simţise  o  sclavă  în  casa 
primului  soţ,  ştia  ce  înseamnă  lipsa  de  libertate  şi  drama  de  a  fi  mereu 
supusă  voinţei  stăpânului.  YUJA  s-a  purtat  mereu  omeneşte  cu  sclavii  ei, 
considerându-i  fiinţe  demne  de  respect  şi  compasiune.  în  decursul  celor 
38  de  ani  cât  i-a  fost  dat  să  trăiască  în  Constantinopol,  a  avut  numeroşi 
sclavi,  femei,  bărbaţi  şi  copii.  Cu  toţii  au  îndrăgit-o,  au  respectat-o  ca  pe  o 
mare  doamnă  şi  au  apărat-o  cu  disperare  când  hoţii  încercau  să  îi 
jefuiască  magazinul  şi  casa.  Lâna  englezească  şi  bumbacul  sirian 
reprezentau  o  ţintă  preferată  a  hoţilor.  La  acestea  se  adăugau  bijuteriile 
spaniole  şi  africane. 

Nurryd,  fiu  ascultător,  i-a  fost  alături,  ajutând-o  în  munca  de  zi  cu  zi, 
reuşind  să  devină  un  negustor  abil  şi  respectat  de  clienţi.  De  la  mama  lui 
a  învăţat  bunele  maniere  în  comportament,  evitând  gesturile  grosolane, 
limbajul  vulgar  şi  agresiv,  ca  şi  veşnicele  instigări  la  violenţă,  specifice 
altor  negustori. 

Cu  toate  că  desfăşura  o  activitate  comercială,  YUJA  se  bucura  de 
respectul  tuturor,  ca  şi  cum  ar  fi  fost  o  mare  doamnă.  Celelalte  neveste 
ale  soţului  ei  o  porecliseră  „prinţesa  decăzută”. 

La  69  de  ani,  YUJA  era  încă  o  femeie  robustă  şi  dornică  de  muncă. 
Nu  mai  vindea  în  magazin,  fiindcă  îi  luase  locul  nora  ei,  Dihel.  îi  plăcea 
totuşi  să  supravegheze  descărcarea  mărfurilor,  sortarea  lor  şi  negocierea 
preţurilor.  Deşi  nu  fusese  instruită  de  profesori  în  copilărie,  avea  şcoala 
vieţii,  învăţând  „din  fugă”  să  scrie,  să  citească  şi  să  calculeze  banii. 
Moartea  subită  a  lui  Hadir,  din  cauza  unui  atac  de  cord  survenit  la  vârsta 

de  76  de  ani,  i-a  scurtat  şi  ei  zilele.  îşi  iubise  mult  bărbatul,  care  se 
purtase  frumos  cu  ea,  tratând-o  ca  pe  o  femeie  liberă,  nu  ca  pe  o  sclavă. 
Nurryd,  fiul  ei  cel  drag,  rămas  fără  ambii  părinţi  la  34  de  ani,  le-a  simţit 
lipsa  în  toată  perioada  cât  i-a  mai  fost  dat  să  trăiască. 

Nina  Petre 
27  martie  2014 


COMENTARIUL  DORINEI 

„Am  reflectat  mai  mult  de  o  săptămână  asupra  personajului  Yuja  şi 
nu  numai.  Am  trecut  în  revistă  caracterele  din  scrisorile  pe  care  mi  le-aţi 
trimis,  până  acum  în  număr  de  8.  încep  să  se  lege...  Până  acum  ceva 
vreme  mă  gândeam  la  ele  separat,  ca  şi  cum  n-ar  fi  existat  nici  o  legătură 
între  ele  şi  mine.  Se  pare  că  vorba  „cunoaşte-te  pe  tine  însuţi”  e  mai  grea 
decât  îmi  închipuiam.  Nu  ştiu  dacă  există  vreun  mecanism  special,  însă 
acum  simt  că  pot  să  extrag  bucurie,  tristeţe  şi  alte  sentimente  din  viaţa 
acestor  personaje.  Am  observat  că  cele  mai  multe  întruchipări  ale 
spiritului  meu  în  personaje  feminine  au  acumulat  multe  suferinţe  şi 
extrem  de  multă  limitare  a  libertăţii,  deseori  chiar  din  partea  pesoanelor 
la  care  au  ţinut  foarte  mult. 

Când  am  citit  despre  Yuja  am  rămas  un  pic  blocată  asupra  ideii  că  o 
femeie  cinstită  poate  să-şi  sacrifice  o  mare  parte  din  viaţă  unuia  sau  mai 
multor  bărbaţi  a  căror  ambiţii  sunt  legate  numai  de  plăcere  şi  de  averi. 
Apoi  mi-a  venit  în  minte  personajul  Yuruk,  afganistanul  luptător  care  a 
trăit  în  numele  viciului  şi  care  am  fost  eu.  Acum,  dacă  este  să  luăm  în 
considerare  teoriile  despre  univers  care  susţin  că  timpul  nu  există  decât 
în  mintea  noastră,  atunci  nu  există  trecut,  prezent  şi  viitor,  ci  există 
momentul.  Aşa  că,  ce  importanţă  are  dacă  Yuja  a  trăit  înaintea  lui  Yuruk, 
dacă  o  întruchipare  „rea”  a  succedat  unei  întruchipări  „bune”,  dacă  lecţia 
unui  om  este  luată  înainte  sau  după  ce  acesta  a  săvârşit  răul?!  Cred  că 
Spiritul  fiecăruia  dintre  noi  ne  trimite  pe  Pământ  spre  a  ne  rafina,  ştiind 
ce  ne  este  necesar  pentru  asta.  Cu  siguranţă  că  nu  mi-aş  dori  să  retrăiesc 
viaţa  pe  care  a  trăit-o  Yuja,  mi-a  lăsat  un  sentiment  de  amărăciune...  dar 
cu  siguranţă  că  totul  a  fost  aşa  cum  trebuia  să  fie.  Ieri  am  văzut  un  film 
indian  care  s-a  încheiat  cu  cuvintele  „în  orice  caz,  nimic  nu  e  nedrept  pe 
lume”.  Mi-a  plăcut  tare,  mi  s-a  părut  foarte  profund. 

Am  citit  cartea  „Viaţa  e  un  joc”  şi  mi-a  făcut  extrem  de  bine.  Nici  nu¬ 
mi  dădusem  seama  cum,  pe  nesimţite,  am  devenit  o  maşină  de  muncă  şi 
cum  imaginaţia  mea  lipseşte  cu  desăvârşire,  pentru  că  n-am  mai  avut 
timp  să  visez.  Fără  imaginaţie,  cum  să-mi  construiesc  un  viitor  fericit?! 
Cartea  aceasta  este  minunat  scrisă.  De  asemenea,  mi-a  plăcut  foarte  mult 
explicaţia  legată  de  gândurile,  visurile  şi  trăirile  noastre  în  funcţie  de 
starea  şi  legătura  subconştient-conştient-supraconştient.  De  multe  ori 
ştim  lucruri,  poate  că  prea  multe,  dar  nu  le  acordăm  importanţă.  Ne 
avântăm  în  fiecare  zi  într-un  program  infernal  şi  ştim  ce  avem  de  făcut  în 

următorii  doi  ani  ai  vieţii  noastre  (totul  e  programat),  de  parcă 
imprevizibilul  nu  ar  avea  nimic  de  spus  în  toată  „afacerea”  asta.  Pentru 
mine  această  carte  a  fost  scurtă  şi  la  obiect  şi  a  însemnat  o  trezire,  ca  şi 
cum  cineva  mi-ar  fi  dat  cu  un  ciocănel  în  cap  şi  mi-ar  fi  spus  să  mă 
redresez,  că  am  luat-o  în  direcţia  greşită.” 

Dorina 
6  aprilie  2014 
Grecia 


EPISODUL  9  -  TIHEDEC 

Eroul  episodul  spiritual  nr.9  este  un  personaj  interesant  prin 
exotismul  personalităţii  sale.  TIHEDEC  s-a  născut  intr-un  sat  ascuns  în 
creierii  munţilor  denumiţi  mai  târziu  Cordiliera  Merida.  Nu  departe  de 
mica  aşezare  de  indieni  denumiţi  „muiscas”,  vorbitori  ai  dialectului 
„chibcha”,  conquistadorii  au  construit  mai  târziu  oraşul  Merida.  Viaţa  lui 
a  fost  scurtă,  de  doar  45  de  ani,  el  trăind  între  anii  1127-1172. 

Părinţii  săi,  Tonac  (tatăl)  şi  Naidel  (mama),  au  avut  13  copii.  Dintre 
aceştia  au  supravieţuit  doar  3.  Unicul  băiat,  TIHEDEC,  avea  două  surori 
mai  mici.  Limur  era  cu  4  ani  mai  tânără  decât  fratele  ei,  iar  Nonadam  s-a 
născut  când  Limur  avea  6  ani.  Ceilalţi  10  copii  au  decedat  înainte  de  a  fi 
împlinit  2-3  anişori,  din  cauza  frigului  şi  a  condiţiilor  de  igienă  precare. 

Tribul  din  care  făcea  parte  familia  lui  TIHEDEC  aparţinea  unui  regat 
de  tip  sclavagist  instabil,  aflat  deseori  în  războaie  cu  celelalte  regate  din 
nord-vestul  actualei  ţări  numite  Venezuela.  Oamenii  tribului  aveau  o 
oarecare  organizare  socială  şi  un  anumit  nivel  cultural.  Obişnuiau  să 
venereze  idoli  de  primă  importanţă,  cum  erau  Soarele  (Sua)  şi  Luna 
(Chia).  Toţi  consătenii  lui  TIHEDEC  locuiau  în  case  de  formă  circulară, 
având  acoperişul  conic.  Părinţii  băiatului  se  ocupau  cu  agricultura, 
folosind  o  săpăligă  de  lemn  şi  diverse  unelte  din  piatră  şlefuită.  îi 
preocupa  în  mod  deosebit  cultura  legumelor  necesare  hranei.  La 
vânătoare,  Tonac  şi  ceilalţi  bărbaţi  din  sat  foloseau  suliţe. 

Pe  lângă  preocupările  pentru  asigurarea  hranei  zilnice,  Tonac  topea 
aur  şi  cupru,  tăia  şi  şlefuia  cristale,  din  care  făcea  bijuterii.  De  câteva  ori 
pe  an  pleca  împreună  cu  alţi  consăteni  spre  alte  triburi,  unde  îşi  dădea 
bijuteriile  pentru  sare,  bumbac  şi  pânzeturi.  Datorită  acestui  comerţ 
profitabil,  unii  dintre  săteni  deveniseră  mai  bogaţi  decât  alţii.  Rolul  de 
mediator  al  conflictelor  care  izbucneau  deseori  între  săraci  şi  bogaţi  îl 
deţinea  înţeleptul  satului. 

în  perioada  copilăriei  lui  TIHEDEC,  predicator  era  unchiul  Mivarru, 
fratele  mai  mare  al  lui  Tonac.  TIHEDEC,  încă  de  la  câţiva  anişori,  s-a  lipit 
de  sufletul  unchiului,  sorbindu-i  cuvintele  şi  ajutându-1  în  gospodărie. 
Conform  tradiţiei,  Mivarru  locuia  singur  în  coliba  lui,  neavând  voie  să  îşi 
ia  o  nevastă.  Se  hrănea  cu  mâncarea  oferită  de  consăteni,  iar  curăţenie  în 
colibă  îi  făcea  câte  o  femeie  din  când  în  când.  TIHEDEC,  ajuns  la  vârsta 

adolescenţei,  se  agita  din  zori  şi  până  în  noapte,  abia  reuşind  să  îşi  ajute 
mama,  tatăl  şi  unchiul.  în  serile  minunate  când  Mivarru  îşi  rostea 
poveţele  în  faţa  întregii  suflări  a  satului,  TIHEDEC  îl  asculta  fascinat, 
nedezlipindu-şi  ochii  de  la  el.  îi  venea  în  minte  un  amalgam  de  idei,  pe 
care  nu  îndrăznea  să  le  rostească.  Aflându-se  uneori  singur  alături  de 
unchiul  său,  se  încumeta  să  îi  aducă  modeste  completări  la  predici,  de 
care  Mivarru  se  bucura  ca  un  copil. 

Abia  împlinise  47  de  ani  când  zeii  protectori  l-au  vrut  mai  aproape  în 
lumea  lor.  După  ceremonialul  înmormântării,  lui  TIHEDEC  i-a  revenit 
obligaţia  de  a-şi  sacrifica  viitorul  pe  altarul  educării  consătenilor.  Ca 
urmaş  spiritual  al  lui  Mivarru,  i  s-au  interzis  căsătoria  şi  îndeletnicirile 
gospodăreşti.  Avea  voie  să  asiste  la  orice  ocupaţie,  inclusiv  vânătoarea, 
dar  tradiţia  îi  interzicea  să  pună  mâna  pe  unelte  şi  arme.  Prin 
discursurile  sale,  ţinute  de  obicei  seara  şi  noaptea,  înţeleptul  TIHEDEC 
se  străduia  să  le  inspire  celor  care  îl  ascultau  respectul  şi  dragostea  faţă 
de  toate  fiinţele  vii,  oameni  şi  animale.  Era  un  militant  aprig  pentru 
interzicerea  războaielor  dintre  triburi,  a  sacrificiilor  umane  în  cazul 
prizonierilor  de  război.  Astfel  şi-a  atras  ura  unor  oameni  bogaţi  care 
practicau  comerţul  cu  sclavi,  deveniţi  ei  înşişi  proprietari  de  sclavi. 

TIHEDEC  a  trăit  cu  2  ani  mai  puţin  decât  unchiul  său,  înţeleptul 
Mivarru.  Având  darul  premoniţiei,  şi-a  anunţat  sătenii  cu  câteva  luni 
înainte  că  va  suferi  o  pedeapsă  a  zeilor,  fiindcă  nu  reuşise  să  facă  oamenii 
mai  buni.  Resemnat  în  durerea  sa,  a  pornit  în  plimbare  pe  un  drum 
îngust  şi  accidentat,  pe  marginea  unei  prăpăstii  uriaşe.  Nu  s-a  prăbuşit 
viu  în  hăul  imens.  în  schimb,  i-a  căzut  în  cap  un  bolovan  desprins  dintr-o 
stâncă,  ucigându-1  imediat.  Au  ajuns  amândoi  în  valea  adâncă  pe  care  o 
visase  cu  o  noapte  înainte.  Aşa  s-a  sfârşit  viaţa  unui  înţelept  al  vremurilor 
primitive,  încărcate  de  violenţă,  în  care  i-a  fost  dat  să  trăiască.  Au  mai 
păţit-o  şi  alţii  înaintea  lui  sau  după  el. 

Nina  Petre 
3  iunie  2014 


COMENTARIUL  DORINEI 

„Am  citit  şi  cea  de  a  noua  scrisoare  şi  ceea  ce  am  simţit  este  că,  pe 
măsură  ce  înaintăm  în  analiza  karmică  şi  ne  îndepărtăm  în  timp,  avem 
de-a  face  cu  un  suflet  mai  involuat.  Caracterul  Tihedec  mi-a  plăcut,  însă 
citind  despre  viaţa  lui  am  înţeles  pentru  prima  oară  că  cea  mai 
accentuată  problemă  a  sufletului  în  cauză  este  comunicarea  cu  oamenii  şi 
tot  aceasta  este  cauza  pentru  care  acest  suflet  nu  a  reuşit  să  îşi  transforme 
visul  în  realitate.  Este  o  problemă  care  există  până  astăzi.  Dacă  arăt 
bunăvoinţă,  oamenii  mă  iau  drept  naivă  (mi  s-a  şi  spus),  iar  când  am 
hotărât  să  mă  transform  într-o  persoană  impunătoare,  au  circulat  vorbe 
în  universitate  că-s  foarte  dură  şi  că  ferească  Dumnezeu  să  pice  studenţii 
pe  mâna  mea,  ceea  ce  este  o  aberaţie  şi  nu  este  valabil.  Nu-mi  e  uşor  să 

găsesc  calea  de  mijloc.  Tihedec  a  fost  bun,  ascultător,  înţelept  şi 
nevinovat,  dar  nu  a  ştiut  să  se  facă  ascultat.” 

Dorina 
8  iunie  2014 
Grecia 


EPISODUL  10  -  LUNKY 

Episodul  spiritual  nr.10  o  are  ca  eroină  pe  LUNKY,  o  femeie  din 
Persia,  care  s-a  născut  în  oraşul  Tabriz  (Tebriz)  şi  a  trăit  între  anii  1040 
1099.  Părinţii  ei,  Yusdhal  (tatăl)  şi  Arned  (mama),  oameni  de  religie 
islamică,  au  avut  11  copii.  7  dintre  ei  au  decedat  la  vârste  mici,  unii  sub 
un  an,  alţii  până  la  6  ani.  Bolile  de  care  sufereau  micuţii  păreau  a  fi 
moştenite  din  neamul  mamei.  Existau  şi  temeri  cum  că  asupra  lui  Arned 
şi  a  rudelor  ei  pe  linie  femeiască  ar  fi  căzut  un  blestem,  din  cauza 
neglijenţei  cu  care  îşi  creşteau  pruncii.  După  căsătorie,  Yusdhal  i-a  cerut 
lui  Arned  să  jure  că  va  fi  o  mamă  devotată  pentru  copiii  lor,  el  nedorind 
să-i  moară  urmaşii.  Arned  ajurat,  dar  tot  i-au  murit  7  copii. 

Au  rămas  în  viaţă  o  fată,  LUNKY,  şi  3  băieţi:  Abdallah,  Runkud  şi 
Yardin.  LUNKY  avea  un  frate  mai  mare  cu  5  ani,  pe  Abdallah.  Runkud 
era  cu  7  ani  mai  tânăr  decât  sora  lui.  Yardin  se  născuse  când  Runkud 
avea  2  ani.  Aceşti  copii  au  fost  consideraţi  de  părinţi  drept  fiinţe 
miraculoase,  fiindcă  supravieţuiseră  bolilor,  care  nu  i-au  ocolit  nici  pe  ei. 
Familia  trăia  din  negustoria  tatălui  şi  ţesătoria  mamei,  ocupaţii  care,  în 
perioada  vieţii  eroinei  noastre,  aveau  un  rol  important  în  economia  ţării. 

Persia  se  afla  sub  dominaţia  turcilor  selgiucizi  (selgiukizi).  Dinastia 
lor  începuse  în  anul  1037  (cu  3  ani  înaintea  sosirii  pe  lume  a  micuţei 
LUNKY)  şi  urma  să  se  încheie  în  anul  1119  (la  20  de  ani  după  dispariţia  ei 
fizică).  Dinastia  selgiucizilor  a  condus  un  stat  feudal  din  Asia,  cuprinzând 
între  hotarele  sale  mai  multe  ţări.  Prima  capitală  a  selgiucizilor  a  fost 
oraşul  persan  Rey  (Ray),  iar  următoarea  tot  un  oraş  persan,  Isfahan 
(Esfahan).  Numele  dinastiei  provine  de  la  războinicul  Selgiuk  ibn  Dudak, 
căpetenia  tribului  kinik  al  turcilor  oguzi.  Acesta,  aflându-se  în  conflict  cu 
Yabgu,  conducătorul  statului  ogucizilor,  a  refuzat  să-i  mai  recunoască 
autoritatea  supremă,  constituindu-şi  prin  cucerire  o  marcă  în  regiunea 
cursului  inferior  al  fluviului  Sir-Daria.  Selgiuk  s-a  islamizat  la  sfârşitul 
secolului  10  şi  a  efectuat  campanii  de  cucerire  spre  sud-vest.  Un  nepot  al 
său,  Toghrul  Beg,  a  fost  întemeietorul  statului  independent.  Unii  dintre 
principii  selgiucizi  cărora  le  fuseseră  încredinţate  spre  cârmuire  diferite 
teritorii  sau  care  cuceriseră  anumite  regiuni  au  întemeiat  formaţiuni 
statale  de  sine  stătătoare. 

în  perioada  vieţii  lui  LUNKY  (1040-1099),  asupra  Persiei  au  domnit 
5  sultani  selgiucizi:  1)  Rukn  ad-Din  Abu  Talib  Muhammad  Toghrul  I  Beg 
ibn  Mikal  ibn  Selgiuk  (1038-1063);  2)  Abdul  ad-Daula  Sudja  Muhammad 
Alp  Arslan  ibn  Daud  (1063-1072);  3)  Djalal  ad-Daula  Abu’l-Fath  Malik- 

Shah  I  ibn  Alp  Arslan  (1072-1092).  A  fost  cel  mai  de  seamă  reprezentant 
al  dinastiei.  în  timpul  domniei  sale,  imperiul  selgiucizilor  se  întindea  de 
la  oraşul  Kashgar  (în  est)  până  la  Marea  Mediterană  (în  vest)  şi  de  la 
Munţii  Caucaz  şi  Lacul  Arai  (în  nord)  până  la  Golful  Persic  (în  sud).  4) 
Nasr  ad-Din  Mahmud  I  ibn  Malik-Shah  (1092-1095);  5)  Rukn  ad-Din 
abu’l-Muzaffar  Barkyaruk  (Berkyaruk)  ibn  Malik-Shah. 

Oraşul  Tabriz  se  afla  pe  o  cale  comercială  secundară,  asigurând 
tranzitul  de  mărfuri  între  oraşele  Constantinopol,  Sinope  şi  Mossul. 
Negustorul  Yusdhal,  tatăl  eroinei  noastre,  era  angrenat  în  activitatea 
meşteşugărească  a  oraşului.  El  cumpăra  de  la  diverşi  negustori  ambulanţi 
cantităţi  de  aramă,  fier  şi  aur,  pe  care  le  vindea  armurierilor,  fierarilor  şi 
bijutierilor.  Arned,  nevasta  lui,  ţesea  covoare  şi  pânzeturi  cu  fire  aduse 
din  Siria.  Familia  trăia  confortabil,  având  de  toate,  dar  averea  nu  sporea 
ca  la  negustorii  bogaţi.  Părinţii  lui  LUNKY  nu  făceau  afaceri  necinstite, 
fiind  oameni  profund  credincioşi  în  puterea  lui  Allah. 

Cei  3  băieţi  s-au  orientat  spre  comerţul  tatălui,  începându-şi  de  mici 
practica  în  depozitul  acestuia.  LUNKY,  bijuteria  vie  a  familiei,  era  o  fată 
extrem  de  frumoasă.  Câţiva  tineri  o  aşteptau  cu  nerăbdare  să  o  vadă 
ajunsă  la  vârsta  adolescenţei.  Avea  doar  16  ani  când  a  căzut  pradă 
intereselor  unui  negustor  de  38  de  ani,  văduv  şi  tată  a  3  copii  minori. 
Mazdal  rămăsese  văduv  la  32  de  ani  şi  îşi  crescuse  copiii  cu  ajutorul 
servitoarelor,  timp  de  6  ani.  Ocupându-se  cu  negoţul  de  sclavi,  stârnise 
revolta  preoţilor  musulmani,  care  nu  acceptau  o  astfel  de  ocupaţie 
dezonorantă  pentru  credincioşii  lor.  Aflând  de  moartea  neaşteptată  a 
soţiei  negustorului,  credincioşii  fanatici  răspândiseră  vestea  că  mânia  lui 
Allah  îl  lovise  pe  Mazdal,  drept  pedeapsă  pentru  ticăloşia  lui.  Acesta, 
nefiind  un  credincios  absolut,  se  gândise  mai  mult  la  sporirea  averii  decât 
la  mânia  lui  Allah. 

Punând  ochii  pe  fiica  nenorocitului  de  Yusdhal,  şi-a  făcut  un  plan 
diabolic,  reuşind  să  îl  prindă  pe  acesta  în  cursa  banilor.  Dornic  să 
achiziţioneze  o  cantitate  mare  de  metale,  Yusdhal  a  împrumutat  de  la 
Mazdal  o  sumă  mare  de  bani.  Nereuşind  să  îi  restituie  datoria  la 
termenul  stabilit,  cămătarul  i-a  cerut-o  pe  LUNKY  drept  dobândă. 
Căsătoria  s-a  făcut,  mireasa  având  16  ani,  iar  mirele,  38. 

Ajunsă  în  casa  lui  Mazdal,  LUNKY  i-a  găsit  pe  cei  3  orfani  de  mamă. 
Fetiţa,  Luder,  avea  3  ani.  Fratele  Sundur  avea  7  ani,  iar  băiatul  cel  mare, 
Nawrin,  10  ani.  După  2  ani  de  la  nuntă,  orfanilor  li  s-a  adăugat  primul 
copil  născut  de  mama  vitregă:  surioara  lor,  Miridal.  După  4  ani  a  sosit 
primul  băiat,  Sagradyn.  El  avea  2  anişori  când  mama  lui  a  născut-o  pe 
Narryh.  Ultimul  băiat,  Mardul,  a  apărut  după  8  ani  de  la  naşterea  fratelui 
său.  Temându-se  ca  nu  cumva  blestemul  sclavelor  vândute  să  cadă  şi  pe 
cea  de-a  doua  nevastă,  Mazdal  s-a  rezumat  doar  la  comerţul  cu  câini  de 
rasă,  care  devenise  destul  de  profitabil.  Numeroşii  copii  au  crescut  ca 
fraţi  adevăraţi,  LUNKY  nefăcând  deosebire  între  copiii  ei  şi  orfanii 
soţului. 

Lupta  lui  Mazdal  pentru  avere  s-a  încheiat  după  ce  şi-a  văzut  şi 
ultimul  copil  la  rostul  său.  Şi-a  măritat  fetele  cu  negustori,  iar  băieţii  s-au 
apucat  fie  de  comerţ,  fie  de  militărie.  Mazdal  a  decedat  la  80  de  ani,  fiind 
îngrijit  şi  apoi  îngropat  de  soţia  lui.  LUNKY,  rămasă  văduvă  la  58  de  ani, 
a  purtat  haine  de  doliu  timp  de  un  an,  plecând  apoi  şi  ea  în  lumea  celor 
fericiţi.  Avea  doar  59  de  ani.  Deşi  între  LUNKY  şi  Mazdal  era  o  diferenţă 
de  vârstă  de  22  de  ani,  s-au  înţeles  bine,  bărbatul  având  multă  grijă  de  ea 
ca  soţie  şi  mamă  a  celor  7  copii. 

Deşi  era  foarte  ocupată  cu  supravegherea  servitoarelor  şi  educarea 
copiilor,  LUNKY  şi-a  continuat  munca  învăţată  de  la  mama  ei,  ţesutul 
carpetelor  şi  al  pânzelor  de  mătase.  A  fost  o  femeie  foarte  harnică, 
oprindu-se  de  la  treburile  zilnice  doar  atunci  când  se  simţea  bolnavă.  Nu 
avea  ştiinţă  de  carte,  în  schimb  îndemânarea  la  tot  ceea  ce  făcea  în  casă 
era  uimitoare.  Ţie,  urmaşa  ei  spirituală,  ţi-a  revenit  datoria  karmică  de  a 
studia  mult,  ca  o  compensaţie  a  ceea  ce  nu  a  învăţat  LUNKY,  punând 
accentul  mai  mult  pe  activitatea  intelectuală  şi  mai  puţin  pe  treburile 
gospodăreşti.  Bunătatea  sufletului,  bunul  simţ,  compasiunea  pentru  cei 
aflaţi  în  durere  îţi  sunt  şi  ţie  atribute  de  necontestat. 

Nina  Petre 
2  iulie  2014 


COMENTARIUL  DORINEI 

„Am  citit  scrisoarea  despre  Lunky  şi  în  primul  rând  m-a  surprins 
numele.  în  liceu  aveam  o  colegă  într-o  clasă  mai  mare  şi  se  numea  Luky, 
iar  în  afara  faptului  că  era  foarte  frumoasă,  numele  ei  mi  se  părea 
minunat.  Lunky-Luky  se  aseamănă,  iar  eu  nu  ştiam  din  ce  motiv  mă 
fascina  fata  asta  cu  numele  ăsta  frumos. 

Viaţa  lui  Lunky  mi  s-a  părut  stabilă.  Căsătoria  ei  cu  un  negustor  m-a 
dus  cu  gândul  la  Rinek.  De  fapt  am  găsit  multe  asemănări  în  înşiruirea  de 
vieţi,  ceea  ce  mi  se  pare  şi  normal.  Simt  că  Lunky  a  avut  o  viaţă 
mulţumitoare  şi  că  a  fost  împlinită  cu  o  familie  atât  de  mare  şi  un  trai 
destul  de  bun,  cu  toate  că  nu  a  făcut  ea  alegerea  căsătoriei.  Probabil  că 
din  această  viaţă  mi  se  trage  dorinţa  de  a  înfia  copii...  poate  că  Lunky  s-a 
înţeles  mai  bine  cu  copii  adoptaţi  decât  cu  ai  săi. 

Cred  că  Lunky  a  fost  extrem  de  fericită,  pentru  că  a  reuşit  să-şi 
influenţeze  bărbatul  şi  să-l  determine  să  se  lase  de  comerţul  cu  sclavi,  iar 
în  acelaşi  timp  trebuie  să  fi  fost  recunoscătoare  necuvântătoarelor 
patrupede  care  i-au  oferit  o  alternativă  de  comerţ.  Afecţiunea  pentru  rasa 
canină  a  rămas  extrem  de  pronunţată  la  mine  până  în  ziua  de  astăzi.” 

Dorina 
13  iulie  2014 
Grecia 

ELENA 


Prezentare 

Anul  trecut  am  început,  la  solicitarea  ELENEI,  studiul  vieţilor 
anterioare  ale  spiritului  său.  Comentând  ulterior  informaţiile  primite  de  la 
mine,  ELENA  mi-a  dovedit  faptul  că  posedă  capacitatea  de  a  putea 
vizualiza  mental  ceea  ce  s-a  întâmplat  cu  antecesorii  săi  spirituali,  dar  şi 
de  a  face  conexiuni  interesante  între  acei  oameni  şi  fiinţa  sa,  obţinând 
astfel  concluzii  folositoare  vieţii  pe  care  o  duce  acum. 

Nina  Petre 
18  aprilie  2012 


EPISOADE  SPIRITUALE  COMENTATE  în  volumul  1 
®  Esther  Merrick  ( 1 889-1 943 ) 

®  ALikia  Dakis  (1803-1869) 

O  Tirik  Hamdu  (1724-1785) 

®  Oxana  Siderova  (1636-1712) 

®  Suni  Rah  Mantu  (1582-1620) 

O  Runk  (1513-1572) 

®  Alid  Sardih  (1427-1498) 

O  Mihai  Graur  (1316-1389) 

®  RanujaVidis  (1225-1288) 

O  Duhran  Sakal  (1164-1213) 

®  Ruhad  Raihidr  (1102-1139) 

O  Idin  Mahral  (1020-1076) 

®  Ulaher  Ranukid  (936-998) 

EPISOADE  SPIRITUALE  COMENTATE  în  continuare 
®  Lanisa  Ridici  (884-916) 

O  Kurt  Dristen  (803-869) 

Episodul  14  -  LANISA 


Eroina  episodului  spiritual  nr.14  este  croata  LANISA  RIDICI,  care  a 
trăit  între  anii  884-916.  Ea  s-a  născut  pe  coasta  Dalmaţiei,  în  zona  vechii 
aşezări  Zivogosce,  care  a  fost  locuită  încă  din  vremea  stăpânirii  romane 
(atestată  în  secolul  5  î.e.n.).  Unul  dintre  satele  de  pe  coastă,  aflat  în 
dreptul  insulei  Hvar,  a  primit  denumirea  de  Mala  Duba.  Acolo  a  văzut 
lumina  zilei  micuţa  Lanisa.  Părinţii  ei,  Dreko  şi  Hanka,  au  avut  cinci 
copii.  Au  rămas  în  viaţă  doar  două  fetiţe:  Lanisa  şi  Ruslana.  Ceilalţi  trei 
copilaşi,  o  fetiţă  şi  doi  băieţei,  au  murit  în  primele  luni  de  viaţă,  din  cauza 
unor  boli  ale  sugarilor. 

Soţii  Ridici  erau  urmaşii  croaţilor,  popor  de  rasă  slavă,  stabilit  de-a 
lungul  coastei  Adriaticii  în  decursul  secolului  7.  Triburile  croaţilor, 
aparţinând  slavilor  meridionali,  au  recunoscut  în  secolul  8  şi  9 
autoritatea  Regatului  Francilor,  iar  în  anul  878,  pe  cea  a  Imperiului 
Bizantin.  în  secolele  7-9  au  adoptat  creştinismul.  Cu  6  ani  înaintea  venirii 
pe  lume  a  micuţei  Lanisa  a  luat  sfârşit  dominaţia  francilor  asupra 
Croaţiei.  Zdeslav,  prieten  al  Bizanţului,  a  devenit  cneaz.  în  anul  următor, 
Zdeslav  a  fost  asasinat,  urmându-i  la  tronul  Croaţiei  cneazul  Branimir. 
Pentru  a  pune  ţara  la  adăpost  de  ameninţările  Imperiului  Bizantin, 
Branimir  a  intrat  în  legături  diplomatice  cu  papalitatea.  La  începutul 
secolului  10,  cneazul  Tomislav  a  transformat  Croaţia  intr-un  regat. 

în  scurta  şi  zbuciumata  ei  viaţă,  LANISA  s-a  izbit  mereu  de 
neajunsurile  şi  avantajele  ocupaţiei  de  negustor.  Hanka  moştenise  de  la 
mama  ei,  Iovanka,  un  război  vechi  de  ţesut  covoare  şi  învăţase  acest 
meşteşug,  din  care  îşi  întreţinea  familia.  Bărbatul  ei,  Dreko,  vindea 
covoarele  unor  negustori  care  soseau  în  port,  primind  la  schimb  produse 
alimentare,  haine  şi,  mai  rar,  monede  folosite  în  zonele  comerciale  din 
jurul  Mediteranei.  Cele  două  fete  au  învăţat  şi  ele  practica  ţesutului,  dar 
şi  secretele  schimbului  de  mărfuri.  Unica  lor  speranţă  de  viitor  era 
căsătoria  cu  negustori  maritimi.  Aceştia  câştigau  mult  mai  bine  decât  cei 
care  străbăteau  drumurile  comerciale  pe  uscat. 

LANISA,  fata  cea  mare,  nu  a  mai  aşteptat  să  devină  majoră.  La  17  ani 
a  fugit  cu  un  negustor,  pe  corabia  căruia  adusese  3  covoare  pentru 
schimburi  comerciale.  Gregorio  Ranoldo,  veneţian  la  origine,  avea  28  de 
ani  când  i-a  propus  Lanisei  să  vină  cu  el.  O  cunoscuse  în  urmă  cu  3  luni, 
când  cumpărase  de  la  ea  nişte  carpete.  Ştiind  că  şi  alte  fete  croate 
plecaseră  cu  marinari  pentru  a-şi  face  un  rost  în  viaţă,  LANISA  şi-a  luat 
rămas  bun  de  la  familie,  promiţându-i  Ruslanei  că  va  trimite  un  veneţian 
să  o  ia  şi  pe  ea  de  nevastă. 

Debarcând  în  marele  port  veneţian,  LANISA  a  fost  impresionată  de 
măreţia  oraşului,  care  îşi  avea  originea  în  aşezările  de  pescari  pe  de 
insulele  lagunei  din  nordul  Mării  Adriatice.  La  sfârşitul  secolului  7  şi 
începutul  celui  următor,  comunităţile  de  pescari  s-au  constituit  într-o 
formaţiune  politică  numită  Comune  Venetiarum,  sub  conducerea  unui 

doge  (duce).  La  începutul  secolului  9  s-a  născut  şi  noul  centru  al 
ducatului,  oraşul  Veneţia,  care,  datorită  dezvoltării  sale  economice  şi 
comerciale,  favorizate  de  poziţia  geografică,  a  devenit  ulterior  o 
importantă  putere  maritimă  şi  principalul  intermediar  în  comerţul  dintre 
Orient  şi  Occident.  Statul  veneţian,  lipsit  de  pământuri,  şi-a  construit  o 
puternică  flotă  comercială,  care  multă  vreme  a  dominat  Mediterana. 
Veneţia  s-a  dezvoltat  şi  a  prosperat  numai  datorită  navigaţiei  şi 
comerţului.  Locuitorii  oraşului  aveau  o  adevărată  vocaţie  pentru  comerţ. 
Familiile  cele  mai  vestite,  în  frunte  cu  dogii,  participau  şi  ele  la  diferite 
operaţii  comerciale,  făcând  averi  imense. 

Părinţii  lui  Gregorio  deveniseră  bogaţi  prin  strădaniile  fiului  lor, 
Gregorio  fiind,  încă  din  perioada  adolescenţei,  un  navigator  temerar  şi  un 
comerciant  foarte  priceput.  Casa  familiei  Ranoldo,  mare  şi  impozantă, 
mobilată  cu  bine-cunoscutul  simţ  estetic  al  doamnei  Renata,  a  primit-o 
pe  LANISA,  adăpostind-o  timp  de  14  ani.  Acolo  au  venit  pe  lume  cei  doi 
băieţi,  Giacomo  şi  Eusebio.  LANISA  l-a  născut  pe  Giacomo  la  19  ani,  iar 
pe  Eusebio,  la  26.  Copiii,  socrii  şi  servitorii  au  fost  singurele  fiinţe  care  i- 
au  stat  aproape,  soţul  ei  fiind  mereu  plecat  pe  mare  şi  pe  uscat,  prin 
nordul  ţării. 

Gregorio  avea  numeroşi  prieteni,  comerţul  maritim  prezentând 
numeroase  riscuri.  Din  cauza  piraţilor,  al  pericolului  de  naufragiu 
provocat  de  avarii  sau  al  represaliilor  unor  vase  aflate  în  stare  de  război, 
negustorii  veneţieni  aveau  obiceiul  de  a  se  asocia  între  ei.  Astfel,  corăbiile 
lor  navigau  în  convoi,  ajutându-se  între  ele  în  caz  de  pericol.  Corabia  pe 
care  se  afla  Gregorio  transporta,  în  principal,  sare  extrasă  din  laguna 
Veneţiei,  articol  indispensabil  pentru  bucătărie  şi  pentru  conservarea 
cărnii  sau  a  peştelui. 

Viaţa  LANISEI  în  Veneţia  a  fost  lipsită  de  grija  zilei  de  mâine. 
Gregorio  aducea  alimente,  haine,  produse  de  uz  casnic,  bani  şi  tot  ce  îi 
cereau  cei  din  familie.  Comportamentul  său  calm  şi  iubitor  le  aducea 
tuturor  multă  bucurie  şi  linişte  sufletească.  Fără  Gregorio,  totul  s-ar  fi 
spulberat,  iar  la  o  astfel  de  ipoteză  nimeni  nu  voia  să  se  gândească. 
Băieţii  creşteau  văzând  cu  ochii,  fiind  bine  hrăniţi,  lăsaţi  să  se  joace  în 
grădina  casei,  iar  în  scurtele  sale  popasuri  în  familie,  tatăl  lor  îi  ducea  să 
viziteze  corabia.  Amândoi  visau  să  ajungă  negustori  bogaţi  ca  şi  tatăl  lor. 

Primele  necazuri  au  început  să  vină  după  moartea  părinţilor  lui 
Gregorio.  LANISA  împlinise  31  de  ani  când  în  oraş  a  izbucnit  o  epidemie 
de  ciumă.  Toate  familiile  bogate  şi-au  luat  copiii  şi  au  fugit  în  afara 
oraşului,  în  zone  unde  cumplita  boală  încă  nu  ajunsese.  Părinţii  lui 
Gregorio  nu  au  vrut  să  plece  din  casă,  unde  au  şi  murit  la  scurtă  vreme 
după  ce  rămăseseră  doar  cu  servitorii.  Fiul  lor  înspăimântat  şi-a  luat 
nevasta  şi  copiii,  plecând  spre  nordul  ţării.  După  o  călătorie  lungă  şi 
istovitoare,  au  ajuns  în  oraşul  Torino,  unde  Gregorio  îşi  cumpărase  cu 
ceva  timp  în  urmă  o  vilă  înconjurată  de  o  grădină  superbă.  Femeia  şi 
copiii  s-au  crezut  ajunşi  în  paradis.  Viaţa  lor  a  reintrat  în  normal,  iar 
Gregorio  şi-a  reluat  comerţul,  făcând  dese  drumuri  pe  uscat. 

Doar  câteva  luni  a  durat  liniştea  şi  bucuria  LANISEI.  într-o  zi 
nefericită,  când  soţul  ei  era  plecat  din  oraş,  a  sosit  în  vizită  o  doamnă 
frumoasă,  elegantă,  însoţită  de  un  băiat  ce  părea  a  fi  mai  mare  decât 
Giacomo.  De  la  ei  a  aflat  biata  LANISA  că  Gregorio  era  bigam,  că  se 
căsătorise  cu  Vilma  cu  5  ani  înainte  de  a  se  căsători  cu  ea,  dar  nu  reuşise 
să  o  aducă  în  Veneţia,  deoarece  părinţii  lui  nu  o  acceptaseră,  femeia  fiind 
la  origine  ţigancă.  Aşa  cum  îşi  aşteptase  croata  bărbatul  să  revină  din 
lungile  lui  călătorii,  tot  aşa  îl  aşteptase  şi  ţiganca. 

După  plecarea  femeii,  orgoliul  Lanisei  a  luat  locul  raţiunii,  ea 
considerând  că  doar  prima  nevastă  a  lui  Gregorio  avea  toate  drepturile 
cuvenite  în  viaţa  lui.  în  noaptea  următoare,  şi-a  pus  capăt  zilelor, 
spânzurându-se  de  o  grindă  din  pivniţă.  Revenind  acasă,  bărbatul  a  plâns 
cât  a  plâns  în  amintirea  ei,  dar  nu  a  trecut  anul  şi  familia  lui  era  deja 
reîntregită.  Vilma  devenise  o  doamnă  cu  drepturi  depline,  văzându-şi 
mai  departe  de  treburile  zilnice,  fiindcă  acum  avea  trei  băieţi  de  crescut. 

Nina  Petre 
25  iunie  2013 


COMENTARIILE  ELENEI 

„Am  sperat  din  tot  sufletul  să-mi  spuneţi  despre  Lanisa  că  a  fost 
omorâtă  sau  a  murit  de  vreo  boală,  cum  se  prefigura  când  aţi  precizat  de 
ciumă,  dar  se  pare  că  mai  am  un  antecesor  spiritual  sinucigaş. 
Renunţarea  aceasta  nenorocită,  care  s-a  transmis  egiptencei  Ruhad  şi 
boierului  Mihai  Graur,  pe  care,  să-mi  fie  cu  iertare,  nu  l-am  înţeles. 

Nu  ar  fi  trebuit  Lanisa  să  procedeze  astfel,  fiindcă  Gregorio  o  iubea  şi 
pe  ea,  şi  pe  copii.  Ar  fi  trebuit  să-l  aştepte  şi  să  discute  cu  el,  să  cadă  de 
comun  acord  cum  trebuie  făcut.  Dacă  Gregorio  o  iubea  pe  Vilma  şi  o 
vroia  cu  adevărat,  mă  gândesc  că  puteau  divorţa  şi  nu  cred  că  Gregorio 
nu  i-ar  fi  fost  aproape  şi  nu  ar  fi  ajutat-o  cu  creşterea  băieţilor.  Dar  dacă 
Gregorio  ar  fi  vrut  să  rămână  cu  ea,  putea  divorţa  de  cealaltă  şi  găseau  o 
soluţie  să-i  ajute  pe  Vilma  şi  băiatul  ei.  Lanisa  s-a  pripit,  iar  disperarea  se 
pare  că  i-a  întunecat  mintea. 

Adevărul  este  că  şi  eu  sunt  aşa  în  ceea  ce  priveşte  partenerul  de 
viaţă.  Gelozia  există  în  sufletul  meu  şi  de  multe  ori  mi-a  întunecat 
mintea,  nu  mai  puteam  să  gândesc,  deveneam  foarte  nervoasă,  neliniştită 
şi  mă  comportam  necugetat.  Nu  mă  gândeam  la  suicid,  dar  o  luam  razna, 
eram  ca  o  nebună.  Am  o  karmă  destul  de  urâtă  pe  partenerul  de  viaţă 
şi  familie.  Am  simţit  acest  lucru  dintotdeauna,  de  mic  copil.  Este 
groaznic.  Toată  viaţa  mea  este  o  pedeapsă,  prin  tot  ceea  ce  mi  se 
întâmplă.  Deşi  din  punct  de  vedere  material  nu  mi-a  lipsit  nimic. 

Nu  mi-au  plăcut  NICIODATĂ  italienii,  motivam  că  mi  se  par  oameni 
de  mahala,  în  special  bărbaţii,  acum  înţeleg  adevăratul  motiv.  Totuşi, 
Gregorio  ar  fi  trebuit  să-i  spună  adevărul  şi  să  o  lase  pe  Lanisa  să  decidă 
dacă  mai  fuge  cu  el,  dacă  mai  vrea  o  familie  cu  el,  nu  să  afle  intr-un  mod 
atât  de  ciudat,  de  la  Vilma.  Vilma  fiind  mai  puternică,  cine  ştie  dacă  nu  s- 

o  fi  ţinut  şi  de  farmece  ca  să  o  înlăture  pe  Lanisa,  ca  să  rămână  cu 
Gregorio,  că  era  o  partidă,  un  om  bun,  plin  de  bani,  cine  nu  l-ar  fi  vrut? 

Primul  om  de  care  am  auzit  că  s-a  sinucis  prin  spânzurare  a  fost  tatăl 
unui  prieten  din  copilărie  al  fratelui  meu,  care  locuia  vis-a-vis  de  noi.  Am 
fost  şocată  când  am  auzit,  parcă  ceva  mă  lovea  pe  mine,  dar  nu  am  înţeles 
de  ce  m-a  afectat  atât  de  tare.  Omul  s-a  spânzurat  în  baie,  fiindcă 
considera  că  nu  mai  este  suficient  de  viril.  Când  ai  componenta  aceasta  a 
renunţării,  orice  te  dă  peste  cap  şi  faci  gestul  necugetat. 

în  ceea  ce-1  priveşte  pe  Gregorio,  s-a  consolat  destul  de  repede.  Mă 
gândesc  ce  or  fi  simţit  băieţii  pe  care  i-a  părăsit  mama  lor?  Săracii!  O  fi 
plătit  vreun  urmaş  spiritual  al  Lanisei  suferinţa  acestor  băieţi?  Poate 
Alikia  prin  moartea  fetiţei  şi  Esther  prin  moartea  băiatului  ei  pe  front, 
Idin  prin  pierderea  copiilor  şi  Runk  părăsit  de  fată,  aşa  cum  Lanisa  i-a 
părăsit  pe  părinţi. 

Văd  că  apare  comerţul  cu  covoare,  Lanisa  a  adus  covoare  pe  nava  cu 
care  a  fugit,  urmaşa  ei  spirituală  imediată  a  creat  covoare  şi  a  făcut 
comerţ  cu  ele.  Bine,  mă  gândesc  că  era  cel  mai  bănos  mod  de  a  trăi.  Mă 
uit  că  Gregorio  nu  a  păţit  nimic  pe  mare,  cel  puţin  cât  a  trăit  Lanisa,  spre 
deosebire  de  Ruhad,  care  nu  a  avut  aceeaşi  baftă,  rămânând  fără  soţ, 
omorât  de  piraţi. 

Mă  uit  la  antecesorii  mei  spirituali,  toţi  oameni  buni,  de  casă,  de 
familie,  corecţi,  dar  slabi.  Prea  multă  slăbiciune  şi  renunţare.  Mă  gândesc 
că  Lanisa  a  strâns  multă  furie  în  ea,  supărare,  frustrare,  care  s-a 
amplificat  şi  prin  ceea  ce  a  păţit  mongolul  Idin  Mahral,  care  tot  fugea  de 
cotropitori,  dar  care  a  crescut  destul  de  mult  la  Ruhad.  Sincer,  toate 
aceste  afecte  le  simt  în  mine.  De  altfel,  parcă  simt  că  multă  lume  mă 
tratează  de  sus,  se  consideră  superiori  mie  (nu  ştiu  neapărat  dacă-i  aşa): 
se  consideră  mai  deştepţi,  mai  frumoşi,  mai  bine  îmbrăcaţi,  mai  realizaţi 
etc.  Ceea  ce  mă  cam  scârbeşte  şi  mă  face  să  mă  retrag  în  mine,  să  stau 
deoparte. 

Parcă  nu  pactez  cu  societatea  în  care  trăiesc.  Mi  se  pare  totul  atât  de 
inutil,  alergăm  după  cai  verzi  pe  pereţi,  ca  să  ne  motivăm  existenţa  şi,  în 
momentul  în  care  nu  mai  avem  nici  un  dar,  nici  un  talant,  ne  simţim 
inutili  şi  vrem  să  renunţăm  la  tot.  în  orice  caz,  ce  nu  a  putut  suporta 
Lanisa  a  trebuit  să  suporte  turcoaica  Alid  Sardih,  care,  la  moartea  soţului 
ei,  a  aflat  de  3  neveste  ale  acestuia  şi  nu  şi-a  mai  pus  capăt  vieţii.  Şi-a  dus 
zilele  cu  demnitate,  atât  cât  i-a  fost  dat. 

M-am  uitat  şi  la  nenorocirea  aceasta  cu  autocarul  din  Muntenegru, 
cum  au  murit  atâţia  români  şi  alţii  grav  răniţi.  Când  te  trage  aţa  spre 
moarte!  Mă  gândeam  că  erau  atâţia  oameni  plin  de  viaţă  în  acel  autocar 
şi  oameni  cu  o  anumită  valoare  pentru  comunitatea  în  care  trăiau,  pe 
care  Dumnezeu  i-a  luat  dintre  noi. 

Aş  vrea  să  mă  simt  mai  veselă,  mai  fericită,  iubită,  dar  nu  simt  astfel. 
Nu  pot.  Inclusiv  societatea  în  care  trăiesc  mă  trage  în  jos:  prin  toate 
necazurile  din  jur,  poluare,  înghesuială,  sufocare,  egoism,  minciună, 
făţărnicie,  luptă  după  bani  şi  putere.  M-am  săturat  de  toate  acestea.  Când 

o  să  se  termine  odată?  Când  o  să  fie  apreciat  omul  doar  pentru  că  este  o 
fiinţă  umană,  creată  de  Dumnezeu  şi  nu  pentru  că  are  o  voce  frumoasă, 
fiindcă  pictează,  face  covoare,  pălării  sau  fiindcă  sclipeşte  de  inteligenţă 
sau  are  trăsături  frumoase,  haine  frumoase,  o  funcţie  sus-pusă  sau  mai 
ştiu  eu  ce  altceva?  Toate  acestea  se  duc  şi  rămân  faptele  şi  simţămintele. 
Când  o  să  înţelegem  toate  acestea?  Cât  mai  durează?  Cât  mai  trebuie  să 
aştept?” 

ELENA 
26  iunie  2013 
Bucureşti 

„Am  fost  destul  de  şocată  de  gestul  Lanisei,  mult  mai  tare  decât  de 
cel  al  lui  Mihai  Graur  sau  Ruhad,  deşi  tot  sinucidere  a  fost.  Simt  destul  de 
puternic  anumite  afecte  pe  care  le-a  trăit  Lanisa:  acţiune  sub  imperiul 
impulsului,  la  furie  nu  mai  gândesc  şi  risc  să  greşesc,  nu  am  răbdare, 
cedez  în  favoarea  altora,  deşi  poate  nu  ar  trebui.  Nu  aş  vrea  să  mă 
învinovăţesc  de  nimic,  doar  de  prea  multă  slăbiciune.  Ştiţi  probabil  că, 
dacă  nu  mă  simţeam  atât  de  apăsată  de  deprimare  şi  nu  aş  fi  fost  atât  de 
perdantă,  probabil  că  nu  mi-aş  mai  fi  pus  atâtea  întrebări  ca  să  înţeleg. 

Când  îţi  este  bine,  când  sufleteşte,  spiritual  eşti  uşor  şi  când 
optimismul  şi  buna  dispoziţie  te  însoţesc,  fac  parte  din  tine,  când 
situaţiile  de  viaţă  te  ridică  şi-ţi  dau  o  anumită  valoare  umană,  nu-ţi  mai 
faci  griji,  ai  o  anumită  demnitate  umană  şi-ţi  duci  zilele  aşa  cum  ţi  le-a 
dat  Dumnezeu.  Dar  dacă  viaţa  te  umileşte  prin  fiecare  om  cu  care 
interacţionezi,  când  vezi  indiferenţa  din  jurul  tău,  când  ţii  la  oameni  şi  ei 
te  dispreţuiesc  sau  nu  dau  2  bani  pe  tine,  fiindcă  nu  ai  haine  la  fel  de 
frumoase  ca  ei,  nu  eşti  la  modă,  nu  ai  atâţia  bani  ca  ei,  nu  ai  aceeaşi 
funcţie  ca  ei,  drept  urmare  nu  eşti  bun  de  băgat  în  seamă,  nu  eşti  la 
nivelul  lor,  doare. 

Când  vezi  că  şi-n  biserică  te  duci  şi  dai  tot  de  indiferenţă,  gândire 
stereotipă,  ochelari  de  cal  şi  idei  învechite,  fără  conţinut,  diferenţieri, 
chiar  de  la  cei  la  care  te  aştepţi  să-ţi  fie  modele,  rămâi  cu  un  gust  amar. 

Mă  întristează  să  merg  pe  stradă  prin  Bucureşti  şi  să  văd  amărâţi 
care  stau  cu  mâna  întinsă  şi  să  te  întrebi  cine  este  amărât  cu  adevărat, 
cine  minte  şi  chiar  dacă  ştii  cine  este  amărât  cu  adevărat,  nu-1  poţi  ajuta, 
că  nu  ai  cu  ce. 

Dar  probabil  că  ar  trebui  să  le  ignor  pe  toate,  să  nu-mi  mai  pese  de 
nimic  şi  să-mi  caut  resursele  să  rezist.  Uşor  de  spus  să  fiu  optimistă,  mai 
greu  de  făcut.” 

ELENA 
3  iulie  2013 
Bucureşti 

Episodul  15  -  KURT 


Episodul  spiritual  nr.15  îl  are  ca  erou  pe  germanul  KURT  DRISTEN, 
care  a  trăit  între  anii  803-869.  El  a  văzut  lumina  zilei  într-un  sat  de  pe 
malul  fluviului  Elba,  aparţinând  provinciei  Francia  Orientalis.  Marele 
fluviu  ţinea  loc  de  graniţă  între  teritoriile  stăpânite  de  regii  franci  şi  cele 
ocupate  de  poloni  şi  cehi.  Fiind  un  ţinut  de  graniţă,  numit  marcă  (adică  o 
zonă  de  frontieră),  comitatul  în  care  se  afla  satul  lui  Kurt  se  numea  Marca 
Zeitz.  După  foarte  mulţi  ani,  pe  locul  modestului  sat  s-a  construit  marele 
oraş  Dresden  (Dresda). 

Părinţii  lui  Kurt,  oameni  săraci,  agricultori,  au  rămas  cu  un  singur 
copil  (KURT),  după  ce  le-au  murit  alţi  10  copii,  din  cauza  condiţiilor 
precare  de  viaţă.  Klauss,  tatăl,  muncea  toată  ziua  în  jurul  casei  şi  în 
grădină,  iar  nevasta  lui,  Hildegard,  vedea  de  gospodărie  şi  de  copii. 

în  timpul  vieţii  lui  KURT,  satul  său,  cât  şi  întreaga  provincie  în  care 
se  afla  au  trecut  prin  numeroase  etape  de  dezvoltare  promovate  de 
monarhii  dinastiei  caroligiene,  începând  cu  domnitorul  Carol  cel  Mare 
(768-814),  care  în  decembrie  800  fusese  încoronat  ca  împărat  al 
Occidentului  de  către  Papa  Leon  III.  I-a  urmat  la  tron  fiul  său  Ludovic  cel 
Pios,  care  a  domnit  între  anii  814-840.  După  moartea  lui  Ludovic  cel  Pios 
(în  840),  a  urmat  o  perioadă  de  lupte  între  fiii  acestuia  pentru 
reîmpărţirea  moştenirii  rămase  de  la  tatăl  lor.  Dreptatea  s-a  făcut  prin 
Tratatul  de  la  Verdun,  încheiat  în  august  843,  atribuindu-i-se  fiecăruia 
dintre  cei  3  moştenitori  (Lothar  I,  Ludovic  şi  Carol  II  cel  Pleşuv)  câte  o 
parte  a  Imperiului  carolingian.  Ludovic  (supranumit  Germanicul)  a 
devenit  regele  teritoriului  cuprins  între  Rin  şi  Elba,  numit  Francia 
Orientalis,  ajuns  ulterior  o  parte  a  Germaniei. 

KURT,  copil  harnic  şi  ascultător,  s-a  prezentat  la  cursurile  primare 
ţinute  de  preotul  satului  într-o  odaie  modestă  de  lângă  biserică,  şcoala 
fiind  obligatorie  şi  gratuită,  cu  orele  ţinute  în  limba  latină.  în  primii  săi 
ani  de  şcoală,  KURT  a  beneficiat  de  efectele  dispoziţiilor  date  de  Carol  cel 
Mare  cu  privire  la  dezvoltarea  învăţământului  chiar  şi  în  cele  mai  izolate 
localităţi  din  imperiul  său.  Singurii  care  puteau  instrui  populaţia  erau 
preoţii  şi  călugării.  Biserica  rămăsese  singura  moştenitoare  a  tradiţiilor 
antice,  străduindu-se  să  îşi  creeze  o  cultură  clasică  şi  religioasă. 

Domnitorul  urmărise  ca  pe  întregul  său  teritoriu  să  se  dezvolte  o 
clasă  de  învăţaţi  bine  instruiţi,  care  să  contribuie  prin  munca  lor  la  buna 
funcţionare  a  administraţiei  imperiale,  dar  şi  la  instruirea  populaţiei 
laice.  Se  simţea  nevoia  unui  număr  mare  de  notari,  copişti,  scriitori, 
secretari,  preoţi,  militari,  politicieni.  Medicina  era  lăsată  la  urmă, 
practicarea  ei  intrând  în  obligaţiile  preoţilor.  Totuşi,  treptat,  numeroşi 
tineri  entuziaşti,  dornici  de  cultură  şi  cariere  strălucite,  s-au  îndreptat 
spre  şcolile  private  de  medicină  din  Italia  şi  Franţa,  fiind  susţinuţi  de 
banii  părinţilor  bogaţi  sau  de  cei  ai  unor  persoane  binefăcătoare 
aparţinând  aristocraţiei  şi  clerului  înalt. 


NINA  PETRE  -  Vieţile  anterioare  ale  spiritului  Voi. 2 


pag.  80 


La  recomandarea  preotului  profesor,  KURT  a  primit  dreptul  de  a 
studia  medicina  la  Paris,  unde  se  constituiseră  grupuri  de  învăţaţi, 
majoritatea  provenind  din  marile  oraşe  italiene,  în  care  exista  o  puternică 
tradiţie  în  practicarea  medicinei.  Studiile  de  liceu  şi  specializarea  în 
ştiinţele  medicale  au  fost  urmate  la  Paris,  prin  grija  nobilului  german 
care  stăpânea  întreaga  marcă  Zeitz,  aceasta  fiind  o  persoană  din 
anturajul  regelui  Ludovic  I  cel  Pios  (fiul  lui  Carol  cel  Mare).  Deşi  ar  fi 
putut  rămâne  în  Paris  pentru  tot  restul  vieţii,  sufletul  de  om  simplu  al  lui 
KURT  l-a  îndemnat  să  revină  în  ţinutul  natal,  pentru  a  contribui  la 
bunăstarea  populaţiei,  ajutând  oamenii  să  devină  mai  sănătoşi  şi  mai 
longevivi. 

Ajuns  în  stăpânirea  francilor  în  anul  483,  Parisul,  faimosul  oraş 
denumit  în  vechime  Lutetia  Parisiorum,  începuse  să  decadă  sub  dinastia 
carolingiană,  marea  atenţie  a  acestor  domnitori  fiind  concentrată  asupra 
capitalei  imperiului,  importantul  oraş  Aachen  (Aix-la-Chapelle),  unde,  în 
anul  804,  se  instalase  Curtea  imperială. 

Nobilul  feudal  care  stăpânea  ţinutul  i-a  acordat  lui  KURT  dreptul  de 
liberă  practică  medicală.  Răspunderea  ce  îi  revenea,  la  doar  25  de  ani, 
însemna  enorm  pentru  eroul  nostru.  Riscând  să  intre  în  conflicte 
repetate  cu  preoţii  care  încă  se  mai  ocupau  de  oamenii  bolnavi,  KURT  a 
avut  nevoie  în  anii  următori  să  şi-i  facă  pe  toţi  prieteni,  mai  ales  cu 
prilejul  frecventelor  naşteri,  de  care  ei  nu  se  ocupau.  Obişnuitele  moaşe, 
nepricepute  în  cazurile  mai  grave,  asistau  neputincioase  la  moartea 
femeilor  şi  a  pruncilor.  Un  motiv  de  bază  pentru  care  KURT  dorise 
neapărat  să  devină  medic  au  fost  decesele  celor  10  fraţi  ai  lui,  situaţii 
terifiante,  care  au  marcat  pentru  tot  restul  vieţii  pe  fiecare  membru  al 
familiei. 

Timp  de  2  ani,  KURT  şi-a  văzut  de  meseria  lui,  alergând  pe  la  casele 
bogaţilor  şi  săracilor,  neavând  răgazul  necesar  pentru  a  face  curte 
vreunei  fete.  Tot  preotul  parohiei  i-a  venit  în  ajutor,  ducându-1  în  vizită  la 
o  familie  bogată,  unde  a  cunoscut-o  pe  domnişoara  Rosemarie  Hartler,  o 
fată  de  19  ani,  rămasă  orfană  de  ambii  părinţi,  care  muriseră  de 
tuberculoză.  Fata  era  încă  sănătoasă,  locuind  la  unchiul  şi  mătuşa  ei. 
Aproape  fără  a-şi  da  seama,  KURT  s-a  văzut  mire,  nunta  fiind  aranjată  de 
preot  împreună  cu  rudele  miresei. 

KURT  avea  27  de  ani,  iar  proaspăta  soţie  era  cu  8  ani  mai  tânără 
decât  el.  Locuind  împreună  în  casa  construită  de  unchiul  fetei,  cei  doi  soţi 
şi-au  început  viaţa  de  familie  văzându-şi  de  treburile  lor.  Fiecare  dintre  ei 
ştia  ce  are  de  făcut:  KURT  colinda  zi  şi  noapte  pe  la  bolnavi,  iar 
Rosemarie  a  preluat  treburile  gospodăreşti.  La  22  de  ani  a  născut-o  pe 
fiica  lor,  Lorrinde,  iar  după  3  ani  a  apărut  frăţiorul  ei,  Richard.  După  13 
ani  de  la  naşterea  băiatului,  Rosemarie  s-a  îmbolnăvit  grav  de 
tuberculoză,  trecând  la  cele  veşnice  după  câteva  luni  de  suferinţă. 

Moartea  soţiei  dragi  a  însemnat  o  grea  lovitură  pentru  KURT.  Dacă 
nu  s-ar  fi  ştiut  că  boala  de  plămâni  secerase  câteva  rude  ale  ei,  printre 
care  şi  părinţii,  cariera  lui  KURT  ar  fi  fost  compromisă  pentru  multă 


NINA  PETRE  -  Vieţile  anterioare  ale  spiritului  Voi. 2 


pag.  81 


vreme.  După  ce  şi-a  jelit  soţia  mai  mulţi  ani,  el  şi-a  luat  o  altă  soţie,  o  fată 
de  17  ani  de  care  se  îndrăgostise  nebuneşte.  Elise  era  fiica  mai  mică  a 
unei  familii  sărace,  neavând  perspective  de  căsătorie  cu  un  bărbat  tânăr, 
din  cauza  lipsei  averii.  Ascultând  sfaturile  părinţilor,  a  acceptat  cererea  în 
căsătorie  a  bărbatului  de  48  de  ani,  văduv,  tatăl  a  doi  copii  cu  vârstele 
apropiate  de  a  ei.  Elise  devenise  mama  vitregă  a  Lorrindei,  care  împlinise 
18  ani  şi  îşi  căuta  un  mire  bogat.  Fiul  său  vitreg  Richard  avea  15  ani,  iar 
tatăl  său  îl  trimisese  la  Roma  pentru  studii  de  notariat  şi  secretariat.  Elise 
i-a  dăruit  lui  KURT  un  singur  copil,  pe  frumoasa  Hanna,  pe  care  a 
născut-o  la  20  de  ani. 

Totul  decurgea  normal  în  familia  eroului  nostru,  el  având 
convingerea  că  sosirea  Elisei  în  casa  lui  îi  alungase  toate  ghinioanele. 
Avea  dreptate  să  fie  optimist,  fiindcă  i-a  mers  bine  până  a  închis  ochii,  la 
66  de  ani.  Nu  avusese  nicio  boală  gravă  până  atunci.  Muncise  neobosit,  la 
orice  oră  din  zi  şi  din  noapte,  nerefuzând  niciun  bolnav.  Nefiind  lacom  de 
bani,  el  se  străduise  ca  toată  lumea  să  fie  mulţumită  de  el,  iar  plăţile 
veneau  după  averea  fiecărui  pacient. 

Inima  lui  a  cedat  într-o  dimineaţă  ploioasă,  după  ce  se  întorsese  pe 
calul  său  de  la  o  bătrână  grav  bolnavă.  Bătrâna  a  mai  supravieţuit  câţiva 
ani,  dar  medicul  s-a  stins  din  viaţă  în  mod  prematur.  Elise,  rămasă 
văduvă  la  35  de  ani,  o  avea  de  crescut  în  continuare  pe  Hanna,  care  încă 
nu  ajunsese  la  vârsta  căsătoriei.  Copiii  lui  KURT  de  la  prima  soţie  aveau 
şi  ei  copii.  Iubind-o  cu  toţii  pe  Elise,  veneau  deseori  în  casa  ei, 
luminându-i  viaţa  cu  veselia  lor.  După  ce  şi-a  măritat  fata,  Elise  s-a 
recăsătorit,  ajungând  soţia  unui  nobil  bogat,  rămas  văduv  în  urmă  cu 
puţini  ani. 

Nina  Petre 
5  august  2013 


COMENTARIUL  ELENEI 

„Nici  nu  ştiu  ce  să  zic  despre  Kurt.  Este  foarte  interesantă  evoluţia 
lui,  se  pare  că  a  avut  acel  „ceva”  în  viaţă  care  l-a  propulsat  şi  l-a  ajutat  să 
studieze,  să  devină  cineva,  să  simtă  că  are  o  valoare,  dar  nu  ştiu  cât  de 
mare  era  nivelul  mândriei  lui,  de  i  s-a  mai  dat  şi  peste  nas,  prin  cazurile 
pe  care  nu  le-a  putut  soluţiona  (ceea  ce  păţesc  şi  eu  foarte  des)  şi  nu  mai 
zic  de  moartea  primei  soţii.  Este  destul  de  frustrant,  mai  ales  când  îţi 
doreşti  din  tot  sufletul  să  ajuţi  şi  nu  o  poţi  face. 

Intr-adevăr,  au  murit  mulţi  în  jurul  lui,  persoane  apropiate  şi  iubite, 
iar  durerea  era  şi  mai  mare,  cred  că  din  cauza  amărăciunii,  ori  de  câte  ori 
nu  rezolva  câte  un  caz  sau  când  trecea  în  nefiinţă  vreo  persoană 
apropiată  şi  dragă;  asta  i-a  scurtat  viaţa  şi  a  murit  la  66  de  ani. 

Nu  ştiu  dacă  pe  prima  soţie  a  iubit-o,  dar  oricum,  după  ani  buni  de 
convieţuire  şi  2  copii,  este  un  şoc,  mai  ales  când  eşti  medic  şi  asişti 
neputincios  şi  nu  poţi  face  nimic.  Norocul  lui  că  a  găsit-o  pe  Elise,  s-a 
îndrăgostit  de  ea,  cred  că  a  trăit  momente  speciale,  care  au  compensat.  în 

orice  caz,  diferenţa  de  vârstă  între  ei  a  fost  destul  de  mare  şi  se  pare  că  a 
fost  destul  de  domn  şi  a  eliberat-o  pe  Elise  la  timp. 

Mă  tot  întreb  de  unde  provine  această  apăsare  şi  înnegurare  din 
viaţa  antecesorilor  mei  spirituali?  Cine  a  greşit  atât  de  tare,  de  atâţia 
antecesori  plătesc  prin  moartea  celor  dragi  şi  apropiaţi  sau  prin 
renunţarea  la  viaţă,  păcatul  împotriva  Duhului  Sfânt,  cum  spun  preoţii  de 
azi? 

Mă  gândesc  că  atâta  moarte  în  jurul  lui  Kurt  l-a  apăsat  şi  a 
influenţat-o  şi  pe  Lanisa.  Prea  mulţi  domni  şi  doamne  cu  prea  multă 
onoare  printre  antecesorii  mei...  Mulţi  corecţi  şi  cinstiţi,  până  acum  cel 
puţin,  dar  cu  risc  de  a  greşi  capital,  aşa  cum  a  făcut  Lanisa,  sub  imperiul 
furiei,  furie  ce  i  s-a  transmis  şi  lui  Ruhad  şi  a  slăbit  şi  sufletul  lui  Mihai, 
ajungând  până  la  mine. 

Nu  ştiu  de  ce,  după  cum  v-am  mai  spus,  nu-mi  place  deloc  limba 
germană  şi  nici  în  Germania  nu  cred  că  mi-aş  dori  să  ajung  vreodată,  deşi 
sunt  destul  de  rece  şi  reţinută,  că  doar  am  educaţie  germanică.  Ştiu 
germana,  dar  nu  am  reuşit  să-mi  învăţ  fata  această  limbă.  Dacă  trebuie  să 
traduc  din  germană  în  română  sau  invers,  am  reţineri,  nu-mi  place  deloc. 
Nu  pot  să  înţeleg  de  ce  îmi  repugnă  limba  şi  nu  mă  înghesui  nici  să  o 
vorbesc,  nici  să  traduc.  Chiar  nu  înţeleg.  O  fi  fost  omorât  Iaroll  de  nemţi 
şi  o  fi  fost  Kurt  urmărit  de  moarte  şi  a  suferit  mult,  dar  parcă  tot  nu-mi 
înţeleg  reţinerea. 

Mă  gândesc  că,  din  toate  episoadele  spirituale,  cel  cu  Lanisa  m-a 
afectat  cel  mai  tare,  mi  s-a  părut  destul  de  brutal  şi  şocant.  Dacă  Gregorio 
ar  fi  fost  sincer  cu  ea  de  la  început,  probabil  că  drama  care  a  urmat  nu  s- 
ar  fi  întâmplat.  Ce  înseamnă  lipsa  de  curaj  de  a  spune  anumite  adevăruri! 
Dacă  Gregorio  i-ar  fi  zis  Lanisei  de  la  început  cum  stau  lucrurile,  că  mai 
este  însurat  cu  cineva,  poate  Lanisa  nu  ar  fi  plecat  cu  el  sau,  dacă  pleca, 
măcar  era  decizia  ei  în  cunoştinţă  de  cauză.  Nu  zic  că  a  procedat  corect, 
dar  Gregorio  consider  că  a  greşit  şi  mai  mult. 

Şi  mie  mi  se  întâmplă  uneori  să  vorbesc  mai  mult  decât  este  cazul 
sau  prea  puţin.  De  multe  ori  nu-mi  găsesc  cuvintele  sau  mă  exprim  neclar 
şi  s-ar  putea  să-l  fac  pe  interlocutor  să  înţeleagă  altceva.  Nu  ştiu  nici  cât 
de  comunicativi  sau  clari  în  comunicare  erau  antecesorii  mei  spirituali 
sau  ce  structură  sufletească  aveau,  dar  parcă  am  luat  din  fiecare  câte  ceva 
şi  bun,  şi  rău,  iar  situaţiile  de  viaţă  sunt  ca  atare,  conform  setării  mele 
spirituale. 

Mi-ar  fi  plăcut  să  am  voce  şi  să  cânt,  dar  mă  gândesc  că  de  la 
moartea  prin  spânzurare  a  Lanisei  mi  se  trage  lipsa  de  ureche  muzicală  şi 
afonismul.  îmi  place  muzica  şi  dansul,  am  o  uşurinţă  în  copierea 
mişcărilor,  dar  muşchii  îmi  sunt  destul  de  rigizi,  din  cauza 
sedentarismului  din  ultimii  ani,  iar  vocea  mea  este  varză.  Când  eram 
mică,  am  avut  probleme  mari  cu  gâtul,  urechile  şi  zonele  aferente,  iar 
vocea  mea  mi  se  pare  groaznică  când  mă  aud  la  telefon  sau  pe  o 
înregistrare,  iar  la  cântat  sunt  zero  barat. 

în  orice  caz,  m-a  şocat  gestul  Lanisei  şi  sper  să  înţeleg  de  unde  şi-a 
atras  spiritul  meu  atâtea  renunţări  brutale  la  viaţă,  deprimări,  amabilităţi 
şi  generozităţi  care  nu  l-au  prea  ajutat,  ci  i-au  făcut  mult  rău. 

Şi  eu  am  simţit  uneori  că  o  putere  de  sus  parcă  mă  scoatea  în 
momente  grele  din  situaţiile  neplăcute:  de  exemplu,  Revoluţia  a  avut  loc 
tocmai  la  timp  ca  să  nu  rămân  cu  io  clase.” 

ELENA 
8  august  2013 
Bucureşti 

ERIKA 


Prezentare 

Plecată  din  România  în  urmă  cu  6  ani,  Erika  şi-a  căutat  norocul  în  Italia. 
Acolo  a  muncit  din  greu,  ca  îngrijitoare  la  o  bătrână,  muncitoare  într-o 
fabrică,  barman,  manichiuristă,  secretară,  vânzătoare  într-un  magazin. 
S-a  căsătorit  cu  un  cetăţean  italian.  Magazinul  pe  care  îl  gestionau 
împreună  a  ajuns  în  prag  de  faliment.  Cei  doi  soţi  au  emigrat  în  Australia, 
unde  au  început  o  viaţă  nouă.  Având  studii  de  inginer,  Erika  şi-a 
descoperit  recent  adevărata  vocaţie:  stomatologia,  aceasta  fiind  calea 
destinului  său  profesional. 


Nina  Petre 
3  decembrie  2013 


EPISOADE  SPIRITUALE  COMENTATE  în  volumul  1 
®  Jira  Mi res  (1893-1944) 

®  Adwi  Zakiri  (1802-1869) 

O  Tancredo  Lavi  (1723-1784) 

®  Tinek  Lemre  (1629-1681) 

EPISOADE  SPIRITUALE  COMENTATE  în  continuare 
O  Haidu  Nam  (1540-1598) 

®  Kanike  (1492-1526) 

®  Alexina  Dorikou  (1413-1468) 

O  Hans  von  Lovenken  (1329-1308) 

®  Nawrikin  (1244-1297) 

O  Nehdun  (1140-1196) 

®  Raika  Smenova  (939-1001 ) 

®  Tumkir  (844-910) 

EPISODUL  5  -  HAIDU 


Am  ajuns  la  episodul  spiritual  nr.5,  al  cărui  erou  este  filipinezul 
HAIDU  NAM.  El  a  trăit  între  anii  1540-1598.  HAIDU  s-a  născut  într-o 
localitate  portuară  situată  în  nordul  insulei  Luzon,  la  confluenţa  dintre 
Marea  Chinei  de  Sud  şi  Marea  Filipinelor.  Devenind  ulterior  un  oraş-port 
important  pentru  comerţul  maritim,  localitatea  a  primit  denumirea  de 
Aparri. 

Părinţii  lui  HAIDU  erau  oameni  săraci,  trăind  împreună  cu 
numeroşii  copii  din  vietăţile  marine  şi  cele  de  uscat  aduse  de  Tunuku 
(tatăl).  Nuhe,  nevasta  lui,  cultiva  plante  destinate  hranei  şi  se  ocupa  cu 
toate  treburile  gospodăreşti.  Ea  a  dat  naştere  la  7  copii,  dintre  care  4  au 
decedat  la  vârste  fragede,  suferind  de  boli  grave.  Dintre  cei  care  au 
supravieţuit,  HAIDU  era  singurul  băiat.  Surorile  lui,  Dukele  şi  Mimo, 
erau  mai  tinere  decât  el.  Dukele  avea  cu  2  ani  mai  puţin  decât  HAIDU,  iar 
Mimo,  cu  8  ani. 

Bărbaţii  mai  curajoşi  aveau  ambarcaţiuni  uşoare,  confecţionate  din 
fibre  vegetale  împletite,  cu  care  ajungeau  până  pe  marea  insulă  din  sud, 
denumită  ulterior  Taiwan.  De  acolo  aduceau  mărfuri  care  lipseau  din 
zona  lor. 

Oamenii  de  ştiinţă  au  descoperit  că  insulele  arhipelagului  filipinez 
erau  locuite  chiar  şi  în  urmă  cu  20.000  de  ani.  Primele  populaţii 
menţionate  de  izvoarele  istorice  aparţineau  familiei  de  limbi  austroneze 
aeta,  urmate  de  triburi  malaiezo-polineziene.  în  secolele  15-1  î.e.n. 
arhipelagul  era  locuit  de  pigmoizi  (negritos),  cărora  li  s-au  alăturat 
populaţiile  indoneziene,  acestea  introducând  cultivarea  orezului  şi 
metalurgia.  în  secolele  1-6  e.n.  s-a  răspândit  influenţa  indiană,  prin 
intermediul  statului  indochinez  Fu-Nan.  în  Antichitate  şi  Evul  Mediu, 
arhipelagul  filipinez  a  fost  influenţat  de  civilizaţiile  indiană,  chineză  şi 
indoneziană.  Prin  filiera  indoneziană  s-a  răspândit  în  secolul  15 
islamismul,  insulele  filipineze  aflându-se  în  sfera  de  influenţă  a  regatelor 
Srivijaya  şi  Madjapahit. 

Fernăo  de  Magalhaes  (Magellan)  a  fost  primul  european  care  a 
debarcat  (în  martie  1521)  în  Filipine,  inaugurând  epoca  dominaţiei 
spaniole.  Numele  dat  noii  colonii  în  1542-1543  provenea  de  la  cel  al 
prinţului  moştenitor  Filip  II,  viitorul  rege  al  Spaniei.  în  1570,  spaniolii 
conduşi  de  Lopez  de  Legazpi  au  cucerit  insula  Luzon,  iar  în  1571  au 
întemeiat  oraşul  Manila,  acesta  devenind  centrul  administraţiei 
coloniale.  Ordine  religioase  precum  cele  ale  dominicanilor, 
franciscanilor,  augustinilor  şi  iezuiţilor  au  dobândit  o  importantă  poziţie 
economică  şi  politică  în  Filipine,  contribuind  la  impunerea 
catolicismului.  Locuitorii  din  insula  Mindanao,  rămaşi  musulmani,  erau 
denumiţi  moros. 

Insulele  filipineze  au  îndeplinit  un  rol  de  prim  plan  în  comerţul 
mondial  cu  mătase,  devenind  şi  o  bază  pentru  misiunile  catolice  în 

Extremul  Orient.  Timp  de  350  de  ani,  pe  insulele  filipineze  au  avut  loc 
peste  100  de  răscoale  anticoloniale,  îndreptate  împotriva  dominaţiei 
spaniole.  Eroul  nostru,  HAIDU,  încă  nu  se  născuse  când  tihna 
băştinaşilor  filipinezi  a  fost  tulburată  de  conquistadorii  spanioli  care 
sosiseră  în  corăbiile  lor  uriaşe.  După  30  de  ani  de  la  naşterea  lui  HAIDU 
a  fost  cucerită  insula  pe  care  locuia  împreună  cu  familia  lui. 

El  se  căsătorise  la  24  de  ani  cu  o  fată  de  origine  japoneză.  Raiko  avea 
18  ani  când  a  devenit  nevasta  lui  HAIDU.  Supusă  şi  ascultătoare, 
bucuroasă  că  o  fată  săracă,  aşa  cum  era  ea,  ajunsese  femeia  unui  negustor 
înstărit,  ea  s-a  străduit  ca  totul  să  fie  pe  placul  bărbatului.  La  creşterea 
celor  5  copii  a  ajutat-o  mult  mama  ei,  Uyko,  rămasă  văduvă  pe  când  fetiţa 
avea  5  ani.  Nici  soacra  Nuhe  nu  a  rămas  indiferentă  faţă  de  nepoţii  ei, 
aducându-le  deseori  mâncare  bună  şi  haine  frumoase.  Cei  5  copii  născuţi 
de  Raiko  au  fost  educaţi  în  spiritul  muncii  şi  al  ataşamentului  faţă  de 
familie.  Fetele  se  numeau  Ikeli,  Namise  şi  Dokre.  Pe  Ikeli  mama  ei  a 
născut-o  la  21  de  ani.  Fratele  ei  Sundur  apăruse  mai  devreme  cu  2  ani. 
După  Ikeli  a  sosit  surioara  ei  Namise,  la  un  interval  de  5  ani.  Namise  avea 
2  ani  când  mama  lor  l-a  născut  pe  Tambi.  Ultimul  venit,  surioara  Dokre, 
le-a  întregit  familia  după  4  ani  de  la  naşterea  lui  Tambi. 

Tatăl  lor  fiind  mereu  plecat  cu  barca  lui  la  pescuit  sau  pentru 
schimburi  comerciale,  băieţii  i-au  fost  mamei  de  mare  ajutor  în  muncile 
domestice.  După  cucerirea  insulei,  HAIDU  s-a  grăbit  să  îşi  ofere  serviciile 
ca  marinar  pe  o  corabie  spaniolă  care  transporta  mărfuri  spre 
continentul  european.  împlinind  40  de  ani,  s-a  retras  din  activitatea 
navală,  fiind  bolnav  cu  plămânii  şi  stomacul.  Călătorise  de  două  ori  spre 
ţara  cuceritorilor,  Spania,  şi  fusese  bine  retribuit  de  comandanţii 
corăbiilor  pe  care  navigase. 

Ajuns  acasă  în  localitatea  natală,  HAIDU  a  mai  trăit  19  ani, 
îndrumându-şi  copiii,  care  încă  aveau  nevoie  de  ajutorul  său.  Nu  a 
renunţat  la  comerţ,  limitându-şi  activitatea  în  zona  de  nord  a  insulei.  Pe 
fete  le-a  măritat  cu  tineri  din  localitatea  lui,  iar  cei  doi  fii  au  luat  calea 
apelor,  aşa  cum  făcuse  şi  tatăl  lor  în  tinereţe.  După  ce  au  cutreierat  pe 
mare  până  în  China,  Taiwan  şi  Kalimantan,  s-au  retras  lângă  familiile  lor. 
Copiii  lui  HAIDU  nu  reuşeau  să  stea  multă  vreme  departe  de  părinţi,  aşa 
cum  se  întâmplase  şi  cu  tatăl  lor,  pe  care  îl  iubeau  mult.  Toţi  îl 
considerau  pe  HAIDU  un  adevărat  erou,  fiindcă  supravieţuise  unor 
călătorii  îndelungate.  Poveştile  lui  marinăreşti  i-au  delectat  pe  toţi,  el 
având  un  talent  deosebit  în  relatarea  unor  fapte  din  trecut. 

La  58  de  ani,  îmbătrânit  înainte  de  vreme  şi  grav  bolnav  de  malarie, 
temerarul  navigator  şi-a  luat  rămas  bun  de  la  viaţa  pământească.  Era 
mulţumit  de  ceea  ce  realizase  de-a  lungul  anilor.  Cel  mai  mult  îi  plăcuse 
rolul  de  tată,  fiind  fericit  că  toţi  copiii  săi  se  descurcau  bine.  Cu  toţii  l-au 
jelit  îndelung,  alături  de  Raiko  şi  de  cei  3  nepoţi,  pe  care  HAIDU  i-a  avut 
alături  până  la  ultima  suflare. 

Nina  Petre 
17  decembrie  2013 

COMENTARIUL  ERIKĂI 


„Mi-a  plăcut  mult  şi  personajul  Haidu,  care  a  avut  o  viaţă  frumoasă. 
A  avut  o  familie  fericită  şi  numeroasă,  o  soţie  iubitoare  şi  harnică.  A  avut 
în  acelaşi  timp  şi  „spirit  liber”,  datorită  faptului  că  iubea  munca  de 
marinar,  cât  şi  o  frumoasă  viaţa  de  familie. 

Haidu  mi-a  transmis  şi  mie  „spiritul  liber”,  care  poate  fi  interpretat 
prin  faptul  că  tot  ceea  ce  aş  dori  să  fac  reuşesc  să  fac.  Eu  îmi  imaginam 
căsătoria  ca  fiind  o  relaţie  între  două  persoane  foarte  stresantă, 
cicălitoare  şi  greu  de  convieţuit,  pentru  că  unul  vrea  în  stânga  şi  altul  în 
dreapta.  Toate  prietenele  mă  întreabă  cum  e  să  fii  căsătorită?  Răspunsul 
meu  e:  ca  şi  înainte  de  căsătorie,  mă  simt  liberă,  doar  că  sunt  căsătorită. 

Mi-am  dorit  întotdeauna  o  familie  fericită.  Iubesc  călătoriile  şi 
vacanţele,  dar  nu  prea  lungi. 

Când  eram  mică,  îmi  plăceau  foarte  mult  poveştile  pe  care  bunica  mi 
le  spunea,  iar  ulterior,  la  şcoală,  luam  întotdeauna  nota  io  la  recitat  şi  la 
compuneri.  îmi  aduc  aminte  de  profesorul  de  română  care  mi-a  pus  -io 
deoarece  nu  m-a  crezut  că  una  dintre  compuneri  am  făcut-o  eu.  Am  făcut 
parte  şi  din  grupul  „Balada”,  unde  se  cânta  şi  recita.  Uneori  trebuia  să-i 
învăţ  să  recite  pe  alţi  noi  colegi.  în  schimb,  la  cântat  mă  punea  mereu 
învăţătoarea  lângă  vreo  colegă  care  avea  voce  frumoasă  şi  aşa  cântam  şi 
eu  după  ea.  Deci  aş  putea  trage  concluzia  că  recitatul  este  o  asemănare  cu 
personajul  Haidu,  care  povestea  întâmplările  sale  marinăreşti  din 
trecut.” 

Erika 

29  decembrie  2013 
Australia 


EPISODUL  6  -  KANIKE 

Am  ajuns  la  episodul  spiritual  nr.6,  a  cărui  eroină  este  islandeza 
KANIKE.  Viaţa  ei  s-a  desfăşurat  între  anii  1492-1526.  Fata  a  văzut  lumina 
zilei  pentru  prima  oară  intr-un  sat  din  zona  lacului  Pingvalla,  situat  în 
sud-estul  insulei.  Hankdo  (tatăl)  şi  Runne  (mama)  au  avut  doi  copii, 
ambii  fete:  KANIKE  şi  sora  ei  mai  mare  cu  5  ani,  Lorske. 

în  perioada  vieţii  eroinei  noastre,  ţara  ei  s-a  aflat  sub  stăpânirea 
Regatului  Danemarcei.  Cu  toate  că  era  o  insulă  izolată,  cu  o  climă  aspră  şi 
capricioasă,  Islanda  a  avut  o  istorie  bogată  încă  de  la  stabilirea  pe 
teritoriul  său  a  primilor  emigranţi,  călugări  irlandezi  sosiţi  în  preajma 
anului  800.  Adevărata  colonizare  s-a  produs  între  anii  874  şi  930  prin 
sosirea  vikingilor  originari  de  pe  coasta  norvegiană  a  Scandinaviei.  în 
secolul  10,  populaţia  insulei  se  ridica  la  aproape  40000  de  locuitori.  în 
absenţa  unei  puteri  politice  şi  militare  centrale,  autoritatea  supremă 
legislativă  era  exercitată  de  către  Althing,  un  fel  de  parlament  alcătuit  din 

căpeteniile  locale,  care  se  întrunea  anual.  Althing-ul  este  considerat 
astăzi  drept  cel  mai  vechi  parlament  din  lume. 

în  anul  1262,  Islanda  a  acceptat  unirea  cu  Norvegia.  Din  1380  a  fost 
alipită  la  Danemarca  împreună  cu  Norvegia,  păstrându-şi  o  anumită 
autonomie.  în  secolul  10  a  pătruns  creştinismul,  iar  în  cel  următor, 
influenţa  clerului  şi  bogăţia  mănăstirilor  au  început  să  se  suprapună 
peste  tradiţiile  egalitare  ale  poporului  islandez.  Luptele  dintre  familiile 
aristocrate  au  subminat  independenţa  statului.  Hegemonia  norvegiană 
împiedica  dezvoltarea  economică,  la  fel  ca  şi  vitregiile  naturii.  Erupţiile 
vulcanice,  numite  popular  „furtunile  pământului”,  alternau  cu  cele  ale 
oceanului,  la  fel  de  cumplite.  Supravieţuirea  pe  această  insulă  ciudată 
însemna  o  mare  dovadă  de  vitejie.  Cu  toate  acestea,  urmaşii  vikingilor 
norvegieni  au  reuşit  să  îşi  creeze  o  civilizaţie  şi  o  cultură  originale. 

Statul  islandez  a  căpătat  curând  un  caracter  aristocratic,  puterea 
intrând  pe  mâna  câtorva  familii  îmbogăţite,  dar  el  va  reuşi  să  conserve  o 
serie  de  tradiţii  politice  egalitare,  proprii  societăţilor  vikinge.  Mai  mult 
decât  în  ţările  nordice,  în  Islanda  creştinismul  a  fost  silit  să  accepte 
fondul  vechi  de  credinţe  şi  tradiţii.  Practicile  străvechi  populare  au  fost 
impuse  de  însăşi  experienţa  vieţii  aspre  şi  pline  de  privaţiuni  a  poporului 
sărac. 

în  secolul  15,  mănăstiri  bogate  împânzeau  ţara,  ele  ocupându-se  mai 
mult  de  propria  bunăstare  decât  de  viaţa  credincioşilor.  Aproape  toate 
bunurile  funciare  ajunseseră  în  proprietatea  Bisericii.  Cu  totul  sărăcită, 
lipsită  de  pământ  şi  deseori  de  libertatea  personală,  ţărănimea  islandeză 
era  silită  să  muncească  pe  proprietăţile  Bisericii,  în  condiţii  extrem  de 
grele.  Adesea,  ţăranii  islandezi,  deposedaţi  de  terenurile  lor  prin  voinţa 
oamenilor  Bisericii,  ajungeau  să  trăiască  doar  din  pescuit,  vânat,  munca 
la  păduri  sau  comerţ. 

Familia  lui  KANIKE  trăia  şi  ea  din  comerţ.  Hankdo  şi  Runne 
fuseseră  alungaţi  de  pe  mica  lor  moşie,  pentru  că  nu  mai  reuşeau  să  îşi 
plătească  impozitele.  Satul  în  care  poposiseră,  aflat  într-o  zonă  cu  multe 
ape,  avea  majoritatea  locuitorilor  formată  din  refugiaţi  săraci.  Treptat, 
oamenii  au  supravieţuit  cum  au  putut,  la  fel  ca  şi  părinţii  lui  KANIKE. 
După  mulţi  ani,  în  apropierea  bătrânei  aşezări  a  apărut  oraşul  numit 
Haukadalur. 

KANIKE  şi  sora  ei  au  crescut  în  mijlocul  naturii  copleşitoare  prin 
frumuseţea  şi  sălbăticia  ei.  Cele  două  fete,  împreună  cu  alţi  copii,  se 
încumetau  să  meargă  până  la  izvoarele  cu  ape  fierbinţi,  care  îşi  făceau 
drum  printre  crăpăturile  stâncilor.  Uneori  apa  ţâşnea  cu  atâta  putere, 
încât  se  ridica  sus  de  tot,  sub  forma  unor  coloane  însoţite  de  aburi, 
umplând  aerul  cu  un  miros  greu  de  pucioasă.  Lui  KANIKE  îi  plăcea  să 
distingă  diferite  figuri  în  masele  de  aburi  fierbinţi,  cărora  le  dădea  un 
anumit  înţeles.  La  fel  se  întâmpla  şi  cu  mersul  norilor  pe  cer.  La  vârsta 
adolescenţei,  KANIKE  ajunsese  o  ghicitoare  îndrăgită  de  tot  satul. 
Presimţind  apropierea  unor  furtuni  sau  erupţii  vulcanice,  locuitorii 

înspăimântaţi  o  rugau  să  privească  spre  cer  şi  spre  munţii  zbuciumaţi  de 
cutremure,  pentru  a  le  spune  dacă  vor  scăpa  cu  viaţă. 

Căsătorită  la  18  ani  cu  negustorul  Rolmek,  a  fost  dusă  după  nuntă  la 
casa  lui,  aflată  intr-un  sat  apropiat.  La  fel  ca  tatăl  fetei,  Rolmek  străbătea 
distanţe  mari  între  diverse  localităţi,  făcând  schimb  de  mărfuri.  Devenit 
bărbat  căsătorit  la  22  de  ani,  a  simţit  că  pe  umerii  săi  vor  apăsa  noi 
responsabilităţi,  mai  ales  după  ce  va  deveni  tată.  Soţul  ei  fiind  mereu 
plecat  de  acasă,  tânăra  soţie  s-a  descurcat  cum  s-a  priceput,  amintindu-şi 
de  felul  în  care  mama  Runne  le-a  crescut  pe  ea  şi  pe  Lorske. 

La  20  de  ani  a  născut-o  pe  Nukir,  o  fetiţă  splendidă,  de  care  tatăl  ei 
s-a  îndrăgostit  nebuneşte.  După  venirea  pe  lume  a  fiicei  sale,  Rolmek  şi-a 
rărit  drumurile  prin  regiune.  Cu  banii  puşi  de  o  parte  şi-a  cumpărat  o 
bucată  de  păşune  şi  o  turmă  de  oi,  care  au  contribuit  la  bunăstarea 
familiei.  Fiul  cel  mare  a  sosit  după  4  ani  de  la  naşterea  lui  Nukir. 
Kundnar  promitea  să  devină  la  fel  de  voinic  şi  curajos  ca  tatăl  său. 
Băieţelul  avea  3  ani  când  mama  i  l-a  dăruit  pe  Morritik. 

în  următorii  7  ani,  întreaga  familie  a  trăit  fericită.  Rolmek  devenise 
un  oier  şi  negustor  prosper.  Copiii  creşteau  voinici  şi  sănătoşi,  spre 
mândria  şi  satisfacţia  părinţilor.  Nukir,  la  14  ani,  era  o  gospodină 
minunată,  ajutor  de  nădejde  în  treburile  mamei.  Kundnar,  la  10  ani,  şi 
Morritik,  la  7  ani,  îşi  însoţeau  tatăl  la  stână,  plăcându-le  mult  să 
îngrijească  oile.  Lovitura  vieţii  a  sosit  pe  neaşteptate  când  KANIKE  se 
pregătea  de  aducerea  pe  lume  a  unui  nou  prunc.  Naşterea  prematură, 
însoţită  de  o  infecţie  puternică,  a  ucis  mama,  lăsând  pruncul  să  trăiască. 
Viaţa  lui  KANIKE,  curmată  la  doar  34  de  ani,  a  fost  înlocuită  cu  cea  a 
fiicei  sale,  Anner.  Nukir,  sora  mai  mare,  i-a  ţinut  loc  de  mamă  până  când 
Anner  s-a  căsătorit. 

Nina  Petre 
15  ianuarie  2014 


COMENTARIUL  ERIKĂI 

„Mi-a  plăcut  mult  povestea  lui  KANIKE  şi  în  acelaşi  timp  mi-a  părut 
rău  că  a  murit  aşa  de  tânără,  la  o  vârstă  de  numai  34  de  ani. 

Eu  am  fost  atrasă  întotdeauna  de  lumea  nevăzută,  voiam  să  înţeleg 
mai  multe  despre  noi  şi  lumea  noastră.  Aveam  o  plăcere  deosebită  în  a 
încerca  să  ghicesc  în  cărţi  la  alte  colege  de  ale  mele  pe  când  eram  în  liceu 
şi  chiar  şi  în  facultate.  O  vedeam  ca  pe  o  distracţie,  dar  totodată  şi 
credeam.  îmi  mai  aduc  aminte  pe  când  eram  copil  împreună  cu  sora  mea 
încercam  să  chemăm  spiritele,  la  care  le  puneam  întrebări.  Aveam  o  carte 
de  rugăciuni  veche  şi  o  cheie  introdusă  printre  paginele  cărţii.  Dacă 
cartea  se  învârtea  la  dreapta,  răspunsul  era  „DA”  la  întrebarea  respectivă. 
Dacă,  în  schimb,  cartea  se  învârtea  la  stânga  răspunsul  era  „NU”.  M-a 
fascinat  întotdeauna  ghicitul  în  cărţi  sau  în  cafea.  Dar  nu  am  reuşit  să 
învăţ  niciodată. 

Acum  însă  îmi  place  foarte  mult  ideea  de  a  comunica  cu  şinele 
superior.  Mă  documentez  în  ceea  ce  priveşte  lumea  nevăzută  citind  cărţi 
interesante.  Trebuie  să  vă  mărturisesc  că  a  devenit  ca  un  hobby.  Mă 
trezesc  cu  gândul  la  entităţi  spirituale,  la  univers,  la  Dumnezeu  şi  ajung 
seara  cu  gândul  tot  acolo. 

Cred  că  am  şi  presentimente,  pe  care  încerc  să  le  înţeleg  mai  bine.  Mi 
s-a  întâmplat  de  multe  ori  să  spun  cum  văd  viitorul  meu  sau  al  surorii 
mele  şi  chiar  aşa  să  fie.  Sora  mea  s-a  obişnuit  cu  mine  şi  mă  întreabă  mai 
tot  timpul:  „Tu  ce  crezi  ?”,  „Cum  va  fi  ?”  De  aici  cred  că  reiese  o  nouă 
asemănare  cu  Kanike  şi  anume  momentele  în  care  sătenii  îi  cereau  fetei 
să  le  spună  ceea  ce  vedea  ea  în  viitorul  lor,  dacă  vor  trăi  sau  nu  după  un 
cutremur. 

M-aţi  întrebat:  „Nu  cumva  se  dezvoltă  şi  în  tine  darul  profeţiei?”  Să 
sperăm,  doamna  Nina.  Mi-ar  plăcea  foarte  mult.  Cred  că  ar  fi  o 
experienţă  extraordinară.” 

Erika 

28  ianuarie  2014 
Australia 


EPISODUL  7  -  ALEXINA 

Am  ajuns  la  episodul  spiritual  nr.7,  a  cărui  eroină  este  ALEXINA 
DORIKOU.  Ea  s-a  născut  în  oraşul  Pireu  şi  a  trăit  între  anii  1413-1468. 
Părinţii  Alexinei,  Alexis  şi  Ratina,  au  avut  3  copii:  cele  două  fete  (Alexina, 
Haritina)  şi  un  băiat  (Kristianos).  Primul  copil  născut  de  Ratina  a  fost 
băiatul.  După  el,  la  o  diferenţă  de  4  ani,  a  venit  pe  lume  Haritina.  Alexina, 
ultimul  dintre  copii,  era  cu  5  ani  mai  tânără  decât  sora  ei.  Familia 
Dorikos  trăia  modest,  cei  doi  soţi  muncind  zi-lumină  la  vânzarea 
fructelor  şi  legumelor  în  piaţă. 

Localitatea  lor,  Pireu,  port  care  deservea  oraşul  Atena,  era  situat  pe  o 
peninsulă  a  Golfului  Saronic.  Portul  Pireu  s-a  dezvoltat  odată  cu  puterea 
maritimă  a  Atenei.  Treptat,  a  devenit  o  escală  importantă  a  traficului 
desfăşurat  între  Mediterana  occidentală,  Constantinopol  şi  Marea 
Neagră.  în  anul  1204,  la  sfârşitul  celei  de-a  patra  cruciade,  pământurile 
greceşti  fuseseră  împărţite  între  cruciaţi,  constituindu-se  astfel  în  Grecia 
regate  semiindependente.  în  1456,  când  eroina  noastră  avea  43  de  ani, 
turcii  otomani  au  cucerit  Atena  şi  apoi  întreaga  ţară.  La  acea  vreme, 
ALEXINA  locuia  în  Atena  împreună  cu  soţul  şi  copiii  săi. 

împlinind  16  ani,  tatăl  ei  i-a  găsit  un  post  de  bucătăreasă  în  casa 
unui  comerciant  bogat.  Bucuroasă  de  a  nu  mai  fi  o  povară  pe  umerii 
părinţilor,  ALEXINA  şi-a  început  lucrul  în  bucătăria  vilei,  casa 
aparţinând  familiei  Kirianos.  Acolo  l-a  cunoscut  pe  tânărul  medic 
Aleukos  Karis,  nepot  al  domnului  Kirianos,  care  sosea  deseori  din  Atena 
pentru  a-şi  vedea  rudele.  După  2  ani  de  la  angajare,  doamna  Marina 

Kirianou  i-a  adus  pe  ALEXINA  şi  Aleukos  faţă  în  faţă,  dorind  să  afle  de  la 
nepotul  ei  ce  intenţii  avea  cu  fata. 

Tânărul  medic  ajunsese  la  vârsta  de  27  de  ani  şi  dorea  să  îşi 
întemeieze  o  familie  în  casa  din  Atena,  unde  locuia  împreună  cu  părinţii 
lui.  Le-a  mărturisit  că  fusese  logodit  de  două  ori,  dar  nu  avusese  parte  de 
niciuna  dintre  fete.  Prima  decedase  în  urma  unei  boli  de  plămâni,  iar 
cealaltă  fugise  cu  un  tânăr  din  nordul  ţării,  care  o  răpise  de  la  părinţi. 
Aleukos  o  plăcea  pe  ALEXINA  ca  fizic,  inteligenţă  şi  comportament 
reţinut,  neavând  ieşiri  copilăroase  sau  prea  mature  pentru  vârsta  ei. 
Mătuşa  Marina  avusese  grijă  să  obţină  informaţii  amănunţite  despre  fata 
soţilor  Dorikos  de  când  se  născuse  şi  până  când  o  primise  ca  bucătăreasă. 
Doamna  Marina  fusese  uimită  de  la  început  de  cât  de  bine  ştia  să 
gătească  ALEXINA.  Fata  moştenise  plăcerea  şi  îndemânarea  la 
prepararea  hranei  de  la  mama  ei.  Aflând  despre  toate  aceste  calităţi, 
Aleukos  a  trecut  cu  vederea  faptul  că  ALEXINA  era  săracă.  Au  făcut 
nunta  în  Atena,  proaspăta  soţie  fiind  primită  cu  drag  în  casa  socrilor. 

Dorind  să  afle  cât  mai  multe  despre  activitatea  de  medic  a  soţului, 
ALEXINA  l-a  vizitat  la  cabinetul  din  oraş,  unde  soseau  numeroşi  oameni 
bolnavi.  Oraşul  lor,  Atena,  cucerit  de  cruciaţii  latini  în  anul  1205, 
devenise  ulterior  sediul  unui  ducat,  rămânând  în  aceeaşi  calitate  până  la 
ocupaţia  turcă  din  1456.  Era  un  oraş  prosper,  multe  famillii  bogate 
permiţându-şi  să  cheme  un  medic  la  domiciliu,  pentru  îngrijirea 
bolnavilor  netransportabili.  Aleukos  abia  dacă  reuşea  să  se  odihnească  3- 
4  ore  pe  noapte.  Fiind  foarte  bine  pregătit  şi  mereu  gata  de  a-şi  ajuta 
pacienţii,  dorea  să  muncească  din  ce  în  ce  mai  mult  şi  cu  folos.  Oferta 
ALEXINEI  de  a-1  ajuta  ca  soră  medicală  a  fost  binevenită  şi  primită  cu 
mare  entuziasm.  Femeia  a  învăţat  uşor  ceea  ce  avea  de  făcut  atât  la 
cabinet,  cât  şi  în  vizitele  la  domiciliul  bolnavilor. 

Timp  de  6  ani,  până  la  naşterea  fiicei  lor,  Inekia,  cei  doi  soţi  au  fost 
nedespărţiţi  în  munca  lor.  Devenind  mamă,  ALEXINA  a  lucrat  mai  puţin, 
până  când  fetiţa  a  împlinit  un  an.  După  aceea,  timp  de  2  ani,  până  la 
naşterea  lui  Sevastos,  şi-a  luat  în  serios  programul  zilnic  de  muncă. 
Kristina  (soacra)  şi  Kiriakos  (socrul)  au  ajutat-o  mult  în  creşterea  şi 
educarea  copiilor.  După  ce  Sevastos  a  împlinit  2  ani,  mama  lui  şi-a  reluat 
programul  normal  de  lucru  alături  de  Aleukos. 

Liniştea  familiei  a  fost  tulburată  de  căderea  oraşului  sub  ocupaţie 
otomană,  în  anul  1456.  ALEXINA  avea  43  de  ani,  iar  soţul  ei,  52. 
Puternicele  lupte  de  stradă  produseseră  un  număr  mare  de  răniţi,  mulţi 
dintre  ei  ajungând  în  mâinile  soţilor  Karis.  Obligaţi  de  noua  conducere  a 
oraşului  să  se  ocupe  şi  de  răniţii  turci,  soţii  Karis  ajunseseră  să  doarmă 
noaptea  doar  de  2-3  ori  pe  săptămână.  Devotamentul  lor  în  tratarea 
bolnavilor  proveniţi  din  rândul  ocupanţilor  le-a  asigurat  integritatea 
personală  plus  liniştea  familiei  şi  a  rudelor  apropiate. 

La  19  ani,  Inekia  s-a  trezit  cerută  în  căsătorie  de  un  ofiţer  turc. 
Dorind  să  se  mărite  şi  plăcându-i  frumosul  militar,  a  acceptat  să  devină 
soţia  lui.  Sevastos  avea  16  ani  când  a  văzut  intrând  primii  luptători  turci 

în  oraş.  Atât  de  mult  i-au  plăcut  ţinuta  şi  disciplina  lor,  încât  a  cerut  după 
un  an  să  fie  înrolat  în  armata  sultanului  Mehmed  II  Cuceritorul. 
Devenind  soldat  otoman,  Sevastos  a  contribuit  la  creşterea  prestigiului 
părinţilor  săi. 

Aceştia  îmbătrâniseră  înainte  de  vreme,  din  cauza  surmenajului  şi  a 
temerilor  care  le  răpeau  liniştea  sufletească.  La  55  de  ani,  Alexina  încă 
mai  lucra  alături  de  soţul  ei.  Inekia,  mamă  a  doi  copii,  împlinise  31  de 
ani.  Sevastos,  mândru  ofiţer  în  armata  sultanului,  avea  28  de  ani  şi  se 
pregătea  de  nuntă  cu  o  turcoaică  frumoasă.  Mama  lor  se  simţea  din  ce  în 
ce  mai  obosită,  iar  durerile  de  ficat  greu  se  domoleau  cu  ceaiuri  şi 
siropuri  calmante.  Aleukos  devenise  neputincios  în  tratarea  soţiei  sale. 
După  o  criză  puternică  de  ficat,  inima  bietei  femei  a  încetat  să  mai  bată. 

Nina  Petre 
10  februarie  2014 


COMENTARIUL  ERIKĂI 

„Mulţumesc  foarte  mult  pentru  relatarea  povestirii 
personajului  ALEXINA  DORIKOU.  Când  am  citit  povestirea  ei  am  avut 
impresia  că  urmăream  pe  ecranul  televizorului  o  telenovelă  în  care 
personajul  era  o  fată  săracă  pe  nume  ALEXINA,  care  s-a  căsătorit  cu  un 
tânăr  doctor  pe  nume  ALEUKOS,  acesta  ajutând-o  să  crească  intelectual 
şi  spiritual,  trecând  de  la  o  simplă  bucătăreasă  la  asistentă. 

Povestea  vieţii  lor  este  frumoasă,  din  care  reiese  munca  enormă  şi 
ajutorul  depus  de  cei  doi  soţi  în  ajutarea  celor  bolnavi,  ajungând  să 
doarmă  2-3  nopţi  pe  săptămână,  lucru  care  m-a  impresionat  mult. 

Această  poveste  seamănă  mult  cu  cea  a  personajului  numărul  1,  Jira 
Mires,  care,  căsătorindu-se  cu  doctorul  Jinelo,  a  lăsat  comerţul  pentru  a 
deveni  farmacistă,  ajutându-şi  totodată  şi  soţul  în  tratarea  pacienţilor  săi. 

Din  cauza  surmenajului,  Alexina  moare  la  vârsta  de  52  de  ani, 
neputând  fi  tratată  de  soţul  ei.  Acelaşi  lucru  se  întâmplă  şi  cu  Jira, 
personajul  nr.i,  care  moare  la  vârsta  de  51  de  ani,  datorită  surmenajului 
provocat  de  munca  intensă  şi  neputând  fi  tratată  de  soţul  ei. 

Sunt  bucuroasă  să  descopăr  în  trecutul  meu  spiritual  personaje 
precum  Jira  şi  Alexina,  harnice  şi  dornice  de  a  avansa  intelectual  şi  care 
au  fost  ajutate  de  cei  doi  soţi  medici. 

Am  remarcat  în  trecutul  meu  spiritual  că  personajele  nu  au  reuşit  să 
urmeze  nicio  facultate,  studii  superioare,  ci  au  „crescut”  pe  plan 
profesional  fiind  ajutate  de  soţi.  în  această  viaţă  însă  este  prima  dată  în 
care  reuşesc  să  urmez  o  facultate.” 

Erika 
1  martie  2014 
Australia 

EPISODUL  8  -  HANS 


Episodul  spiritual  nr.8  îl  are  ca  erou  pe  olandezul  HANS  VON 
LOVENKEN,  care  a  trăit  între  anii  1329-1308.  El  s-a  născut  în  localitatea 
Rotterdam  (la  acea  vreme  un  mic  orăşel  în  care  se  desfăşura  o  activitate 
economică  înfloritoare),  aparţinând  comitatului  Holland.  în  decursul 
secolelor  10-16  teritoriul  Olandei  a  făcut  parte  din  regiunea  istorică 
numită  Ţările  de  Jos,  una  dintre  cele  mai  urbanizate  şi  bogate  regiuni  ale 
Europei  din  acele  vremuri.  Părinţii  lui  Hans,  Northan  (tatăl)  şi  Luksi 
(mama),  au  avut  şi  o  fată,  născută  cu  4  ani  înaintea  băiatului.  Ea 
decedase  la  doar  5  ani,  din  cauza  unei  boli  de  plămâni. 

Northan  era  un  moşier  bogat,  având  terenuri  vaste  în  afara  oraşului, 
în  tinereţe  activase  ca  militar,  fiind  răsplătit  cu  o  parte  din  actuala  moşie 
şi  cu  titlul  de  baron.  Fiul  său,  HANS,  instruit  cu  profesori  bine  plătiţi,  a 
primit  din  partea  lor  o  bogată  cultură  generală,  cât  şi  o  pregătire  militară 
potrivită  unui  fiu  de  nobil  bogat.  La  20  de  ani  HANS  a  fost  primit  în 
armata  contesei  Margaret  II  (contesă  de  Holland),  în  calitate  de  cavaler. 
Aparţinând  unei  familii  nobile  bogate,  HANS  îşi  făcuse  rost  de  un 
armament  scump,  4  cai  şi  6  servitori.  Armamentul  său  personal  era 
compus  dintr-o  spadă,  o  ghioagă,  un  pumnal  şi  un  scut.  Corpul  său  era 
protejat  de  coif,  armură  (jambiere  şi  încălţăminte  de  fier,  piese  metalice 
de  protecţie  a  cefei  şi  umerilor),  cămaşă  de  zale  (pe  care  erau  prinse  plăci 
de  fier),  mantia  purtată  peste  armură.  De-a  lungul  carierei  sale  militare, 
cavalerul  HANS  i-a  servit  cu  devotament  pe  contesa  Margaret  II  (care  a 
domnit  între  1345-1356)  şi  pe  William  V,  conte  de  Holland  şi  duce  de 
Bavaria  (1354-1388). 

Căsătoria  cu  nobila  Kathrin  Runde,  în  vârstă  de  19  ani,  a  avut  loc  în 
1358,  când  HANS  împlinise  29  de  ani.  Casa  lor  din  Rotterdam,  oferită  ca 
zestre  de  către  părinţii  lui  Kathrin,  avea  20  de  camere,  putând  adăposti 
mai  multe  familii.  Din  iubirea  celor  doi  soţi  au  rezultat  o  fată  (Norma)  şi 
un  băiat  (Lorrin).  Pe  Norma  o  născuse  mama  ei  la  22  de  ani.  Lorrin  era 
cu  4  ani  mai  tânăr  decât  sora  lui.  Copiii  au  crescut  în  atmosfera  sobră  din 
casă,  mama  lor  ocupându-se  intens  de  ei,  în  lipsa  tatălui,  care  era  deseori 
plecat  la  războaie,  manevre  şi  turniruri. 

Războaiele  nu  urmăreau  gloria,  ci  interesul.  Starea  de  pace  nu  era 
considerată  nobilă,  ci  umilitoare.  Marile  bătălii  erau  rare  în  Ţările  de  Jos. 
Nobilii  se  luptau  pentru  a  se  răzbuna  împotriva  unor  ofense  sau  crime. 
Campaniile  militare  împotriva  oraşelor  urmăreau  reprimarea  unor 
revolte.  Existau  şi  războaie  între  doi  suverani,  cum  erau  cele  ocazionale 
desfăşurate  între  stăpânii  regiunilor  în  care  era  divizat  teritoriul  Olandei. 
Orice  senior  putea  declara  război,  având  şanse  de  câştig  numai  cel  care 
dispunea  de  o  reală  forţă  economică  şi  politică. 

Pentru  cavalerii  ca  eroul  nostru,  războiul  era  mijlocul  cel  mai 
potrivit  de  a-şi  afirma  puterea  şi  a-şi  spori  bogăţiile.  Timp  de  31  de  ani, 
cât  a  durat  cariera  lui  militară,  HANS  a  participat  la  numeroase 

incursiuni  de  pradă.  Toţi  cavalerii  considerau  că  prada  era  un  drept  ce  li 
se  cuvenea  în  mod  firesc  în  schimbul  riscului,  al  timpului  consacrat 
campaniei  şi  al  cheltuielilor  făcute  pentru  procurarea  armamentului,  a 
echipamentului  şi  întreţinerea  servitorilor.  Războaiele  la  care  a  participat 
HANS  nu  au  fost  mari  bătălii  decisive,  ci  mai  mult  acţiuni  limitate  la 
asedii,  incursiuni,  jafuri,  incendii. 

în  lipsa  războaielor,  HANS  participa  şi  la  turniruri,  care  erau  de  fapt 
nişte  lupte  simulate,  forme  de  antrenament,  folosindu-se  scrima  cu 
lancea.  HANS  nu  dorea  să  îşi  ucidă  adversarii,  ci  să-i  dezarmeze,  să-i 
captureze,  pentru  ca  apoi  să  poată  obţine  un  preţ  cât  mai  bun  la 
răscumpărare.  Dacă  reuşea  să  îşi  învingă  adversarul,  doborându-1  de  pe 
cal,  acela  nu  se  mai  putea  ridica  de  jos.  Pierzând  lupta,  intra  în 
proprietatea  lui  HANS  împreună  cu  toate  bunurile  lui:  calul,  armura, 
servitorii  etc,  reprezentând  o  pradă  de  mare  preţ. 

în  perioadele  lipsite  de  războaie,  turnirurile  continuau  să  întreţină 
pornirile  războinice  şi  vanitatea  cavalerilor,  le  dădeau  o  ocupaţie  şi  îi 
menţineau  într-o  bună  formă  de  luptă.  Turnirul  îi  promitea  cavalerului 
învingător  să  se  îmbogăţească  printr-o  singură  luptă.  El  devenea 
proprietarul  armurii,  echipamentului  şi  calului  adversarului  învins,  pe 
care  îl  lua  prizonier,  stabilind  după  luptă  preţul  răscumpărării.  Mulţi 
cavaleri  combatanţi  ieşind  învinşi  din  lupte  se  împrumutau  cu  bani  la 
cămătarii  oraşelor,  pentru  a-şi  răscumpăra  onoarea.  HANS  trecuse  şi  el 
de  multe  ori  prin  momente  de  agonie  şi  extaz.  Câştigase  o  avere  imensă 
din  turniruri,  dar  şi  pierduse  mult  de  câte  ori  fusese  învins. 

Familia  îşi  vedea  de  treburile  ei,  neamestecându-se  în  activitatea  lui 
obligatorie.  Ca  tată  şi  soţ,  HANS  era  atent  şi  afectuos,  interesându-se  de 
toate  problemele  soţiei  şi  copiilor.  în  scurtele  perioade  când  se  putea 
ocupa  de  familie,  făceau  împreună  călătorii  la  rude  sau  pe  proprietăţile 
de  la  ţară.  Autoritatea  lui  era  absolută,  fiindu-i  respectate  toate 
principiile  şi  dorinţele.  Aşa  cum  era  obiceiul,  soţia  şi  copiii  mai  mari 
aveau  obligaţia  de  a  participa  la  turniruri.  Kathrin  trecuse  prin  momente 
de  groază  când  soţul  ei  căzuse  de  pe  cal,  iar  acest  lucru  nu  se  întâmplase 
doar  o  singură  dată.  Negocierea  avusese  loc  numai  între  bărbaţi.  Kathrin 
nu  aflase  niciodată  preţul  uriaş  plătit  de  soţul  ei  după  fiecare  cădere  de  pe 
cal.  Plin  de  orgoliu,  cavalerul  HANS  ştiuse  după  fiecare  înfrângere  să  iasă 
cu  fruntea  sus  din  greaua  cumpănă  a  pierderii  luptei. 

O  singură  pierdere  nu  a  putut  fi  recuperată:  cea  din  urmă.  La  51  de 
ani,  el  avusese  curajul  nebunesc  de  a  participa  din  nou  la  un  turnir. 
Adversarul  său,  mai  tânăr  decât  el,  a  reuşit  să  îl  arunce  la  pământ. 
Căderea  violentă  i-a  provocat  lui  HANS  o  comoţie  cerebrală  care  l-a 
trimis  pe  lumea  cealaltă  după  câteva  ore.  Preţul  plătit  pentru  necugetarea 
lui  a  fost  însăşi  viaţa.  Kathrin,  soţia  fidelă,  mereu  supusă  şi  înţelegătoare, 
rămasă  văduvă  la  41  de  ani,  l-a  plâns  ani  de  zile,  închisă  în  casa  care 
păstra  peste  tot  amintirea  cavalerului  de  odinioară.  Lorrin,  care  avea 
doar  15  ani  la  pierderea  tatălui,  a  jurat  lângă  sicriu  că  va  deveni  un 

negustor  paşnic,  un  om  de  cultură,  că  orice  va  face  în  viaţă  nu  va  avea 
vreo  legătură  cu  războaiele. 

Nina  Petre 
7  martie  2014 


COMENTARIUL  ERIKĂI 

„Am  citit  cu  interes  episodul  spiritual  numărul  8,  în  care  personajul 
este  un  cavaler  olandez  pe  nume  Hans. 

Caracterul  lui  Hans,  orgolios,  plin  de  vanitate,  răzbunător  şi  cu 
manifestări  violente  nu  mă  caracterizează,  intr-adevăr.  Să  sperăm  că 
Hans  a  plătit  cât  de  cât  pentru  răzbunarea,  ura  şi  manifestările  lui 
violente  prin  încarnarea  spiritului  său  şi  în  alte  personaje  cum  ar  fi: 
australianca  Tinek  Lemre,  care  a  avut  o  viaţă  plină  de  sălbăticie  şi 
sărăcie,  contrară  vieţii  lui  Hans,  care  a  dus  o  viaţă  îmbelşugată  din  punct 
de  vedere  material. 

Pe  parcursul  întregii  sale  vieţi  Hans  nu  a  făcut  altceva  decât  să 
acumule  orgoliu,  ură,  răzbunare,  violenţă,  care  sunt  atribute  atât  de 
negative.  A  avut  şi  ceva  pozitiv  interesându-se  de  familia  sa  şi  având  grijă 
să  aibă  tot  ce  le  trebuie. 

Când  am  citit  în  povestirea  lui  Hans  că  „Autoritatea  lui  era  absolută, 
fhndu-i  respectate  toate  principiile  şi  dorinţele”,  mi-am  dat  răspunsul  la 
o  întrebare  şi  totodată  am  înţeles  de  ce  tatăl  meu  a  fost  aşa  de  autoritar 
cu  noi. 

într-adevăr,  nu  reuşesc  să  comunic  cu  persoane  extrem  de 
orgolioase,  răzbunătoare  sau  violente.  Mă  îndepărtez  imediat  şi  asta 
pentru  că  simt  cum  sufletul  meu  se  întristează  şi  nu  suport  tristeţea  să  se 
cuibărească  în  sufletul  meu. 

Să  sperăm  într-un  viitor  mai  bun,  plin  de  fericire  şi  iubire  între 
oameni,  respect  şi  pace  sufletească!” 

Erika 
31  martie,  2014 
Australia 


EPISODUL  9  -  NAWRIKIN 

Eroina  povestirii  este  siameza  NAWRIKIN,  care  a  trăit  între  anii 
1244-1297.  Ea  s-a  născut  într-o  familie  săracă  de  agricultori,  aflată  într- 
un  sat  izolat  din  masivul  muntos  Tanen  Taunggy,  situat  în  nord-vestul 
actualului  stat  Thailanda,  în  apropierea  graniţei  cu  Myanmar.  Thon 
(tatăl)  şi  Duhe  (mama)  au  avut  13  copii,  dintre  care  au  supravieţuit  doar 
3.  Unica  fată,  NAWRIKIN,  avea  doi  fraţi  mai  mici.  Runhan  era  cu  6  ani 
mai  tânăr  decât  sora  lui,  iar  Merruad  avea  cu  5  ani  mai  puţin  decât  fratele 
său.  Thon  şi  Duhe  proveneau  din  părinţi  de  etnie  thai,  care  migraseră  din 
regiunea  Yunan. 

Populaţiile  thai  au  înfiinţat  în  secolul  12  o  serie  de  regate  feudale. 
NAWRIKIN,  eroina  noastră,  avea  13  ani  în  anul  1257,  când  conducătorul 
thai  Khun  Bang  Klang  Tao  a  înfrânt  şi  alungat  garnizoana  khmeră  din 
oraşul  Sukhothai,  proclamându-se  un  stat  independent,  pe  care  l-a  numit 
Sukhothai,  denumit  de  toate  ţările  vecine  Siam  (actuala  Thailanda).  El  a 
fost  înlocuit  de  regele  Ban  Muang,  care  a  domnit  până  în  1279.  între  1279 
şi  1299,  Siamul  a  fost  condus  de  regele  Ramkhamhaeng  cel  Mare,  acesta 
reprezentând  cel  mai  de  seamă  conducător  al  statului.  în  timpul  domniei 
sale,  Siamul  a  cunoscut  apogeul  puterii  politice  şi  expansiunea  teritorială 
maximă. 

Schimbările  politice  şi  dezvoltarea  regatului  Siam  nu  au  avut  nicio 
influenţă  favorabilă  asupra  vieţii  muntenilor  săraci  din  nord-vestul  ţării. 
Până  la  16  ani,  NAWRIKIN  şi-a  ajutat  mama  la  treburile  gospodăreşti, 
care  includeau  şi  lucrările  agricole  necesare  obţinerii  unor  plante 
comestibile.  Thon,  tatăl,  pleca  deseori  la  vânătoare  în  pădure  sau  spre 
alte  comunităţi  ascunse  în  munţi,  făcând  diverse  schimburi  de  produse. 
Fraţii  lui  NAWRIKIN,  Runkhan  şi  Merruad,  au  învăţat  de  la  tatăl  lor 
toate  îndeletnicirile  specifice  bărbaţilor.  Despre  ştiinţă  de  carte,  nici 
vorbă.  Niciunul  dintre  membrii  familiei  nu  cunoştea  scrisul  şi  cititul. 

împlinind  16  ani,  pe  NAWRIKIN  a  cerut-o  de  nevastă  un  tânăr  din 
sat,  care  o  cunoştea  de  când  se  născuse.  Darghidek  avea  25  de  ani  şi 
călătorise  mult  pe  cărări  de  munte,  traversând  chiar  de  câteva  ori  masivul 
muntos  pentru  a  ajunge  într-un  târguşor  (care  astăzi  este  oraşul  Chiang 
Mai),  de  unde  cumpăra  diverse  produse  necesare  gospodăriilor  din 
munţi.  Darghidek  ajunsese  astfel  la  un  nivel  de  bunăstare  datorită  căruia 
îşi  putea  întemeia  o  familie  în  propria  casă,  care  era  mai  mare  şi  mai 
confortabilă  decât  colibele  sătenilor.  O  iubea  de  mulţi  ani  pe  NAWRIKIN, 
dar  părinţii  îl  refuzaseră  de  câteva  ori,  spunând  că  fata  lor  era  încă  un 
copil.  Nunta  lor  a  fost  organizată  cu  mult  fast,  atât  cât  le-a  permis  starea 
materială  a  celor  două  familii. 

Ajunsă  în  casa  mirelui,  fata  s-a  arătat  de  la  început  fermecată  de 
amenajările  făcute  de  Darghidek  împreună  cu  părinţii  lui.  Fericită  că 
părinţii  ei  o  dăduseră  unui  bărbat  înstărit  şi  cumsecade,  tânăra  soţie  s-a 
apucat  de  treabă,  organizându-şi  activităţile  zilnice  aşa  cum  învăţase  de 
la  mama  ei.  Socrii  o  iubeau,  la  fel  ca  şi  soţul.  Darghidek  era  mereu  pe 
drumuri  cu  treburile  lui.  Dintre  cei  7  copii  veniţi  pe  lume,  5  au  murit  la 
vârste  mici,  din  cauza  bolilor  care  ucideau  anual  numeroşi  prunci.  Au 
rămas  în  viaţă  o  fetiţă,  Nimad,  primul  copil  născut  de  mama  ei,  la  18  ani. 
Băiatul,  numit  Krukhen,  era  cu  12  ani  mai  mic  decât  sora  lui.  Amândoi  au 
crescut  într-un  climat  plin  de  iubire  din  partea  părinţilor  şi  a  bunicilor. 
Singurele  lor  suferinţe  au  fost  pierderile  fraţilor  şi  surorilor,  la  a  căror 
moarte  au  asistat  cu  durere. 

Krukhen,  devenit  harnic  şi  bun  negustor,  sub  îndrumarea  tatălui,  se 
pregătea  de  nuntă,  la  23  de  ani,  când  i-a  murit  mama.  Sora  lui,  Nimad,  la 
35  de  ani,  era  căsătorită  cu  un  gospodar  şi  avea  4  copii.  Ajunsă  la  53  de 
ani,  NAWRIKIN  încă  mai  obişnuia  să  meargă  singură  în  pădure,  unde 

privea  liniştită  zborul  păsărilor  şi  zbenguiala  animalelor  mici.  O  mai 
interesa  mişcarea  frunzelor  copacilor  şi  imaginile  formate  de  norii  care  se 
mişcau  pe  cer.  Femeia  înţelegea  gândurile  vietăţilor  pădurii,  dar  şi 
simbolistica  deplasării  crengilor  înfrunzite,  sub  adierea  vântului. 
Mişcarea  norilor  o  înţelegea  de  mică,  spunându-le  celor  din  jur  când  se 
apropia  vreo  furtună  sau  când  urma  să  se  însenineze  cerul.  Tot  de  pe  cer, 
prin  semne  doar  de  ea  ştiute,  afla  dacă  va  muri  cineva  în  sat  sau  se  va 
naşte  un  prunc. 

într-o  zi  nenorocită,  plecase  în  pădure,  dorind  să  se  relaxeze  după 
câteva  ore  de  muncă  în  grădina  casei.  Darghidek  stătea  de  vorbă  cu  nişte 
prieteni  şi  nu  i-a  observat  imediat  dispariţia.  Privind  la  zbenguiala  unor 
păsări,  NAWRIKIN  nu  a  dat  atenţie  unor  adieri  ale  vântului,  care  se 
înteţeau  rapid.  Când  a  înţeles  că  se  apropia  furtuna,  era  prea  târziu  ca  să 
mai  poată  pleca  spre  casă.  S-a  adăpostit  sub  un  copac  imens,  aşteptând 
ca  natura  să  se  domolească.  Din  cauza  vântului  puternic,  s-a  rupt  creanga 
care  o  adăpostea,  prăbuşindu-se  asupra  ei.  Lovită  puternic  la  cap,  femeia 
a  căzut  pe  pământ,  aşteptându-şi  moartea. 

Darghidek  a  alertat  întreaga  suflare  adultă  a  satului,  implorând 
ajutor.  Bărbaţii  s-au  încumetat  să  pornească  în  plină  furtună,  spre  seară, 
în  căutarea  femeii  dispărute.  La  lumina  făcliilor  care  se  stingeau  mereu, 
i-au  zărit  trupul  ce  se  odihnea  lângă  tulpina  uriaşului  copac.  Viaţa 
sărmanei  NAWRIKIN  se  stinsese  la  doar  53  de  ani.  Ea,  care  încă  din 
copilărie  prevestise  morţile  unor  săteni,  nu  reuşise  să  îşi  presimtă 
propriul  sfârşit.  Aşa  li  s-a  întâmplat  multor  prezicători,  de-a  lungul 
istoriei  omenirii.  Mai  uşor  le-a  fost  să  îi  ajute  pe  alţii  decât  propria  fiinţă. 

Nina  Petre 
7  iunie  2014 


COMENTARIUL  ERIKĂI 

„Am  citit  povestirea  lui  Nawrikin  cu  multă  atenţie  şi  mi-a  plăcut 
mult.  Mă  regăsesc  în  descrierea  pe  care  aţi  realizat-o. 

Trăsătura  în  comun  care  reiese  din  viaţa  lui  Nawrikin,  cât  şi  din  viaţa 
altor  personaje  feminine  din  alte  vieţi  trecute,  se  desprinde  uşor  şi 
anume: 

Născută  într-o  familie  săracă,  învaţă  să  ajute  la  treburile 
gospodăreşti  ale  părinţilor,  ca  mai  apoi  să  se  căsătorească  cu  un  bărbat 
mai  înstărit  decât  ea  şi  cu  ajutorul  căruia  să  găsească  fericirea,  iubirea  - 
cum  e  în  cazul  lui  Nawrikin  -  şi  să  ducă  o  viaţă  liniştită  sau  -  cum  e  în 
cazul  altor  eroine  -  pe  lângă  iubirea  şi  fericirea  pe  care  o  descoperă  lângă 
bărbat,  învaţă  şi  câte  ceva  din  meseria  acestuia,  ajutându-1  mai  apoi. 

Ceea  ce  reiese  din  povestirea  personajului  Nawrikin  este  că  ea  era 
interesată  şi  totodată  înţelegea  şi  descifra  simbologia  norilor, 
crenguţelor,  înţelegând  chiar  şi  gândurile  vieţuitoarelor.  Cum  reiese  din 
relatarea  dumneavoastră,  Nawrikin  ştia  toate  acestea  de  când  era  copil, 
deci  se  născuse  cu  aceste  predispoziţii,  ca  şi  islandeza  Kanike,  personajul 

nr.6,  care  reuşea  şi  ea  să  prevestească  moartea  cuiva,  naşterea, 
apropierea  unei  furtuni... 

Mă  impresionează  să  descopăr  în  trecutul  meu  spiritual  personaje 
care  au  fost  interesate  de  lumea  nevăzută  şi  care  mă  fascinează  şi  în 
această  viaţă. 

Moartea  lui  Nawrikin  mi  se  pare  o  moarte  accidentală,  ca  şi  cum  nu-i 
era  în  destin  să  moară  aşa  devreme.  Vă  mulţumesc  mult  de  atenţionare, 
voi  fi  atentă.” 

Erika 
16  iunie  2014 
Australia 


EPISODUL  10  -  NEHDUN 

Am  ajuns  la  episodul  spiritual  nr.10,  al  cărui  erou  este  marocanul 
NEHDUN.  El  s-a  născut  intr-un  sat  din  nord-vestul  Marocului,  situat  la 
sud  de  Casablanca.  Viaţa  lui  NEHDUN  s-a  desfăşurat  între  anii  1140- 
1196.  Părinţii  săi,  Kamin  (tatăl)  şi  Ruldeh  (mama),  au  avut  6  copii.  Fetele 
se  numeau  Urum  şi  Kad.  NEHDUN,  fiul  cel  mare,  avea  3  fraţi  mai  mici: 
Kirid,  Ushar  şi  Marrun.  Urum,  fata  cea  mare,  era  primul  copil  născut  de 
Ruldeh.  Urma  ca  vârstă  NEHDUN,  fiind  cu  3  ani  mai  mic  decât  Urum. 
Părinţii  lor,  oameni  săraci,  trăiau  din  agricultură  şi  comerţ. 

Provenind  dintr-un  neam  de  berberi,  ei  se  străduiau  să  îşi  păstreze 
modul  de  viaţă  tradiţional.  Structura  socială  a  satului  lor  era  de  natură 
tribală.  Oamenii  aveau  multă  demnitate,  o  gândire  independentă, 
acceptând  cu  greu  interdicţiile  impuse  de  modul  de  viaţă  musulman. 
Cucerirea  arabă  şi  islamizarea  regiunii  lor  începuse  în  secolul  7.  Triburile 
berbere  s-au  revoltat  de  multe  ori.  Au  fost  adunate  într-o  singură 
formaţiune  statală  în  secolele  8-10,  punându-se  bazele  dinastiei 
marocane  a  Idrisizilor. 

La  data  naşterii  eroului  nostru,  în  Maroc  domnea  dinastia 
Almoravizilor,  care  îşi  stabilise  capitala  în  oraşul  Marrakech.  Numele 
dinastiei  provenea  de  la  denumirea  dată  de  către  spanioli  (Almoravides), 
după  numele  arabului  al-Murabitun.  Acest  nume  îl  purtau  adepţii  lui 
Abdallah  ibn  Iasin,  însemnând  „cei  care  trăiesc  în  mănăstiri”.  Ultimul 
emir  almoravid  a  fost  Ishak  ibn  Aii.  în  aprilie  1147,  almohadul  Abd  al- 
Mumin  ibn  Aii  a  cucerit  oraşul  Marrakech,  Marocul  ajungând  astfel  sub 
noua  dinastie  a  Almohazilor.  Aceasta  a  durat  până  în  anul  1269.  Dinastia 
Almohazilor  a  creat  al  doilea  mare  imperiu  berber. 

înlăturarea  Almoravizilor  fusese  posibilă  prin  lupta  triburilor 
berbere  sub  conducerea  spirituală  a  lui  Muhammad  ibn  Tumart  şi  cea 
militară  a  lui  Abd  al-Mumin.  Numele  noii  dinastii  provenea  de  la 
denumirea  dată  de  spanioli  (Almohades),  după  arabul  al-Muwahhidun, 
nume  dat  adepţilor  lui  Muhammad  ibn  Tumart,  care  însemna  „cei  care 
cred  într-un  singur  Dumnezeu”.  în  perioada  vieţii  lui  NEHDUN, 

conducătorii  Almohazi  au  fost:  -  Abd  al-Mumin  ibn  Aii  (1130-1163),  care 
a  pus  bazele  statului  almohad.  După  cucerirea  oraşului  Marrakech,  el  a 
fost  proclamat  „amir  al-muminin”  (titlu  al  conducătorilor  musulmani).  - 
Abu  Iakub  Iusuf  I  ibn  Abd  al-Mumin  (1163-1184).  -  Abu  Iusuf  al-Mansur 
ibn  Iusuf  I  (1184-1199).  Domnia  lui  a  reprezentat  apogeul  puterii 
almohade. 

Dezvoltarea  puternică  a  economiei  ţării  a  fost  posibilă  prin 
încurajarea  agriculturii  şi  a  comerţului.  Solul  fertil  din  zona  unde  se  afla 
satul  lui  NEHDUN  le  permitea  localnicilor  să  trăiască  din  roadele 
pământului  şi  creşterea  vitelor.  Muncind  cu  toată  familia,  zi  de  zi,  Kamin 
reuşea  uneori  să  ducă  spre  vânzare  piei  de  animale,  fructe  şi  legume  în 
cel  mai  apropiat  oraş:  Settat.  Toţi  copiii  lui  au  ajuns  buni  gospodari,  bine 
adaptaţi  vremurilor  în  care  le-a  fost  dat  să  trăiască. 

NEHDUN  s-a  căsătorit  la  20  de  ani  cu  fata  pe  care  şi-a  dorit-o  din 
copilărie.  Yanal,  cu  3  ani  mai  tânără  decât  el,  era  fiica  unei  familii 
prietene  cu  părinţii  mirelui.  Se  jucaseră  împreună  de  când  se  ştiau.  De 
dragul  ei,  NEHDUN  îşi  părăsise  iubita  dintr-un  alt  sat,  după  o  prietenie 
de  doi  ani.  La  despărţire,  fata  îl  ameninţase  că  se  va  răzbuna  pe  el  şi  pe 
viitoarea  lui  soţie.  Tânărul  nu  o  luase  în  serios,  fiindcă  nu  credea  în 
eficienţa  blestemelor. 

Yanal  i-a  dăruit  12  copii,  dintre  care  au  rămas  în  viaţă  doar  5:  3  fete 
şi  2  băieţi.  Ceilalţi  7  au  murit  la  doar  câteva  luni,  din  cauze  necunoscute. 
Bătrâna  vindecătoare  a  satului  le-a  spus  celor  doi  părinţi  că  erau  la  mijloc 
lucruri  necurate,  trimise  prin  vrăjitorie.  Disperat  după  pierderea  fiecărui 
micuţ,  NEHDUN  chema  vraci  de  pe  unde  îi  ştia,  crezând  orbeşte  în 
puterea  lor.  Aşa  au  crescut  cei  5  copii  supravieţuitori:  cu  descântece  la 
fiecare  manifestare  de  boală.  Cele  3  fete,  Mihin,  Donah  şi  Ralle,  învăţând 
şi  ele  descântecele  de  la  diverse  binefăcătoare,  le-au  folosit  în  familiile 
lor,  temându-se  de  vechiul  blestem  care  le  ucisese  fraţii  şi  surorile.  Băieţii 
lui  NEHDUN,  Lundur  şi  Bashad,  nu  prea  credeau  în  forţele 
întunericului,  aşa  cum  făcuse  şi  tatăl  lor  în  tinereţe.  Dar  văzând  cum  li  se 
îmbolnăveau  copiii,  le  chemau  de  urgenţă  pe  surorile  lor,  care  soseau  cât 
puteau  de  repede. 

Lângă  NEHDUN  şi  Yanal  rămăsese  doar  fata  cea  mare,  Mihin, 
căsătorită  cu  un  gospodar  din  sat.  Donah  şi  Ralle  au  fost  cerute  de 
negustori  din  Marrakech,  ajungând  nevestele  acestora.  Lundur  şi  Bashad 
erau  aşezaţi  la  casele  lor  tot  în  Marrakech,  unde  îşi  găsiseră  de  lucru  la 
diverşi  negustori. 

împlinind  50  de  ani,  NEHDUN  se  simţea  din  ce  în  ce  mai  rău  cu 
sănătatea.  Fosta  iubită  îl  anunţase  de  câteva  ori  că  fiul  ei  cel  mare 
semăna  prea  bine  cu  el,  ceea  ce  provocase  suspiciunile  soţului.  NEHDUN 
nu  îi  răspunsese  niciodată,  crezând  că  femeia  urmărea  să  îi  ceară  o  sumă 
uriaşă  de  bani,  pe  care  el  nu  o  avea.  Boala  de  stomac  avansa,  NEHDUN 
având  dureri  din  ce  în  ce  mai  mari.  Vracii  aduşi  să  îl  consulte  aveau 
părerile  împărţite.  Unii  afirmau  că  ar  fi  fost  vorba  de  otrăvire,  alţii  nu. 
Până  la  56  de  ani,  când  şi-a  găsit  liniştea  eternă,  NEHDUN  a  înghiţit 

cantităţi  mari  de  plante  vindecătoare,  unele  dintre  ele  reuşind  cu  greu  să 
îi  calmeze  durerile.  Simţindu-se  ajuns  la  apusul  vieţii,  bolnavul  regreta 
un  singur  lucru:  că  nu  s-a  priceput  niciodată  să  îşi  ghicească  apropierea  şi 
urmările  pericolelor  prin  care  i-a  fost  dat  să  treacă. 

Spiritul  său,  dornic  de  a  ieşi  din  starea  de  umilinţă  în  care  îl  adusese 
moartea  lui  NEHDUN,  s-a  reîntrupat  după  48  de  ani  în  micuţa  Nawrikin 
din  Thailanda,  căreia  ursitoarele  i-au  prezis  la  naştere  că  va  avea  darul 
ghicitului. 

Nina  Petre 
1  iulie  2014 


COMENTARIUL  ERIKĂI 

„într-adevăr,  mi-a  plăcut  povestea  vieţii  eroului  nostru  şi  totodată 
am  desprins  şi  nişte  elemente  în  comun  pe  care  încercam  să  le  înţeleg 
mai  bine  şi  anume:  îmi  doream  şi  îmi  doresc  foarte  mult  să  descopăr 
etapele  mai  puţin  plăcute  din  cursul  vieţii  mele. 

De  când  mă  ştiu,  atunci  când  se  apropia  vreun  eveniment  neplăcut, 
simţeam  o  agitaţie  pe  care  nu  reuşeam  să  o  descriu.  Nu  ştiam  nici  eu  de 
ce  eram  agitată.  Ca  apoi  să  înţeleg.  îmi  dădeam  seama  mereu  după  ce  se 
întâmpla.  Şi  apoi  îmi  ziceam:  „A...  de  asta  mă  simţeam  eu  aşa  de  agitată... 
Dar  cum  să  fac  să  îmi  dau  seama  mai  din  timp?” 

în  momentul  în  care  se  întâmpla  să  fiu  agitată,  încercam  să  îmi  dau 
explicaţiile  cele  mai  logice  (că  am  băut  cafea,  că  eram  stresată  etc).  încă 
mai  lucrez  la  acest  capitol.  Dorinţa  lui  Nehdun  e  şi  dorinţa  mea.  Şi  am 
mai  adăugat  o  nouă  dorinţă  şi  anume  să  ajung  să  cunosc  vocea  interioară 
care  ne  dă  numai  sfaturi  bune.  Cu  care  aş  vrea  să  pot  comunica  şi 
bineînţeles  că  mi-aş  dori  să  ascult  de  sfaturile  sale  în  momentul  luării 
unor  decizii  importante. 

îmi  aduc  aminte  când  eram  prin  facultate  şi  văzând  toate  colegele 
mele  că  aveau  iubiţi  şi  eu  nu,  mă  simţeam  ca  şi  cum  nu  am  să  mă  mai 
căsătoresc  niciodată.  îi  ziceam  mamei  că  eu  nu  mai  am  sortit  şi  că 
altcineva  mi  l-a  luat.  Şi  totuşi,  în  adâncul  sufletului  meu  nu  voiam  să  fiu 
de  acord  cu  ceea  ce  simţeam. 

Nu  pot  să  cred  că  cineva  care  vrea  să  facă  rău  aruncă  un  blestem  pe 
cineva  şi  acel  cineva  trebuie  să  sufere  din  cauza  asta,  fără  să  poată  face 
nimic  în  schimb.  în  cazul  lui  Nehdun  mă  gândesc  că  poate  nu  a  avut 
destulă  credinţă. 

în  ceea  ce  mă  priveşte,  mă  simt  fericită,  pentru  că  simt  că  lângă  mine 
este  un  înger  păzitor  care  mă  ajută.  De  multe  ori  m-a  ajutat  să  trec  cu 
bine  prin  situaţiile  neplăcute  care  au  fost  prevestite  chiar  şi  de  agitaţia 
mea  şi  pe  care,  neînţelegând-o,  nu  am  băgat-o  în  seamă.” 

Erika 
4  august  2014 
Australia 

EPISODUL  11  -  RAIKA 


Episodul  spiritual  nr.n  are  un  farmec  istoric  deosebit,  după  cum  vei 
vedea  citind  rândurile  ce  urmează.  Eroina  sa  este  rusoaica  RAIKA 
SMENOVA.  Ea  s-a  născut  în  târguşorul  Moscova  şi  a  trăit  între  anii  939- 
1001.  Aşezată  pe  râul  Moscova,  localitatea  natală  a  eroinei  noastre  fusese 
întemeiată  în  secolul  9,  în  jurul  nucleului  fortificat  Kremlin,  ea 
reprezentând  un  nod  de  trafic  al  caravanelor  care  soseau  din  Orient  şi  din 
zona  râului  Volga. 

Moscova  s-a  aflat  pe  teritoriul  principatului  Vladimir-Suzdal  până  în 
secolul  13.  în  secolul  9,  numeroşi  varegi  (vikingi  suedezi)  se  stabiliseră  în 
regiunea  Novgorod,  fuzionând  treptat  cu  populaţiile  slavilor.  întemeierea 
primul  stat  al  slavilor  de  răsărit  îi  este  atribuită  legendarului  vareg  Rurik. 
El  a  fondat  dinastia  Rurikizilor  şi  cnezatul  Novgorod,  acesta 
reprezentând  primul  stat  rus.  Oleg,  marele  cneaz  care  a  domnit  în 
perioada  882-912,  şi-a  stabilit  capitala  în  oraşul  Kiev. 

De-a  lungul  vieţii  eroinei  noastre,  în  Rusia  kieveană  au  domnit  5 
cneji  şi  mari-cneji:  1)  Igor,  cneaz  de  Novgorod,  mare  cneaz  de  Kiev;  el  a 
fost  considerat  de  istorici  drept  adevăratul  întemeietor  al  liniei  princiare 
ruseşti.  2)  Olga,  cneaghina  regentă  de  Kiev  (945-969),  văduva  lui  Igor;  ea 
a  reuşit  să  menţină  unitatea  Rusiei  kievene  şi  a  întărit  statul  moştenit  de 
la  soţul  ei  prin  măsuri  puternice,  cum  a  fost  impunerea  unor  taxe 
triburilor  vecine;  Olga  a  menţinut  legături  strânse  cu  Bizanţul,  acceptând 
să  fie  convertită  la  creştinism.  3)  Sviatoslav  I  Igorevici,  cneaz  de 
Novgorod,  mare  cneaz  de  Kiev  (945-972),  aflat  până  în  anul  969  sub 
regenţa  mamei  sale,  Olga,  a  rămas  credincios  religiei  păgâne  a 
străbunilor  slavi;  şi  el  a  adus  o  contribuţie  importantă  la  consolidarea 
Rusiei  kievene.  4)  Iaropolk  I  Sviatoslavici,  mare  cneaz  de  Kiev  (973-980). 
5)  Vladimir  I  Sviatoslavici,  cneaz  de  Novogorod  şi  mare  cneaz  de  Kiev 
(980-1015);  preocupat  de  apărarea  ţării  împotriva  incursiunilor 
pecenegilor  şi  ale  altor  triburi,  el  a  poruncit  să  fie  construite  fortăreţe  de- 
a  lungul  râurilor  din  stepă;  liniile  fortificate  iniţiate  de  el  au  fost  extinse 
de  monarhii  Rusiei  până  în  secolele  18-19. 

Părinţii  eroinei  noastre,  Ghenadi  şi  Raisa,  aveau  două  fete:  RAIKA 
era  cu  4  ani  mai  tânără  decât  sora  ei,  Nivena.  Ghenadi,  militar  în  armata 
cneazului  Oleg,  a  fost  înnobilat  de  acesta  şi  împroprietărit  cu  o  moşie 
imensă  lângă  Moscova.  S-a  stabilit  cu  întreaga  familie  în  oraş.  în  cea  mai 
mare  parte  a  anului  locuiau  cu  toţii  în  conacul  din  stepă.  Raisa  le-a  găsit 
fetelor  ei  profesori  care,  în  biblioteca  vastei  case  din  oraş,  le-au  dat 
cunoştinţe  generale  despre  lume  şi  viaţă. 

împlinind  17  ani,  părinţii  s-au  grăbit  să  o  mărite  pe  RAIKA,  aşa  cum 
făcuseră  şi  cu  sora  ei.  Alesul  a  fost  fiul  unui  moşier  vecin.  Teghir  Haizar, 
tânăr  în  vârstă  de  28  ani,  nu  avea  origine  slavă.  Părinţii  lui  erau  pecenegi, 
provenind  dintr-un  trib  turcie  ostil  Rusiei,  stabilit  în  stepele  de  la  graniţa 
sudică  a  ţării.  Tatăl  lui  Teghir  îşi  trădase  neamul,  servind  ca  mediator 

între  şefii  tribului  său  şi  reprezentanţii  cneazului  din  Kiev.  Simţindu-se  în 
pericol  de  moarte,  părinţii  lui  Teghir  s-au  refugiat  la  Kiev,  unde  au  fost 
răsplătiţi  cu  o  moşie  în  zona  Moscovei.  După  stabilirea  la  moşie,  s-a 
născut  curajosul  Teghir.  Moştenind  de  la  tatăl  său  darul  comunicării, 
tânărul  şi-a  început  la  20  de  ani  vizitele  pe  moşiile  învecinate, 
străduindu-se  să  facă  pace  între  trufaşii  latifundiari. 

După  nunta  ţinută  în  Moscova,  RAIKA  a  pornit  la  drum  alături  de 
bărbatul  ei,  străbătând  zeci  de  kilometri  până  la  conacul  acestuia.  Teghir 
locuia  doar  cu  5  servitori,  părinţii  lui  decedând  de  tuberculoză  cu  2  ani 
înaintea  căsătoriei  sale.  RAIKA,  ajunsă  mare  boieroaică,  a  profitat  din 
plin  de  confortul  material  oferit  de  vastul  conac,  de  iubirea  bărbatului  şi 
de  pitorescul  naturii  de  pe  moşie. 

La  19  ani  a  devenit  mamă  pentru  prima  oară.  Micuţa  Marisa  era  o 
frumuseţe  de  copil,  bucurându-şi  părinţii  cu  drăgălăşenia  ei.  După  7  ani, 
a  sosit  surioara  sa,  Radonka.  Fratele  lor,  Kiril,  a  văzut  lumina  zilei  după  4 
ani  de  la  naşterea  Radonkăi,  când  mama  lui  împlinise  30  de  ani.  Copiii 
au  crescut  fericiţi,  sănătoşi,  mereu  dornici  de  joacă.  Averea  familiei, 
împărţită  în  mod  egal  între  ei,  le-a  asigurat  confortul  material  necesar 
unui  trai  lipsit  de  grija  zilei  de  mâine. 

Imensa  moşie  a  soţilor  Haizar,  formată  prin  alipirea  moşiei  iniţiale  a 
lui  Teghir  cu  bucata  din  moşia  soţilor  Smenov,  atribuită  ca  dotă  fiicei  lor, 
RAIKA,  avea  numeroase  resurse  naturale:  păduri,  pământ  fertil,  râuri  şi 
un  lac.  Cele  mai  importante  venituri  proveneau  din  agricultură.  Bun 
gospodar,  Teghir  a  desţelenit  o  parte  din  stepă,  transformând-o  în 
terenuri  agricole.  Spre  deosebire  de  moşierii  vecini,  el  nu  şi-a  defrişat 
pădurile,  preferând  să  le  păstreze  ca  terenuri  de  vânătoare.  De  două  ori 
pe  an,  Teghir  pornea  împreună  cu  un  grup  de  prieteni  în  căutare  de  cai 
sălbatici,  bizoni,  elani,  porci  mistreţi  şi  urşi. 

Vânătoarea  era  o  necesitate  vitală  ca  sursă  de  hrană  şi 
îmbrăcăminte.  Hainele  cusute  din  piei  şi  blănuri  de  animale  deveniseră 
de  multă  vreme  portul  obişnuit  în  sezonul  rece.  Teghir  îşi  vindea  la 
preţuri  bune  produsele  apicole,  cerealele,  peştele  pescuit  din  lac.  Pentru 
toate  acţiunile  mai  importante  se  sfătuia  cu  singurul  om  în  care  avea 
încredere  absolută:  soţia  lui. 

RAIKA  moştenise  de  la  tatăl  ei  spiritul  gospodăresc,  intuiţia 
necesară  omului  de  afaceri,  cât  şi  priceperea  în  administrarea  moşiei. 
Alături  de  Teghir,  călătorea  pe  cal  de  la  un  hotar  la  altul,  discutând  cu 
ţăranii,  inspectând  totul,  urmând  ca  seara  să  se  sfătuiască  amândoi 
asupra  bunului  mers  al  treburilor.  RAIKA  şi-a  educat  exemplar  copiii,  aşa 
cum  văzuse  în  casa  părintească. 

Nivena,  ajunsă  nevastă  de  militar,  trăia  la  Moscova  împreună  cu 
soţul  şi  cei  5  copii.  Fetele  RAIKĂI  au  ajuns  şi  ele  neveste  de  moşieri.  Kiril, 
fratele  lor,  talentat  la  negocieri,  ca  şi  Teghir,  a  ocupat  de-a  lungul  anilor 
funcţii  importante  în  administraţia  Moscovei. 

RAIKA  a  trăit  doar  62  de  ani.  Boala  de  inimă  o  supăra  încă  de  la  51 
de  ani,  când  îi  muriseră  dragii  părinţi,  din  cauza  unei  epidemii  de  viroză 

respiratorie.  Suferinţa  mocnită  şi  dorul  de  părinţii  pierduţi  pe  vecie  i-au 
slăbit  treptat  organismul.  Se  simţea  foarte  rău  când  vremea  devenea 
umedă  şi  mohorâtă.  A  închis  ochii  la  începutul  iernii,  privind  pe  geam 
viscolul  care  acoperise  întreaga  curte. 

Nina  Petre 
29  august  2014 


COMENTARIUL  ERIKĂI 

„într-adevăr,  eroul  principal  Raika  a  dus  o  viaţă  frumoasă  alături  de 
soţul  ei  şi  copii.  Mi-a  plăcut  foarte  mult  şi  relaţia  dintre  soţi.  A  fost  mereu 
prezentă  şi  lua  decizii  alături  de  soţ.  Copii  încă  nu  am,  dar  simt  că  îmi  voi 
da  toată  silinţa  să-i  educ  cum  trebuie.  Raika  da  dovadă  şi  de  curaj  şi  tărie, 
străbătând  distanţe  mari  cu  calul  alături  de  soţ.  De  obicei,  nevestele  sunt 
văzute  în  bucătărie  la  gătit.  Dar  pe  eroina  noastră  o  cam  atrăgeau 
muncile  bărbăteşti. 

Aceasta  este  o  trăsătură  în  comun.  îmi  aduc  aminte  când  eram  mică 
şi  tata  meşteşugărea  câte  ceva  prin  casă,  eu  eram  mereu  prezentă  şi  îi 
puneam  multe  întrebări,  căci  trebuia  să  înţeleg  ce  făcea.  Perioada 
aceasta,  cu  renovarea  casei,  mă  duce  din  nou  cu  gândul  la  Raika.  Pentru 
prima  dată,  discutând  cu  persoanele  care  m-au  ajutat  să  fac  lucrările  în 
casă,  am  înţeles  că  sunt  în  stare  să  organizez  şi  am  multe  idei  care  vin 
natural,  fără  să  mă  gândesc  prea  mult. 

Trăsături  în  comun  cu  Raika:  întemeierea  unei  familii,  dorinţa  de  a 
avea  o  casă  cu  ceva  grădină  dacă  se  poate,  a  da  o  educaţie  bună  copiilor, 
relaţia  bazată  pe  comunicare  şi  încredere  între  soţi.  Raika  a  închis  ochii  la 
62  de  ani,  eu  sper  să  trăiesc  mai  mult.  ” 

Erika 

17  septembrie  2014 
Australia 


EPISODUL  12  -  TUMKIR 

Am  ajuns  la  episodul  spiritual  nr.12,  a  cărui  eroină  este  TUMKIR. 
Viaţa  ei  s-a  desfăşurat  între  anii  844-910.  TUMKIR  s-a  născut  intr-un 
trib  ascuns  într-o  pădure  sălbatică  aflat  pe  teritoriul  micului  regat  Wolof. 
După  mulţi  ani,  în  zona  vechii  aşezări  s-a  dezvoltat  oraşul  Touba,  situat 
în  vestul  ţării  numite  Senegal.  Regele  care  stăpânea  ţinutul  plătea  tribut 
Imperiului  Ghana. 

Părinţii  lui  TUMKIR  se  numeau  Kuni  (tatăl)  şi  Anke  (mama).  Dintre 
cei  11  copii  născuţi  de  Anke,  10  au  murit  la  vârste  mici,  din  cauza  unor 
boli  grave,  provocate  de  igiena  precară  şi  de  nepriceperea  şamanului  de  a 
vindeca  toate  maladiile.  Unicul  supravieţuitor,  fata  cea  mai  mică, 
TUMKIR,  i-a  uimit  pe  toţi  cu  rezistenţa  ei  la  îmbolnăviri.  Fata  era  nu 
numai  voinică,  frumoasă  şi  sănătoasă,  dar  şi  foarte  isteaţă  la  minte.  Ea 

putea  să  ghicească  unde  s-au  pierdut  diverse  obiecte,  să  cheme  ploaia  şi 
spiritele  strămoşilor  cu  mai  mare  uşurinţă  decât  şeful  satului,  care  era  în 
acelaşi  timp  şi  şaman. 

Kuni,  tatăl  ei,  pleca  zilnic  la  vânătoare  cu  arcul  şi  suliţa.  în  plus, 
culegea  plante  destinate  hranei  şi  pescuia  în  râurile  care  brăzdau 
pădurea.  Când  avea  noroc,  omul  aducea  şi  miere  scoasă  din  fagurii 
adăpostiţi  în  scorburile  unor  copaci. 

Bărbaţii  din  sat,  fiind  cu  toţii  vânători,  ţineau  adunări  secrete  la  care 
femeile  nu  aveau  voie  să  participe.  Acolo  se  lăudau  cu  faptele  de  vitejie  în 
uciderea  animalelor  şi  a  unor  vânători  provenind  din  alte  triburi. 

Femeile  şi  fetele  ieşite  din  perioada  copilăriei  aveau  şi  ele 
„societatea”  lor  secretă.  Acolo  discutau  despre  zgomotele  făcute  de 
spirite,  despre  efectele  blestemelor  şi  ale  magiei  negre.  Primită  şi  ea,  la  io 
ani,  în  coliba  şedinţelor  femeieşti,  TUMKIR  s-a  simţit  bine  de  la  început, 
ajutându-şi  consătencele  să  descopere  ceea  ce  nu  se  vedea  cu  ochiul  liber. 
Pe  fată  o  preocupa  de  multă  vreme  aflarea  cauzelor  „ascunse”  ale  morţii 
celor  3  fraţi  şi  7  surori,  cu  toate  că  fuseseră  trataţi  cu  şedinţe  magice  de 
către  şaman.  Muriseră  copiii  şi  în  alte  familii,  dar  nu  chiar  atâţia  ca  în 
familia  lor. 

TUMKIR  se  mai  temea  ca  nu  cumva  bolile  fraţilor  pierduţi  să  cadă 
pe  viitorii  ei  copii.  Presimţirile  i  s-au  adeverit  parţial,  după  ce  s-a  măritat 
cu  frumosul  Teko.  Dar  nu  i-au  murit  cei  doi  copii  avuţi  cu  el,  ci  chiar 
bărbatul.  Avea  16  ani  când  tânărul  în  vârstă  de  19  ani  a  cerut-o  de  la 
părinţi,  dorind  să-i  devină  nevastă.  S-au  iubit  mult,  din  unirea  lor 
rezultând  o  fetiţă,  Mende  (născută  de  mama  ei  la  20  de  ani)  şi  un  băieţel, 
Lugdu,  cu  2  ani  mai  în  vârstă  decât  ea.  Copiii  erau  sănătoşi,  voinici  şi 
fericiţi,  când  durerea  pierderii  tatălui  i-a  aruncat  în  cea  mai  neagră 
disperare. 

La  27  de  ani,  curajosul  Teko  a  fost  sfâşiat  de  un  animal  sălbatic, 
pierzându-şi  viaţa  în  adâncul  pădurii.  TUMKIR  rămăsese  astfel  văduvă  la 
24  de  ani,  cu  o  fetiţă  de  4  ani  şi  un  băieţel  de  6  ani.  Femeile  din  sat  i-au 
ajutat  pe  toţi  să  supravieţuiască,  aducându-le  hrană  în  fiecare  zi.  După  5 
ani  de  văduvie,  în  coliba  lor  a  sosit  Kendingo,  un  consătean  rămas  şi  el 
văduv  cu  2  ani  în  urmă.  El  nu  avea  copii  şi  obişnuia  să  îi  aducă  lui 
TUMKIR  carne  şi  peşte.  Sfătuindu-se  cu  copiii,  mama  cea  înţeleaptă  l-a 
primit  pe  Kendingo  în  coliba  lor.  El  era  cu  10  ani  mai  în  vârstă  decât  ea, 
dar  a  reuşit  să  supravieţuiască  o  perioadă  de  timp  după  moartea  ei. 

Cu  cel  de-al  doilea  bărbat,  TUMKIR  a  avut  doi  băieţi.  Pe  Reduru  l-a 
născut  la  33  de  ani,  iar  pe  Magodu,  la  36  de  ani.  Părea  că  vechea  vrajă 
purtătoare  de  moarte  se  risipise,  după  nenumăratele  ritualuri  de 
purificare  a  neamului,  făcute  vreme  îndelungată  împreună  cu  mama  ei  şi 
cu  femeile  din  comunitatea  lor. 

TUMKIR  aflase,  cu  mintea  ei  ascuţită,  cauza  morţii  timpurii  a  celor 
10  fraţi.  Tatăl  lor,  Kuni,  alesese  între  Anke  şi  o  altă  fată  din  sat,  preferând 
să  se  însoare  cu  Anke.  Fata  părăsită  se  măritase  cu  alt  tânăr,  dar  se 
răzbunase  pe  familia  lui  Kuni,  apelând  la  un  vrăjitor  priceput  la  magia 

neagră,  ascuns  în  adâncul  pădurii.  TUMKIR  le-a  demonstrat  celor  din  sat 
că  răul  trimis  cu  vrăji  de  moarte  putea  fi  învins  prin  rugăciunile  femeilor 
adunate  pentru  a  face  mult  bine. 

Copiii  au  ajuns  la  vârsta  maturităţii,  devenind  şi  ei  părinţi.  Urmaşii 
lui  TUMKIR  au  trăit  în  majoritatea  lor,  rezistând  bolilor,  înţepăturilor  de 
insecte,  dar  nu  toţi  cei  muşcaţi  de  şerpii  veninoşi  au  supravieţuit. 
Reduru,  fiul  ei  cel  mai  isteţ  la  minte,  i-a  moştenit  darul  prezicerii.  Drept 
recunoştinţă  pentru  că  i-a  avertizat  de  multe  ori  înainte  să  li  se  întâmple 
mari  necazuri,  sătenii  l-au  numit  şaman. 

Nina  Petre 
io  septembrie  2014 


COMENTARIUL  ERIKĂI 

„Mi-a  plăcut  foarte  mult  povestirea  lui  Tumkir.  Şi  ce  mă  bucur  când 
citesc  că  şi  ei  îi  plăcea  să  comunice  cu  spiritele,  să  aducă  ploaia  şi  alte 
lucruri  miraculoase!  Când  mă  gândesc  că  ea  reuşea  să  facă  aceste  lucruri 
şi  eu  am  rămas  doar  cu  o  atracţie  spre  lumea  spiritelor.  Poate,  în  viitor, 
puterile  lui  Tumkir  se  vor  trezi  şi  la  mine. 

Am  observat  că  e  a  doua  povestire  în  care  blestemele  şi  magia  neagră 
sunt  menţionate.  De  data  aceasta  însă,  Tumkir  a  demonstrat  celor  din 
jurul  ei  că  rugându-te  şi  voind  binele  semenilor  tăi,  orice  blestem  poate  fi 
înlăturat.  Pe  mine  m-a  impresionat  credinţa  în  bine,  precum  şi  darul 
prezicerii  cu  care  Tumkir  s-a  născut.  Ideea  principală  se  desprinde  foarte 
uşor  din  această  istorie  şi  anume:  binele  învinge  întotdeauna  răul.  Cu 
această  idee  m-am  născut  şi  eu  şi  aş  mai  adăuga  încă  una:  nimic  nu  este 
imposibil.  Până  şi  în  zilele  de  astăzi,  când  se  aud  atâtea  răutăţi  în  lume, 
mă  gândesc  cu  pozitivitate  şi  mă  rog  să  fie  bine.  Sperăm  tot  timpul  în  mai 
bine. 

Aşa  reuşesc  să  mă  înţeleg  mai  bine.  Unde  am  greşit  a  fost  când  nu 
mi-am  ascultat  vocea  interioară.  Cu  cât  nu  o  ascultam,  cu  atât  mă 
îndepărtam  de  ea  şi  ajungeam  să  fiu  confuză  şi,  bineînţeles,  nu  mai 
aveam  încredere  în  mine.  Aşa  s-a  întâmplat  aici,  la  început,  în  Australia, 
când  am  ales  să  fac  joburi  care  nu  îmi  plăceau,  dar  le  făceam  gândindu- 
mă  că  trebuie  să  fac  şi  eu  ceva.  Şi  aici  trebuie  să  vă  mulţumesc  din  nou 
pentru  că  m-aţi  îndrumat  spre  ceea  ce  era  pentru  mine.  Mă  simt  acum  că 
merg  pe  strada  mea.  ” 

Erika 

28  septembrie  2014 
Australia 

ILINCA 


Prezentare 

în  liceu,  ILINCA  şi-a  dorit  să  urmeze  Medicina,  însă  din  cauza 
insistenţelor  familiei  a  urmat  Finanţe-Bănci.  A  rămas  cu  regretul  de  a  nu 
fi  ajuns  medic,  deşi  a  avut  mereu  plăcerea  de  a  munci  în  domeniul 
bancar,  precum  şi  satisfacţii  materiale.  în  actuala  viaţă  are  un  spirit 
justiţiar  înnăscut.  Datorită  lui  nu  suportă  nedreptatea.  Simte  nevoia  unor 
preocupări  care  să  îi  hrănească  sufletul.  Recent  s-a  apropiat  de 
domeniul  terapiilor  naturale. 


Nina  Petre 
15  ianuarie  2014 


EPISOADE  SPIRITUALE  COMENTATE  în  volumul  1 
®  Edith  Norwick  (1897-1942) 

®  Aleuh  Kadwari  (1802-1873) 

EPISOADE  SPIRITUALE  COMENTATE  în  continuare 
O  Lorron  Hamdeli  (1712-1788) 

®  Konikdi  Rudalen  (1625-1674) 

®  RikkaSkedvi  (1526-1598) 

O  Rukdharwe  Hashkan  (1443-1501) 

®  Mundi  Seke  (1350-1415) 

O  Runuk  (1242-1316) 

®  Raddia  (1134-1210) 

®  Rikke  (1020-1098) 

O  Rundhag  (920-972) 

®  Kvila  (844-898) 

EPISODUL  3  -  LORRON 


Episodul  spiritual  nr.3  îl  are  ca  erou  pe  cipriotul  turc  LORRON 
HAMDELI,  care  a  trăit  între  anii  1712-1788.  El  s-a  născut  într-o  localitate 
portuară,  situată  în  sudul  insulei,  devenită  ulterior  importantul  oraş-port 
Vasilikos  (Vasiliko).  Părinţii  lui  Lorron,  Askir  (tatăl)  şi  Luhre  (mama),  au 
avut  patru  copii;  fetele  se  numeau  Imshu  şi  Anro,  iar  băieţii,  Lorron  şi 
Kimil.  Lorron  era  cel  de-al  doilea  copil  născut  de  mama  lui,  Imshu  fiind 
cu  2  ani  mai  mare  decât  el.  Kimil,  mezinul  familiei,  se  bucura  de  grija 
deosebită  a  tuturor. 

Leagăn  al  unor  civilizaţii  foarte  vechi,  Ciprul  a  căpătat  secol  după 
secol  o  importanţă  strategică  în  controlul  Mediteranei  răsăritene,  factor 
care  a  determinat  ocuparea  sa  în  mai  multe  rânduri.  înaintea  erei 
noastre,  teritoriul  insulei  s-a  aflat  sub  colonizare  greacă,  feniciană, 
asiriană,  egipteană,  persană,  romană.  Mai  târziu,  a  fost  ocupat  de  arabi, 
bizantini,  englezi,  veneţieni.  în  anul  1571,  prin  cucerirea  oraşului 
Famagusta,  Ciprul  a  fost  cucerit  de  otomani,  care  l-au  stăpânit  timp  de  3 
secole.  începând  cu  acest  an,  1571,  Imperiul  Otoman  a  adus  numeroşi 
colonişti  turci,  schimbând  astfel  structura  etnică  a  insulei. 

Askir  şi  Luhre  proveneau  din  părinţi  turci,  care  sosiseră  pe  insulă 
pentru  avantajele  materiale  obţinute  din  comerţul  pe  Marea  Mediterană. 
Askir  a  continuat  activitatea  tatălui  său,  muncind  şi  el  ca  marinar  pe  o 
corabie  turcească.  Luhre,  fată  de  negustor,  vindea  în  curtea  casei  mărfuri 
aduse  de  soţul  ei.  Copiii  au  crescut  în  această  atmosferă  de  efervescenţa 
negustorească,  aşteptându-şi  cu  nerăbdare  tatăl  să  se  întoarcă  de  pe  mare 
încărcat  cu  lăzi  şi  baloturi  cu  surprize,  mărfuri  bune  de  păstrat  în  casă 
sau  de  vânzare  la  obişnuiţii  clienţi  ai  familiei.  Fiind  de  origine  turcă  şi 
având  o  atitudine  supusă  faţă  de  guvernatorul  otoman  al  Ciprului,  familia 
Hamdeli  a  dus-o  bine,  de  la  mic  la  mare.  Părinţii  au  acumulat  avere, 
împărţind-o  cu  dreptate  celor  4  copii  ai  lor. 

De-a  lungul  vieţii  lui  Lorron,  Imperiul  Otoman  a  fost  condus  de  5 
sultani:  Ahmed  III  (1703-1730),  Mahmud  I  (1730-1754),  Osman  III 
(1754-1757),  Mustafa  III  (1757-1774),  Abdul  Hamid  I  (1774-1789). 
Succesiunea  sultanilor  l-a  afectat  doar  pe  Askir,  el  fiind  nevoit  să  lucreze 
sub  comanda  unor  căpitani  de  vas  care  erau  schimbaţi  după  cum  cerea 
înalta  Poartă. 

LORRON  a  moştenit  isteţimea  în  afaceri  a  mamei  sale,  fiind  singurul 
dintre  copii  care  s-a  orientat  spre  comerţul  maritim.  Fratele  său,  Kimil,  s- 
a  mutat  în  Turcia,  unde  s-a  specializat  în  tratarea  militarilor  bolnavi. 
Surorile  lui  Lorron  au  plecat  şi  ele  în  Turcia,  căsătorindu-se  cu  soldaţi 
otomani.  LORRON  a  rămas  în  localitatea  natală,  preferând  să  se  ocupe 
cu  negustoria. 

S-a  căsătorit  la  31  de  ani  cu  o  fată  de  17  ani,  Lohrel,  fiica  unui 
marinar  prieten  cu  Askir.  Lohrel  i-a  dăruit  lui  LORRON  doi  copii:  fata  se 
numea  Ianka,  iar  băiatul,  Abdul.  La  fel  ca  şi  soacra  ei,  Lohrel  şi-a  ajutat 

bărbatul  în  greaua  muncă  de  negustor.  Corăbiile  turceşti  soseau 
neobosite,  căpitanii  cerând  cu  insistenţă  vinuri,  bumbac,  sare  şi  sclave 
aduse  din  zona  Balcanilor,  mult-dorite  de  către  conducătorii  otomani. 
LORRON  servea  ca  intermediar  între  furnizorii  de  marfă  autohtoni  şi 
corăbiile  comerciale  care  soseau  şi  plecau  în  convoi,  de  teama  piraţilor 
nord-africani.  La  import,  Ciprul  avea  mare  nevoie  de  alaunul  adus  de 
navigatori  din  Orientul  Apropiat,  mai  ales  din  Siria.  Acest  produs  chimic 
era  folosit  la  degresarea  fibrelor  de  bumbac  şi  fixarea  culorii  ţesăturilor. 

La  îndemnul  socrilor  săi  şi  cu  ajutorul  soţiei,  LORRON  şi-a  deschis 
un  atelier  de  ţesături  din  bumbac,  reuşind  cu  succes  să  le  vândă  pe 
corăbiile  turceşti.  Ianka,  fata  lui,  a  preluat  această  afacere  după  căsătoria 
cu  un  comerciant  din  localitate.  Abdul,  fiul  eroului  nostru,  s-a  lăsat 
condus  de  idealurile  războinice,  plecând  ca  luptător  pe  o  corabie  de 
război  turcească. 

LORRON  a  trăit  mult  în  comparaţie  cu  alţi  bărbaţi  din  Cipru:  76  de 
ani.  Structura  sa  fizică  deosebită  l-a  ajutat  să  reziste  numeroaselor 
epidemii  care  secerau  periodic  o  mare  parte  dintre  locuitorii  insulei. 
Voinic  şi  mereu  activ,  el  privea  viaţa  cu  optimism,  considerând  că  totul  se 
putea  rezolva  cu  răbdare  şi  voinţă.  De  la  tatăl  său,  marinarul  Askir, 
învăţase  să  îşi  stăpânească  mânia  în  orice  împrejurare,  preferând  să 
discute  paşnic  cu  fiecare  om.  Ca  soţ  şi  tată,  s-a  comportat  corect, 
respectându-şi  familia  şi  toate  rudele.  Călătorind  mult  de-a  lungul  şi  de-a 
latul  insulei,  a  avut  de  a  face  şi  cu  femei  de  ocazie,  cărora  le-a  spus  în 
mod  sincer  că  mai  mult  decât  cadouri  nu  le  putea  oferi,  deoarece  avea  o 
familie  la  care  ţinea  foarte  mult. 

După  70  de  ani  a  încetat  să  mai  plece  în  afara  localităţii,  simţindu-se 
obosit  şi  nesigur  pe  picioarele  sale.  Având  numeroşi  prieteni,  stătea  cu  ei 
la  un  pahar  cu  vin  pe  terasa  cârciumii  sale,  de  unde  se  putea  privi  apa 
albastră  a  mării.  îşi  iubea  nespus  de  mult  ţinutul  natal,  iar  plecarea 
definitivă  spre  alte  meleaguri  nu  l-a  ispitit  niciodată.  La  76  de  ani,  a  doua 
zi  după  ce  îşi  sărbătorise  aniversarea,  un  puseu  de  tensiune  l-a  răpus, 
omul  plecând  liniştit  dintre  cei  vii.  După  dispariţia  sa,  prietenii  şi  rudele 
l-au  citat  ani  la  rândul,  repetându-i  vorbele  înţelepte:  Gândeşte  de  10  ori 
înainte  de  a  deschide  gura! 

Nina  Petre 
10  august  2013 


COMENTARIUL  ILINCĂI 

„Am  citit  cu  atenţie  viaţa  antecesorului  meu,  am  găsit  asemănări 
privind  trăsăturile  predominante  ale  comportamentului  meu  actual,  ca 
de  exemplu: 

-  încrederea  că  totul  se  rezolvă,  important  e  să  te  menţii  pozitiv  în 
interior. 

-  pacifismul  -  sunt  blândă  şi  răbdătoare  cu  oricine,  sunt  numărabile 
cazurile  în  care  am  ridicat  tonul  şi  m-am  adresat  cu  asprime. 

-  sintagma  „Gândeşte  de  io  ori  înainte  de  a  deschide  gura”  mi  se 
potriveşte  perfect,  întotdeauna  cântăresc  dacă  e  bine  să  zic  ceva  şi  de  aici 
vine  şi  felul  meu  mai  taciturn  de  a  fi;  acum  pot  să  zic  că  ascult  şi  inima, 
nu  doar  raţiunea,  şi  apoi  mă  exprim. 

-  nu  doresc  să-mi  părăsesc  ţara,  chiar  dacă  în  jurul  meu  se  petrece 
fenomenul  invers  şi  chiar  o  parte  din  rudele  mele  apropiate  au  făcut  deja 
această  schimbare. 

Analizând  toate  locurile  în  care  antecesorii  mei  au  trăit,  am  constatat 
că  toate  ţările  au  ieşire  fie  la  mare,  fie  la  ocean.  Până  şi  oraşele  celor  3 
antecesori  de  care  ştiu  au  fost  marcate  de  existenţa  apei  (  Kirkcaldy  -  port 
la  M.  Nordului,  Idfu  -  situat  pe  malul  Nilului,  Vasilikos  -  port  la  M. 
Mediterană).  Şi  ca  să  continui,  actuala  mea  existenţă  e  în  România  cu 
ieşire  la  Marea  Neagră.” 

ILINCA 
14  august  2013 
Bucureşti 


EPISODUL  4  -  KONIKDI 

Eroina  episodului  spiritual  nr.4  este  persana  KONIKDI  RUDALEN. 
Ea  s-a  născut  în  localitatea  Saliani  (Salyan),  situată  pe  malul  fluviului 
Kura,  care  se  varsă  în  Marea  Caspică.  Părinţii  ei,  Rolluk  (tatăl)  şi  Undil 
(mama),  au  avut  trei  copii:  fata  se  numea  KONIKDI,  iar  băieţii,  Yurnal  şi 
Barko. 

Regiunea  căreia  îi  aparţinea  Saliani  (aflată  astăzi  în  sud-estul 
Azerbaidjanului)  a  avut  în  perioada  vieţii  lui  KONIKDI  (1625-1674)  un 
statut  de  hanat  autonom,  supus  Imperiului  Persan.  Tatăl  lui  KONIKDI, 
Rolluk,  era  moşier,  având  multe  hectare  de  pământ  în  afara  oraşului. 
Copiii  săi  au  avut  o  copilărie  fericită,  părinţii  oferindu-le  toate  condiţiile 
de  trai  necesare  unei  bune  dezvoltări.  Fata,  mai  tânără  decât  fraţii  ei,  a 
participat  de  multe  ori  alături  de  ei  la  lecţiile  de  călărie  şi  lupte,  sub 
îndrumarea  tatălui  lor. 

în  anul  1642,  când  KONIKDI  avea  17  ani,  fraţii  ei  s-au  împrietenit  cu 
un  aventurier  sosit  tocmai  din  regiunea  Moscovei,  unde  îşi  avea  originea. 
Contele  rus  Vladimir  Lorkin  plecase  de  la  moşia  părinţilor  săi  dornic  să 
cunoască  lumea,  cu  deosebire  ţinuturile  dinspre  Marea  Caspică  şi  Marea 
Neagră.  Ajunsese  călare  până  la  Volga,  călătorise  cu  o  ambarcaţiune  în 
josul  fluviului,  apoi,  navigând  pe  apa  Mării  Caspice  de-a  lungul  ţărmului 
vestic,  a  ajuns  la  locul  de  vărsare  a  fluviului  Kura.  Dornic  să  cunoască 
hanatul  de  pe  malul  fluviului,  a  poposit  şi  la  Saliani.  I-a  întâlnit  pe  fraţii 
Rudalen  într-o  cârciumă  de  pe  malul  apei,  iar  aceştia  i-au  propus  să 
locuiască  la  ei. 

Aşa  l-a  cunoscut  KONIKDI  pe  viitorul  ei  soţ.  îndrăgostindu-se 
fulgerător,  a  cerut-o  de  la  părinţi,  dar  ei  nu  au  fost  de  acord  să  le  ia  fata  şi 
să  plece  cu  ea  în  lume,  cine  ştie  pe  unde,  fie  chiar  şi  în  Rusia.  KONIKDI, 

plăcându-1  pe  rusul  înalt  şi  simpatic,  uimită  mai  ales  de  iscusinţa  cu  care 
mânuia  armele,  fiind  militar  de  profesie,  a  acceptat  să  îl  urmeze  oriunde 
îi  va  purta  norocul.  A  obţinut  doar  acceptul  fraţilor,  cărora  le-a  promis  că 
îi  va  anunţa  despre  soarta  ei  cât  mai  repede  cu  putinţă. 

Au  plecat  noaptea  pe  doi  cai  voinici,  pe  care  i-au  schimbat  în 
Armenia,  luându-şi  alţii  mai  odihniţi.  După  un  drum  greu  de  câteva 
săptămâni,  poposind  în  sate  izolate  din  Munţii  Caucaz,  au  ajuns  în  sfârşit 
la  ţărmul  Mării  Negre,  care  ajunsese  un  lac  turcesc.  Vladimir  nu  cunoştea 
limba  turcă,  dar  KONIKDI  se  descurca  binişor,  fiindcă  în  oraşul  ei  natal  o 
mare  parte  a  populaţiei  provenea  din  imigranţi  turci  sosiţi  dinspre 
ţinuturile  vestice.  Singura  corabie  otomană  care  s-a  încumetat  să  ia  de 
urgenţă  o  femeie  la  bord  mergea  spre  portul  Hacibey  (denumirea 
ulterioară,  Odesa),  pentru  un  schimb  de  mărfuri. 

Portul  Hacibey  era  o  aşezare  tătară,  la  fel  ca  toată  regiunea  Yedisan, 
aflată  la  nordul  Mării  Negre.  Obosiţi  de  drum,  cei  doi  fugari  au  găsit 
adăpost  intr-un  han.  Hangiul  tătar  vorbea  limba  turcă  şi  s-a  putut 
înţelege  cu  KONIKDI.  în  decurs  de  două  zile,  tinerii  au  decis  să  rămână 
în  oraş  pentru  o  perioadă  de  timp,  până  când  vor  vedea  încotro  se  vor 
îndrepta.  Spre  Rusia  nu  îndrăzneau  să  pornească,  fiindcă  iscoadele 
ţarului  i-ar  fi  executat  rapid,  considerându-i  spioni  ai  turcilor. 

Având  bani  destui,  au  cumpărat  o  casă  cu  ajutorul  hangiului,  care  le- 
a  fost  şi  naş  la  modesta  nuntă.  Aşa  a  devenit  eroina  noastră,  la  nici  18  ani, 
soţia  unui  conte  rus  cu  io  ani  mai  în  vârstă  decât  ea.  Având  nevoie  de 
mijloace  de  subzistenţă  pe  o  perioadă  îndelungată,  Vladimir  şi-a  oferit 
serviciile  unităţii  militare  otomane  care  supraveghea  oraşul  şi  întreaga 
regiune.  Având  nevoie  de  un  spion  provenind  din  Rusia,  comandantul 
otoman  l-a  angajat  pentru  servicii  speciale.  în  următorii  6  ani,  Vladimir 
s-a  aflat  sub  comanda  sultanului  Ibrahim.  în  anul  1648  i-a  urmat  la  tron 
sultanul  Mehmed  IV.  Devenit  militar  otoman,  Vladimir  a  efectuat 
numeroase  incursiuni  secrete  în  ţinuturile  ruseşti  apropiate,  iscodind 
intenţiile  trupelor  de  graniţă  cu  privire  la  posibilele  atacuri  asupra  celor 
otomane. 

KONIKDI,  devenită  contesă  prin  căsătorie,  s-a  retras  în  confortul 
casei  sale,  ducând  o  viaţă  de  familie  discretă,  din  dorinţa  de  a-şi  feri  soţul 
de  suspiciunile  comandanţilor  săi.  La  aproape  19  ani  a  venit  pe  lume 
primul  copilaş:  era  un  băieţel  frumos  şi  voinic,  rod  al  iubirii  lor  puternice, 
pe  care  l-au  botezat  Igor.  După  2  ani  a  sosit  surioara  lui,  Lena.  Mama  lor 
avea  26  de  ani  când  familia  s-a  completat  cu  mezina  Oxana.  Au  fost 
singurii  copii  ai  soţilor  Lorkin.  Pentru  viitorul  lor  şi-a  pus  Vladimir  viaţa 
în  pericol  de  nenumărate  ori,  dar  nu  a  renunţat  la  activitatea  lui  de  spion 
nici  după  ce  scăpa  cu  greu  din  tot  felul  de  ambuscade. 

KONIKDI  şi-a  crescut  copiii  aşa  cum  văzuse  în  casa  părinţilor  ei  din 
îndepărtatul  Saliani.  Fetele  au  învăţat  alături  de  fratele  lor  să  lupte  şi  să 
călărească,  fiind  mereu  sub  supravegherea  tatălui  ori  a  doi  ieniceri,  când 
Vladimir  era  plecat  din  localitate.  în  mod  firesc,  băiatul  a  intrat  la  17  ani 
în  rândul  militarilor  turci. 

Lena  şi  Oxana  erau  căsătorite,  la  casele  lor,  mame  deja,  când 
KONIKDI  a  încetat  din  viaţă,  la  doar  49  de  ani.  Inima  ei,  greu  încercată 
de  griji,  spaime,  teama  permanentă  pentru  viaţa  soţului,  a  fiului  şi  a  celor 
doi  gineri,  militari  şi  ei,  nu  a  mai  rezistat  presiunii  situaţiei  din  jurul  său. 
Dorul  de  părinţi  şi  de  fraţii  rămaşi  departe  i-a  distrus  sufletul  bietei 
femei.  Aflase  veşti  sporadice  despre  ei  de  la  doi  negustori  turci  din  Saliani 
care  ajunseseră  până  în  Hacibey.  Fraţii  se  descurcau  bine  cu  negoţul 
naval  pe  Marea  Caspică,  aducând  mărfuri  preţioase  din  Persia.  Părinţii 
încă  mai  trăiau,  resemnaţi,  dar  după  doi  ani  de  la  moartea  fetei  lor, 
vestea  sosită  întâmplător  i-a  răpus  în  câteva  luni. 

Nina  Petre 
14  septembrie  2013 


COMENTARIUL  ILINCĂI 

„Frumoasă,  îndrăzneaţă  şi  dramatică  a  fost  această  existenţă 
anterioară.  Am  simţit  nevoia  să  citesc  de  mai  multe  ori  mesajul,  de  aceea 
am  zăbovit  cu  răspunsul. 

Aveţi  dreptate  în  tot  ceea  ce  afirmaţi  la  final  şi  vă  mulţumesc  din 
suflet  pentru  concluziile  pe  care  le-aţi  sintetizat.  Aşa  e,  mă  consider 
norocoasă  şi-i  mulţumesc  lui  Dumnezeu  şi  pentru  acest  dar,  am  o  relaţie 
de  iubire  adevărată,  pe  care  puţini  oameni  o  trăiesc.  Doar  că,  trăind  în 
planul  3  D,  îmi  doresc  ca  omul  drag  să  fie  mai  mult  lângă  mine.  De  aici 
vine  tristeţea,  pe  care  nu  tot  timpul  pot  să  o  ignor,  chiar  dacă  am  trecut 
prin  câteva  etape  de  vindecare  emoţională.  Am  convingerea  că  bunul 
Dumnezeu  este  mereu  prezent  în  inima  mea  şi  mă  ajută,  chiar  dacă  eu  nu 
văd  întotdeauna  lucrurile  în  mod  optimist.” 

ILINCA 
16  septembrie  2013 
Bucureşti 


EPISODUL  5  -  RIKKA 

Episodul  spiritual  nr.5  o  are  ca  eroină  pe  turcoaica  RIKKA  SKEDVI. 
Ea  s-a  născut  în  oraşul  Atena  şi  a  trăit  între  anii  1526-1598.  Părinţii  ei 
erau  turci  stabiliţi  în  Atena  pe  vremea  copilăriei.  Bunicul  Iskir,  fost 
ienicer  în  armata  otomană,  se  stabilise  definitiv  în  Atena  după  ce  fusese 
răsplătit  de  superiorii  săi  pentru  faptele  sale  de  vitejie.  Rămas  fără  un 
picior,  Iskir  nu  mai  putea  lupta,  aşa  că  îşi  adusese  familia  în  Atena,  unde 
avea  o  casă  şi  ceva  teren  în  afara  oraşului.  Kemad,  fiul  său,  crescuse  în 
atmosfera  comercială  întreţinută  de  părinţi,  devenind  şi  el  un  negustor 
priceput.  Nosti,  nevasta  lui  Kemad,  îl  ajuta  cum  putea,  femeia  ocupându- 
se  de  gospodărie  şi  de  creşterea  celor  doi  copii  ai  lor:  fata,  RIKKA,  era  cu 
trei  ani  mai  mare  decât  fratele  ei,  Iurnuk.  Amândoi  au  învăţat  puţină 
carte  cu  profesori  turci  şi  greci  aduşi  în  casa  părinţilor.  Ajunşi  la  vârsta 

adolescenţei,  erau  deja  calificaţi  în  vânzarea  mărfurilor  stocate  în 
depozitul  părinţilor. 

Oraşul  lor,  Atena,  era  încărcat  de  istorie,  dar  intrase  intr-un  con  de 
umbră  de  când  fusese  cucerit  de  turci,  în  anul  1456.  în  acelaşi  an, 
întreaga  Grecie  căzuse  sub  dominaţia  Imperiului  Otoman.  în  perioada 
vieţii  eroinei  noastre,  Rikka,  Imperiul  Otoman  a  fost  condus  de  4  sultani: 
Suleiman  Kanuni,  Muhteshem  (Legiuitorul,  Magnificul)  între  anii  1520- 
1556;  Selim  II  (1566-1574);  Murad  III  (1574-1595);  Mehmed  III  (1595- 
1603). 

RIKKA  s-a  căsătorit  la  19  ani  cu  negustorul  turc  Irkhan  Saruli,  care 
era  cu  9  ani  mai  în  vârstă  decât  ea.  Irkhan  era  foarte  bogat,  practicând 
comerţul  naval  pe  Marea  Neagră  şi  Mediterană.  Avea  o  casă  mare  în 
Constantinopol,  unde  locuia  împreună  cu  părinţii  şi  sora  mai  mică.  în 
Atena  îşi  cumpărase  o  casă,  dorind  să  se  stabilească  aici  după  căsătorie, 
considerând  oraşul  grecesc  mai  liniştit  decât  Constantinopolul.  Pe 
RIKKA  o  cunoscuse  cu  2  ani  în  urmă,  fiind  invitat  la  o  petrecere  în  casa 
părinţilor  ei.  Fata  nu  îl  plăcuse  de  la  început,  fiind  îndrăgostită  de  un  alt 
tânăr,  grec  la  origine,  pe  care  părinţii  nu  l-au  lăsat  să  se  însoare  cu  o 
turcoaică.  Resemnată,  Rikka  a  suportat  penibilul  târg,  obligatoriu  pentru 
stabilirea  căsătoriei,  între  tatăl  ei  şi  pretendentul  Irkhan.  După  o 
negociere  îndelungată,  fiindcă  tatăl  ei  nu  voia  să  o  dea  ieftin,  s-a  fixat 
data  căsătoriei,  în  anul  1545. 

Devenind  o  doamnă  bogată,  RIKKA  nu  a  mai  avut  voie  să  meargă 
singură  la  depozitul  părinţilor  şi  nici  să  îi  mai  ajute  la  vânzări.  Retrasă  în 
uriaşa  casă  a  soţului,  supravegheată  de  servitori,  ea  şi-a  luat  în  serios 
obligaţiile  familiale,  aşa  cum  o  învăţase  Nosti,  mama  ei.  Pe  Mehdir, 
primul  copil,  l-a  născut  la  21  de  ani.  Au  urmat  Arnad,  al  doilea  băiat,  şi 
surioara  lor  Urkalla.  Având  26  de  ani,  RIKKA  era  deja  mama  a  3  copii.  I- 
a  crescut  în  lux,  punându-le  la  dispoziţie  tot  ce  putea  fi  mai  bun  pentru 
ei:  haine  scumpe,  mâncare  consistentă,  profesori  vestiţi  din  Atena. 

Irkhan  se  agita  într-una,  fie  că  se  afla  acasă,  fie  pe  corabia  lui,  care 
transporta  mărfuri  la  distanţe  mari.  în  Atena  făcea  escale  scurte,  de 
câteva  zile,  cel  mult  o  lună,  coborând  la  ţărm  doar  mărfurile  care  se 
cereau  în  oraş.  Desfăşurarea  comerţului  între  Orient  şi  Occident  trecuse 
în  mare  parte  pe  seama  statelor  europene  care  nu  aparţineau  Imperiului 
Otoman.  Din  această  cauză,  rolul  negustorilor  turci  în  comerţul  mondial 
se  diminuase  considerabil.  O  altă  cauză  fundamentală  a  slăbirii 
potenţialului  economic  otoman  a  fost  deplasarea  spre  Atlantic  a 
drumurilor  comerciale  care  treceau  prin  Imperiul  Otoman,  pe  uscat  şi  pe 
apă,  ca  urmare  a  descoperirii  traseelor  navale  spre  America  şi  spre  India 
prin  Capul  Bunei  Speranţe,  din  sudul  Africii. 

Irkhan,  negustor  cu  experienţă,  nu  se  baza  pe  comerţul  atenian,  din 
care  nu  putea  câştiga  mare  lucru.  Obişnuia  să  transporte  în  corabia  lui 
fier  şi  sclavi  luaţi  din  Veneţia,  pe  care  îi  vindea  în  Constantinopol, 
Alexandria  (în  Egipt)  şi  în  Antiohia  (Siria).  Din  Ceuta  (Maroc)  lua  sare  şi 
aur.  Din  Malaga  (Spania)  achiziţiona  textile,  argint  şi  aramă.  în  Tripoli 

cumpăra  aur  şi  sclavi.  în  Constantinopol  achiziţiona  sclavi  aduşi  din 
nordul  Europei  şi  blănuri.  în  schimbul  mărfurilor  aduse  în  Antiohia,  lua 
de  la  negustorii  arabi  şi  evrei  textile,  aramă,  mirodenii,  blănuri,  aur,  fier. 
Ca  prin  minune,  Irkhan  scăpase  de  piraţi.  Obişnuit  să  călătorească  în 
convoaie  formate  din  zeci  de  corăbii,  printre  care  se  aflau  şi  unele  de 
pază,  încărcate  cu  militari  otomani,  Irkhan  se  descurca  de  minune  în 
drumurile  sale,  sporindu-şi  averea  la  fiecare  întoarcere  în  Atena. 

RIKKA,  fiind  nevoită  să  îl  aştepte  săptămâni  la  rând,  îşi  rezolva 
treburile  casnice  fără  a  se  plânge  cuiva  de  necazurile  ei.  Fata  sinceră  şi 
veselă  de  odinioară  devenise  după  căsătorie  o  femeie  sobră,  cu  vorbele 
măsurate,  ale  cărei  gânduri  ascunse  nu  i  le  putea  afla  nimeni.  Doar  copiii 
ei  o  vedeau  zâmbind  sau  chiar  râzând  când  se  jucau  împreună.  RIKKA, 
peste  măsură  de  îngăduitoare,  nu  îi  certa  niciodată  dacă  făceau  pozne. 
Aşa  fusese  obişnuită  în  casa  părinţilor  ei  şi  tot  aşa  proceda  în  propria 
familie. 

Mehdir  şi  Arnad  s-au  urcat  pe  corabia  tatălui  lor  de  cum  au  împlinit 
15  ani,  considerându-se  deja  bărbaţi  capabili  să  înveţe  meseria  lui  Irkhan. 
Sora  lor,  Urkalla,  devenită  o  domnişoară  bogată,  frumoasă  şi  mult 
râvnită  de  tinerii  negustori  sau  ofiţeri  din  oraş,  avea  pretenţii  mari  în 
privinţa  alegerii  viitorului  soţ.  Căsătorită  la  18  ani  cu  un  oficial  turc  din 
administraţia  oraşului,  cu  10  ani  mai  în  vârstă  decât  ea,  a  trăit  cu  el 
bucuroasă  că  nu  pleca  la  drumuri  lungi,  ca  tatăl  ei. 

Irkhan  s-a  retras  din  comerţul  naval  după  ce  fiii  lui  au  devenit 
capabili  să  îi  preia  munca  pe  corabie.  Profitând  de  liniştea  casei  din 
Atena,  la  50  de  ani  a  început  să  studieze  cărţi  vechi  şi  valoroase,  aduse 
din  Turcia  de-a  lungul  anilor.  Era  pasionat  de  istoria  ţării  sale,  pe  care  i-o 
explica  uneori  şi  soţiei. 

Copiii  plecând  la  casele  lor,  RIKKA  şi-a  făcut  o  meserie  preferată  din 
prepararea  dulciurilor.  La  fiecare  petrecere  de  familie,  masa  era  încărcată 
cu  prăjituri,  sucuri  şi  tot  felul  de  siropuri.  Mergând  în  vizită  la  familii 
prietene,  era  întotdeauna  însoţită  de  două  servitoare  care  transportau 
coşuri  cu  dulciuri.  Nepoţii  dăruiţi  de  fata  ei  şi  de  cei  doi  fii  au  crescut  cu 
gândul  la  bunătăţile  bunicii  lor. 

împlinind  frumoasa  vârstă  de  72  de  ani,  pe  RIKKA  au  sărbătorit-o 
doar  copiii  ei,  nepoţii  şi  familia  fratelui  său  Iurmuk.  Dragii  ei  părinţi, 
socrii  pe  care  îi  iubise  mult,  cu  toate  că  locuiseră  departe,  şi  soţul,  Irkhan, 
plecaseră  demult  la  cele  veşnice.  După  moartea  neaşteptată  a  lui  Irkhan, 
survenită  în  urmă  cu  5  ani,  din  cauza  unui  infarct,  RIKKA  devenise  foarte 
tristă.  Nu  mai  dormea  noaptea  liniştită  ca  înainte,  plângea  pe  înfundate 
cu  capul  în  pernă,  iar  zâmbetul  nu  i  se  mai  vedea  pe  chip.  A  murit  într-o 
noapte,  prin  somn,  plecând  liniştită  la  odihna  veşnică. 

Nina  Petre 
27  octombrie  2013 

COMENTARIUL  ILINCĂI 


„Interesantă  şi  această  viaţă  a  Spiritului! 

Fiecare  episod  mă  ajută  să  mă  completez,  să  mă  înţeleg  şi  să  mai  urc 
o  treaptă  pentru  a-mi  vindeca  traumele  emoţionale. 

Vă  mulţumesc  pentru  sprijin  şi  înţelegere.” 

ILINCA 
28  octombrie  2013 
Bucureşti 


EPISODUL  6  -  RUKDHARWE 

Eroul  episodului  spiritual  nr.6  este  indianul  RUKDHARWE 
HASHKHAN.  Viaţa  lui  s-a  desfăşurat  între  anii  1443-1501.  El  s-a  născut 
în  localitatea  Sangla,  situată  în  nordul  Indiei,  în  regiunea  Kashmir.  în 
apropierea  casei  unde  locuia  familia  lui  Hashkhan  trecea  râul  Zaskar, 
afluent  al  uriaşului  fluviu  Indus.  Părinţii  lui  Hashkhan  se  numeau 
Lashkir  (tatăl)  şi  Nunwe  (mama).  Cei  doi  soţi  aveau  3  copii:  unicul  băiat, 
HASHKHAN,  şi  surorile  lui  mai  mici,  Anwili  şi  Noredi. 

Familia  era  foarte  săracă,  trăind  din  darurile  naturii  bogate  în  păduri 
şi  ape  de  munte.  Lashkir  avea  o  turmă  de  oi,  care  le  asigura  tuturor  hrana 
în  lapte  şi  carne  plus  lână  şi  piei  bune  pentru  făcut  cojoace.  Nunwe,  bună 
gospodină  şi  mamă  grijulie,  folosea  cu  chibzuinţă  toate  produsele 
rezultate  din  tăierea  oilor.  Fetele  au  învăţat  şi  ele  tainele  gospodăriei, 
sperând  că  se  vor  găsi  şi  pentru  ele  nişte  flăcăi  dornici  să  le  ia  de  neveste. 
S-au  măritat,  intr-adevăr,  după  ce  fratele  lor  s-a  călugărit,  fapt  ce  a  adus 
familiei  un  prestigiu  nemaiîntâlnit  în  satul  lor. 

Kashmirul,  regiune  cuprinsă  între  India  (care  posedă  porţiunea  cea 
mai  mare),  Pakistan  şi  China,  a  fost  un  regat  independent  sub  dinastiile 
budiste  Maurya  (sec.4-2  î.e.n.)  şi  Kushana  (sec.  1-4  e.n.).  în  secolele  7-14, 
Kashmirul  a  fost  un  important  regat  feudal  hindus.  în  secolele  14-16  a 
devenit  sultanat.  în  anul  1320,  Rincana,  fiul  unui  principe  hindus  din 
Ladakh,  profitând  de  anarhia  provocată  de  invazia  mongolă  din  1320  în 
Kashmir,  s-a  înstăpânit  acolo,  s-a  convertit  la  Islam  (luându-şi  numele  de 
sultan  Sadr  ad-Din)  şi  a  întemeiat  Sultanatul  de  Kashmir,  cu  capitala  în 
Jayapidapura.  în  1339,  comandantul  Shah  Mir  (de  origine  turcă)  a 
refuzat  să  recunoască  autoritatea  sultanei  Kota  Răni,  pe  care  a  înfrânt-o 
şi  s-a  proclamat  sultan,  cu  numele  de  Sams  ad-Din,  punând  bazele  unei 
dinastii  care  a  condus  Sultanatul  de  Kashmir  până  în  1561.  Sultanul  Kutb 
ad-Din  Hindal  ibn  Sams  ad-Din  (care  a  domnit  între  anii  1373-1389)  a 
continuat  masiva  convertire  la  Islam  a  locuitorilor  Kashmirului  (începută 
în  1372  de  către  sultanul  Shihab  ad-Din  Sirashamak  ibn  Aii  Shir),  însoţită 
de  persecutarea  hinduşilor  care  refuzau  convertirea. 

Bunicii  lui  Hashkhan,  profitând  de  izolarea  lor  în  micul  sat  dintre 
munţi,  au  scăpat  de  convertirea  la  Islam.  Părinţii  lui  Hashkhan  şi-au 
botezat  copii  conform  tradiţiei  hinduse. 

în  anul  naşterii  eroului  nostru  şi  încă  27  de  ani  după  aceea, 
Kashmirul  s-a  aflat  sub  stăpânirea  sultanului  Zain  al-Abidin  Shahi-han 
ibn  Sikandar.  Acesta  a  fost  cel  mai  de  seamă  sultan  al  Kashmirului, 
supranumit  Budshah  (Marele  rege).  îndelungata  sa  domnie  (1420-1470), 
caracterizată  prin  dezvoltarea  fără  precedent  a  vieţii  economice,  a 
relaţiilor  comerciale  externe  (în  special  cu  Persia  şi  Turkestan),  precum  şi 
printr-o  largă  toleranţă  religioasă,  a  constituit  apogeul  sultanatului. 

După  moartea  sa  a  urmat  o  bogată  afluenţă  de  sultani:  Haidar  Shah 
Hadjdji-han  ibn  Zain  al-Abidin  (1470-1471);  Hassan  ibn  Haidar  (1471- 
1489);  Muhammad  ibn  Hassan  (1489-1490),  prima  oară;  Fath  Shah  ibn 
Adam  Shah  ibn  Shah-han  (1490-1498),  prima  oară;  Muhammad  (1498- 
1499)>  a  doua  oară;  Fath  Shah  (1499-1500),  a  doua  oară;  Muhammad 
(1500-1526),  a  treia  oară.  Sultanul  Muhammad  şi-a  încheiat  cea  de-a 
treia  etapă  de  domnie  după  25  de  ani  de  la  moartea  brahmanului 
Rukdharwe  (HASHKHAN). 

Proverbiala  generozitate  a  sultanului  Zain  i-a  ajutat  pe  hinduşi  să  îşi 
păstreze  obiceiurile  tradiţionale  străvechi,  menţinându-se  chiar  şi  casta 
brahmanilor.  Majoritatea  brahmanilor  erau  preoţi,  aflându-se  în  fruntea 
întregii  ierarhii  sociale.  Brahmanul  („cel  ce  posedă  puterea  sacră”)  era 
deţinătorul  de  drept  şi  de  fapt  al  tradiţiei.  Se  dedica  vieţii  religioase  şi 
intelectuale,  îndeplinea  sacrificiile  rituale,  transmitea  şi  comenta 
învăţăturile  sfinte.  Cuvântul  „brahman”  însemna  totodată  preot,  dar  şi 
Principiul  absolut,  Principiul  divin  pe  care  el  îl  slujea  prin  funcţiile  ce  îi 
reveneau.  Brahmanul  era  considerat  nu  numai  un  maestru  („guru”),  ci 
chiar  un  zeu  printre  oameni. 

Existau  brahmani  care  se  dovedeau  a  fi  oameni  orgolioşi  şi  ipocriţi, 
profitori  care  abuzau  de  situaţia  lor.  Unii  se  ocupau  cu  vrăjitoria  sau 
ghicitul.  Aceste  practici  erau  respinse  de  cărţile  sfinte.  în  schimb,  erau 
foarte  respectaţi  brahmanii  care  făceau  calcule  astrologice  şi 
astronomice,  discipline  care  în  India  au  cunoscut  o  largă  dezvoltare. 
Majoritatea  brahmanilor  erau  demni  de  cel  mai  mare  respect  pentru 
viaţa  simplă  şi  pioasă  pe  care  o  duceau,  dedicându-se  acţiunilor  de 
binefacere.  Unii  erau  profesori  în  şcolile  elementare,  în  cele  mănăstireşti 
ori  în  şcoli  superioare,  de  rang  universitar. 

HASHKHAN,  copilul  sărac  născut  în  creierii  munţilor,  a  plecat  la  15 
ani  împreună  cu  tatăl  său  de-a  lungul  văii  râului  Zaskar,  îndreptându-se 
spre  sud,  până  la  vestitul  schit  aflat  în  apropierea  localităţii  Char.  Acolo  a 
fost  primit  cu  braţele  deschise  de  pustnicii  care  ajutau  numeroşi  copii 
săraci.  Acolo  a  locuit  HASHKHAN  timp  de  43  de  ani,  devenind  la  20  de 
ani  brahmanul  RUKDHARWE,  un  om  cult,  generos  şi  bun  sfătuitor  al 
celor  care  soseau  de  la  mari  distanţe  să  îi  asculte  sfaturile  înţelepte. 

Cărţile  sfinte  care  stau  la  baza  credinţei  tuturor  hinduşilor  se 
numesc  Vede.  Vedele  reprezintă  o  autoritate  supremă,  cu  toate  textele 

sacre  care  le  compun:  Upanishadele,  Bhagavad  Gita  şi  altele. 
RUKDHARWE  a  studiat  Vedele  timp  de  43  de  ani,  descoperind  mereu 
noi  revelaţii  cuprinse  în  textele  lor.  Vedele  şi  comentariile  acestora, 
Brahmana  şi  Upanishadele,  constituind  ansamblul  cărţilor  sacre  hinduse, 
erau  bine  cunoscute  de  toţi  călugării  schitului  în  care  trăia  eroul  nostru. 
Pe  RUKDHARWE  îl  fascinau  textele  rituale  cuprinse  în  Vede,  compuse 
din  culegeri  de  imnuri  (Rig  Veda),  formulele  sacre  pentru  preoţi  şi  cele 
care  se  aflau  în  legătură  cu  sacrificiile.  Imnurile  şi  rugăciunile  îi  înălţau 
spiritul  lui  RUKDHARWE.  Intonarea  silabei  AUM  îi  conducea  gândirea 
spre  Absolutul  Divin.  Vocea  lui  RUKDHARWE  era  tocmai  potrivită 
pentru  a  trezi  spiritele  şi  zeii,  ajutându-1  să  se  facă  auzit  de  ei.  Ca 
brahman,  RUKDHARWE  accepta  ideea  că  Dumnezeu  este  conştiinţa 
universală  care  îşi  manifestă  calităţile  prin  materia  originară  a 
universului. 

Un  adevărat  pustnic,  eroul  nostru  şi-a  dus  viaţa  monahală  în  condiţii 
modeste,  trăind  simplu,  fără  a  se  lăsa  ademenit  de  ofertele  consistente 
ale  unor  vizitatori  care  sperau  că,  prin  ştiinţa  lui,  vor  câştiga  funcţii  înalte 
şi  averi  imense.  La  58  de  ani  s-a  stins  din  viaţă,  fiind  grav  bolnav  de 
reumatism,  din  cauza  frigului  îndurat  în  schit  timp  de  43  de  ani. 

Nina  Petre 
9  noiembrie  2013 


COMENTARIUL  ILINCĂI 

„Acum  privesc  dintr-o  altă  perspectivă  lucrurile  care  există  deja  în 
mine.  Am  fost  fascinată  de  India,  am  citit  de  câteva  ori  „India  secretă”  a 
lui  Paul  Brunton.  Am  mai  citit  din  „Spiritul  Indiei”  de  Angelo  Moretta, 
„Bhagavad-Gita”  şi  am  realizat  de  mulţi  ani  că  filosofia  indiană  este 
pentru  viaţă.  Iată  că  acum  dumneavoastră  mi-aţi  explicat  de  unde  am 
avut  eu  asemenea  afinităţi. 

Acum  sunt  într-o  perioadă  pe  care  graţia  divină  mi-a  acordat-o 
pentru  a  mă  cunoaşte  şi  înţelege  şi  ştiu  că  sunt  pe  drumul  bun.  Nevoia  de 
intimitate  şi  de  a-mi  petrece  timpul  lucrând  cu  mine  poate  părea 
însingurare,  dar  este  doar  o  perioadă  de  pregătire  pentru  un  nou 
început.” 

ILINCA 
10  noiembrie  2013 
Bucureşti 


EPISODUL  7  -  MUNDI 

Episodul  spiritual  nr.7  o  are  ca  eroină  pe  amerindiana  MUNDI 
SEKE.  Viaţa  ei  s-a  desfăşurat  între  anii  1350-1415.  S-a  născut  intr-un  sat 
de  la  poalele  masivului  muntos  Juncal,  aflat  la  graniţa  dintre  actualele 
state  Chile  şi  Argentina.  Satul  respectiv,  care  a  dispărut  de  mult,  poate  fi 

localizat  în  zona  chiliană,  la  nord-est  de  capitala  Santiago.  întreaga 
comunitate  a  satului  aparţinea  etniei  araucanilor.  Părinţii  eroinei 
noastre,  Rakon  (tatăl)  şi  Nunku  (mama),  au  avut  12  copii,  dintre  care 
numai  3  au  rămas  în  viaţă:  MUNDI  şi  fraţii  ei  mai  mici,  Rukino  şi 
Mimud.  Rukino  era  cu  4  ani  mai  tânăr  decât  Mundi,  iar  Mimud,  cu  7  ani. 

Statul  Chile  de  astăzi  era  locuit  în  vechime  de  araucani,  care,  graţie 
unei  organizări  de  stat  foarte  puternice,  au  reuşit  să  oprească  în  secolul 
15  înaintarea  incaşilor,  opunând  mai  târziu  o  rezistenţă  aprigă  în  faţa 
cuceririi  spaniole. 

O  mare  parte  dintre  specialiştii  de  astăzi  sunt  de  acord  că  populaţiile 
din  America  de  Sud  sunt  rezultatul  unei  migraţii  ce  s-ar  fi  produs  dinspre 
Asia  de  est  (chinezi,  japonezi,  coreeni)  prin  strâmtoarea  Bering,  într-o 
perioadă  când,  nivelul  apelor  fiind  scăzut,  s-a  creat  o  punte  de  legătură, 
un  fel  de  pod  natural  de  1000  km  lăţime.  Migrarea  efectuată  de  aceste 
populaţii  a  durat  câteva  milenii,  în  valuri  succesive,  chiar  şi  atunci  când 
marea  şi-a  reluat  nivelul  iniţial,  oamenii  învăţând  între  timp  să  navigheze 
cu  pirogile  lor.  Alţi  cercetători  afirmă  că  nu  trebuie  neglijate  nici 
călătoriile  transoceanice  cu  aporturi  de  populaţii  venite  din  Asia, 
Polinezia,  Australia  şi  chiar  din  Africa.  Se  apreciază  că  primii  locuitori  ai 
regiunilor  andine  şi-au  făcut  apariţia  în  aceste  locuri  acum  10000-15000 
de  ani. 

în  zona  centrală  a  teritoriului  chilian,  în  regiunile  muntoase,  locuiau 
încă  înaintea  erei  noastre  diagutii  şi  atacamanii  (atacamenos),  aflaţi  pe  o 
treaptă  de  cultură  superioară  celor  de  pe  ţărmul  Pacificului.  Ei  făceau 
agricultură,  cultivând  porumb,  cartofi  şi  dovleci.  Practicau  olăritul  cu 
decoraţii  modelate  sau  pictate  şi  se  pricepeau  la  prelucrarea  bronzului. 
Diagutii  vorbeau  limba  kakan,  purtau  cămăşi  lungi  şi  sandale.  Practicau 
arta  mumificării  morţilor.  Atacamanii,  locuind  ceva  mai  la  nord,  vorbeau 
graiul  cunza,  practicând  şi  ei  arta  mumificării.  în  primele  secole  ale  erei 
noastre,  atacamanii  şi  diagutii,  suferind  influenţa  culturilor  superioare 
din  nord  (cea  de  Tiahuanaco  şi  cea  din  Chincha),  au  dat  naştere 
civilizaţiei  Chincha-Chilena,  cea  mai  înaltă  treaptă  a  preistoriei  poporului 
chilian.  Extinzându-se  spre  sud,  această  cultură  le-a  influenţat  pe  cele  ale 
piruncilor  (pirunches)  şi  huillicilor  (huillinches),  aflate  de  asemenea  pe  o 
treaptă  înaintată  de  dezvoltare.  Se  ocupau  cu  olăritul,  confecţionarea  de 
ţesături,  cu  agricultura  irigată,  cultivând  porumb,  cartofi,  dovleci,  mango 
şi  cu  creşterea  animalelor  (lama,  alpaca  şi  guanacul),  pentru  lână  şi 
carne.  De  la  ei  s-a  transmis  poncho,  pelerina  de  lână  caracteristică  şi  azi 
multor  locuitori  sud-americani. 

Peste  aceste  popoare  au  venit  dinspre  răsărit,  din  regiunea  unde  se 
găseşte  astăzi  oraşul  argentinian  Neuquen,  cu  două  secole  înainte  ca 
incaşii  să  îşi  extindă  dominaţia  asupra  unor  ţinuturi  chiliene  (în  secolele 
11,  12),  numiţii  mapuches  (oamenii  pământului:  mapu=pământ  şi 
che=oameni).  Aceştia  erau  inferiori  ca  grad  de  civilizaţie,  dar  superiori  ca 
organizare  militară.  Mai  târziu,  pe  la  mijlocul  secolului  16,  când  pe  aceste 
meleaguri  au  pătruns  conquistadorii  spanioli,  populaţia  găsită  de  ei  a 

primit  numele  de  araucanos  (în  limba  quechua:  are=înfocat,  aprig  şi 
aucca=războinic,  luptător).  Araucanii  cultivau  plante,  creşteau  animale, 
îşi  construiau  colibe  trainice,  locuibile  tot  anul,  devenind  în  mare  parte 
sedentari. 

Satul  în  care  s-a  născut  şi  a  locuit  toată  viaţa  eroina  noastră  MUNDI 
avea  mai  puţin  de  100  de  case.  Locuinţa  soţilor  Rakon  şi  Nunku  avea 
formă  pătrată,  pereţii  erau  susţinuţi  de  stâlpi,  iar  acoperişul  era  făcut  din 
crengi  groase.  Pe  jos  se  aflau  rogojini.  La  fel  ca  toţi  locuitorii  satului,  cei 
doi  soţi  cultivau  cartofi,  manioc,  olluco,  jiquima,  fasole,  porumb,  arahide, 
piper  roşu,  bumbac  şi  fructe  ca:  palta,  goyave,  lucuma,  cirimoia.  îşi 
depozitau  alimentele  în  oale  de  ceramică.  Purtau  haine  decorate  cu  fibre 
colorate,  care  alcătuiau  forme  geometrice.  Purtau  pandantive  şi  oase 
sculptate.  Aveau  instrumente  muzicale  şi  jucării  (fluiere  şi  instrumente 
de  zgomot).  Toţi  membrii  familiei  lui  Mundi  purtau  haine  din  bumbac, 
ornate  cu  motive  geometrice  simple.  Piesele  de  îmbrăcăminte  erau 
asamblate  cu  ajutorul  cusăturilor. 

Nunku  şi  fata  ei  foloseau  oglinzi  confecţionate  din  bucăţi  de  piatră 
dură  pe  care  erau  lipite  pelicule  mici  de  pământ  argilos.  Copiii  învăţau 
repede  să  sufle  în  fluiere.  MUNDI  a  învăţat  de  mică  să  modeleze  statuete 
din  argilă  ce  reprezentau  femei  şi  agricultori.  Pentru  plantat  şi  semănat, 
părinţii  ei  foloseau  beţe  ascuţite  cu  care  făceau  găuri,  lăsând  să  cadă 
sămânţă  în  ele.  MUNDI  s-a  pregătit  pentru  vremea  când  urma  să  devină 
gospodină  la  casa  ei  de  femeie  măritată,  ajutându-şi  mama  la  toate 
treburile  gospodăreşti.  Printre  altele,  a  învăţat  să  gătească  mâncarea  pe  o 
platformă  circulară  făcută  din  bolovani  de  piatră  puşi  pe  sol  şi  încălziţi  la 
foc.  Pe  ei  se  frigeau  carnea  şi  legumele.  Porumbul  era  alimentul  lor  de 
bază. 

Dintre  cei  12  copii  născuţi  de  Nunku,  9  muriseră  de  mici,  din  cauza 
practicilor  dure  de  trepanare  (găurire)  şi  deformare  a  craniilor.  Cu  astfel 
de  procedee  se  ocupau  toate  mamele  din  sat.  Cei  care  nu  mureau  creşteau 
voinici  şi  rezistenţi  la  boli.  Tot  în  atribuţiile  femeilor  intrau  şi  metodele 
empirice  de  tratare  a  bolnavilor,  care  pentru  MUNDI  deveniseră  o 
adevărată  pasiune. 

împlinind  17  ani,  părinţii  i-au  dat-o  drept  soţie  unui  flăcău  de  21  de 
ani.  Nogdo  o  aşteptase  pe  fată  să  ajungă  la  vârsta  minimă  permisă  pentru 
a-i  deveni  nevastă.  îi  fusese  făgăduită  imediat  după  naştere,  când  el  abia 
împlinise  4  ani.  Coliba  cea  nouă  construită  de  Nogdo  împreună  cu 
bărbaţii  din  sat  le-a  oferit  adăpost  timp  de  câţiva  ani,  înlocuind-o  după 
aceea  cu  alta  mai  mare  şi  mai  solidă.  Pe  lângă  munca  permanentă  din 
gospodărie,  MUNDI  le-a  dat  viaţă  celor  4  copii  ai  lor,  care  au  supravieţuit 
cu  toţii,  prin  eforturile  ei,  adesea  supraomeneşti.  De  fiecare  dată  când 
micuţii  se  îmbolnăveau,  femeia  invoca  disperată  zeii  protectori  ai  vieţii 
oamenilor.  Obligată  fiind  de  tradiţia  neamului,  ea  şi-a  trepanat  copiii  cu 
multă  grijă,  iar  scândurelele  fixate  pentru  deformarea  capetelor  nu  erau 
strânse  atât  de  tare  ca  la  alţi  copii. 

Fetele  ei,  Yano  şi  Luske,  au  sosit  când  ea  avea  20  de  ani,  respectiv 
27.  Pe  primul  băiat,  Ugud,  l-a  născut  la  23  de  ani,  iar  ultimul  venit, 
Meldec,  a  apărut  când  mama  lui  împlinise  31  de  ani.  Cu  toţii  aveau  părul 
des  şi  stufos,  puţin  odulat,  de  culoare  neagră,  la  fel  ca  şi  părinţii  lui. 
Culoarea  pielii  tuturor  era  brună,  aveau  pomeţii  obrajilor  coloraţi  în  roşu, 
iar  ochii  erau  de  culoarea  alunelor.  MUNDI  şi  Nogdo  le-au  transmis  celor 
4  copii  ataşamentul  pentru  pământul  pe  care  locuiau,  moralitatea  lor 
înaltă  şi  dragostea  de  familie.  Asemenea  tuturor  celor  din  etnia  lor,  erau 
reţinuţi  din  fire  şi  puţin  vorbăreţi.  Râdeau  rareori. 

După  naşterea  fiecărui  copil,  MUNDI  îl  trata  cu  multă  grijă, 
considerându-1  o  fiinţă  slabă,  ce  avea  nevoie  de  o  protecţie  deosebită.  în 
jurul  micuţului  aşeza  obiecte  de  cult,  confecţionate  şi  aşezate  artistic. 
Datorită  pasiunii  sale  pentru  îngrijirea  trupului,  MUNDI  şi-a  salvat  copiii 
din  îmbolnăvirile  obişnuite,  ajutându-i  să  crească  voinici  şi  rezistenţi  la 
clima  aspră  din  regiune.  Pe  fete  le-a  dat  băieţilor  cărora  le  fuseseră 
făgăduite  de  mici,  iar  fiii  ei  şi-au  luat  nevestele  promise  în  acelaşi  mod. 

MUNDI  şi  Nogdo  au  depăşit  vârsta  de  60  de  ani,  un  adevărat  record 
printre  locuitorii  satului,  care  mureau  de  obicei  înaintea  vârstei  de  40  de 
ani.  La  65  de  ani,  MUNDI  şi-a  luat  adio  de  la  viaţă.  Era  îmbătrânită  la 
chip  şi  trup,  după  numeroşii  ani  în  care  muncise  din  greu.  Cadavrul  ei  a 
fost  supus  unei  practici  speciale  de  înmormântare.  îmbrăcat  în  piei  de 
animale,  decorate  cu  coliere  de  os  şi  cupru,  la  care  se  adăugau  fibre 
vegetale  colorate,  cadavrul  a  fost  aşezat  într-o  groapă  săpată  în  pădure  şi 
fixat  cu  5  ţăruşi.  Aceştia  străbăteau  diferite  părţi  ale  corpului,  cu  scopul 
de  a  opri  sufletul  femeii  să  revină  printre  cei  vii.  Au  acoperit-o  pe  Mundi 
cu  rogojini,  peste  care  au  pus  mult  pământ.  Obiectele  de  cult  şi  podoabele 
aşezate  în  groapă  lângă  rămăşiţele  ei  simbolizau  respectul  familiei  şi 
întregii  comunităţi  pentru  cea  care  se  dovedise  un  om  de  mare  suflet  şi 
caracter. 

Nina  Petre 
12  decembrie  2013 


COMENTARIUL  ILINCĂI 

„Chiar  am  aşteptat  cu  oarecare  nerăbdare  acest  episod,  ca  să  pot  citi 
detaliat  despre  preocupările  antecesoarei  mele  în  vindecarea  oamenilor, 
domeniu  pe  care  am  început  să  îl  explorez  şi  eu  în  prezent.  Sunt  uimită  la 
fiecare  mesaj  pe  care  mi-1  trimiteţi  cât  de  multe  detalii  sunt  incluse.  De 
aceea,  le  citesc  de  câteva  ori.  M-am  bucurat  în  acest  episod  să  văd  şi  să 
înţeleg  concret  cum  Spiritul  îşi  păstrează  scopul  pe  parcursul  diverselor 
întrupări.  Sper  ca  şi  eu  acum,  în  această  viaţă,  să  pot  scrie  în  Cartea  Vieţii 
cu  înţelepciune  şi  iubire. 

Cărţile  lui  Brian  Weiss  m-au  fascinat  şi  le-am  citit  pe  toate.” 

ILINCA 
16  decembrie  2013 
Bucureşti 

EPISODUL  8  -  RUNUK 


Eroul  episodului  spiritual  nr.8  este  RUNUK.  Viaţa  lui  s-a  desfăşurat 
între  anii  1242-1316.  El  s-a  născut  într-o  mică  aşezare  de  eschimoşi  aflată 
pe  ţărmul  Golfului  Kvichak,  în  zona  de  nord  a  peninsulei  Alaska.  în 
apropierea  vechiului  sat  în  care  a  trăit  eroul  nostru  s-a  dezvoltat  oraşul 
Naknek.  întreaga  comunitate  căreia  îi  aparţinea  RUNUK  trăia  din 
darurile  naturii  înconjurătoare.  Dugtu,  tatăl  său,  avea  drept  ocupaţie 
principală  procurarea  hranei  prin  vânătoare  şi  pescuit.  Runde,  mama  lui 
RUNUK,  l-a  avut  numai  pe  el  în  viaţă,  după  ce  pierduse  câţiva  prunci  la 
naştere. 

Satul  în  care  trăia  RUNUK  adăpostea  câteva  zeci  de  eshimoşi,  la  care 
unitatea  familiei  era  foarte  puternică.  Erau  curajoşi  din  fire,  foarte 
expansivi  între  ei,  dar  destul  de  rezervaţi  cu  străinii.  Ei  se  considerau 
superiori  indienilor  din  nord,  cu  care  aveau  conflicte  sporadice.  O 
caracteristică  dominantă  a  firii  lor  era  onestitatea.  Spre  deosebire  de 
eschimoşii  din  nordul  continentului,  nu  sufereau  de  tuberculoză.  Se 
denumeau  inuit,  adică  oameni  prin  excelenţă,  fiinţe  superioare.  Prin 
aceasta,  eschimoşi  înţelegeau  să  se  deosebească  de  animalele  în  mijlocul 
cărora  trăiau,  ştiind  că  sunt  singurii  oameni  ai  ţinuturilor  acoperite  cu 
gheţuri. 

Aspectul  lor  fizic  era  asemănător  cu  cel  al  popoarelor  de  origine 
mongolă.  Unii  cercetători  susţin  că  eschimoşii  ar  fi  migrat  din  Asia  prin 
strâmtoarea  Bering,  răspândindu-se  pe  continentul  nord-american.  Unii 
dintre  ei  au  ajuns  până  în  Groenlanda,  unde  au  dat  peste  vikingii 
normanzi.  în  sudul  Alaskăi,  unde  locuia  RUNUK,  furtunile  frecvente  şi 
temperatura  destul  de  blândă  împiedicau  gheţurile  să  fie  compacte. 
Pentru  vânarea  focilor  se  folosea  caiacul. 

RUNUK  a  fost  umbra  tatălui  său  de  cum  s-a  putut  ţine  pe  picioare  ca 
să  poată  alerga  toată  ziua  în  urma  lui.  Băiatul  împlinind  22  de  ani, 
părinţii  lui  l-au  considerat  capabil  să  îşi  întreţină  propria  familie. 
Devenise  un  vânător  suficient  de  priceput,  apreciat  de  părinţii  lui  Akkir,  o 
fată  de  17  ani  care  trebuia  să  se  mărite.  RUNUK  a  obţinut  fata  de  la 
părinţii  ei,  cumpărând-o  cu  multe  daruri  în  blănuri  şi  piei  de  animale,  la 
care  a  adăugat  cantităţi  mari  de  carne  uscată.  După  un  ceremonial 
simplu,  tânăra  pereche  s-a  mutat  într-o  colibă  separată,  unde  fata  şi-a 
adus  ca  zestre  opaiţul,  oalele  de  piatră  şi  uneltele  de  cusut. 

Ca  şi  soacra  ei  Runde,  Akkir  s-a  bucurat  de  un  singur  copil,  fiul  ei 
Nunkul,  pe  care  l-a  născut  la  24  de  ani.  Naşterea  lui  Nunkul  a  fost 
întâmpinată  cu  mare  bucurie  de  către  întreaga  suflare  a  satului.  în 
comunitatea  lor,  copiii  erau  consideraţi  averea  şi  frumuseţea  casei. 
Imediat  după  naştere,  Nunkul  a  primit  numele  unei  rude  moarte  de 
curând,  aceasta  fiind  chiar  tatăl  lui  Dugtu.  Acesta  din  urmă,  împreună  cu 
nevasta  lui,  Runde,  sperau  că  nepotul  lor  va  moşteni  caracterul  celui 
decedat,  asigurându-se  în  acelaşi  timp  că  sufletul  mortului  se  va  bucura 

de  o  pace  deplină.  în  primele  luni  după  naştere,  Akkir  şi-a  purtat  pruncul 
agăţat  pe  spate,  intr-un  sac  confecţionat  din  piei  şi  blănuri  călduroase.  De 
gâtul  pruncului  a  agăţat  o  punguliţă  ce  conţinea  câteva  amulete  din  os  ale 
regretatului  său  străbunic.  Părinţii  lui  sperau  că  preţiosul  talisman  le  va 
apăra  copilul  de  „duhurile  rele”. 

în  timp  ce  Nunkul  creştea  vânzând  cu  ochii,  RUNUK  îşi  vedea  mai 
departe  de  ocupaţiile  obişnuite:  vâna,  pescuia,  îşi  confecţiona  arme  şi 
unelte  de  pescuit,  îşi  repara  barca.  Fiul  său  ajungând  la  vârsta  de  14  ani, 
l-a  învăţat  să  vâneze  cu  harponul,  să  îşi  menţină  echilibrul  în  caiac,  să  se 
strecoare  printre  sloiurile  de  gheaţă,  să  îşi  aleagă  pieile  de  animale 
pentru  îmbrăcăminte,  încălţăminte  şi  curele.  RUNUK,  fire  mândră, 
copilăroasă  şi  taciturnă,  a  trecut  cu  răbdare  prin  toate  aspectele  materiale 
şi  spirituale  oferite  de  cursul  vieţii  sale.  La  50  de  ani  se  considera  deja 
prea  bătrân  pentru  a  mai  merge  la  vânătoare.  Nunkul  îşi  construise  o 
nouă  casă,  făcută  din  piei  de  caribu  susţinute  pe  un  schelet  de  lemn. 
Pentru  binele  părinţilor  lui,  pe  care  îi  adora,  era  în  stare  de  orice 
sacrificiu.  RUNUK  îşi  aştepta  fiul  cu  mari  emoţii,  până  când  îl  revedea 
sosind  de  la  vânătoare  şi  pescuit.  Nunkul  îi  aducea  de  fiecare  dată  păsări, 
carne  de  focă,  morsă  şi  alte  animale  marine. 

Rareori,  bărbaţii  din  sat  se  aventurau  spre  nord,  străbătând  mari 
distanţe  în  săniile  trase  de  câini,  pornind  la  vânătoarea  de  reni  sălbatici. 
RUNUK,  deşi  se  considera  bătrân  încă  de  la  50  de  ani,  nu  stătea  degeaba, 
făcându-şi  de  lucru  pe  lângă  casă.  Era  mare  meşter  în  confecţionarea 
diferitelor  obiecte  de  vânătoare:  harpoane,  topoare  de  piatră,  arcuri  de 
os,  cuţite  de  os,  vârfuri  de  săgeţi.  împlinind  70  de  ani,  vârstă  record 
pentru  bărbaţii  eschimoşi,  RUNUK  începuse  să  îşi  sculpteze  statuetele  de 
os  ce  urmau  să  îi  fie  puse  alături  în  mormânt,  obiecte  absolut  necesare 
pentru  a-şi  putea  continua  viaţa  şi  dincolo  de  moarte.  Cuţitele  făcute  de 
el  aveau  forme  de  animale:  vulpi,  urşi,  lupi,  morse,  foci.  Harpoanele  de  os 
erau  împodobite  cu  gravuri  interesante.  Pe  lângă  toate  acestea,  RUNUK 
avea  grijă  să  confecţioneze  ochelari  de  soare  din  plăci  de  os  prevăzute  cu 
tăieturi  înguste,  care  protejau  ochii  de  strălucirea  obositoare  a  zăpezilor. 
Cum  termina  de  făcut  un  ochelar,  îl  dăruia  unui  vânător  din  sat. 

Cei  doi  nepoţi,  fiul  şi  fiica  lui  Nunkul,  reprezentau  motive  de  mare 
mândrie  pentru  el.  Bătrânul  apucase  să  îi  vadă  crescând  mari,  căsătoriţi 
şi  aşezaţi  la  casele  lor,  dăruindu-i  3  strănepoţi.  La  74  de  ani,  venerabilul 
RUNUK  şi-a  luat  rămas  bun  de  la  viaţa  pământeană.  Avea  trupul  slăbit, 
încovoiat  de  ani  şi  muncă  grea,  iar  cu  ochii  abia  mai  zărea  ce  era  în  jurul 
său.  Nevasta  îi  murise  în  urmă  cu  2  ani,  grav  bolnavă,  vraciul  satului 
nereuşind  să  îi  prelungească  viaţa.  RUNUK  îşi  aşteptase  moartea  în 
linişte,  odihnindu-se  în  locuinţa  sa.  într-o  dimineaţă,  fiul  său  l-a  găsit 
fără  suflare.  Avea  chipul  senin  al  omului  care  fusese  mulţumit  de  viaţa  sa. 

Conform  tradiţiei,  Nunkul  i-a  golit  coliba  de  toate  obiectele,  aceasta 
urmând  să  fie  dărâmată.  Cadavrul,  cusut  într-o  piele  de  ren,  a  fost 
îngropat  şi  acoperit  cu  pietre  scoase  din  fundaţia  casei.  Alături  de 
RUNUK  se  aflau  pipa  şi  tutunul  său  preferat.  în  jurul  mormântului  nu  s- 

a  făcut  niciun  zgomot,  deoarece  spiritul  nu  trebuia  să  fie  tulburat.  în 
locuinţa  lui  Nunkul  s-au  cântat  multă  vreme  faptele  şi  meritele  lui 


RUNUK. 


Nina  Petre 
15  ianuarie  2014 


COMENTARIUL  ILINCĂI 

„E  interesant  că  iarna  care  e  acum  la  noi  s-a  potrivit  atât  de  bine  cu 
mediul  în  care  a  trăit  antecesorul  meu.  Probabil  că  bucuria  pe  care  o 
manifest  de  câte  ori  văd  zăpadă  s-a  născut  odată  cu  Runuk  în  Alaska.  îmi 
place  să  mă  plimb  când  ninge,  admir  fulgii  şi  mă  tăvălesc  prin  zăpadă  ca 
un  copil.  Acum  e  din  plin  şi  la  noi  o  mare  de  zăpadă,  iar  eu  sunt  fericită 
pur  şi  simplu! 

Deşi  Runuk  e  o  <rudă  îndepărtată >,  constat  că  manifest  ca  şi  el 
aceleaşi  trăsături  definitorii  -  fire  mândră,  copilăroasă  şi  taciturnă. 
Mândria  încerc  să  o  şlefuiesc,  ca  ea  să  nu  devină  o  împăunare  a  ego-ului. 
Spiritul  ludic  şi  copilăros  îl  manifest  mereu,  e  felul  meu  natural  de  a  fi.  Şi 
da,  nu  vorbesc  decât  atunci  când  consider  că  am  ceva  de  zis,  trăsătura 
asta  am  mai  întâlnit- o  şi  la  un  alt  antecesor.  Şi  o  păstrez! 

Runuk  îşi  grava  cuţitele  de  os,  pe  care  tot  el  le  confecţiona;  mie  îmi 
place  să  desenez.  Nu  sunt  o  mare  artistă,  fac  asta  doar  pentru  mine,  îmi 
aduce  bucurie. 

Lui  Runuk  îi  plăcea  să  dăruiască  ochelarii  pe  care  îi  confecţiona.  La 
fel,  şi  mie  îmi  place  să  fac  cadouri  utile  şi  care  să  bucure  persoanele 
cărora  le  sunt  dedicate.  Le  dau  cu  tot  dragul  şi  mă  străduiesc  să  se 
potrivească  cât  mai  bine. 

Mi-a  plăcut  mult  această  viaţă  a  antecesorului  meu,  simt  că  am  mai 
primit  încă  un  impuls  de  a-mi  folosi  în  mod  creator  energia  de  care 
dispun. 

Această  analiză,  ca  şi  toate  cele  anterioare  pe  care  mi  le-aţi  transmis 
sunt  adevărate  lecţii  de  istorie,  geografie  şi  cultură;  nu  ştiu  dacă  printr- 
un  studiu  individual  aş  fi  reuşit  să  aflu  atâtea  informaţii.” 

ILINCA 
4  februarie  2014 
Bucureşti 


EPISODUL  9  -  RADDIA 

Episodul  spiritual  nr.9  o  are  ca  eroină  pe  cretana  RADDIA,  care  a 
trăit  între  anii  1134-1210.  Ea  s-a  născut  în  localitatea  Prases,  un  sat  aflat 
la  nord  de  Munţii  Lefka.  Părinţii  ei,  greci  la  origine,  Darkos  şi  Hekira,  au 
avut  doi  copii,  ambii  fete:  RADDIA  şi  sora  ei  mai  tânără  cu  7  ani,  Akia. 

La  data  naşterii  micuţei  RADDIA,  insula  Creta  era  un  teritoriu  aflat 
în  componenţa  Imperiului  Bizantin.  La  începutul  secolului  13,  după 

Cruciada  a  IV-a  (1202-1204),  bizantinii  au  cedat-o  veneţienilor.  Situaţia 
economică  a  insulei  era  înfloritoare,  datorită  poziţiei  sale  geografice 
favorabile  traficului  maritim  din  estul  Mării  Mediterane.  Principalele 
surse  ale  bogăţiei  sale  erau  metalurgia,  prelucrarea  aurului,  meşteşugul 
ţesătoriei  şi  al  ceramicii.  Cretanii  importau  cupru,  cositor,  metale 
preţioase.  Exportau  produse  agricole  (vinuri,  ulei)  şi  meşteşugăreşti 
(arme,  bijuterii,  oale  de  ceramică). 

Biserica  creştină  din  insula  Creta  era  supusă  patriarhatului  din 
Constantinopol,  respectând  jurisdicţia  constantinopolitană.  Patriarhatul 
din  Constantinopol  avea  peste  o  mie  de  episcopi  şi  mitropoliţi. 
Mitropoliţii  erau  arhiepiscopii  cu  reşedinţa  în  capitalele  administrative 
ale  provinciilor.  Clerul  era  organizat  într-o  ordine  ierarhică,  începând  cu 
ctitorul  (care  trebuia  să  aibă  cel  puţin  20  de  ani),  continuând  cu 
subdiaconul  şi  diaconul  (fiecare  să  fi  fost  trecut  de  25  de  ani),  preotul  (cu 
vârsta  de  peste  30  de  ani)  şi  diaconesele  (care  aveau  cel  puţin  50  de  ani). 

Diaconesele  se  bucurau  de  multă  consideraţie.  Deşi  nu  făceau  parte 
din  cler,  totuşi  îl  ajutau:  erau  prezente  la  botezul  fetelor  şi  femeilor,  se 
ocupau  de  catehizarea  lor,  le  supravegheau  în  timpul  slujbelor  religioase 
şi  îngrijeau  oamenii  bolnavi.  Diaconesele  erau  necăsătorite  sau  văduve. 
Văduvele  nu  mai  aveau  voie  să  se  căsătorească. 

Preoţii  erau  scutiţi  de  serviciul  militar,  de  impozite,  corvezi  şi 
prestaţii  în  natură.  Deşi  comportamentul  lor  era  deseori 
necorespunzător,  nu  puteau  fi  judecaţi  decât  de  tribunalul  episcopal. 
Puteau  avea  proprietăţi  şi  beneficiau  de  dreptul  de  a  moşteni  averi. 
Puteau  să  se  căsătorească,  dar  înainte  de  a  fi  hirotonisiţi,  şi  le  era  interzis 
să  divorţeze.  Biserica  bizantină  din  Creta  dispunea  de  averi  considerabile. 
Lăcaşele  de  cult  aveau  moşii,  ateliere,  magazine.  Erau  scutite  de  taxe  şi 
impozite  sau  beneficiau  de  reduceri  mari. 

Tatăl  RADDIEI,  Darkos,  era  parohul  bisericii  din  satul  lor.  Supus 
total  voinţei  superiorilor  săi  ierarhici,  el  îşi  ducea  obositoarea  activitate  zi 
de  zi,  fără  a  se  plânge  vreodată  că  viaţa  îi  era  prea  grea.  Biserica  sa  avea  o 
bucată  de  teren,  pe  care  lucrau  benevol  o  parte  dintre  săteni,  asigurându- 
i  preotului  Darkos  necesarul  de  produse  cu  care  îşi  hrănea  familia.  Micul 
han  de  popas  pentru  călători  şi  pelerini,  aflat  la  baza  muntelui,  era 
administrat  de  biserica  parohului  Darkos.  Veniturile  încasate  de  la 
drumeţii  care  îşi  achitau  costul  şederii  serveau  la  asigurarea  hranei 
pentru  toţi  cei  adăpostiţi  de  han,  chiar  şi  pentru  cei  săraci,  care  nu  aveau 
cu  ce  să  plătească. 

Preotul  Darkos  era  ajutat  la  slujbe  de  un  diacon  şi  o  diaconeasă, 
aceasta  find  chiar  sora  lui,  Mykira,  rămasă  văduvă  la  20  de  ani.  Soţul  ei, 
negustor  ambulant,  fusese  ucis  pe  o  cărare  de  munte,  pentru  marfa  şi 
banii  care  se  aflau  asupra  lui.  Preoteasa  Hekira,  femeie  harnică  şi  foarte 
inimoasă,  şi-a  educat  fetele  în  spiritul  puternicei  credinţe  în  Dumnezeu, 
ajutându-le  să  înveţe  bine  treburile  gospodăreşti  şi  cerinţele  comportării 
civilizate. 

RADDIA,  la  17  ani,  devenise  o  fată  frumoasă,  harnică  şi  cuminte.  Pe 
lângă  munca  din  gospodărie,  participa  la  toate  slujbele  ţinute  de  tatăl  ei, 
cunoscând  perfect  tot  ce  cântau  dascălul  şi  diaconeasa  şi  ce  rostea  Darkos 
din  Sfânta  Scriptură.  într-o  zi,  a  fost  zărită  la  slujbă  de  un  negustor  tânăr, 
aflat  în  trecere  prin  sat,  el  urmărind  să  ajungă  într-o  localitate  apropiată. 
Nikos  avea,  la  22  de  ani,  câteva  iubite  în  mai  multe  sate  şi  dorea  să  le 
mărească  numărul.  I-a  trimis  RADDIEI  vorbă  printr-un  sătean  că 
intenţiona  să  o  răpească  de  la  părinţi  şi  să  o  ducă  departe,  în  Chania, 
unde  avea  casa  lui.  Fata  nu  i-a  dat  niciun  răspuns.  Mai  mult  chiar,  s-a 
destăinuit  mamei  Hekira.  Aceasta  a  sfătuit-o  să  dea  uitării  propunerea 
drumeţului.  Nikos  a  revenit  după  câteva  luni,  povestind  la  han,  după  ce 
băuse  prea  mult,  că  o  va  duce  cu  el  pe  fata  preotului.  Făcută  astfel  de 
ruşine  în  tot  satul,  deşi  era  nevinovată,  RADDIA  şi-a  anunţat  părinţii  că 
de  mult  dorea  să  se  călugărească.  Decizia  fetei  era  onorabilă,  iar  părinţii 
au  răsuflat  uşuraţi. 

La  18  ani,  RADDIA  a  fost  primită  ca  novice  intr-un  lăcaş  mohanal 
pentru  femei,  aflat  într-o  zonă  izolată  din  estul  Munţilor  Lefka. 
Mănăstirea  avea  în  proprietatea  ei  pădurea  din  apropiere,  chiar  şi  o 
bucată  din  grădina  unde  maicile  îşi  cultivau  legumele  necesare  hranei.  în 
cei  3  ani  de  noviciat  şi  cei  55  care  au  urmat,  RADDIA  a  participat  la  toate 
activităţile  măicuţelor  din  mănăstire. 

Marele  reformator  al  monahismului  bizantin,  Theodoros,  egumenul 
mănăstirii  Stoudios,  întocmise  în  secolul  10  un  cod  de  reguli  care  le 
îngăduia  călugărilor  să  se  ocupe  cu  opere  de  caritate,  de  misionarism  sau 
servicii  în  spitale.  Călugării  mai  puteau  desfăşura  şi  o  activitate 
intelectuală  ca  pictori,  mozaicişti,  copişti,  autori  de  imnuri,  de  vieţi  ale 
sfinţilor,  de  opere  teologice,  geografice  şi  istorice.  Călugării  bizantini 
aveau  multă  libertate  în  exercitarea  atribuţiilor,  nefiind  supuşi  unei 
discipline  riguroase  sau  unui  control  permanent  din  partea  autorităţilor 
bisericeşti. 

în  mica  mănăstire  la  care  ajunsese  RADDIA  se  respectau  cu  strictele 
regulile  vieţii  de  comunitate.  Slujbele  religioase  şi  rugăciunile  aveau  o 
durată  de  cel  puţin  6  ore  pe  zi.  Disciplina  muncii  era  absolută.  Măicuţele 
cu  experienţă  copiau  manuscrise,  îşi  educau  novicele,  discutau  cu 
vizitatorii,  preparau  hrana  zilnică,  îşi  cultivau  plantele  destinate 
consumului,  culegeau  fructe  din  pădure  şi  aduceau  lemne  de  foc.  Studiul 
vechilor  cărţi,  adăpostite  într-o  încăpere  ascunsă  de  privirile  vizitatorilor, 
era  obligatoriu.  La  fel  ca  toate  colegele  ei,  RADDIA  citea  înţeleptele 
scrieri  creştine,  scria  comentarii  în  jurnal,  discuta  cu  celelalte  maici 
despre  ceea  ce  i  se  părea  foarte  interesant. 

Sufletul  generos  şi  firea  paşnică  au  ajutat-o  să  păstreze  bune  relaţii 
cu  toate  maicile  care  au  trăit  în  mănăstire.  Părinţii  au  vizitat-o  de  multe 
ori,  până  când  neputinţa  trupească  nu  le-a  mai  permis  să  plece  la  drum 
greu  şi  lung.  Sora  ei,  Akia,  căsătorită  şi  mamă  a  3  copii,  şi-a  adus  unica 
fiică  la  mătuşa  RADDIA,  fata  fiind  fermecată  de  personalitatea  cuvioasei 
măicuţe. 


NINA  PETRE  -  Vieţile  anterioare  ale  spiritului  Voi. 2 


pag. 125 


La  76  de  ani,  stareţa  RADDIA  se  pregătea  de  plecare  la  odihnă 
veşnică.  îl  slujise  pe  Cristos  cu  devotament,  din  toată  inima,  iubise 
oamenii  şi  îi  respectase  pe  toţi  cei  care  veniseră  să  audă  sfaturile  ei. 
Trupul  slăbit  de  bolile  bătrâneţii  nu  o  mai  ajuta  să  iasă  din  chilia  ei.  într- 
o  dimineaţă,  măicuţa  care  dormise  lângă  ea  a  găsit-o  fără  suflare.  Toate 
măicuţele  au  plâns  amarnic  la  înmormântare  şi  multă  vreme  după  aceea. 
Dispăruse  din  mijlocul  lor  o  fiinţă  cu  suflet  nobil,  iubitoare  de  oameni  şi 
de  Dumnezeu. 

Nina  Petre 
11  februarie  2014 


COMENTARIUL  ILINCĂI 

„M-a  copleşit  modul  în  care  Raddia  a  ales  să-şi  manifeste  iubirea, 
dedicându-se  total  lui  Dumnezeu  şi  exprimându-se  prin  acte  de  iubire  în 
jurul  ei.  E  greu  de  egalat  această  trăire.  Am  moştenit  de  la  Raddia  această 
credinţă  puternică  în  puterea  lui  Dumnezeu,  dar  Lui  nu  i-am  mulţumit 
îndeajuns,  nu  m-am  manifestat  în  permanenţă  în  acord  cu  principiile 
divine.” 

ILINCA 
14  martie  2014 
Bucureşti 


EPISODUL  10  -  RIKKE 

Episodul  spiritual  nr.10  o  are  ca  eroină  pe  RIKKE,  o  femeie  din 
Finlanda  care  a  trăit  în  perioada  1020-1098.  Ea  s-a  născut  intr-un  mic 
port  comercial  situat  pe  ţărmul  Golfului  Botnic,  în  sud-vestul  ţării.  După 
mulţi  ani,  mica  localitate  s-a  dezvoltat,  devenind  oraşul  Rauma. 

Ludhar,  tatăl  lui  RIKKE,  provenea  dintr-un  neam  de  negustori 
varegi,  urmaşi  ai  vikingilor  suedezi.  Ocupându-se  cu  transportul 
mărfurilor  pe  Marea  Baltică,  Ludhar  îşi  construise  o  casă  în  apropierea 
ţărmului,  pe  un  teren  cumpărat  de  la  nişte  localnici.  Pe  Manell,  nevasta 
lui,  şi-a  adus-o  din  Suedia,  dorind  să-şi  păstreze  nealterată  originea 
suedeză. 

Manell  i-a  dăruit  3  copii.  Primul  născut,  fiul  cel  mare,  a  primit 
numele  de  Urmai.  După  el,  la  3  ani  diferenţă,  a  apărut  unica  fată,  RIKKE. 
Fiul  cel  mic,  Raimd,  a  completat  familia,  sosind  după  5  ani  de  la  naşterea 
surorii  sale. 

Primii  locuitori  al  Finlandei  au  fost  vânători  şi  pescari  nomazi 
laponi,  sosiţi  în  acel  teritoriu  înaintea  erei  noastre.  La  începutul 
mileniului  1  (era  noastră)  triburile  fino-ugrice  venite  din  est  şi  sud 
(suomii)  i-au  împins  treptat  pe  laponi  spre  nord.  Teritoriul  viitoarei  ţări 
Finlanda  a  devenit  astfel  singura  regiune  a  Scandinavici  locuită  de  o 
populaţie  negermanică.  în  secolul  12  a  început  cucerirea  Finlandei  de 

către  Suedia,  urmând  să  fie  administrată  ca  un  ducat.  La  acea  vreme 
RIKKE  nu  se  mai  afla  printre  cei  vii. 

în  decursul  vieţii  lui  RIKKE,  influenţa  regatului  suedez  asupra 
Finlandei  devenise  din  ce  în  ce  mai  puternică.  între  anii  994  şi  1022  a 
domnit  în  Suedia  Olof  Skotkonung,  fiind  urmat  de  regele  Anund  Jakob 
(1022-1047).  La  mijlocul  secolului  11  a  domnit  Emund  cel  Bătrân,  urmat 
de  Stenkil  (1060-1066).  în  cea  de-a  doua  jumătate  a  secolului  11,  Suedia  a 
fost  condusă  de  Inge  cel  Bătrân. 

După  o  copilărie  şi  adolescenţă  petrecute  în  liniştea  casei  părinteşti, 
RIKKE  i-a  fost  dată  de  nevastă  negustorului  suedez  Tigdar,  care  călătorea 
pentru  comerţ  pe  aceeaşi  corabie  ca  şi  Ludhar.  Afacerea  a  fost 
satisfăcătoare  de  ambele  părţi.  Părinţii  fetei  au  primit  în  dar  de  la  mire 
multe  blănuri  şi  piei  de  animale,  iar  Tigdar  s-a  ales  cu  o  nevastă  cuminte, 
ascultătoare  şi  harnică.  De  dragul  socrilor  săi,  proaspătul  soţ  s-a  mutat  în 
apropierea  lor,  casa  construită  de  el  fiind  nouă,  mare  şi  confortabilă. 

Pe  RIKKE  a  ajutat-o  mult  la  creşterea  copiilor  mama  ei,  Manell, 
fiindcă  nu  mai  avea  pe  nimeni  în  apropiere.  Părinţii  lui  Tigdar  locuiau  în 
Suedia,  neavând  obiceiul  de  a  călători  prea  des  spre  Finlanda  pentru  a-şi 
vedea  nora  şi  nepoţii.  La  22  de  ani  RIKKE  a  născut-o  pe  micuţa  Nurde. 
După  3  ani  i  l-a  dăruit  pe  frăţiorul  ei  Ulluki.  Au  mai  trecut  5  ani  până 
când  familia  l-a  primit  în  dar  pe  simpaticul  Lagdar. 

Viaţa  de  femeie  măritată  a  eroinei  noastre  a  fost  liniştită,  monotonă, 
lipsită  de  evenimente  dramatice,  cu  excepţia  pierderii  părinţilor  ei,  care 
au  murit  unul  după  altul,  la  diferenţă  de  câteva  luni,  din  cauza  unei  boli 
de  plămâni.  Copiii  lui  RIKKE  au  crescut  în  belşug,  tatăl  lor  sosind 
încărcat  cu  mărfuri  de  mai  multe  ori  pe  an.  Absenţele  lui  de  acasă  erau 
dese  şi  îndelungate,  iar  revenirile  îi  umpleau  familia  de  fericire. 

Bărbatul  obişnuia  să  le  povestească  numai  aspectele  plăcute  din 
viaţa  lui  de  marinar.  îşi  dorea  enorm  ca  niciunul  dintre  fiii  lui  să  nu  se 
facă  navigator,  temându-se  pentru  viaţa  lor.  Ştiind  că  urma  să  renunţe  la 
navigaţie  înainte  de  50  de  ani,  la  fel  ca  toţi  colegii  săi,  Tigdar  a  strâns 
multe  mărfuri  în  pivniţa  casei,  pe  care  le  dădea  la  schimb  pentru  aur, 
argint,  bijuterii  orientale  şi  alte  obiecte  preţioase. 

împlinind  46  de  ani  în  1058,  Tigdar  s-a  retras  din  navigaţie,  înainte 
de  a  fi  prea  târziu.  Crizele  de  reumatism  îl  chinuiau  pe  vreme  de  ploaie, 
vederea  îi  slăbise,  din  cauza  apei  mării  care  îi  intrase  în  ochi,  iar  grija 
pentru  nevasta  şi  copiii  săi  minori  devenise  insuportabilă.  Se  temea  de 
atacurile  hoţilor  asupra  casei  încărcate  cu  obiecte  preţioase,  neavând 
încredere  deplină  în  cei  doi  paznici  care  o  păzeau. 

RIKKE  avea  o  fire  curajoasă  şi  optimistă.  Copiii  moşteniseră  curajul 
celor  doi  părinţi.  Băieţii  învăţaseră  de  mici  să  mânuiască  bâta,  cuţitul  şi 
să  se  lupte  corp  la  corp. 

Revenit  definitiv  în  mijlocul  familiei,  Tigdar  a  început  să  vândă 
mărfurile  care  îi  umpluseră  pivniţa  şi  o  odaie  din  casă.  Era  preocupat  de 
cumpărarea  unor  suprafeţe  mari  de  teren  bun  pentru  agricultură  şi 
creşterea  vitelor.  în  decurs  de  câţiva  ani  a  devenit  mare  moşier,  având  ce 

să  le  dea  ca  moştenire  copiilor  săi.  Făcând  dese  călătorii  în  Suedia,  Tigdar 
a  reuşit  să  îşi  cumpere  un  titlu  nobiliar,  în  calitate  de  om  foarte  bogat. 

RIKKE  a  trăit  78  de  ani,  vârstă  record  pentru  femeile  din  acele 
vremuri,  care  mureau  de  diverse  boli  înainte  să  ajungă  la  vârsta 
bătrâneţii.  Zi  de  zi  îşi  binecuvântase  soţul  de  când  făcuseră  nunta, 
considerând  că  fără  el  nu  ar  fi  ajuns  niciodată  o  femeie  bogată  şi  fericită. 
Pe  copiii  lor  i-a  educat  în  aşa  fel  încât  să  îşi  respecte  tatăl  şi  să  îl  iubească 
până  la  idolatrie.  Pe  Nurde  i-au  dat-o  de  nevastă  unui  moşier  din  zonă, 
iar  fiii  lor  s-au  ocupat  toată  viaţa  de  comerţul  pe  uscat. 

RIKKE  presimţise  cu  câteva  săptămâni  înainte  că  i  se  apropie 
sfârşitul  zilelor.  Moartea  a  surprins-o  în  zorii  unei  zile  umede  ceţoase, 
când  oasele  o  dureau  îngrozitor.  La  trezire,  bătrânul  de  86  de  ani  Tigdar 
şi-a  găsit  nevasta  fără  suflare.  A  plâns-o  aproape  un  an,  zi  şi  noapte,  până 
când  moartea  s-a  îndurat  şi  de  el.  La  scurtă  vreme  după  căsătoria  lor, 
bărbatul  le  spusese  tuturor  că  o  femeie  mai  bună  la  suflet  ca  nevasta  lui 
nu  mai  văzuse  niciodată.  După  ce  şi-a  îngropat-o  pe  draga  lui  RIKKE, 
repeta  în  neştire  acelaşi  lucru. 

Nina  Petre 
20  martie  2014 


COMENTARIUL  ILINCĂI 

„Prin  dumneavoastră,  am  făcut  o  călătorie  înapoi  extrem  de 
fascinantă  şi  utilă,  de  regăsire  şi  reamintire.  Vă  mulţumesc  pentru  tot 
sprijinul  oferit.  Am  aflat  atâtea  lucruri  despre  mine  -  unele  mi-au  dat 
certitudinea  că  fac  ce  trebuie,  altele  mă  motivează  să  am  un  stil  de  viaţă 
conştient.” 

ILINCA 
20  martie  2014 
Bucureşti 


EPISODUL  11  -  RUNDHAG 

Episodul  spiritual  nr.11  îl  are  ca  erou  pe  vikingul  normand 
RUNDHAG.  El  s-a  născut  într-o  localitate  portuară  situată  în  sud-vestul 
Peninsulei  Scandinave  (pe  ţărmul  Mării  Nordului)  care  astăzi  este 
importantul  oraş  Stavanger.  Viaţa  lui  s-a  desfăşurat  între  anii  920-972. 
Tatăl  său,  Kradanger,  era  navigator  şi  războinic  viking.  Lundke,  mama  lui 
RUNDHAG,  adusese  pe  lume  11  copii,  dintre  care  8  s-au  stins  la  vârste 
mici,  sub  2  anişori,  din  cauza  unor  îmbolnăviri  grave.  Au  devenit  adulţi 
unica  fată,  Krunne,  şi  fraţii  ei  RUNDHAG  şi  Mrall.  RUNDHAG,  fiul  cel 
mare,  era  mai  tânăr  cu  5  ani  decât  sora  lui  şi  mai  în  vârstă  cu  7  ani  decât 
Mrall.  Familia  lui  Kradanger  trăia  bine  după  revenirile  sale  din 
expediţiile  de  pradă,  fiindcă  vikingul  sosea  cu  prăzi  importante  în  hrană 

şi  îmbrăcăminte.  Dacă  se  întâmpla  să  lipsească  mai  mult  de  un  an,  cei  de 
acasă  ajungeau  aproape  muritori  de  foame. 

Istoria  Norvegiei  este  strâns  legată  de  cea  a  vikingilor.  încă  din 
secolul  8,  ţara  era  una  dintre  principalele  baze  de  pornire  a  expediţiilor 
vikinge.  în  secolul  9,  Harald  Haarfager  I  („cel  Bălai”)  a  reuşit  să  unească 
diferitele  triburi  vikinge  norvegiene  (de  origine  germanică),  vechimea  lor 
pe  teritoriul  norvegian  datând  din  antichitate.  în  secolele  9-11,  vikingii 
norvegieni  au  întreprins  expediţii  de  jaf  şi  cucerire  pe  coastele  Islandei, 
Groenlandei,  Americii  de  Nord  şi  ale  Europei. 

RUNDHAG,  eroul  nostru,  s-a  îmbarcat  la  17  ani  pe  corabia  care  îl 
purtase  pe  tatăl  său  în  mai  multe  expediţii  de  pradă.  Era  în  anul  937, 
când  asupra  ţării  lor  domnea  regele  Harald  „cel  Bălai”.  între  anii  940  şi 
945  a  domnit  peste  norvegieni  regele  Erik  I  „Secure  însângerată”.  înainte 
ca  el  să-şi  fi  încheiat  domnia,  în  anul  945,  corabia  pe  care  călătorea 
vikingul  RUNDHAG  şi-a  debarcat  oastea  pe  ţărmul  Normandiei.  Ajuns 
până  în  oraşul  Rouen  (Rotomagus),  RUNDHAG  nu  a  mai  vrut  să  plece  de 
acolo.  Avea  25  de  ani  şi  era  dornic  de  o  viaţă  mai  bună  decât  cea  pe  care  o 
cunoscuse  în  ţara  lui. 

Normandia,  regiune  istorică  situată  în  nord-vestul  Franţei,  şi-a 
primit  numele  de  la  cel  al  normanzilor,  care  mai  erau  denumiţi  „oamenii 
nordului”  sau  „vikingi”.  Aceştia,  sub  conducerea  lui  Rollon,  au  invadat 
Franţa  în  anul  890  prin  gurile  Senei,  stabilindu-se  în  teritoriile  cucerite. 
Reşedinţa  ducelui  Rollon  a  fost  stabilită  în  oraşul  Rouen.  înfrânt  de 
regele  Franţei  Carol  (Charles)  III  „cel  Simplu”,  Rollon  s-a  recunoscut 
vasal  al  regelui  Franţei  (în  anul  911),  primind  de  la  acesta  ca  feudă  o 
parte  din  teritoriul  pe  care  îl  cucerise.  începând  cu  anul  930  şi  până  în 
942,  urmaşul  în  conducerea  ducatului  a  fost  Guillaume  (Wilhelm)  I 
„Sabie  Lungă”. 

RUNDHAG  a  poposit  în  Rouen  în  timpul  domniei  ducelui  normand 
Richard  I  (942-996).  Declarându-se  supus  acestuia,  a  fost  primit  în 
corpul  de  armată  care  apăra  Rouenul  şi  teritoriile  învecinate.  La  29  de 
ani  (în  949),  vikingul  nostru  s-a  căsătorit  cu  frumoasa  Naldha,  o  fată  de 
18  ani,  fiica  unui  camarad  de  arme.  Fiind  primit  în  casa  părinţilor  fetei, 
RUNDHAG  a  simţit  că  viaţa  lui  luase  o  direcţie  promiţătoare  de  belşug  şi 
fericire.  Rareori  îşi  mai  amintea  copilăria  modestă  şi  însingurată  pe  care 
o  avusese  în  casa  părinţilor  de  pe  ţărmul  norvegian. 

Naldha  i-a  dăruit  6  copii.  Unicul  supravieţuitor  a  fost  fiul  lor 
Maridin,  născut  de  mama  lui  la  26  de  ani  (în  957).  Ceilalţi  5  prunci  se 
stinseseră  unul  după  altul,  din  cauza  neputinţei  vracilor  de  a  le  vindeca 
bolile.  Maridin  avea  15  ani  când  i-a  fost  ucis  tatăl  într-o  încăierare  de 
stradă. 

Trei  hoţi  răpiseră  o  fată  din  casa  unui  gospodar,  omul  alergând 
disperat  după  ei.  Atras  de  ţipetele  bărbatului,  RUNDHAG  s-a  luat  la 
bătaie  cu  bandiţii.  Unul  dintre  ei  l-a  lovit  peste  spate  cu  o  secure, 
sfărâmându-i  coloana  vertebrală,  plămânii  şi  rinichii.  Pe  fată  au  luat-o  cu 
ei,  iar  tatăl  a  continuat  să  ţipe  disperat  în  mijlocul  străzii.  Un  om  din 

mulţimea  adunată  l-a  recunoscut  pe  oşteanul  normand.  Pentru 
RUNDHAG  era  deja  prea  târziu.  Sufletul  îi  ieşise  din  trupul  mutilat 
îngrozitor. 

Nina  Petre 
io  iunie  2014 


COMENTARIUL  ILINCĂI 

„Am  citit  cu  încântare  şi  acest  episod  străvechi  al  existenţei  mele. 
Sunt  fascinată  să  constat,  de  fiecare  dată,  acea  constantă  a  spiritului  de  a- 
şi  alege  pentru  încarnare  un  loc  situat  în  apropierea  apei.  Regenerarea  de 
care  are  nevoie  spiritul  în  preajma  apei  mă  face  acum  să  înţeleg  tot  mai 
bine  de  ce  în  actuala  viaţă  am  apreciat,  încă  de  mică,  apa  ca  o 
resursă  nepreţuită,  din  care  să  folosim  conştient  fiecare  strop. 

Constat  şi  eu  că,  din  personalitatea  vikingului  RUNDHAG,  am 
preluat  acea  dorinţă  de  a  sări  în  apărarea  celor  ce  sunt  în  nevoie,  intr-un 
mod  diferit  însă,  cât  mai  pacifist. 

Mi  se  pare  extrem  de  util  că  am  aflat  despre  originea  sensibilităţii 
rinichilor.  Atât  acţiunea  fizică  traumatizantă  asupra  lor  cât  şi  spaima 
morţii,  probabil  că  au  rămas  ca  teren  fertil  pentru  dezechilibrele  pe  care 
le-am  creat  în  actuala  viaţă. 

Uitându-mă  la  următoarea  serie  de  antecesori,  găsesc  interesant  că 
apar  preocupări  pe  care  le-am  mai  „experimentat”  până  acum  -  călugăr, 
înţelept  -  activităţi  care  arată  dorinţa  spiritului  de  a  se  pune  în  slujba  lui 
Dumnezeu  şi  a  umanităţii.” 

ILINCA 
30  iunie  2014 
Bucureşti 


EPISODUL  12  -  KVILA 

Episodul  spiritual  nr.12  o  are  ca  eroină  pe  KVILA.  Viaţa  ei  s-a 
desfăşurat  între  anii  844-898.  KVILA  s-a  născut  într-o  mică  localitate  din 
nordul  actualului  stat  Serbia  (devenită  după  mulţi  ani  oraşul  Bajmok) 
situată  în  apropierea  graniţei  cu  Ungaria.  Tatăl,  Kardok,  şi  mama,  Anita, 
au  avut  3  copii:  unica  fată,  KVILA,  avea  doi  fraţi  mai  mari,  Otner  şi 
Madik.  Familia  era  de  origine  slavă.  Kardok  primise  de  la  părinţi  o  moşie 
bogată,  din  ale  cărei  produse  trăiau  cu  toţii.  Fuseseră  creştinaţi  de  către 
preotul  din  zonă,  care  aparţinea  Bisericii  Răsăritene.  Neamul  slav  al 
sârbilor  ocupase  regiunea  în  prima  jumătate  a  secolului  6. 

KVILA  a  studiat  acasă  cu  un  profesor  adus  din  Constantinopol.  La  17 
ani,  a  primit  cererea  în  căsătorie  a  militarului  Zdenek,  un  tânăr  de  28  de 
ani,  aflat  în  solda  principelui  care  domnea  asupra  teritoriului  ce 
cuprindea  moşia  lui  Kardok.  Fata  l-a  plăcut  pe  Zdenek  de  la  prima  lui 
vizită  în  casa  lor.  La  a  doua  vizită  au  fixat  data  logodnei,  peste  două  luni. 

Fericitul  eveniment  nu  a  mai  avut  loc.  Zdenek,  trimis  într-o  incursiune  de 
pradă  pe  teritorul  unui  principe  din  sud,  a  fost  ucis  de  soldaţii  acestuia. 

Cu  sufletul  zdrobit  după  aflarea  veştii  despre  moartea  viitorului  soţ, 
KVILA  s-a  văzut  pusă  în  faţa  a  două  alternative:  fie  aştepta  o  nouă  ocazie 
de  căsătorie,  fie  rămânea  necăsătorită  până  la  moarte.  Nesimţindu-se  în 
stare  să  aştepte  un  nou  bărbat  pe  placul  ei,  fata  a  ales  cea  mai  demnă 
variantă:  plecarea  la  mănăstire. 

Primirea  fetelor  în  mănăstirile  creştine  era  o  mare  onoare  pentru  ele 
şi  familiile  lor.  Numeroase  fete  şi  femei  din  lumea  celor  bogaţi  luau  calea 
monahismului,  considerând  că  slujirea  lui  Dumnezeu  în  lăcaşurile  sfinte 
putea  fi  pusă  mai  presus  de  actul  căsătoriei.  La  18  ani,  în  anul  862, 
Kardok  şi-a  dus  fiica  în  Macedonia,  unde  ştia  că  se  află  o  mănăstire 
izolată  în  munţi.  Acolo  i  s-ar  fi  oferit  KVILEI  mediul  prielnic  liniştirii 
sufletului  şi  slujirii  lui  Dumnezeu. 

După  căderea  Imperiului  Roman,  în  Macedonia  au  domnit  vizigoţii, 
hunii,  ostrogoţii,  slavii,  avarii,  bulgarii.  Mănăstirea  în  care  ajunsese 
KVILA  se  afla  sub  influenţa  sârbă.  în  anul  727,  Biserica  greacă  se 
separase  de  Roma  şi  trecuse  sub  jurisdicţia  Constantinopolului.  Ajunsă  în 
mănăstirea  macedoneană,  KVILA  a  aflat  că,  în  acelaşi  an,  apostolul 
slavilor,  Constantin- Kyril,  crease  alfabetul  slav. 

Viaţa  monahală  cunoştea  o  perioadă  de  înflorire.  Viaţa  de 
comunitate  era  respectată  sever,  slujbele  religioase  aveau  o  durată  de  cel 
puţin  6  ore  pe  zi,  supunerea  faţă  de  stareţă  era  absolută.  în  afara 
slujbelor,  munca  le  ocupa  călugăriţelor  întreaga  zi.  Timp  de  36  de  ani, 
până  la  sosirea  obştescului  sfârşit,  călugăriţa  EVDOKIA  (fostă  KVILA)  s- 
a  rugat  către  Dumnezeu  pentru  binele  şi  iertarea  păcatelor  tuturor 
neamurilor  sale  aflate  în  viaţă  sau  plecate  la  cele  veşnice.  A  copiat 
manuscrise,  fiindcă  ştia  să  scrie  şi  să  citească  în  limba  greacă.  A  pictat 
pereţii  lăcaşului  sfânt,  corectând  distrugerile  provocate  de  vreme.  Nu  s-a 
eschivat  niciodată  de  la  munca  în  bucătărie,  în  curte,  în  grădină,  deşi  nu 
fusese  lăsată  de  părinţi  să  facă  mâncare,  curăţenie,  să  cultive  zarzavaturi 
sau  să  îngrijrească  animale  domestice.  Tot  ce  făcea  în  mănăstire  şi  în 
afara  ei  era  dedicat  Domnului. 

La  mică  distanţă  de  mănăstire  se  afla  un  orfelinat,  unde  erau 
adăpostiţi  copiii  orfani  culeşi  de  pe  drumuri.  Aflându-se  sub  protecţia 
mănăstirii,  copiii  primeau  haine  corespunzătoare,  hrană  suficientă  şi  o 
educaţie  potrivită  pentru  viitorul  lor  de  oameni  cinstiţi  şi  muncitori. 

Copiind  manuscrise  de  mare  valoare,  călugăriţa  EVDOKIA  şi-a 
format  o  pasiune  deosebită  pentru  cultură,  transmisă  pe  cale  karmică 
unora  dintre  succesorii  ei  spirituali:  nobila  Rikke,  călugăriţa  Raddia, 
călugărul  Rukdharwe,  nobila  Konikdi,  profesoara  Edith  şi  beneficiara 
acestei  scrisori. 

După  50  de  ani,  EVDOKIEI  i  s-au  agravat  problemele  de  sănătate. 
Avea  dureri  mari  în  zona  digestivă,  nu  mai  putea  să  consume  anumite 
mâncăruri.  Trupul  slăbea  văzând  cu  ochii,  iar  mintea  îi  zbura  adeseori 
spre  liniştea  de  „dincolo”.  Şi-a  căpătat  liniştea  mult  dorită  la  sfârşitul 

anului  898,  când  Domnul  s-a  îndurat  să  o  cheme  în  lumea  Lui.  Avea  doar 
54  de  ani. 

După  22  de  ani  de  la  moartea  KVILEI,  s-a  născut  Rundhag,  un 
băieţel  norvegian  a  cărui  viaţă  plină  de  peripeţii  i-a  oferit  numeroase 
ocazii  de  a  trăi  în  mod  diferit  faţă  de  călugăriţă  EVDOKIA.  Ceea  ce  nu  i-a 
fost  cu  putinţă  KVILEI,  a  obţinut  Rundhag:  călătorii,  aventuri,  căsătorie, 
avere. 

Nina  Petre 
5  iulie  2014 


COMENTARIUL  ILINCĂI 

„Viaţa  Kvilei  m-a  impresionat  profund.  Aceleaşi  emoţii  puternice  le- 
am  trăit  şi  atunci  când  am  aflat  despre  Edith,  eroina  primului  episod 
spiritual  al  colaborării  noastre.  Nu  pot  să-mi  opresc  lacrimile  să  curgă 
citind  despre  aceste  vieţi  ale  spiritului. 

Mi-e  greu  să  comentez.  Viaţa  Kvilei  mi  se  pare  supremul  efort  de 
dăruire  pentru  oameni,  chiar  dacă  iniţial  părea  că  viaţa  intrase  pe  un 
făgaş  firesc,  ca  al  majorităţii  oamenilor.  Pentru  mine,  reamintirea  aceasta 
e  ca  o  baie  pe  care  am  făcut-o  în  cele  mai  profunde  laturi  ale  fiinţei  mele 
şi  simt  că  ies  la  suprafaţă. 

Prin  Kvila  şi  antecesorii  care  şi-au  dedicat  viaţa  lui  Dumnezeu 
înţeleg  acum  de  ce,  întotdeauna,  intr-un  potenţial  partener  de  viaţă  am 
căutat  puritatea  şi  iubirea  sinceră,  necondiţionată.  Dacă  n-am  simţit 
aceste  lucruri,  mi-am  continuat  drumul  singură.  Timp  de  mai  multe  vieţi, 
sufletul  l-a  iubit  pe  Dumnezeu  mai  întâi,  iar  în  actuala  viaţă,  în  care 
încerc  să-mi  reamintesc  cine  sunt,  i-am  căutat  inconştient  manifestarea 
deplină  în  partenerul  pe  care  mi  l-am  dorit  alături. 

Ajutorul  pe  care  Kvila  şi  călugăriţele  mănăstirii  îl  acordau  copiilor 
orfani  se  manifestă  intr-un  mod  similar  în  prezent,  prin  voluntariatul  pe 
care  îl  fac  în  cadrul  unei  fundaţii.  Lucrez  cu  copii  care  provin  din  familii 
cu  venituri  foarte  mici.  Facem  lecţii,  meditaţii,  ne  jucăm,  desenăm,  îmi 
place  să-i  pot  ajuta  la  ceea  ce-mi  cer  şi  să-i  văd  fericiţi. 

M-am  bucurat  să  descopăr  la  Kvila  originea  talentului  meu  la  desen. 
Când  eram  în  şcoala  primară,  felicitările  pe  care  le  trimiteam  de  sărbători 
profesorilor  şi  colegilor  erau  desenate  de  mine.  Mama  m-a  încurajat  să  le 
trimit.  Şi  mie  îmi  plăcea  ce  desenam,  dar  mă  simţeam  un  pic  stânjenită 
de  cum  vor  gândi  destinatarii,  mai  ales  profesorii  -  că  nu  avem  bani  să 
cumpărăm  unele,  că  nu  sunt  chiar  atât  de  drăguţe  etc.  Nu  am  avut  timp 
să-mi  dezvolt  această  pasiune,  însă,  oricând  am  putut,  am  desenat. 
Desenatul  mă  relaxează  complet.  Acum,  pentru  că  am  mai  mult  timp 
liber,  mă  distrez  să  desenez  câte  ceva  drept  cadou  pentru  persoanele 
dragi. 

Dintotdeauna  am  avut  un  trup  fragil,  cu  o  greutate  sub  media 
normală  şi  probabil  că  sub  aprecierea  de  < clinic  sănătoasă  >  se  află 

problemele  digestive  ale  Kvilei.  Mă  străduiesc  de  mult  timp  să-mi  înţeleg 
corpul  şi  să  mă  ajut. 

Este  copleşitoare  viaţa  Kvilei.  Sper  să  adaug  şi  eu  în  Cartea  Vieţii 
fapte  care  să  conteze,  aşa  cum  au  făcut  Kvila  şi  ceilalţi  antecesori.” 

ILINCA 
31  iulie  2014 
Bucureşti 

SORIN 


Prezentare 

La  doar  23  de  ani,  Sorin  este  inginer  şi  masterand  în  profesia  lui. 
încă  din  liceu  s-a  simţit  tras  de  lumea  spiritelor,  deşi  nu  are  calităţi  de 
medium.  A  citit  mult  în  domeniul  ezoterismului,  reuşind  să  îşi  formeze 
opinii  personale,  pe  care  şi  le  dezvoltă  în  permanenţă.  Printre  idealurile 
sale  se  află  şi  acela  de  a  deveni  anchetator  al  impostorilor  din  domeniul 
paranormalului.  în  ultimii  ani  a  descoperit  numeroşi  indivizi  care  îşi  fac 
publicitate  pe  internet,  lăudându-se  a  fi  clarvăzători  sau  spiritişti,  cu  toate 
că  nu  au  nicio  competenţă  în  ceea  ce  pretind  că  se  pricep  să  facă. 

Nina  Petre 
9  august  2012 


EPISOADE  SPIRITUALE  COMENTATE  în  volumul  1 
O  Nikos  Stavris  (1886-1941) 

O  Sati  Arhenos  (1803-1864) 

®  Saleria  Vitti  (1724-1785) 

O  Roderick  Vauss  (1643-1695) 

O  lanok  Sverdlovski  (1561 -1627) 

O  Urhe  Kerinen  (1473-1548) 

®  Aluma  Ranucci  (1403-1460) 

O  Hant  LarSai  (1305-1384) 

O  Mhu  Kair  (1224-1288) 

EPISOADE  SPIRITUALE  COMENTATE  în  continuare 
®  Mdohe  (1116-1199) 

O  Arled  Sammar  (1053-1 102) 

®  Lorno  Miannu  (1001  -1044) 

O  Ruked  Nerrul  (924-989) 

O  Jokno  Lah  Kir  (836-898) 
®  Nunad  (702-774) 

O  Xadurkan  (614-661) 

®  Meruldak  (551-602) 

O  Nuguru  (428-491) 

®  Lukyar  (334-399) 

O  Therikos  (214-288) 


Episodul  10-MDOHE 

Episodul  spiritual  nr.io  o  are  ca  eroină  pe  MDOHE  (1116-1199), 
descendentă  a  unui  neam  de  eschimoşi  refugiaţi  de  pe  ţărmul  Oceanului 
Arctic,  fiind  alungaţi  de  frig  şi  de  violenţa  cuceritorilor  vikingi. 

La  rândul  lor,  vikingii,  originari  din  ţinuturile  Norvegiei  de  astăzi 
(denumiţi  normanzi),  au  fost  izgoniţi  prin  constrângerea  statală  a  primei 
unificări  regale  din  anul  872.  După  ce  au  populat  Islanda,  normanzii  şi- 
au  continuat  expansiunea  spre  vest,  întemeind  aşezări  în  sudul 
Groenlandei  (începând  cu  anul  986).  Din  Groenlanda  au  pornit  pe  3 
direcţii,  vizând  cucerirea  unor  noi  teritorii.  O  parte  dintre  curajoşii 
navigatori  a  pornit  spre  sud,  ajungând  în  ţinutul  Vinland  (peninsula 
Labrador).  Alţii  s-au  îndreptat  spre  vest,  reuşind  să  pătrundă  în  Golful 
Hudson.  Cei  al  căror  curaj  le  punea  la  mare  încercare  limitele  rezistenţei 
fizice  au  ales  calea  vieţii  sau  a  morţii,  îndreptându-se  spre  nord,  unde  îi 
aşteptau  apele  ucigaşe  ale  Oceanului  Arctic.  Unii  dintre  ei  au  supravieţuit 
frigului  şi  gheţurilor  nesfârşite,  explorând,  în  următoarea  sută  de  ani, 
nordul  continentului  descoperit  cu  mari  sacrificii  umane.  O  mare  parte 
dintre  eschimoşii  înspăimântaţi  de  sălbăticia  noilor  cuceritori  au  migrat 
spre  sud,  de-a  lungul  coastei  vastului  teritoriu  denumit  ulterior  Alaska. 
Unii  dintre  ei  s-au  stabilit  pe  insulele  vulcanice  componente  ale 
Arhipelagului  Aleutinelor. 

MDOHE,  femeia  supusă  acestei  cercetări,  s-a  născut  pe  insula 
vulcanică  numită  astăzi  Unimak,  situată  în  vecinătatea  peninsulei  Alaska. 
Dominată  de  muntele  vulcanic  Shishaldin,  acest  ţinut  izolat  de  lume  le 
oferea  locuitorilor  săi  condiţii  naturale  modeste  pentru  traiul  zilnic,  dar 
şi  o  teamă  permanentă  de  „duhul  focului”,  care  se  putea  prăvăli  peste  ei, 
cu  limbile  lui  de  lavă  fierbinte.  Aşa  s-a  întâmplat  când  MDOHE  avea  12 
ani.  Erupţia  de  lavă  i-a  ucis  părinţii  şi  opt  dintre  fraţi.  Au  rămas  vii,  ca 
printr-o  minune  a  zeilor  naturii,  doar  MDOHE  împreună  cu  surioara  ei 

Ronku  şi  frăţiorul  Ronuk.  Amândoi  erau  mai  mici  ca  vârstă  decât  ea. 
Părinţii  lor,  Ruhisd  (tatăl)  şi  Urhras  (mama),  au  rămas  acoperiţi  de  lavă. 
Cei  3  supravieţuitori  au  fost  luaţi  în  barca  lui  de  un  bărbat  curajos, 
ajungând  cu  bine  pe  continent,  în  sudul  peninsulei  Alaska.  Au  nimerit  tot 
într-o  zonă  vulcanică,  dar  muntele  ameninţător  se  afla  departe  de  ţărmul 
mării.  Modesta  aşezare  portuară  unde  s-au  stabilit  era  populată  cu 
refugiaţi  alungaţi,  ca  şi  ei,  de  vitregia  vieţii.  Astăzi,  localitatea  se  numeşte 
Port  Moller,  având  un  rol  important  în  pescuitul  pe  Marea  Bering. 

MDOHE  şi  surioara  ei  s-au  străduit  să  îşi  amenajeze  o  gospodărie, 
ajutate  de  Runuk  şi  de  câţiva  vecini  inimoşi.  Băiatul,  ştiind  de  la  tatăl  său 
cum  să  pescuiască,  le-a  asigurat  hrana  zilnică.  Cele  două  fete  nu  ştiau 
altceva  să  facă  decât  să  vadă  de  gospodărie,  aşteptându-şi  răbdătoare 
viitorul.  MDOHE,  având  o  minte  ageră  ca  şi  mama  ei,  presimţise 
catastrofa  naturală  ce  urma  să  vină.  Urhras  îşi  instruise  copiii  cu  câteva 
săptămâni  înainte  de  izbucnirea  vulcanului  cum  să  apeleze  la  ajutorul 
eventualilor  supravieţuitori.  Urmându-i  sfaturile,  cei  trei  sărmani 
supravieţuitori  s-au  descurcat  după  cum  s-a  putut. 

Ştiind  că  nu  prea  departe  de  noua  localitate  se  mai  afla  un  munte 
periculos,  MDOHE  ar  fi  vrut  tare  mult  să  afle  când  va  izbucni  o  nouă 
catastrofă.  Curiozitatea  ei  şi-a  găsit  un  sprijin  după  ce  a  cunoscut-o  pe 
bătrâna  ghicitoare  Hrau.  Aceasta,  provenind  şi  ea  dintr-un  neam  de 
eschimoşi,  se  baza  pe  manifestările  naturii  în  descifrarea  tainelor 
viitorului.  Femeia  avea  în  cabana  ei  tot  felul  de  ustensile  ajutătoare 
pentru  ghicit:  ghiocuri,  muşchi  uscat  ascuns  în  piele  de  animal,  făclii  pe 
care  le  aprindea  la  nevoie,  beţişoare  de  diverse  forme  ciudate,  pietricele, 
oase  de  peşte  etc.  Hrau  cunoştea  numeroase  metode  pentru  ghicit 
viitorul,  dar  se  pricepea  şi  la  tămăduirea  bolilor  cu  leacuri  oferite  de 
natura  înconjurătoare.  în  acel  ţinut  îndepărtat  şi  în  acele  vremuri  dure 
pentru  supravieţuitori,  fiecare  om  se  descurca  după  cum  se  pricepea,  în 
dorinţa  de  a-şi  prelungi  viaţa.  Locuind  aproape  de  binefăcătoarea  ei, 
MDOHE  i-a  fost  ucenică,  din  nevoia  de  a-şi  ajuta  familia  în  desele  cazuri 
de  îmbolnăviri. 

Anii  au  trecut,  iar  fata  de  17  ani,  MDOHE,  a  fost  cerută  de  nevastă, 
aşa  săracă  lipită  pământului  cum  era.  Pretendent  la  întemeierea  unei  noi 
familii  era  tăietorul  de  lemne  Muhrual,  cu  2  ani  mai  în  vârstă  decât  ea. 
Uimită  de  atâta  noroc,  fata  i  s-a  alăturat  bucuroasă,  coliba  mărindu-se  cu 
o  nouă  încăpere  construită  de  Muhrual.  Viaţa  plăpândei  femei  a  luat  o 
nouă  cotitură,  MDOHE  primind  un  mare  ajutor  din  partea  bărbatului. 
Acesta  s-a  ocupat  şi  de  viitorul  fetei  mai  mici,  Ronku.  I-a  găsit  repede  un 
bărbat  care  a  dus-o  în  cabana  lui.  Runuk,  fratele  lui  MDOHE,  s-a  înţeles 
bine  cu  binevoitorul  său  cumnat,  începând  împreună  un  comerţ  în  natură 
cu  lemne,  peşte  şi  vânat. 

Aşa  firavă  la  trup  cum  era,  MDOHE  a  dat  naştere  la  patru  copii. 
Fetele  ei,  Lande  şi  Ohril,  au  ajutat-o  de  mici  în  treburile  casei,  lăsându-i 
timp  suficient  pentru  ghicitul  viitorului  şi  al  bolilor.  Murdu  şi  Tikral, 

ajunşi  vânători  şi  pescari  neînfricaţi,  şi-au  bucurat  părinţii  cu  firea  lor 
ascultătoare,  plină  de  iubire  şi  respect. 

MDOHE  a  trăit  uimitor  de  mult:  83  de  ani,  în  ciuda  fragilităţii 
trupului  şi  a  vieţii  aspre  pe  care  a  dus-o  încă  din  copilărie.  Mintea  ei 
sclipitoare  părea  a  nu  fi  pământeană,  femeia  comportându-se  ca  o 
înţeleaptă  ce  acumulase  în  ea  toată  înţelepciunea  strămoşilor  din 
gheţurile  nesfârşite.  Cu  toate  că  trecuseră  generaţii  întregi,  intuiţia 
pericolului  şi  instinctul  de  conservare  erau  la  MDOHE  în  stare  aproape 
perfectă.  Ea  ştia  la  începutul  fiecărei  zile  ce  urma  să  se  petreacă  în 
preajmă,  grăbindu-se  să-i  avertizeze  pe  cei  din  jur  dacă  îi  pândea  vreun 
pericol.  De-a  lungul  zecilor  de  ani  ai  vieţii,  MDOHE  a  ajutat  numeroşi 
oameni  să  scape  de  boli  şi  moarte  timpurie.  Binecuvântările  celor  salvaţi 
şi  mulţumirea  de  a  face  mereu  fapte  bune  i-au  prelungit  viaţa  în  mod 
miraculos,  ea  scăpând  de  câteva  boli  grave  în  perioada  tinereţii.  La  83  de 
ani  avea  bărbatul  în  putere  şi  23  de  nepoţi,  dăruiţi  de  cei  4  copii  ai  săi. 

Nina  Petre 
8  februarie  2013 


COMENTARIUL  LUI  SORIN 

„Interesantă  lecţia  de  istorie,  e  educativ  să  ştie  toţi  oamenii  despre  ce 
a  fost  acum  800  ani.  Dramatică  copilăria  lui  Mdohe,  nu  e  uşor  să  ai 
părinţii  morţi  la  vârsta  de  12  ani.  O  lecţie  de  viaţă,  intr-adevăr,  pentru 
mulţi  şi  anume  cum  cele  2  surori  s-au  străduit  să  îşi  amenajeze 
gospodăria  şi  fratele  care  s-a  dedicat  pescuitului  pentru  a  asigura  un  trai 
decent. 

Puţini  oameni  puteau  să  reziste  la  fel  ca  Mdohe.  A  luptat  până  la 
capăt,  păsându-i  şi  de  ceilalţi  din  jurul  ei  şi  salvându-i  de  la  moarte.  Cel 
mai  probabil,  dorinţa  de  a  face  în  permanenţă  bine  a  menţinut-o 
sănătoasă.  De  exemplu,  şi  eu,  după  ce  fac  un  bine,  mă  simt  mult  mai  bine 
decât  dacă  aş  face  rău,  precum  se  simt  unii  satisfăcuţi  dacă  fac  pe  celălalt 
să  sufere  mult  fizic  sau  psihic. 

Am  din  nou  o  antecesoare  care  are  tendinţe  spre  paranormal,  ca  şi 
antecesorii  precedenţi.  Toţi  au  avut  mai  mult  sau  mai  puţin.  Intuiţia  a 
funcţionat  perfect  la  toţi  şi,  evident,  credinţa  în  Dumnezeu  a  fost 
nelipsită,  fie  că  antecesorul  a  fost  şaman,  vindecător  sau  doar  călugăr.” 

SORIN 
10  februarie  2013 
Bucureşti 


Episodul  11  -  ARLED 

Episodul  spiritual  nr.11  îl  are  ca  erou  pe  egipteanul  ARLED 
SAMMAR.  El  s-a  născut  în  oraşul  Alexandria  şi  a  trăit  între  anii  1053- 
1102.  Părinţii  lui,  Muhammad  şi  Lodir,  au  avut  cinci  copii:  două  fete 
(Assunde,  Ruhir)  şi  trei  băieţi  (Arled,  Agdadul,  Murruk). 

Admirabil  situat  ca  port  la  Marea  Mediterană,  Alexandria  era  în 
acele  vremuri  principalul  centru  de  schimburi  între  Orient  şi  Occident. 
Mărfurile  venite  din  Africa,  Arabia,  India  erau  redistribuite,  iar  în 
atelierele  din  oraş  se  prelucrau  inul,  papirusul,  metalul  şi  parfumurile. 
Alexandria  a  fost  construită  pe  baza  unui  plan  în  formă  de  tablă  de  şah. 
După  declinul  Atenei,  acest  oraş  a  reprezentat  marele  centru  al  culturii 
greceşti.  Biserica  din  Alexandria  a  fost  multă  vreme  zidul  de  apărare  al 
ortodoxiei  împotriva  ereziilor. 

în  secolul  9,  oraşul  şi-a  pierdut  supremaţia  în  favoarea  Antiohiei. 
Ocupat  de  arabi,  şi-a  început  declinul  după  întemeierea  oraşului  Cairo,  în 
anul  969.  în  acelaşi  an,  musulmanul  fatimid  el-Muizz  a  cucerit  întregul 
Egipt,  impunând  o  nouă  religie,  Islamul,  şi  limba  arabă.  Astfel,  Egiptul  a 
devenit  centrul  Califatului  Fatimid  Independent.  Asaltul  islamizării  a 
determinat  o  puternică  reacţie  de  rezistenţă  a  populaţiei  creştine  din 
Egipt. 

Părinţii  lui  ARLED,  provenind  dintr-o  familie  creştină,  au  trecut  la 
religia  coptă  după  naşterea  ultimului  copil,  Murruk.  în  mod  inevitabil,  şi 
copiii  lor  au  devenit  adepţi  ai  Bisericii  copte  din  Alexandria. 

Numele  de  copţi,  derivat  din  transcrierea  cuvântului  grecesc 
Aigyptios  (Egipt)  a  fost  dat  populaţiei  autohtone  egiptene  care  se  opunea 
ingerinţelor  greceşti  din  secolele  4  şi  5.  Această  denumire  a  fost  adoptată 
de  Biserica  din  Alexandria  şi  de  alte  biserici  locale  monofizite,  după 
condamnarea  monofizismului  la  Conciliul  de  la  Calcedon  în  anul  451. 
Monofizismul,  considerat  o  erezie  a  creştinismului  antic,  a  fost  formulat 
de  către  preotul-călugăr  grec  Eutichios  în  secolul  4,  răspândindu-se 
repede  şi  în  Orient.  în  secolul  6  au  apărut  biserici  monofizite  în  Egipt. 
Teoria  creştină  susţinută  de  Eutichios  afirma  că  în  Cristos  există  o 
singură  natură,  cea  divină,  nu  şi  cea  umană,  inaugurând  astfel  erezia 
monofizită.  Adepţi  ai  acestei  erezii  creştine,  copţii  egipteni  au  înfiinţat  la 
mijlocul  secolului  10  o  biserică  autonomă,  al  cărei  patriarh  îşi  avea 
reşedinţa  la  Cairo. 

în  secolul  11,  cel  în  care  a  trăit  eroul  nostru  ARLED,  şi  în  Alexandria 
Biserica  coptă  monofizită  devenise  puternică,  având  un  număr  mare  de 
credincioşi.  Părinţii  lui  ARLED  frecventau  des  întrunirile  religioase, 
lăsându-i  şi  pe  copiii  lor  la  slujbe  de  îndată  ce  vârsta  le-a  permis  să  stea 
cuminţi  şi  să  priceapă  câte  ceva  din  teoria  sofisticată  ce  susţinea  unica 
natură  a  lui  Cristos,  cea  divină.  Dintre  toţi  cei  cinci  copii  ai  familiei 
Sammar,  numai  ARLED  s-a  arătat  fascinat  de  prelegerile  preoţilor  copţi. 
Băiatul  a  dorit  să  îşi  urmeze  primii  ani  de  studii  la  şcoala  primară  ce 
funcţiona  sub  patronajul  Bisericii  copte,  continuând  a  studia  istoria 
religiilor  creştine,  cu  deosebire  cea  coptă,  sub  îndrumarea  unor  învăţaţi- 
preoţi,  care  l-au  transformat  intr-un  erudit  istoric,  putând  deveni  astfel 
un  predicator  de  mare  valoare  în  cadrul  Bisercii  copte  din  oraşul  său. 
Toată  viaţa  lui  ARLED  s-a  axat  pe  fidelitatea  lui  faţă  de  religia 
monofizită. 

S-a  căsătorit  la  24  de  ani  cu  Lidih,  o  fetiţă  de  15  ani,  fiica  unui 
comerciant  copt,  care  i-a  fost  o  soţie  devotată  şi  bună  parteneră  de 
discuţii  pe  teme  de  religie.  Lidih  i-a  dăruit  şase  copii:  trei  fete  (Rănii, 
Madur,  Nesse)  şi  trei  băieţi  (Nidar,  Barrul,  Isdan).  Fetele  s-au  căsătorit 
cu  bărbaţi  de  aceeaşi  religie  cu  ele,  iar  băieţii,  aparţinând  religiei 
tradiţionale  a  familiei,  s-au  orientat  spre  comerţul  cu  mărfuri  aduse  din 
Orient,  fiind  nevoiţi  să  muncească  încă  din  perioada  adolescenţei,  după 
ce  tatăl  lor  a  trecut  la  cele  veşnice. 

ARLED  a  trăit  doar  49  de  ani,  nemaiapucând  să  îşi  cunoască  şi 
nepoţii.  Suferea  cu  inima  încă  de  la  începutul  carierei  sale  de  pastor.  Cu 
toate  că  dusese  o  viaţă  cumpătată  ca  familist  convins  şi  adept  al 
posturilor  îndelungate,  al  căror  principal  obiectiv  era  procesul  purificării 
fizice  şi  al  rafinării  minţii,  totuşi  nemulţumirile  provocate  de  adepţii 
creştinismului  autentic  şi  ai  religiei  islamice  l-au  îngenuncheat, 
provocându-i  obştescul  sfârşit.  Om  de  o  cultură  vastă  şi  solidă  nu  numai 
în  domeniul  religiilor  creştine,  ARLED  a  continuat  tradiţia  renumiţilor 
învăţaţi  ai  Alexandriei  care,  cu  mintea  lor  neobosită,  au  cercetat  minuţios 
tot  ce  s-a  putut  în  legătură  cu  Ştiinţele  Naturii. 

Poate  că  eroul  nostru  ar  fi  trăit  mai  mult  dacă  ar  fi  devenit  profesor- 
cercetător  la  Universitatea  din  Alexandria,  alături  de  alţi  savanţi  care 
instruiseră  multe  generaţii  de  învăţaţi.  ARLED  s-a  lăsat  călăuzit  în  ideile 
lui  religioase  de  esenţa  noţiunii  de  Divinitate,  încercând  să  afle  mai  mult 
decât  i  se  spusese  la  predicile  din  Biserică.  în  momentul  de  faţă,  noi,  cei 
care  ne  străduim  să  înţelegem  tot  ce  se  referă  la  fenomenalul  Isus  Cristos, 
putem  afirma  că  egipteanul  ARLED  ar  fi  putut  cerceta  cu  multă  pasiune 
puzderia  de  fenomene  paranormale  descrise  în  Biblie. 

Nina  Petre 
3  aprilie  2013 

COMENTARIUL  LUI  SORIN 

„Captivantă  este  istoria!  Ce  interesant,  e  a  11-a  încarnare  şi  ARLED  a 
trăit  în  sec  11!  Păcat  că  a  suferit  de  inimă  pe  parcursul  vieţii,  sunt  sigur 
că,  dacă  nu  murea  prematur,  mai  avea  multe  de  spus,  făcut  şi  schimbat. 
Poate  că,  dacă  devenea  profesor-cercetător  la  Universitatea  din 
Alexandria,  era  mult  mai  sănătos  fizic  şi  mental.  Sănătatea  spirituală  era 
maximă.  Ca  şi  ceilalţi  antecesori,  a  dorit  să  cerceteze  mai  profund  decât 
cunosc  ceilalţi  oameni  despre  „divinitate”. 

Şi  eu  încerc  să  aflu  cât  mai  mult  posibil,  dar  probabil  că  numai  cel 
care  este  pur  spiritual  poate  afla  Adevărul,  pentru  că  informaţiile  vin 
instantaneu  datorită  cuplării  cu  universul  şi  nu  mai  e  nevoie  de  citit 
cărţile  sau  teoriile  altora.  Fiecare  vede  paranormalul  din  punctul  de 
vedere  unic  al  său.  Fiecare  paranormal  de  pe  glob  are  viziuni,  informaţii, 
teorii  şi  metode  de  investigare  diferite. 

Deci  încă  un  antecesor  care  a  căutat  să  se  autodepăşească  în  scurta 
viaţă  de  om,  fără  să  fie  obligat  neapărat  de  situaţia  perioadei  respective.” 

SORIN 

4  aprilie  2013,  Bucureşti 

Episodul  12  -  LORNO 

în  episodul  spiritual  nr.12  eroină  este  tunisianca  LORNO  MIANNU. 
Ea  s-a  născut  într-o  mică  localitate  portuară  situată  între  ruinele  fostului 
oraş-stat  Cartagina  şi  oraşul  denumit  ulterior  Tunis.  Perioada  vieţii 
eroinei  noastre  a  fost  cuprinsă  între  anii  1001  şi  1044.  Părinţii  ei,  Hassim 
şi  Nurke,  au  avut  şapte  copii,  dintre  care  doar  trei  au  rămas  în  viaţă: 
unica  fată  (LORNO)  şi  cei  doi  băieţi  (Drual,  Masrun).  Hassim  avea 
ocupaţia  de  comerciant,  vânzând  în  modestul  său  cort  produse 
alimentare  şi  haine.  Nurke  contribuia  la  veniturile  familiei  lucrând  ca 
bucătăreasă  în  casa  unui  militar  arab.  Acesta  supraveghea  cu  trupa  sa 
întreaga  regiune  care  aparţinuse  cu  secole  în  urma  puternicului  stat 
sclavagist  Cartagina. 

în  secolul  7,  oraşul  Cartagina  a  fost  jefuit  şi  distrus  de  arabi, 
rămânând  pentru  posteritate  doar  câteva  vestigii  ce  datau  din  perioada 
romană,  ele  servind  drept  carieră  de  piatră  pentru  construirea  oraşului 
Tunis,  la  16  km  distanţă  de  vechea  cetate.  înfrântă  de  Roma  în  cele  3 
războaie  punice  (264  -  146  î.e.n.),  Cartagina  este  distrusă,  iar  teritoriul 
său  devine  nucleul  provinciei  romane  Africa,  locuită  în  mare  parte  de 
triburi  berbere.  Cucerirea  arabă  din  secolul  7  e.n.  a  impus  islamismul, 
ţara  primind  denumirea  de  Tunisia  (Ifrikiya).  în  secolul  11,  cel  în  care  a 
trăit  eroina  noastră,  Tunisia  se  afla  sub  stăpânirea  dinastiei  de  califi  a 
Fatimizilor.  în  primii  20  de  ani  ai  vieţii  lui  LORNO,  ţara  ei  a  fost  condusă 
de  califul  fatimid  Al-Hakim  (Abu  Ah  al-Mansur  ibn  al-Aziz). 

în  copilăria  ei,  destul  de  monotonă,  fata  şi-a  dus  traiul  în  perimetrul 
gospodăriei  părinteşti,  neavând  alte  bucurii  decât  orele  petrecute  pe 
malul  apei,  unde  privea  cu  nesaţ  corăbiile  impunătoare,  care  veneau  şi 
plecau  neobosite.  Vândută  la  16  ani  unui  militar  turc  cu  11  ani  mai  în 
vârstă  decât  ea,  LORNO  s-a  văzut  nevoită  să  renunţe  la  monotonia  vieţii 
de  până  atunci,  străduindu-se  să  se  adapteze  noilor  condiţii  de  trai  din 
casa  soţului  ei.  Ehud  Naidarvi  locuia  cu  părinţii  şi  sora  lui  într-un  palat 
construit  de  tatăl  său,  Azgar,  militar  aflat  în  solda  fostului  calif  Nizar  Abu 
Mansur  ibn  al-Muizz.  Ehud,  moştenind  de  la  Azgar  pasiunea  pentru  viaţa 
militară,  şi-a  urmat  tatăl  la  vârsta  de  19  ani,  având  ocazia  să  devină  un 
bărbat  dur  şi  irascibil,  ca  şi  părintele  său.  Despre  faptele  lor  de  cruzime 
săvârşite  întru  satisfacerea  intereselor  califului  nu  obişnuiau  să  discute 
niciodată  în  cadrul  familiei. 

Delicată  şi  naivă,  supusă  voinţei  părinţilor,  LORNO  devenise  femeia 
unui  bărbat  pe  care,  în  mare  parte,  nici  nu  îl  cunoştea.  Firea  ei 
disciplinată,  obiceiul  de  a  fi  mereu  ascultătoare  şi  vioaie  au  ajutat-o  să 
scape  de  pedepsele  corporale  pe  care  soţul  i  le-ar  fi  putut  aplica  oricând. 
Considerând-o  luminoasă  ca  razele  soarelui,  Ehud  se  bucura  de  prezenţa 
ei  binefăcătoare,  care  avea  puterea  de  a-1  face  să  uite,  măcar  pentru 
scurtă  vreme,  ororile  săvârşite  atunci  când  îşi  făcea  datoria  de  militar 
devotat  califului.  La  4  ani  după  căsătorie,  Ehud  a  intrat  sub  comanda 


NINA  PETRE  -  Vieţile  anterioare  ale  spiritului  Voi. 2 


pag. 140 


unui  nou  calif,  Abu  Hassan  Aii  ibn  al-Hakim,  pe  care  l-a  slujit  în 
următorii  15  ani.  Vechiul  calif,  bolnav  cu  nervii,  dispăruse  fără  urmă  într- 
o  noapte. 

Fără  a  se  interesa  de  preocupările  militare  ale  soţului,  LORNO  şi-a 
concentrat  întreaga  putere  spre  creşterea  celor  cinci  copii  ai  lor:  fetele  se 
numeau  Urhal,  Manno  şi  Lorruk,  iar  băieţii,  Jassan  şi  Kriske.  Urhal  a  fost 
primul  născut  (la  17  ani),  iar  Kriske,  ultimul  (la  28  de  ani).  Spiritul 
războinic  al  tatălui  i-a  influenţat  puternic  pe  fiii  săi,  aceştia  dedicându-se 
cu  mândrie  carierei  militare.  Cel  de-al  treilea  calif  a  urmat  tatălui  său  la 
conducerea  ţării,  având  doar  7  ani.  El  se  numea  Abu  Tamim  Maadd  ibn 
az-Zahir.  Până  în  martie  1045  (la  un  an  după  moartea  lui  LORNO)  s-a 
aflat  sub  autoritatea  puternicului  vizir  Abu  Kasim  Aii  ibn  Ahmad  al- 
Djardjarai. 

An  de  an,  averea  familiei  Naidarvi  sporea,  datorită  faptelor  de  vitejie 
ale  ofiţerului  Ehud.  Au  fost  perioade  când  solda  nu  i-a  mai  fost  plătită  în 
numerar,  ci  în  concesiuni  de  terenuri  agricole.  LORNO,  prea  ocupată  cu 
creşterea  copiilor,  s-a  arătat  a  fi  de  acord  cu  soţul  ei  în  privinţa  angajării 
unor  administratori  ai  terenurilor  agricole.  Pe  ea  nu  o  interesa  nimic  din 
ceea  ce  se  petrecea  în  afara  palatului  în  care  locuia  cu  familia.  îi  era  atât 
de  recunoscătoare  lui  Ehud  că  o  transformase  dintr-o  fată  săracă  şi 
modestă  într-o  doamnă  bogată  şi  respectată  de  supuşi,  încât  nu  considera 
că  mai  era  cazul  să  se  ocupe  şi  de  averea  soţului.  Inteligentă  era,  dar 
trupul  firav,  slăbit  de  naşteri  şi  eforturile  depuse  pentru  îngrijirea 
copiilor,  o  făcea  din  ce  în  ce  mai  neputincioasă,  pe  măsură  ce  treceau 
anii. 

Viaţa  i  s-a  oprit  la  doar  43  de  ani,  din  cauza  unui  stop  cardiac 
provocat  de  spaima  resimţită  la  vederea  corpului  plin  de  răni  al  lui  Ehud. 
Bărbatul  fusese  grav  rănit  în  timp  ce  lupta  împotriva  unui  grup  de  soldaţi 
mercenari  ce  se  revoltaseră  din  cauza  soldei  prea  mici  pe  care  o  primeau. 
Crezându-şi  bărbatul  mort,  biata  LORNO  s-a  grăbit  să  treacă  la  cele 
veşnice.  După  câteva  zile,  Ehud  a  ieşit  din  starea  de  comă,  aflând  cu 
stupoare  că  nu  mai  avea  nevastă.  Şi-a  purtat  doliul  timp  de  un  an,  apoi  şi- 
a  adus  în  casă  o  nouă  soţie,  fata  având  aceeaşi  vârstă  cu  fiica  lui  cea  mică, 
Manno,  adică  18  ani.  în  afară  de  minorul  Kriske,  toţi  ceilalţi  copii  ai  săi 
erau  deja  căsătoriţi. 

Memoria  mamei  LORNO  a  fost  păstrată  cu  sfinţenie,  aflând  până  şi 
nepoţii  ei  cât  de  frumoasă  şi  bună  la  suflet  fusese  bunica  lor.  Pentru  acele 
vremuri  încărcate  de  violenţă,  o  femeie  ca  LORNO  reprezenta  fiinţa 
ideală,  capabilă  să  treacă  prin  viaţă  în  mod  discret,  dar  având  o  influenţă 
covârşitoare  asupra  bunului  mers  al  familiei. 

Nina  Petre 
12  mai  2013 


NINA  PETRE  -  Vieţile  anterioare  ale  spiritului  Voi. 2 


pag. 141 


COMENTARIUL  LUI  SORIN 


„Interesant  şi  acest  episod  spiritual,  din  nou  o  persoană  cu  voinţă  de 
fier  şi  un  suflet  mare.  La  mai  toţi  antecesorii  diferenţa  notabilă  a  fost 
doar  familia  diferită  şi  mediul  în  care  au  trăit,  sufletul  pare  acelaşi  mereu. 

Nu  sunt  de  acord  cu  vânzarea  fetelor  şi  mai  ales  la  vârste  fragede, 
sunt  cazuri  în  care  sunt  vândute  chiar  şi  la  vârsta  de  5-7  ani.  E  o  încălcare 
a  legilor  universului,  fiecare  om  trebuie  tratat  la  fel,  indiferent  de  natura 
sexului,  religie,  avere,  prieteni  etc.  Şi  în  acest  episod  reiese  în  evidenţă 
grija  şi  devotamentul  faţă  de  familie,  dar  şi  recunoaşterea  faptelor  bune 
ale  celorlalţi  semeni.  Păcat  că  fizicul  a  cedat,  tocmai  oamenii  puternici 
spiritual  au  probleme,  poate  din  cauza  asigurării  bunăstării  celorlalţi  din 
jur  şi  punându-se  pe  ei  pe  ultimul  plan.  Mult  timp  omenirea  a  fost 
bântuită  de  violenţe  şi  războaie.  Popoarele  considerau  că,  fără  ele,  viaţa 
nu  putea  fi  trăită.  Au  fost  şi  lecţii  pentru  spirite,  dar  şi  o  încărcare 
negativă  a  karmei. 

Este  fascinantă  istoria  de  dinaintea  anului  1500,  practic  aştept 
episoadele  spirituale  şi  pentru  asta,  nu  numai  pentru  antecesorul 
propriu-zis.  Cu  cât  înaintăm  în  trecut,  cu  atât  istoria  devine  mai 
interesantă,  dar  şi  mai  bogată  în  fapte  de  neînţeles.  Fiecare  antecesor  a 
pornit  viaţa  ca  om  obişnuit,  iar  la  final,  indiferent  de  vârsta  decesului,  a 
lăsat  bogăţii  spirituale  în  urmă,  de  au  fost  omagiaţi  atâta  timp  după 
moarte  şi  durerea  celor  din  jur  a  fost  practic  nemărginită.  Aştept 
următoarea  scrisoare  pentru  a  cunoaşte  atât  evoluţia  spiritului  întrupat 
în  atâtea  persoane,  fiecare  cu  istoria  sa  unică,  dar  şi  pentru  a  cunoaşte  în 
paralel  evoluţia  planetei  până  la  urmă.” 

SORIN 
20  mai  2013 
Bucureşti 


Episodul  13  -  RUKED 

Ca  orice  veteran  în  Studiul  vieţilor  anterioare,  ai  ajuns  şi  la  episodul 
spiritual  nr.13.  Eroul  acestui  episod  este  bizantinul  RUKED  NERRUL, 
care  a  trăit  între  anii  924-989.  El  s-a  născut  în  Constantinopol,  capitala 
Imperiului  Roman  de  Răsărit,  supranumit  Imperiul  Bizantin.  Părinţii  lui 
RUKED,  Hamir  şi  Sareli,  originari  din  ţinutul  Anatoliei,  îşi  părăsiseră 
satul  în  care  văzuseră  lumina  zilei  înainte  de  a  avea  primul  copil. 
Constantinopolul,  oraş  mare,  emancipat,  atrăgea  ca  un  magnet  oamenii 
de  la  ţară  care  îşi  doreau  un  viitor  frumos  pentru  copiii  lor.  Dintre  cei 
cinci  copii  născuţi  de  Sareli  în  modesta  lor  casă  din  capitală,  doar  doi  au 
avut  norocul  de  a  rămâne  în  viaţă:  RUKED  şi  fratele  său  mai  mic,  Manus. 
Ceilalţi  trei,  surorile  lor,  s-au  prăpădit  în  primii  ani  ai  copilăriei,  din 
cauza  grelelor  condiţii  în  care  trăia  întreaga  familie. 

Constantinopolul,  mare  centru  politic,  adăpostea  zeci  de  palate 
imperiale  şi  serviciile  centrale  ale  administraţiei.  Ca  important  centru 
religios,  în  care  se  afla  sediul  patriarhului  de  Răsărit,  avea  sute  de 
mănăstiri  şi  biserici,  dintre  care  cea  mai  celebră  era  Sfânta  Sofia.  Devenit 
un  centru  economic  important,  oraşul  se  situa  la  intersecţia  marilor 
drumuri  comerciale  dintre  Europa  şi  Asia.  Portul  era  foarte  activ,  iar 
depozitele  de  mărfuri  atrăgeau  numeroşi  negustori,  în  special  italieni. 

în  acel  port  trudea  din  zori  şi  până  în  noapte  Hamir,  tatăl  eroului 
nostru.  Căra  pe  spate  grele  baloturi  de  marfă,  din  cauza  cărora  spatele  i 
se  încovoia  de  la  un  an  la  altul,  noaptea  nemaiputând  să  doarmă,  din 
cauza  durerilor.  Nevasta  lui,  Sareli,  femeie  născută  şi  crescută  la  ţară, 
întreba  în  dreapta  şi  în  stânga,  de  cum  ieşea  pe  stradă,  căutând  noi 
leacuri  în  stare  să-i  aline  chinurile  bărbatului  său.  Aşa  l-a  cunoscut  în 
marea  piaţă,  unde  se  puteau  găsi  şi  plante  de  leac,  pe  bătrânul  înţelept 
Nyakis,  grec  la  origine,  care  colindase  prin  munţii  Şamanii  şi  pe  malurile 
fluviului  Sakarya,  în  căutarea  unor  plante  de  leac.  Cumsecade  din  fire  şi 
mereu  pornit  pe  fapte  bune,  vraciul  Nyakis  i-a  tratat  spatele  bietului 
Hamir,  calmându-i  durerile  atroce  cu  alifii  preparate  de  el  după  reţete 
aflate  de  la  săteni,  dar  şi  din  manuscrise  vechi  latine  şi  greceşti,  găsite 
prin  bibliotecile  oraşului.  Avusese  ocazia  să  trateze  oameni  bogaţi  care, 
din  recunoştinţă,  i-au  făcut  cadou  tot  felul  de  înscrisuri  cu  reţete 
străvechi,  folosite  de  sute  de  ani  la  obţinerea  unor  medicamente  naturale. 

Acest  om,  valoros  ca  o  comoară  de  ştiinţă,  i-a  schimbat  cursul  vieţii 
lui  RUKED,  ajutându-1  să  devină  un  mare  tămăduitor,  în  loc  să  care 
mărfurile  în  port,  ca  tatăl  său.  Deşi  era  cu  3  ani  mai  tânăr  decât  RUKED, 
Manus  i-a  fost  ca  un  frate  geamăn  toată  viaţa.  Au  învăţat  împreună 
preţioasa  meserie  de  la  maestrul  Nyakis,  însoţindu-1  în  lungile  călătorii 
din  afara  oraşului,  întorcându-se  cu  saci  plini  de  ierburi,  pietricele  şi 
pământ  tămăduitor. 

RUKED  împlinise  20  de  ani  când  maestrul  a  plecat  la  cele  veşnice. 
Având  deja  destulă  ştiinţă,  cei  doi  fraţi  au  continuat  munca  maestrului, 
cercetând  cu  înfrigurare  tratatele  medicale  descoperite  în  oraş,  dar  şi  cu 
prilejul  celor  câteva  drumuri  făcute  în  Italia  şi  Grecia.  Devenind  foarte 
cunoscuţi  şi  apreciaţi  pentru  competenţa  lor  medicală,  au  fost  scutiţi  de 
impozite  şi  angajaţi  ca  terapeuţi  ai  conducătorilor  militari,  care  abia  dacă 
mai  scăpau  cu  viaţă  apărând  Capitala  de  invadatori.  Alţii  se  întorceau 
grav  răniţi  din  războaie,  având  nevoie  urgentă  de  îngrijire  medicală. 

Fiind  ocupat  peste  măsură  cu  munca  sa,  RUKED  şi-a  făcut  timp  şi 
pentru  a-şi  lua  o  nevastă  în  casă.  Frumoasa  şi  harnica  Hygeya  Lissos  i-a 
dăruit  trei  copii:  fetele  se  numeau  Atkisa  şi  Mikker,  iar  băiatul,  Sarrun. 
Căsătorită  la  18  ani  cu  RUKED,  care  avea  29  de  ani,  Hygeya  şi-a  născut 
copiii  din  2  în  2  ani,  fericindu-şi  bărbatul  cu  micuţii  care  le  înveseleau 
casa.  RUKED  era  atât  de  preocupat  de  sănătatea  şi  vigoarea  lor,  încât 
experimenta  pe  ei  tot  felul  de  plante,  nesuportând  să  îi  vadă  suferind  de 
boli.  Aşa  au  scăpat  cu  viaţă  copiii  săi,  fără  a  se  molipsi  de  molimele  care 

decimau  o  mare  parte  a  populaţiei  sărace,  fiind  aduse  de  marinari  sau  de 
luptătorii  din  războaie. 

în  lunga  sa  carieră  de  vindecător,  Ruked  a  servit  interesele  a  5 
împăraţi  bizantini:  Constantin  VII  Porphyrogenetos  (944-959);  Romanos 
II  (959-963);  Nikephoros  II  Phokas  (963-969);  Ioan  I  Tzimiskes  (969- 
976);  Vasile  II  Bulgaroctomul  (“Omorâtorul  de  bulgari”)  (976-989).  Toţi 
aceştia  făceau  parte  din  dinastia  macedoneană.  Pe  vremea  împăraţilor 
Constantin  VII,  Romanos  II  şi  Nikephoros  II,  RUKED  a  tratat  numeroşi 
militari  bizantini  reîntorşi  din  luptele  cu  arabii.  Următorul  împărat,  Ioan 

I  Tzimiskos,  a  cucerit  capitala  Ţaratului  bulgar  şi  l-a  înfrânt  decisiv  pe 
Sviatoslav,  cneazul  de  la  Kiev,  la  Dunărea  de  Jos.  După  alungarea  ruşilor 
şi  anexarea  Bulgariei  Orientale  şi  a  Dobrogei  (în  august  971),  Imperiul 
Bizantin  a  restabilit,  după  3  secole,  graniţa  pe  Dunăre.  împăratul  Vasile 

II  Bulgaroctomul  a  domnit  până  în  anul  1025,  dar  eroul  nostru  l-a  putut 
sluji  doar  până  în  anul  989,  când  a  trecut  la  cele  veşnice. 

Activitatea  lui  de  vindecător,  desfăşurată  de-a  lungul  a  cel  puţin  45 
de  ani,  a  fost  discretă,  epuizantă  şi  plină  de  satisfacţii  profesionale. 
RUKED  a  salvat  multe  vieţi,  tratând  simpli  cetăţeni  ai  oraşului,  dar  şi 
oameni  foarte  bogaţi.  Pentru  el  conta  trupul  bolnavului,  nu  poziţia  lui 
socială.  Uneori  fusese  dus  legat  la  ochi  în  palate  somptuoase,  iar  bolnavii 
aveau  feţele  acoperite,  nedorindu-se  identificarea  lor  de  către  vindecător. 
Atkisa  şi  Mikker,  demne  urmaşe  ale  tatălui  lor,  au  învăţat  cât  mai  mult 
din  ştiinţa  lui.  Devenind  majore,  fetele  l-au  însoţit  prin  casele 
aristocraţilor,  ocupându-se  de  femeile  bolnave  sau  de  cele  care  năşteau, 
tatăl  lor  neavând  acces  în  camerele  lor. 

Sarrun,  mai  tânăr  decât  surorile  sale  şi  sătul  de  viaţa  lor  agitată,  a 
preferat  să  facă  drumuri  prin  ţări  îndepărtate,  nu  prin  casele  bolnavilor. 
Devenit  negustor,  a  străbătut  de-a  lungul  vieţii  principalele  drumuri 
comerciale  care  legau  Occidentul  cu  lumea  Orientului.  Constantinopolul, 
metropola  bizantină  supranumită  Noua  Romă,  constituia  o  adevărată 
punte  între  Europa  şi  Asia,  unde  se  încrucişau  două  mari  axe  comerciale: 
una  verticală,  Pont  -  Mediterana,  iar  cealaltă  orizontală,  Europa  - 
Oceanul  Indian  sau  China.  în  anul  1453,  turcii  care  l-au  cucerit  au  făcut 
din  acel  oraş  miraculos  viitoarea  capitală  a  Imperiului  Otoman, 
denumindu-1  Istanbul. 

Nina  Petre 
21  iunie  2013 


COMENTARIUL  LUI  SORIN 

„Interesant  şi  episodul  nr  13,  număr  care  e  cu  noroc.  Captivantă 
istoria.  Interesant  şi  că  în  cariera  sa  de  vindecător,  Ruked  a  ajutat  5 
împăraţi  bizantini,  în  care  responsabilitatea  trebuia  să  fie  la  ea  acasă. 
Păcat  că  nu  l-a  putut  sluji  până  la  sfârşitul  vieţii  pe  Vasile  II 
Bulgaroctomul.  Dacă  am  trăi  fiecare  dintre  noi  mai  mult,  am  reuşi  să 
ajutăm  mai  mult  semenii  şi  să  realizăm  mai  multe  lucruri  benefice. 

Perioada  de  cel  puţin  45  ani  în  vindecare  este  una  destul  de  mare,  dar 
parcă  insuficientă.  Interesant  şi  modul  cum  a  apărut  oraşul  Istanbul, 
având  şi  un  avantaj  că  făcea  legătura  între  Asia  şi  Europa.” 

SORIN 
28  iunie  2013 
Bucureşti 


Episodul  14- JOKNO 

Am  ajuns  la  episodul  spiritual  nr.14,  al  cărei  erou  este  manciurianul 
JOKNO  LAH  KIR.  Viaţa  lui  s-a  desfăşurat  între  anii  836-898.  Micuţul 
JOKNO  a  văzut  lumina  zilei  pentru  prima  oară  într-o  comunitate  tribală 
nomadă,  aşezată  temporar  în  apropierea  localităţii  denumite  astăzi 
Nancha  (situată  în  nord-estul  Chinei,  regiunea  fiind  denumită 
Manciuria). 

Locuită  de  o  populaţie  nomadă,  Manciuria  aparţinea  Imperiului 
Chinez  încă  din  secolul  3  î.e.n.  în  perioada  vieţii  lui  JOKNO,  în  China  a 
domnit  dinastia  Tang.  Aceasta  luase  fiinţă  în  anul  618,  când  comandantul 
militar  Li  Yuan  s-a  proclamat  împărat,  sub  numele  de  Gaozu.  în  timpul 
dinastiei  Tang,  China  a  cunoscut  o  epocă  de  înflorire  economică  şi 
culturală,  devenind  cel  mai  puternic  stat  al  Asiei.  între  anii  836  şi  898, 
cât  a  trăit  eroul  nostru,  China  s-a  aflat  sub  conducerea  a  6  împăraţi: 
Wenzong  (827-840),  Wuzong  (841-846),  Xuanzong  (847-859),  Yizong 
(860-873),  Xizong  (874-888),  Zhaozong  (889-904). 

Traiectoria  vieţii  lui  JOKNO  a  fost  uimitoare,  destinul  înălţându-1  de 
la  starea  jalnică  a  unui  copil  sărac  lipit  pământului  până  la  condiţia 
superioară  a  ofiţerului  din  armata  imperială,  răsplătit  cu  bani  şi  terenuri 
vaste.  Rezultat  dintr-un  viol,  la  care  au  participat  doi  soldaţi  ajunşi 
ocazional  în  micul  sat,  JOKNO  nu  a  aflat  niciodată  cine  i-a  fost  tatăl. 
Mama  lui,  Ruantik,  o  fată  în  vârstă  de  16  ani,  fusese  răpită  de  soldaţii  cu 
pricina  şi  abandonată  pe  câmp  după  câteva  ore  de  chinuri.  Sătenii  au 
găsit-o  aproape  moartă  şi  au  redat-o  părinţilor,  care  numai  pe  ea  o  aveau. 
De  violuri  nu  se  mai  mira  nimeni  în  acele  vremuri,  copiii  rezultând  din 
astfel  de  practici  fiind  ocrotiţi  de  comunităţile  nomazilor. 

Ruantik  şi-a  crescut  copilul  până  la  5  ani.  în  anul  841,  soldaţii  care  o 
violaseră  au  găsit-o,  cu  toate  că  tribul  ei  migrase  într-o  altă  zonă. 
Bănuind  că  sunt  răspunzători  de  apariţia  copilului,  l-au  luat  de  lângă 
mama  lui,  sub  pretextul  de  a-1  face  militar.  Aşa  a  ajuns  JOKNO  copil  de 
trupă  în  corpul  de  armată  condus  de  nobilul  Xading,  guvernator  militar 
în  Hegang,  localitate  manciuriană  aflată  în  zona  de  graniţă. 

încă  din  anul  772,  împăratul  Xuanzong  luase  decizia  înfiinţării  unei 
armate  profesioniste.  Promisiunea  scutirii  de  corvezi  şi  a  iertării  de 
pedepse  a  asigurat  valuri  de  angajări.  Treptat,  promisiunile  au  devenit 
insuficiente,  iar  recrutarea  a  ajuns  aproape  o  obligaţie.  Deşi  înrolaţi 
uneori  cu  forţa,  soldaţii  primeau  salarii,  erau  scutiţi  de  impozite,  familiile 

lor  fiind  întreţinute  pe  cheltuiala  statului.  Datorită  calităţii  de  militar  a 
fiului  ei,  Ruantik  a  scăpat  de  sărăcie,  renunţând  la  viaţa  de  nomadă. 
JOKNO  i-a  cumpărat  o  casă  modestă  în  Hedang,  unde  femeia  a  locuit 
până  la  moarte.  Cei  doi  soldaţi  autori  ai  violului  i-au  făcut  dese  vizite,  dar 
niciunul  nu  a  luat-o  de  nevastă. 

Nobilul  Xading,  binefăcătorul  lui  JOKNO,  activa  în  armata  de 
apărare  a  frontierei  de  nord  a  ţării,  respingând  cu  militarii  săi  atacurile 
frecvente  ale  unor  triburi  războinice.  înaltul  demnitar  Xading, 
respectând  disciplina  strictă  impusă  de  funcţia  sa,  executa  ordinul  de  a 
înrola  vagabonzi  şi  săraci,  care  aveau  nevoie  de  pregătire  şi  hrană.  Garda 
imperială  le  acorda  armatelor  de  apărare  de  la  graniţe  din  ce  în  ce  mai 
multă  putere  şi  mijloace  materiale.  Pericolul  năvălirii  duşmanilor  de  la 
nord  se  făcea  simţit  din  ce  în  ce  mai  mult.  Guvernatorii  militari  ai 
regiunilor  de  frontieră,  asemenea  lui  Xading,  au  căpătat  autonomie, 
devenind  conducători  locali  asupra  cărora  guvernul  central  mai  avea 
doar  o  autoritate  teoretică.  Constituindu-şi  adevărate  regate,  i-au  înlocuit 
treptat  pe  funcţionarii  civili,  adăugându-şi  la  atributele  militare  şi  pe  cele 
ale  magistraţilor  locali. 

Norocosul  JOKNO  şi-a  putut  vizita  mama  cu  numeroase  ocazii, 
evitând  astfel  melancolia  vieţii  de  garnizoană  a  soldaţilor  despărţiţi 
definitiv  de  familiile  lor.  Universul  său  se  învârtea  în  jurul  camarazilor  de 
arme,  al  superiorilor  şi  al  profiturilor  imediate  ce  le  putea  obţine.  Având 
o  fire  prietenoasă,  JOKNO  s-a  înţeles  bine  cu  soldaţii  proveniţi  din 
rândul  vagabonzilor  şi  al  deţinuţilor. 

în  primii  ani  de  stagiu  militar,  uniforma  purtată  de  JOKNO 
reprezenta  ţinuta  reglementară  obligatorie  pentru  toţi  soldaţii.  Aceasta 
conţinea  platoşa,  coiful  şi  cizmele  de  piele,  alături  de  o  cămaşă  de  zale. 
Armele  folosite  erau  confecţionate  în  atelierele  de  stat.  Pe  măsura 
avansării  în  rang,  JOKNO  a  învăţat  să  mânuiască  arbaleta  cu  mai  multe 
salve  plus  maşinile  de  război:  capcanele,  carele  blindate,  carele  cu 
dispozitive  ofensive. 

Ajuns  la  50  de  ani,  ofiţerul  JOKNO  avea  o  avere  importantă,  în  case 
şi  terenuri.  îi  lipsea  doar  familia.  Mama  lui  murise  bolnavă  de  plămâni, 
iar  el  nu  mai  avea  pe  nimeni  aproape  de  suflet.  într-o  incursiune  prin 
ţinuturile  de  nord,  a  răpit-o  pe  frumoasa  Ringje,  care  în  curând  i-a 
devenit  soţie.  Fata  ajunsese  la  23  de  ani  fără  să  fi  fost  luată  de  vreun 
bărbat.  După  un  an,  l-a  născut  pe  micuţul  Rongzo,  iar  după  încă  2  ani,  a 
apărut  surioara  lui,  Lianhe. 

Nobilul  JOKNO  a  trăit  fericit  până  la  62  de  ani,  bucurându-se  de 
minunata  lui  familie.  Se  mira  deseori  de  norocul  dăruit  de  modestă  lui 
mama  în  clipele  naşterii.  Suferind  de  multe  boli,  cauzate  de  viaţa 
zbuciumată  dusă  de  când  avea  5  ani,  JOKNO  a  închis  ochii  pentru 
totdeauna  într-o  dimineaţă  cenuşie,  norii  pregătindu-se  de  o  ploaie 
torenţială.  L-au  plâns  îndelung  văduva  de  35  de  ani,  Ringje,  şi  cei  doi 
copilaşi  minori,  Rongzo  şi  Lianhe.  Băieţelul  avea  11  ani,  iar  fetiţa,  9. 

Ringje  nu  s-a  recăsătorit,  dedicându-se  creşterii  copiilor  săi  şi  nepoţilor 
dăruiţi  de  ei. 

Au  trecut  multe  secole  de  la  moartea  curajosului  JOKNO.  Karma 
spirituală  neţinând  seama  de  scurgerea  timpului,  poate  să  acţioneze 
oricând  asupra  succesorilor  din  diverse  perioade  istorice. 

Nina  Petre 
29  iulie  2014 


COMENTARIUL  LUI  SORIN 

„Destul  de  dramatic  acest  episod  spiritual,  mai  exact  prima  parte  a 
vieţii  şi  povestea  mamei  lui  Jokno.  Se  pare  că,  cu  cât  înaintăm,  episoadele 
devin  uşor  mai  dramatice,  dar  unul  dintre  motive  este  şi  perioada  vieţii, 
pentru  că  în  acele  vremuri,  numai  vremuri  tulburi  erau  şi  siguranţa  vieţii 
de  mâine  nu  exista,  era  o  ruşine  să  mori  de  bătrân.  Abia  după  anii  1960 
putem  spune  că  omenirea  şi-a  început  evoluţia  în  sensul  bun,  fără 
războaie,  fără  supunerea  la  chinuri  a  semenilor  (bărbaţi  şi  femei). 

Acest  episod  m-a  marcat  puţin.  Jokno  a  avut  un  destin  uimitor,  intr- 
adevăr,  şi  puţini  reuşesc  să  aibă  această  forţă  deosebită  şi  noroc  pe 
parcursul  vieţii  lor.  Şi  mai  şocant  este  că  a  rezultat  dintr-un  viol.  Mama 
lui  merită  toată  admiraţia,  a  avut  o  putere  incredibilă  de  a  supravieţui  şi 
de  a-şi  duce  misiunea  până  la  capăt.  Dramatic  este  că  Jokno  a  fost  luat  de 
lângă  mama  lui  încă  de  la  vârsta  de  5  ani.  Ceea  ce  e  a  fost  bine  este  totuşi 
că  JOKNO  şi-a  putut  vizita  mama  cu  numeroase  ocazii  şi  a  compensat  o 
bună  parte  din  dor  şi  singurate. 

Fiind  şi  eu  o  fire  prietenoasă  de  fel,  mă  asemăn  cu  JOKNO,  care  s-a 
înţeles  bine  cu  soldaţii  ce  veneau  din  medii  diferite.  Şi  eu  încerc  să  mă  am 
bine  cu  toate  categoriile  sociale,  evit  să  intru  în  conflicte  inutile.  A 
devenit  bogat,  avea  tot  ce-i  trebuie,  dar  i-a  lipsit  totuşi  o  familie.  Ambii 
părinţi  sunt  importanţi,  cel  puţin  în  perioada  adolescenţei.  Dar  e  bine  că 
în  a  doua  parte  a  vieţii  a  avut  ce  i-a  lipsit  şi  anume  propria  familie. 

Sunt  de  acord  şi  cu  această  afirmaţie,  că  de  la  războinicul  Jokno  am 
moştenit  firea  cinstită,  spiritul  dreptăţii,  dorinţa  de  a  fi  mereu  pace  în 
lume.  în  prezent  aceste  valori  sunt  călcate  în  picioare,  spiritul  civic 
dispărând  aproape  în  totalitate.  Aşa-zisa  pace  şi  dreptate  în  lume  va 
dispare  în  următorii  ani,  unul  dintre  semne  fiind  şi  evenimentele  tragice 
care  au  avut  loc  încă  de  la  începutul  anului  şi  nu  erau  necesare,  oameni 
nevinovaţi  au  dispărut  datorită  nepăsării  şi  aroganţei  atât  a  oamenilor 
simpli,  cât  şi  a  celor  de  rang  superior.” 

SORIN 
6  august  2014 
Bucureşti 

Episodul  15  -  NUNAD 


Episodul  spiritual  nr.  15  o  are  drept  eroină  pe  siriana  NUNAD.  Ea  s- 
a  născut  în  oraşul  Damasc  şi  a  trăit  între  anii  702-774.  Părinţii  ei,  Agdan 
(tatăl)  şi  Yaly  (mama),  au  avut  7  copii,  dintre  care  4  (un  băiat  şi  3  fetiţe) 
au  decedat  în  primii  ani  după  naştere,  din  cauza  unor  epidemii.  Au  rămas 
în  viaţă  o  fată  (NUNAD)  şi  doi  băieţi  (Karid  şi  Nahral).  Fiind  fată  şi  mai 
mică  decât  toţi,  au  răsfăţat-o  de  când  s-a  născut. 

Agdan,  negustor  vestit  în  oraş,  îşi  rotunjea  veniturile  obţinute  din 
vânzarea  mărfurilor  exercitând  funcţia  de  negociator  de  preţuri. 
Negustorii  străini  care  soseau  în  oraş  nu  cunoşteau  întotdeauna  regulile 
comerciale  din  partea  locului.  Pentru  a  nu  fi  înşelaţi  la  stabilirea 
preţurilor,  existau  câţiva  negociatori  care  vegheau  la  buna  desfăşurare  a 
comerţului  în  pieţele  oraşului.  Damascul  se  afla  pe  ruta  comercială  care 
unea  oraşele  Alep  şi  Ierusalim.  Cantitatea  de  mărfuri  tranzitată  era 
imensă  în  fiecare  an. 

Vechimea  Damascului  datează  din  secolul  19  î.e.n..  Oraşul  s-a  aflat 
de-a  lungul  timpului  sub  stăpânire  egipteană,  israeliană,  aramaică, 
asiriană,  babiloniană,  persană,  seleucidă,  romană,  bizantină,  arabă, 
reuşind  să  controleze  o  mare  parte  a  traficului  de  caravane  din  zonă. 
După  cucerirea  arabă  (începută  în  anul  635),  Damascul  a  devenit  capitala 
Imperiului  Omeyyad  şi  centrul  lumii  arabe.  O  dată  cu  venirea  la  putere  a 
Abbasizilor  (în  750),  a  început  decăderea  oraşului. 

în  primii  48  de  ani  din  viaţa  lui  NUNAD,  ţara  ei  s-a  aflat  sub  domnia 
califilor  ce  aparţineau  dinastiei  Omeyyazilor.  Această  dinastie  a  condus 
un  stat  feudal  cu  o  întindere  imensă,  cuprinzând  mai  multe  ţări,  printre 
care  şi  Siria.  Statul  condus  de  omeyyazi  s-a  mai  numit  şi  Califatul  de 
Damasc,  deoarece  îşi  stabilise  capitala  în  acest  oraş.  Dinastia  a  avut  două 
ramuri:  cea  a  Sufîanizilor  şi  cea  a  Maruanizilor.  în  anul  naşterii  eroinei 
noastre  (702)  şi  până  în  750,  în  Siria  au  domnit  10  califi  ce  aparţineau 
dinastiei  Maruanizilor:  1)  Abd  al-Malik  ibn  Maruan  (685-705);  2)  al- 
Ualid  I  ibn  Abd  al-Malik  (705-715);  Sulaiman  ibn  Abd  al-Malik  (715-717); 
4)  Umăr  ibn  Abd  al-Aziz  (717-720);  5)  Iazid  I  ibn  Abd  al-Malik  (720-724); 
Hishan  ibn  Abd  al-Malik  (724-743);  7)  al-Ualid  II  ibn  Iazid  (743-744);  8) 
Iazid  III  ibn  al-Ualid  (apr-sep  744);  9)  Ibrahim  ibn  al-Ualid  (sep-nov 
744);  10)  Maruan  II  al-Himar  ibn  Muhammad  ibn  Abd  al-Malik  (744- 
75). 

Dinastia  Abbasizilor,  venită  la  putere  în  750,  după  uciderea  califului 
Maruan  II,  şi-a  stabilit  capitala  în  Bagdad,  statul  numindu-se  Califatul  de 
Bagdad.  Numele  dinastiei  vine  de  la  al-Abbas  ibn  Abd  al-Muttalib  ibn 
Hashim,  unchiul  profetului  Muhammad.  în  cea  de-a  doua  parte  a  vieţii 
lui  NUNAD,  în  Siria  au  domnit  doi  califi  abbasizi:  1)  Abu’l-Abbas  as- 
Saffah  ibn  Muhammad  (750-754);  2)  Abu  Djafar  Abdallah  al-Mansur  ibn 
Muhammad  (754-775).  Acest  calif  a  fondat  oraşul  Bagdad  în  anul  762, 
unde  a  mutat  capitala  statului  condus  de  el. 


NINA  PETRE  -  Vieţile  anterioare  ale  spiritului  Voi. 2 


pag. 148 


NUNAD  a  trăit  fericită  şi  lipsită  de  griji  majore  până  la  căsătoria  cu 
negustorul  Kedir,  un  bărbat  în  vârstă  de  24  de  ani,  care  o  cunoştea  de 
multă  vreme,  fiind  partener  de  afaceri  cu  tatăl  ei.  Fata  împlinind  18  ani, 
cei  doi  prieteni  s-au  înţeles  asupra  căsătoriei,  Kedir  primind-o  de  nevastă 
contra  unei  sume  mari  de  bani.  Astfel,  clanul  negustorilor  din  familia 
fetei,  format  din  tatăl  ei  plus  cei  doi  fraţi,  s-a  mărit  cu  abilul  Kedir. 

Deşi  foarte  tânăr,  Kedir  era  posesorul  unei  averi  uriaşe,  obţinută  din 
comerţul  cu  sclavi,  mărfuri  orientale  şi  africane.  Părinţii  lui  Kedir,  foarte 
bogaţi  şi  ei,  îl  primeau  deseori  în  casă  pe  guvernatorul  oraşului  şi  al 
regiunii,  fiind  buni  prieteni  cu  el.  Vila  în  care  Kedir  şi-a  adus  prima 
nevastă,  pe  NUNAD,  era  situată  în  cartierul  celor  bogaţi  şi  bine  protejată 
cu  ziduri  groase  şi  doi  paznici  fioroşi. 

După  ritualul  şi  petrecerea  de  nuntă,  a  luat  sfârşit  copilăria  fericită  a 
lui  NUNAD.  Fata  de  18  ani,  micuţă,  delicată  la  trup,  naivă  intr-ale  vieţii, 
s-a  văzut  izolată  în  perimetrul  proprietăţii  soţului,  supravegheată  zi  şi 
noapte  de  servitoarele  care  îi  raportau  lui  Kedir  tot  ce  făcea.  Nu  mai  avea 
voie  să  stea  de  vorbă  cu  bărbaţii  care  nu  îi  erau  rude.  Când  aveau  invitaţi 
în  casă,  discuta  numai  cu  femeile.  Nu  cunoştea  nimic  despre  viaţa  lui 
Kedir  din  afara  casei.  El  pleca  la  orice  oră  din  zi  sau  noapte,  sosind  tot 
aşa,  pe  neanunţate.  NUNAD  devenise  o  sclavă  în  propria  familie. 

S-a  dedicat  întru  totul  calităţii  de  mamă,  copiii  fiindu-i  singura 
mângâiere.  A  născut  trei  fete:  Lymah,  Dake  şi  Nardy,  cărora  li  s-au 
adăugat  doi  băieţi:  Harrun  şi  Haysan.  Primul  copil  sosit  în  familie  a  fost 
Lymah,  pe  care  a  născut-o  la  20  de  ani.  După  ea  au  venit,  în  ordine, 
Harrun,  Dake,  Nardy  şi  Haysan.  Pe  Haysan,  mama  lui  l-a  născut  la  37  de 
ani,  tocmai  când  credea  că  nu  va  mai  avea  alţi  copii  niciodată. 

Kedir  îşi  adora  familia  întemeiată  cu  NUNAD,  lucru  care  nu  îl  făcea 
să  stea  mai  mult  pe  acasă  decât  atunci  când  încă  nu  devenise  tată. 
Pretexta  mereu  numeroase  treburi  importante,  chiar  dacă  micuţii  se 
agăţau  de  el,  dornici  de  joacă.  Prieten  bun  cu  fiecare  guvernator  al 
oraşului,  Kedir  îi  răsplătea  pe  toţi  cu  daruri  scumpe  şi  mai  ales  cu  sclave 
pentru  munca  în  gospodărie  şi  harem.  Nici  el  nu  s-a  dat  deoparte  de  la 
obiceiurile  clasei  oamenilor  bogaţi.  Fără  ca  soţia  lui  să  ştie,  şi-a  mai 
cumpărat  două  neveste,  care  i-au  dăruit  10  copii.  Până  la  moartea  lui 
NUNAD,  survenită  cu  2  ani  înaintea  sa,  cei  15  urmaşi  nu  au  avut  ocazia 
să  se  cunoască.  A  doua  şi  a  treia  nevastă  locuiau  în  afara  oraşului,  unde 
Kedir  avea  vile  somptuoase. 

Venirea  la  putere  a  califilor  abbasizi  l-a  ridicat  în  rang  pe  negustorul 
Kedir.  împlinind  60  de  ani  (în  anul  756),  a  fost  numit  guvernator  al 
provinciei  din  care  făcea  parte  oraşul  Damasc.  Dinastia  abbasidă  adusese 
o  mare  strălucire  imperiului  său,  instaurând  un  regim  politic  absolutist 
de  tipul  vechilor  monarhii  orientale.  în  structura  statului  au  fost 
introduse  schimbări  radicale.  Clasa  conducătoare  nu  mai  era  pur  arabă, 
ca  în  perioada  omeyyadă,  ci  recrutată  din  elemente  etnice  diferite 
islamizate:  iranieni,  turci,  kurzi,  berberi,  hispanici  etc.  Aceştia  aveau  în 
comun  doar  religia  islamică  şi  limba  arabă.  Se  crease  astfel  un  climat 

general  de  pace,  de  egalitate  şi  de  contacte  eficiente  cu  ţări  îndepărtate, 
în  acest  climat  au  prosperat  negustorii,  funcţionarii,  zarafii,  proprietarii 
funciari,  oamenii  de  cultură.  Guvernatorul  era  învestit  cu  puteri  ample, 
dominând  întreaga  viaţa  publică  şi  privată. 

Ajunsă  nevastă  de  guvernator,  viaţa  lui  NUNAD  nu  a  devenit  mai 
frumoasă.  Libertatea  de  a  se  întâlni  cu  numeroasele  ei  prietene  i-a  fost 
îngrădită  de  soţ,  acesta  fiind  şi  acasă  un  despot  ca  la  locul  său  de  muncă. 
Lui  NUNAD  i-au  fost  îngăduite  doar  relaţiile  cu  fraţii  ei  şi  familiile  lor, 
plus  câteva  prietene,  soţii  ale  unor  bărbaţi  cu  funcţii  importante  în 
administraţia  oraşului.  Părinţii  ei  muriseră  cu  câţiva  ani  înaintea  numirii 
lui  Kedir  pe  importanta  funcţie,  fetele  lor  erau  căsătorite  cu  negustori 
bogaţi,  fiind  deja  mame.  Veneau  rar  în  casa  părinţilor,  după  cum  le 
permiteau  bărbaţii  despotici,  ca  şi  tatăl  lor.  Harrun  şi  Haysan,  mereu 
nedespărţiţi,  aveau  afacerile  în  comun,  bine  protejaţi  şi  consiliaţi  de 
Kedir. 

NUNAD  rămăsese  doar  cu  servitoarele  în  casă,  bărbatul  fiind  un 
musafir  care  sosea  din  ce  în  ce  mai  rar.  Kedir  călătorea  mult, 
îndeplinindu-şi  obligaţiile  de  serviciu,  cât  şi  pe  cele  familiale,  ca  tată  a  15 
copii.  NUNAD,  ajunsă  o  mare  doamnă,  îmbrăcată  cu  haine  scumpe  atât 
ziua,  cât  şi  noaptea,  nu  îşi  mărturisea  niciodată  tristeţea  şi  însingurarea, 
fiindcă  nu  avea  cui  să  se  destăinuie.  Mama  ei  nu  mai  trăia,  prietenele  şi 
fiicele  ei  duceau  aceeaşi  viaţă  ca  şi  ea.  Libertatea  copilului  de  altădată 
dispăruse  complet.  Neavând  cu  ce  să  se  ocupe  toată  ziua,  începuse  să 
scrie  într-un  jurnal  povestiri  vechi,  pe  care  le  auzise  de  la  părinţi,  rude  şi 
prietene,  încă  din  copilărie.  Ştia  să  scrie  şi  să  citească,  fiindcă  învăţase  de 
la  mama  ei.  Ultimii  10  ani  din  viaţă  şi  i-a  petrecut  în  singurătatea 
bibliotecii  soţului,  citind  şi  scriind  neobosită.  După  moartea  ei,  survenită 
pe  neaşteptate  la  72  de  ani,  soţul  şi  copiii  i-au  descuiat  dulapul  cu 
manuscrise,  mirându-se  cât  de  inteligentă  fusese  NUNAD. 

Nina  Petre 
19  august  2014 


COMENTARIUL  LUI  SORIN 

„Aşadar  din  nou  un  episod  cu  o  familie  numeroasă  din  care  provine 
eroina,  exceptând  decesele  premature  ale  celorlalţi. 

Cu  cât  înaintăm  mai  mult  în  istorie,  cu  atât  devine  mai  captivantă, 
destul  de  interesantă  istoria  califilor  şi  fondarea  oraşului  Bagdad,  precum 
şi  averile  acumulate  din  comerţul  cu  sclavi.  O  viaţă  pe  jumătate  pustie  şi 
implicit  nefericită.  Şi  în  ziua  de  azi  singurătatea  e  cel  mai  rău  lucru  care  i 
se  poate  întâmpla  unui  individ.  în  multe  dintre  cazuri,  bogăţia  nu  aduce 
fericirea  şi  NUNAD  este  cel  mai  bun  exemplu.  Şi  în  prezent  femeile  o  duc 
încă  relativ  rău  în  toată  jumătatea  vestică  a  Asiei,  fiind  tratate  mai 
degrabă  ca  nişte  obiecte.  Şi  mai  îngrijorător  e  că  în  unele  părţi  ale  lumii 
omenirea  nu  a  evoluat  mai  deloc. 

Destul  de  complexă  istoria  de  altădată  şi  relativ  greu  de  explicat  de 
ce  a  trebuit  să  fie  marcată  de  violenţă,  suferinţă,  raţionament  limitat,  dar 
şi  legi/reguli  stricte  şi  inexplicabile. 

Sunt  de  acord  că  dorinţa  de  libertate  mi  s-a  transmis,  întotdeauna 
mi-a  plăcut  „să  joc”  după  propriile  reguli  şi  mai  puţin  după  regulile 
„îmbătrânite”  ale  societăţii  în  care  trăim. 

Cât  despre  talentul  la  scris  în  timpul  liber,  aşa  este.  încă  din 
copilărie  îmi  plăcea  să  notez  orice  amănunt  care  mi  se  părea  important, 
fie  că  era  vorba  despre  nişte  idei  proprii  în  diverse  domenii,  fie  selectam 
şi  notam  ce  era  mai  important  din  documentarele  de  la  TV,  în  special  cele 
legate  de  natură,  vreme,  ştiinţă,  univers,  paranormal.  Nici  în  prezent  nu 
m-am  oprit,  ba  din  contră,  bineînţeles  în  limita  timpului  disponibil.” 

SORIN 
5  septembrie  2014 
Bucureşti 


Episodul  16  -  XADURKAN 

Episodul  spiritual  nr.  16  îl  care  ca  erou  pe  amerindianul 
XADURKAN.  Viaţa  lui  s-a  desfăşurat  între  anii  614-661.  S-a  născut  într-o 
comunitate  de  indieni  atacamani,  care  locuia  în  zona  vestică  a  regiunii 
denumite  ulterior  Deşertul  Atacama.  După  cucerirea  spaniolă,  în 
apropierea  vechiului  sat  indian  s-a  dezvoltat  oraşul  Pintados,  aparţinând 
astăzi  statului  Chile.  Cuvântul  „chile”  înseamnă  în  limba  aymara  „ţara  de 
la  capătul  pământului”,  denumire  dată  de  indienii  băştinaşi  araucani.  în 
felul  ei,  această  ţară  este  unică  pe  suprafaţa  globului  terestru. 

Satul  în  care  s-a  născut  eroul  nostru  era  situat  pe  un  platou  înalt, 
într-o  zonă  seismică,  zguduită  de  numeroase  cutremure  în  fiecare  an. 
Clima  nu  era  prea  caldă.  Precipitaţiile  fiind  reduse  sub  limita  necesară 
agriculturii,  localnicii  adunau  în  vase  de  lut  picăturile  de  apă  rezultate 
din  condensarea  ceţii  în  timpul  nopţii.  Casele  nu  aveau  acoperiş.  Lipsind 
ploaia,  oamenii  nu  aveau  împotriva  cui  să  se  apere.  în  zonă  se  aflau  mai 
multe  sate  locuite  de  atacamani,  cu  toţii  vorbind  limba  cunza,  fiind  pe  o 
treaptă  de  cultură  superioară  indienilor  de  la  ţărmul  oceanului. 

Tatăl  lui  XADURKAN  se  numea  Dakun.  Era  un  om  foarte  cinstit, 
calitate  deosebită  datorită  căreia  ajunsese  în  funcţia  de  supraveghetor  al 
satelor  ce  intrau  sub  dominaţia  regelui  local.  Lodor,  nevasta  lui  Dakun, 
dăduse  viaţă  unui  număr  de  6  copilaşi.  Patru  dintre  ei  s-au  stins  în 
perioada  copilăriei,  din  cauza  înţepăturilor  de  scorpioni.  Ceilalţi  doi  au 
ajuns  la  vârsta  maturităţii. 

Cu  toate  că  erau  sănătoşi,  XADURKAN  a  murit  la  47  de  ani,  iar  sora 
lui  mai  mare  cu  4  ani,  Nukal,  şi-a  pierdut  viaţa  la  29  de  ani.  Cauza  morţii 
celor  doi  fraţi  a  fost  răzbunarea  unor  hoţi. 

Dakun,  având  funcţia  de  supraveghetor,  lipsea  de  acasă  multe  zile  la 
rând.  întreaga  activitate  domestică  îi  revenea  nevestei  lui,  Lodor,  ajutată 

de  copiii  care  erau  în  stare  să  muncească.  Terenul  era  semiarid,  acoperit 
cu  vegetaţie  de  stepă.  Cultura  cartofului,  aliment  de  bază  în  hrana 
familei,  constituia  o  ocupaţie  deosebit  de  importantă.  Pe  lângă  modesta 
casă,  Lodor  creştea  doi  câini,  câţiva  porci,  cobai,  raţe  şi  o  lamă. 
Confecţionarea  hainelor  intra  tot  în  atribuţiile  femeii.  Modelarea  vaselor 
din  ceramică  fiind  o  preocupare  a  bărbaţilor,  îi  ocupa  lui  Dakun  puţinele 
zile  în  care  stătea  acasă.  învăţând  meşteşugul  de  la  tatăl  său, 
XADURKAN  l-a  scutit  pe  Dakun  de  îndată  ce  a  reuşit  să-i  înveţe  meseria. 
Rezistenţa  localnicilor  la  condiţiile  grele  de  viaţă  se  datora,  în  mare  parte, 
mestecării  frunzelor  arborelui  coca,  obicei  folosit  şi  în  familia  lui 
XADURKAN. 

Ajuns  la  vârsta  adolescenţei,  băiatul  şi-a  dorit  să  devină  preotul 
satului,  urmaş  al  bătrânului  Cunuku,  aflat  în  apropierea  plecării  spre 
lumea  zeilor.  La  18  ani,  eroul  nostru  a  trecut  prin  seria  de  probe  la  care  1- 
a  supus  comunitatea  satului,  reuşind  să  le  treacă  pe  toate,  spre  mândria 
familiei  sale.  Cinstea  lui  XADURKAN,  moştenită  şi  cizelată  sub  influenţa 
lui  Dakun,  era  mai  presus  de  orice  bănuială.  După  numirea  în  funcţia  de 
părinte  spiritual,  s-a  mutat  într-o  locuinţă  separată  de  cea  a  părinţilor, 
urmând  să  trăiască  singur  toată  viaţa.  Nu  avea  voie  să  se  căsătorească  şi 
nici  să  îşi  aducă  femei  ocazionale  în  casă. 

Ca  preot,  a  căpătat  multe  atribuţii.  în  afară  de  discuţiile  zilnice  cu 
localnicii,  supraveghea  naşterile,  activitatea  vraciului,  înmormântările. 
Periodic  făcea  calcule  folosind  un  sistem  de  noduri  dispuse  după  anumite 
reguli,  acesta  numindu-se  „quipu”. 

Niciun  locuitor  al  zonei  nu  avea  voie  să  fure.  Dacă  vreunul  se 
încumeta  să  ia  fără  voie  din  bunurile  altora  (animale,  haine,  alimente, 
păsări),  îl  aştepta  pedeapsa  cu  decapitarea,  fiind  dat  drept  ofrandă  zeilor 
la  care  se  rugau  cu  toţii.  Preotul  avea  obligaţia  de  a-i  comunica 
supraveghetorului  de  zonă  toate  faptele  interzise,  iar  acesta  le  aducea  la 
cunoştinţa  regelui  local.  Uneori,  răzbunarea  familiilor  unor  hoţi 
sacrificaţi  pe  altarul  zeilor  conducea  spre  alte  crime. 

Nici  familia  lui  XADURKAN  nu  a  fost  ocolită  de  aceste  drame.  La  29 
de  ani,  sora  lui,  Nukal,  şi-a  pierdut  viaţa  împreună  cu  soţul  ei,  fiindcă  îi 
spusese  lui  Dakun  cine  le-a  furat  toate  animalele  de  lângă  casă.  Cei  doi 
hoţi,  fraţi,  au  fost  pedepsiţi  cu  moartea.  Drept  răzbunare,  tatăl  lor  i-a  ucis 
pe  Nukal  şi  pe  soţul  ei.  Copiii  lor,  Magde  (fata  de  10  ani)  şi  Sarrud 
(băiatul  de  5  ani),  au  scăpat  cu  viaţă,  aflându-se  lângă  bunica  Lodor. 
Ştiind  cine  erau  ucigaşii,  XADURKAN  i-a  denunţat  lui  Dakun,  execuţia 
lor  având  loc  neîntârziat.  După  22  de  ani,  fiul  unuia  dintre  ucigaşii  lui 
Nukal  i-a  luat  viaţa  preotului,  lovindu-1  cu  o  piatră  în  cap. 

La  47  de  ani,  cinstitul  XADURKAN,  sacrificat  pe  altarul  nedreptăţii, 
a  fost  părăsit  de  spiritul  său,  acesta  fiind  bine  primit  în  lumea  zeilor 
protectori  ai  atacamanilor.  în  rândul  acelei  populaţii  exista  cultul 
morţilor,  de  care  au  beneficiat  şi  rămăşiţele  pământeşti  ale  eroului 
nostru.  Sătenii  i-au  îmbălsămat  trupul.  L-au  culcat  intr-un  sicriu  modest, 

coborât  apoi  într-o  groapă  adâncă,  bine  acoperită  ulterior  cu  pământ  şi 
pietre. 

Nina  Petre 
12  septembrie  2014 


COMENTARIUL  LUI  SORIN 

„Remarc  că  din  nou  este  interesantă  istoria,  dar  şi  viaţa  grea,  când 
localnicii  adunau  în  vase  de  lut  picăturile  de  apă  rezultate  din 
condensarea  ceţii  în  timpul  nopţii.  XADURKAN  a  fost  ultimul  copil 
rămas  dintre  toţi  cei  6  copii  ai  lui  Dakun,  care  s-a  stins  tot  la  o  vârstă 
deloc  înaintată.  Remarc  că  Xadurkan  era  cinstit  şi  totodată  ambiţios. 

Interesant  e  faptul  că,  înainte,  cine  era  preot  nu  avea  voie  să  se 
căsătorească.  Păcat  de  sfârşitul  celor  doi,  Xadurkan  şi  sora  lui,  care  au 
căzut  pradă  răzbunării  familiei  hoţilor.  Răzbunarea  era  mult  mai 
frecventă  şi  mai  crudă  ca  în  prezent. 

Mă  regăsesc  intr-un  fel  în  Xadurkan,  pentru  că  avea  o  fire  cinstită  şi 
combativă.  A  fost  un  alt  antecesor  deosebit.” 

SORIN 
27  septembrie  2014 
Bucureşti 


Episodul  17  -  MERULDAK 

Episodul  spiritual  nr  17  o  are  ca  eroină  pe  khmera  MERULDAK.  Ea  a 
trăit  între  anii  551-602.  S-a  născut  intr-un  sat  din  junglă,  aflat  la  câţiva 
kilometri  distanţă  de  portul  comercial  Chhlong,  situat  pe  malul  fluviului 
Mekong  (la  nord-est  de  actuala  capitală  a  Cambodgiei,  Phnom  Penh). 
întreaga  zonă  aparţinea  statului  Chen-la  (Kambuja),  constituit  ca  regat 
hinduist  khmer  la  începutul  secolului  6. 

Populaţia  khmeră,  având  origine  mongolă,  pornise  din  Laos  cu  500 
de  ani  înaintea  erei  noastre,  reuşind  să  pătrundă  în  regiunea 
cambodgiană  a  regatului  indian  Funan.  A  dat  naştere  la  început 
principatului  războinic  al  kambugilor,  iar  mai  târziu,  regatului  autonom 
Chen-la.  Puterea  conducătorilor  cambodgieni  a  crescut  treptat,  fiind 
bazată  economic  pe  traficul  de  mărfuri  cu  India  şi  China. 

MERULDAK,  eroina  noastră,  s-a  născut  într-o  famile  de  mici 
comercianţi.  Tatăl  ei,  Nadudarr,  vindea  la  târgul  din  Chhlong  haine 
pentru  femei  şi  copii,  ţesute  de  nevasta  lui  din  fire  de  orez  şi  bumbac. 
Runsur,  femeie  modestă,  extrem  de  harnică,  a  născut  7  copii,  i-a  crescut 
cum  s-a  priceput  mai  bine,  rămânând  doar  cu  două  fete:  MERULDAK  şi 
Norrige.  Prima  era  cu  5  ani  mai  tânără  decât  cealaltă.  Trei  fete  şi  doi 
băieţi  decedaseră  în  perioada  copilăriei,  din  cauza  malariei  şi  a  altor 
infecţii  grave.  în  zilele  când  nu  mergea  la  târg,  Nadudarr  pregătea  firele 
din  tulpini  de  plante,  ocupaţie  migăloasă  şi  de  lungă  durată.  Runsur  îl 

ajuta  şi  ea  când  avea  puţin  răgaz  de  la  împletit  şi  de  la  celelalte  treburi 
din  gospodărie.  Coliba  lor,  mică  şi  modestă,  era  mereu  curată,  la  fel  ca  şi 
copiii.  Runsur  nu  suporta  murdăria,  spălând  mereu  hainele  şi  copiii  în 
apa  râului  din  apropiere. 

Fetele  rămase  în  viaţă  au  muncit  alături  de  mama  lor  de  cum  s-au 
putut  ţine  pe  picioare.  Cu  mânuţele  lor  fragede,  ajutau  toată  ziua, 
amestecându-se  în  treburile  părinţilor.  Dorind  să  le  fie  mereu  de  folos, 
mai  făceau  şi  pozne,  dar  nu  erau  niciodată  pedepsite.  în  familia  lor  nu 
existau  bătaia  şi  nici  certurile  aprinse.  Simpla  dojană  le  ajungea  tuturor 
să  îşi  pună  de  acord  opiniile.  Armonia  din  familia  lor  domnea  în  tot  satul, 
fiecare  adult  străduindu-se  să  îşi  ajute  vecinii  la  nevoie. 

Până  la  18  ani,  MERULDAK,  dorind  să  rămână  lângă  părinţi,  a 
aşteptat  să  găsească  în  sat  un  tânăr  pe  placul  ei.  Fiind  frumoasă,  harnică 
şi  o  bună  creatoare  de  îmbrăcăminte,  avea  dorinţa  să  ia  de  soţ  un  bărbat 
serios  şi  bun  la  suflet,  ca  tatăl  ei.  Norrige,  sora  mai  mare,  se  măritase  cu 
un  negustor  din  Chhlong.  Fiind  foarte  mulţumită  de  familia  ei,  s-a  gândit 
să  o  facă  fericită  şi  pe  MERULDAK.  într-o  zi  binecuvântată,  a  sosit  în 
casa  părinţilor  cu  soţul  ei  şi  un  prieten  al  acestuia,  negustor  în  Chhlong. 
Jihandor  împlinise  24  de  ani  şi,  la  fel  ca  MERULDAK,  nu  îşi  găsise  până 
atunci  perechea  potrivită.  A  plăcut-o  pe  fată,  văzând  că  seamănă  bine  cu 
sora  ei,  Norrige.  Nunta  s-a  făcut  în  casa  lui  Jihandor,  după  ce  părinţii  lui 
MERULDAK  se  mutaseră  într-o  casă  apropiată  de  a  lui. 

El  rămăsese  orfan  de  ambii  părinţi  în  urmă  cu  5  ani,  ei  fiind  răpuşi 
de  o  infecţie  a  sângelui.  Johandor  avea  o  soră,  Dikirre,  căsătorită,  mamă 
a  doi  copii.  Jihandor  preluase  afacerea  tatălui  său,  comerţul  cu  unelte 
agricole.  După  căsătorie,  MERULDAK  şi-a  reluat  munca  împreună  cu 
mama  şi  tatăl  ei.  Copiii  nu  au  întârziat  să  apară,  dar  să  şi  dispară  dintre 
cei  vii,  răpuşi  de  malarie  şi  alte  infecţii  grave.  Unicul  supravieţuitor, 
Runddur,  un  băieţel  frumos  şi  voinic,  a  fost  născut  de  mama  lui  la  23  de 
ani. 

în  acelaşi  an,  574,  cumnata  ei,  Dikirre,  o  născuse  pe  Marud.  Femeia 
mai  avea  un  băieţel  de  3  ani,  Irikh,  şi  altul  de  5  ani,  Torho.  După  3  ani,  în 
577,  Dikirre  şi  soţul  ei  au  murit  înecaţi  în  Mekong,  barca  lor,  încărcată  cu 
mărfuri,  răsturnându-se  în  apa  învolburată  a  fluviului.  Copiii  rămăseseră 
în  casă,  la  MERULDAK,  unde  se  jucau  cu  fiul  ei.  Trupurile  nefericiţilor 
părinţi  fuseseră  duse  de  apă  la  vale.  După  aflarea  veştii  despre  dispariţia 
naufragiaţilor,  cei  3  orfani  minori  au  rămas  în  grija  lui  MERULDAK  şi  a 
soţului,  fiind  ajutaţi  îndeaproape  de  părinţii  ei.  Familia  lor,  mai 
numeroasă  decât  înainte,  şi-a  dus  viaţa  mai  departe,  copiii  considerându- 
se  cu  toţii  fraţi. 

MERULDAK  a  supravieţuit  crizelor  de  malarie  până  la  51  de  ani, 
când  l-a  văzut  şi  pe  Runddur  aşezat  la  casa  lui,  proaspăt  căsătorit,  ajuns 
negustor  de  produse  alimentare.  Nepoţii,  copiii  lui  Dikirre,  aveau  şi  ei 
familiile  lor.  Femeia  privise  cu  seninătate  spre  îngerii  care  sosiseră  de  la 
mari  depărtări  pentru  a-i  uşura  trecerea  spiritului  către  lumea  zeilor. 

Nina  Petre,  10  octombrie  2014 

COMENTARIUL  LUI  SORIN 


„într-adevăr,  întâlnim  şi  la  acest  antecesor  multe  calităţi  d-ale  mele 
şi  mai  ales  hărnicia,  generozitatea  sufletului  şi  cel  mai  mult  m-a  marcat 
în  mod  foarte  plăcut  abilitatea  lui  Meruldak  de  a  creşte  cu  mare 
devotament  nepoţii  orfani.  Sufletul  nobil  a  fost  la  datorie  şi  la  acest 
antecesor,  nu  avea  de  ce  să  lipsească.  Şi  eu,  deşi  sunt  bărbat,  îmi  place 
curăţenia  şi  nu  aş  putea  locui  altundeva  unde  curăţenia  e  neglijată  şi 
aerul  e  viciat. 

După  cum  am  mai  concluzionat,  lupta  pentru  viaţă  înainte  era  mult 
mai  mare,  boala  era  la  tot  pasul  şi  se  putea  muri  la  vârste  fragede  în  urma 
unor  infecţii  neaşteptate  în  organism.  Ori  părinţii  rămâneau  fără  copii, 
ori  copii  rămâneau  orfani.  Şi  tragediile  erau  la  tot  pasul,  în  familia  lui 
Meruldak  au  fost  numeroase.  Lipsa  tehnologiei  îşi  punea  amprenta  în 
acele  perioade. 

Deşi  ştiinţa  a  progresat  considerabil,  sufletul  omului  parcă  a  stagnat, 
probabil  şi  datorită  programelor  tv  agresive,  a  societăţii  în  care  trăim, 
care  practic  limitează  mintea  umană,  românul  transformându-se  intr-un 
robot  care  doar  execută,  nu  şi  gândeşte.  în  ziua  de  azi  contează  banul  şi 
nici  măcar  nu  mai  contează  modul  în  care  ţi-1  însuşeşti.  Devine  o  rutină 
munca  pe  un  salariu  mic,  pentru  a  putea  plăti  facturile  umflate  şi  viaţa 
personală  nici  nu  mai  contează.  Ce  să  mai  vorbim  de  evoluţia  sufletului, 
de  deschiderea  către  spiritualitate,  individul  neavând  nici  măcar  o 
curiozitate,  iar  din  cauza  prostiilor  de  la  TV  -  din  care  practic  oamenii 
simpli  nu  au  nimic  de  câştigat,  dar  îşi  pierd  timpul  uitându-se  -  nu  se 
mai  preocupă  şi  de  alte  lucruri  care,  până  la  urmă,  le  pot  schimba  chiar 
viaţa,  nu  numai  acumulând  informaţii  preţioase. 

Preotul  este  plătit  regeşte  ca  să  repete  credincioşilor  informaţii 
precum:  că  dincolo  ne  aşteaptă  raiul  şi  o  să  stăm  în  piscină  sau  la  plajă  o 
infinitate,  că  spiritele  nu  există  decât  în  mintea  sectanţilor,  că  planeta 
noastră  e  singura  care  poate  susţine  viaţa  etc.  Nu  am  nimic  cu  preoţii,  dar 
nici  măcar  noţiunile  generale  să  nu  le  cunoască?!  Deja  se  cunoaşte  că 
există  miliarde  de  planete  şi  chiar  galaxii  şi  totuşi  să  spui  că  „universul  se 
învârte  doar  în  jurul  planetei  noastre”,  asta  spune  mult  despre  limitarea 
creierului  uman  pe  care  am  adus-o  în  discuţie.  Individul  nu  este  lăsat  să 
gândească  sau  să  privească  dincolo  de  el  însuşi  sau  de  locul  în  care  îşi 
petrece  timpul.  Dacă  individul  îşi  alege  o  meserie  în  viaţă,  nu  înseamnă 
neapărat  că  trebuie  să  se  şi  plafoneze  o  viaţă  întreagă,  învăţând  şi  crezând 
doar  ce  i  s-a  spus.  Indiferent  de  meserie,  individul  are  obligaţia  de  a 
cerceta  în  continuare,  nu  mai  sunt  acele  vremuri  în  care  să  fie  ars  pe  rug 
pentru  o  descoperire.” 

SORIN 
22  octombrie  2014 
Bucureşti 

Episodul  18  -  NUGURU 


Episodul  spiritual  nr.18  îl  are  ca  erou  pe  NUGURU,  bărbat  de  pe 
continentul  australian,  care  a  trăit  între  anii  428-491.  S-a  născut  intr-un 
trib  de  aborigeni  aşezat  lângă  un  fluviu  (denumit  ulterior  Gascoyne). 
Acesta  se  varsă  în  Oceanul  Indian.  în  zona  de  litoral  unde  se  afla 
comunitatea  aborigenilor  s-a  dezvoltat  după  mulţi  ani  oraşul  Carnarvon. 

Părinţii  lui  NUGURU,  Monnu  (tatăl)  şi  Ngo  (mama),  au  avut  12 
copii.  Doar  4  dintre  ei  au  supravieţuit  până  la  vârsta  maturităţii.  Ceilalţi 
8  copii  au  decedat  la  vârste  mici,  din  cauza  condiţiilor  igienice  precare  şi 
a  unor  infecţii  grave.  NUGURU  avea  un  frate  mai  mare  cu  5  ani,  Mandek. 
Cele  două  fete,  Dakdo  şi  Rhe,  erau  mai  tinere  decât  ei. 

Viaţa  membrilor  tribului  se  desfăşura  la  nivelul  comunei  primitive. 
Cu  toţii  trăiau  din  vânătoare  şi  cules  de  plante  comestibile,  agricultura 
fiindu-le  necunoscută.  Bărbaţii  plecau  în  zori  la  vânătoare  de  animale  şi 
păsări,  prada  obţinută  cu  mari  eforturi  fiind  împărţită  între  toţi  locuitorii 
satului.  Pentru  pescuit  în  apa  fluviului  sau  a  oceanului  foloseau  plase 
împletite  din  trestie,  undiţe  prevăzute  cu  cârlige  din  scoici  şi  oase,  ca 
momeală  având  crabi,  creveţi  şi  alte  vietăţi.  Peştele  mai  putea  fi  prins  cu 
mâna,  cu  suliţa,  harponul,  furca.  Uneori,  pescarii  împrăştiau  pe  suprafaţa 
apei  plante  cu  proprietăţi  narcotice  sau  otrăvitoare.  în  scurtă  vreme, 
peştele  ameţit  ieşea  la  suprafaţă  plutind,  fiind  prins  cu  uşurinţă. 
Locuitorii  satului  nu  consumau  niciodată  carnea  şi  peştele  în  stare  crudă. 
Le  frigeau  la  foc  sau  pe  nisip  încins  ori  pietre  fierbinţi. 

Culesul  produselor  vegetale  comestibile  intra  în  atribuţiile  femeilor. 
Tot  ele  măcinau  seminţele,  frământau  aluatul  şi  coceau  lipiile.  Cea  mai 
mare  parte  a  plantelor  recoltate  era  destinată  hranei.  Altele,  considerate 
plante  tămăduitoare,  erau  folosite  ca  medicamente.  Unele  plante  aveau 
efect  de  narcotice  sau  otrăvuri,  altele  de  coloranţi. 

încă  de  mici,  băieţii  îşi  ajutau  taţii  după  cum  se  pricepeau,  iar  fetele 
munceau  alături  de  mame.  Atât  părinţii  lui  NUGURU,  cât  şi  ceilalţi  adulţi 
ai  comunităţii  îşi  răsfăţau  foarte  mult  copiii.  Pedepsele  erau  rare, 
constând  din  smucirea  celui  neastâmpărat  şi  ameninţarea  cu  pedeapsa 
spiritelor.  Toţi  copiii  îi  imitau  pe  adulţi. 

NUGURU  a  avut  o  copilărie  fericită.  Nefiind  prea  zburdalnic  şi 
neastâmpărat,  părinţii  nu  au  avut  nevoie  să  îl  pedepsească.  îi  plăcea  să 
compună  cântece  referitoare  la  ceilalţi  copii  sau  la  modul  de  viaţă  al 
tuturor. 

Depăşind  vârsta  copilăriei,  NUGURU  a  fost  supus  ritualurilor 
iniţierii  în  vârstă,  trecând  prin  mai  multe  etape  timp  de  câţiva  ani.  Toate 
procedurile  de  iniţiere  urmăreau  introducerea  lui  în  rândul  bărbaţilor 
adulţi,  cu  drepturi  depline  în  viaţa  socială.  Astfel,  NUGURU  a  fost  izolat 
de  femei  şi  copii,  dar  apropiat  de  bărbaţii  tribului.  Aceştia  l-au  antrenat 
în  mânuirea  armelor  de  luptă  şi  vânătoare,  l-au  învăţat  să  îşi  călească 
trupul  şi  să  reziste  la  dureri  fizice  mari.  I-au  crestat  pielea,  i-au  smuls  o 

parte  din  dinţi,  i-au  făcut  operaţia  de  circumcizie.  Toate  acestea 
urmăreau  educarea  capacităţii  de  disciplină,  supunerea  faţă  de  cei 
vârstnici,  respectarea  moralei  tribului  şi  a  obiceiurilor,  procurarea  hranei 
pentru  cei  bătrâni,  însuşirea  credinţelor,  obiceiurilor,  a  ritualurilor  sacre. 

După  îndeplinirea  tuturor  ritualurilor  legate  de  iniţiere,  NUGURU  a 
devenit  bărbat  cu  drepturi  depline,  având  voie  să  se  căsătorească.  La  21 
de  ani,  când  i  s-a  permis  să  şi-o  ia  de  nevastă  pe  Layolne  (o  fată  de  16 
ani),  NUGURU  avea  un  trup  zvelt,  bine  făcut,  toracele  bombat,  muşchii 
pieptului  şi  ai  spatelui  reliefaţi  puternic  sub  piele.  Părul  său  negru  şi 
moale,  ochii  căprui,  capul  prelung,  dinţii  puternici  şi  frumoşi  îi  dădeau 
un  aspect  plăcut  privirilor  celorlalţi. 

Avea  o  fire  de  om  simplu,  manifestându-şi  deschis  gândurile, 
sentimentele  şi  dorinţele.  Nu  obişnuia,  ca  alţi  bărbaţi,  să  se  manifeste 
zgomotos  dacă  îl  jignea  cineva.  învăţase  ani  de  zile  să  îşi  suporte  durerile, 
dezamăgirile,  iar  la  moarte  se  gândea  cu  un  curaj  rar  întâlnit.  Membrii 
tribului  aveau  trăsături  de  caracter  ce  nu  pot  fi  întâlnite  la  orice  om 
civilizat:  curaj,  cinste,  devotament,  bunătate.  Ei  nu  făceau  niciodată  caz 
de  aceste  calităţi,  considerându-le  de  la  sine  înţelese. 

NUGURU  era  vesel  din  fire,  iubea  viaţa,  îi  plăcea  să  glumească  şi  să 
petreacă.  La  nunta  lui  toată  lumea  s-a  simţit  bine.  Layolne  a  născut  7 
copii.  Ca  printr-un  lanţ  de  minuni,  toţi  copiii  lor  au  supravieţuit  în 
condiţiile  grele  de  trai.  Cele  3  fete  au  primit  numele  de  Rualnu,  Mekre  şi 
Dok.  Băieţii,  4  la  număr,  se  numeau  Ngu,  Kher,  Grah  şi  Rreru. 

NUGURU  împlinise  29  de  ani  când  le-a  murit  străbunicul  din  partea 
tatălui.  Bătrânul  Guagdu,  şeful  tribului,  depăşise  suta  de  ani.  Om 
deosebit  de  înţelept,  bucurându-se  de  o  autoritate  absolută  asupra 
comunităţii,  Guagdu  respecta  cu  sfinţenie  sfaturile  bărbaţilor  vârstnici 
primite  în  adunările  lor  periodice.  Rolul  de  căpetenie  (şef  al  tribului) 
fiind  ereditar,  sfatul  bătrânilor  a  decis  ca  locul  regretatului  Guagdu  să  fie 
luat  de  nepotul  acestuia,  NUGURU. 

Timp  de  34  de  ani,  după  ritualul  învestirii  şi  până  la  moarte, 
NUGURU  a  fost  un  adevărat  părinte  pentru  membrii  tribului  său.  Cu  toţii 
i  s-au  supus  de  bunăvoie,  i-au  oferit  din  prada  obţinută  la  vânătoare  şi 
pescuit,  l-au  înlocuit  după  moarte  cu  fiul  său  cel  mare,  Ngu.  Autoritatea 
absolută  a  căpeteniei  NUGURU  s-a  bazat  pe  forţa  obiceiurilor,  a  tradiţiei, 
pe  autoritatea  sa  dovedită  în  respectarea  tradiţiilor  păstrate  de  la  o 
generaţie  la  alta. 

Şi-a  educat  copiii  conform  obiceiurilor  specifice  vieţii  în  comunitatea 
lor.  Pe  fete  le-a  măritat  devreme  cu  tineri  din  sat.  Băieţii  lui  au  trecut  cu 
mult  curaj  prin  ritualurile  de  maturitate,  la  fel  cum  făcuse  tatăl  lor  în 
perioada  adolescenţei. 

La  63  de  ani,  înţeleptul  NUGURU,  şef  al  tribului  şi  al  unei  familii 
numeroase,  având  deja  nepoţi,  s-a  simţit  rău  dintr-o  dată,  vraciul 
nereuşind  să  îl  vindece.  Oamenii  care  îi  aduseseră  mâncare  au  fost 
cercetaţi,  dar  niciunul  nu  se  dovedise  a-i  fi  duşman.  Cu  toţii  au  dat  vina 
pe  o  şopârlă  adusă  special  pentru  hrana  lui.  Pentru  cinstirea  trupului 

neînsufleţit  s-a  ales  procedeul  introducerii  în  pământ,  săpându-se  o 
groapă  simplă.  L-au  aşezat  culcat,  îngrămădind  deasupra  mormântului 
pietre,  bolovani  şi  trunchiuri  de  copaci.  Lângă  el  au  pus  câteva  obiecte  şi 
haine  folosite  în  timpul  vieţii  plus  ceva  de  mâncare.  Timp  de  câteva  zile  şi 
nopţi  au  păstrat  deasupra  mormântului  un  foc  permanent,  pentru  a-1 
încălzi  pe  răposat. 

Nina  Petre 
5  noiembrie  2014 


COMENTARIUL  LUI  SORIN 

„Un  alt  episod  destul  de  captivant,  care  ne  aminteşte  cât  de  dificil  era 
traiul  pe  vremuri,  dar  oamenii  deţineau  soluţii  ingenioase  pentru 
perioada  respectivă.  NUGURU  nu  a  fost  neastâmpărat  în  decursul 
copilăriei  şi  asta  îmi  aminteşte  chiar  de  mine,  care  am  fost  cuminte,  după 
spusele  părinţilor.  Destul  de  şocantă  a  fost  perioada  când  tinerii  erau 
forţaţi  să  reziste  la  dureri  fizice  mari.  Mă  întreb  ce  gândire  aveau  şefii 
tribului  de  smulgeau  o  parte  dintre  dinţi,  cum  de  foloseau  această 
metodă  uluitoare  pentru  însuşirea  credinţei  şi  a  ritualurilor  sacre. 
Nuguru  semăna  destul  de  mult  cu  mine  în  sensul  că,  chiar  dacă  era  jignit, 
nu  se  manifesta  neortodox  şi  avea  aceste  calităţi  ca  devotamentul  şi 
bunătatea. 

Foarte  interesantă  este  şi  moştenirea  ereditară  a  şefiei,  totuşi  această 
metodă  încă  mai  funcţionează  şi  în  prezent.  De  exemplu,  în  Coreea  de 
Nord.  Personal,  nu  am  fost  şi  nu  sunt  de  acord  ca  la  putere  să  vină  un 
moştenitor  din  aceeaşi  familie,  cu  acelaşi  sânge,  aceeaşi  gândire  (deseori 
rea).  Şi  la  companiile  de  stat  de  la  noi  rămân  copii  în  locul  părinţilor, 
cunoscând  cazuri  concrete. 

Revenind  la  NUGURU,  a  fost  un  caz  fericit,  pentru  că  a  respectat 
tradiţiile  şi  obiceiurile  şi  toată  comunitatea  a  beneficiat  de  înţelepciunea 
sa.  Totuşi  nu  sunt  de  acord  cu  acele  ritualuri  de  maturitate;  în  epoca 
modernă  a  fost  armata  care  îi  transforma  pe  tineri  în  bărbaţi,  desigur 
acum  existând  libertatea  de  a  alege  dacă  vor  sau  nu  înrolarea. 

Şi  cred  că  este  relativ  comic  obiceiul  de  a  păstra  deasupra 
mormântului  un  foc  permanent  pentru  a-1  încălzi  pe  defunct. 

în  final  pot  spune  că  a  fost  un  alt  episod  foarte  interesant,  din  care 
cu  toţii  avem  de  învăţat.” 

SORIN 
5  decembrie  2014 
Bucureşti 


Episodul  19  -  LUKYAR 


Eroina  episodului  spiritual  nr.19  este  LUKYAR.  Viaţa  ei  s-a 
desfăşurat  între  anii  334-399  (secolul  4).  S-a  născut  într-o  comunitate 

celtică  aşezată  în  sudul  Irlandei,  în  apropierea  Golfului  Eoghain  Mhoir. 
După  mulţi  ani,  în  acea  zonă  a  apărut  localitatea  portuară  Cork 
(Corcaigh). 

Tatăl  eroinei  noastre,  Darrun,  era  fermier,  posesor  al  unui  teren  pe 
care  îşi  avea  casa  şi  numeroasele  animale.  Nevasta  lui,  Dohed,  născuse  7 
copii.  Rămăseseră  în  viaţă  două  fete,  ceilalţi  copii  decedând  din  cauza 
unor  infecţii  respiratorii  şi  digestive.  LUKYAR  avea  o  soră  mai  tânără  cu 
7  ani,  Navre.  Ambele  fete  moşteniseră  darul  prezicerii  de  la  mama  lor  şi 
de  la  bunica  din  partea  mamei.  Mai  mult  decât  sora  ei,  LUKYAR  avea 
calităţi  de  medium.  După  ce  împlinise  10  ani,  fata  reuşea  să  discute 
mental  cu  zeităţile  protectoare  ale  tribului  său. 

Celţii,  popor  de  origine  indo-europeană,  şi-au  făcut  apariţia  pe 
teritoriul  Europei  cu  2000  de  ani  înaintea  erei  noastre.  Marele  grup 
denumit  goidelic  s-a  instalat  în  Scoţia  şi  în  Irlanda.  Timp  de  două  secole, 
celţii  au  fost  cel  mai  mare  popor  din  Europa.  Puterea  lor  ajunsese  la 
apogeu  în  secolul  3  î.e.n.. 

în  perioada  vieţii  lui  LUKYAR,  economia  celţilor  din  sudul  Irlandei 
era  preponderent  pastorală.  Fiecare  familie  din  satul  în  care  trăia 
LUKYAR  avea  o  bucată  de  teren  împrejmuită  cu  şanţuri,  garduri  sau 
valuri  de  pământ.  Cele  câteva  zeci  de  case  formau  un  sat.  Familiile  erau 
constituite  din  membrii  a  4  generaţii.  Părinţii  lui  LUKYAR  aveau  oi,  vaci, 
boi  şi  păsări  de  curte.  Pe  lotul  destinat  agriculturii  cultivau  orz,  napi, 
ceapă,  usturoi,  cânepă  şi  în.  Arau  pământul  cu  un  plug  tras  de  boi,  iar 
pentru  tăiatul  ierbii  foloseau  coasa.  în  sat  exista  o  singură  moară  de 
măcinat,  folosită  în  comun.  Cerealele  erau  depozitate  în  gropi  foarte 
adânci. 

Pentru  deplasarea  pe  distanţe  mari,  toţi  gospodarii  aveau  căruţe. 
Atât  femeile,  cât  şi  bărbaţii  ştiau  să  facă  vase  de  lut,  roata  olarului  fiind 
moştenită  de  la  o  generaţie  la  alta.  Vasele  erau  pictate  cu  motive 
geometrice  sau  figurative.  Meşterii  se  pricepeau  să  facă  obiecte  de 
podoabă  din  sticlă,  să  tăbăcească  pieile,  să  confecţioneze  încălţămintea. 
Unii  dintre  ei  cunoşteau  şi  arta  emailului.  Tatăl  lui  LUKYAR  era  mare 
meşter  la  obţinerea  smalţului  roşu,  folosit  la  obţinerea  podoabelor  şi 
ornarea  armelor. 

La  15  ani,  eroina  noastră  a  fost  cerută  de  nevastă,  cu  toate  că  era  încă 
un  copil.  Negustorul-marinar  Kanonelt,  în  vârstă  de  24  de  ani,  ajunsese 
mare  fermier  datorită  schimburilor  comerciale  făcute  între  localităţi  din 
sudul  Irlandei  şi  de  pe  coasta  vestică  a  Ţării  Galilor.  Obişnuia  să  le  aducă 
irlandezilor  minereuri  brute,  diverse  metale,  vin,  măsline  în  schimbul 
unor  stofe  de  lână,  unelte,  arme  şi  alte  obiecte  de  fier  achiziţionate  de  la 
ei.  Uneori  transporta  şi  sclavi  dintr-o  parte  în  alta  pe  solida  lui  corabie. 

După  ceremonia  nunţii,  urmată  de  un  simplu  ospăţ,  tinerii  şi-au 
reluat  vechile  ocupaţii  chiar  de  a  doua  zi.  LUKYAR  ştia  perfect  ce  treburi 
avea  în  gospodărie.  Zestrea  primită  de  la  părinţi  cuprindea  un  teren  bun 
pentru  creşterea  vitelor,  care  aproape  îl  egala  pe  cel  deţinut  de  Kanonelt. 
La  acesta  se  adăugau  bijuterii,  vaci,  boi,  zeci  de  oi,  păsări  de  curte.  Fiind 

la  fel  de  bogată  ca  soţul  ei,  LUKYAR  avea  libertatea  de  a  dispune  liber  de 
bunurile  ei.  Această  independenţă  materială  i-a  adus  mult  respect  din 
partea  familiei  soţului,  iar  Kanonelt  nu  şi-a  permis  să  îşi  aducă  în  casă  o 
concubină. 

Provenind  dintr-o  familie  foarte  curată,  LUKYAR  ştia  să  prepare 
săpunul,  să-şi  vopsească  părul  cu  o  culoare  albastră,  să  îşi  picteze  corpul 
cu  ocazia  unor  ceremonii.  Avea  multe  obiecte  de  podoabă  şi  haine 
elegante,  vopsite  în  culori  vii.  Purta  rochii  lungi,  largi  şi  centuri  late  de 
piele,  frumos  ornamentate.  Avea  brăţări  elegante  pe  braţe  şi  la  glezne. 
Agrafele  ascunse  în  păr  erau  din  aur  şi  argint. 

Casa  în  care  o  adusese  Kanonelt  avea  o  formă  rotundă.  Construcţia 
din  lemn,  acoperită  cu  stuf,  adăpostea  o  singură  încăpere.  în  centrul 
acesteia  se  afla  vatra,  deasupra  căreia  atârna  galeata  pentru  fiertură.  în 
apropiere  se  afla  suportul  de  fier  pentru  fripturi.  Cei  doi  soţi  dormeau  pe 
o  bancă  lată  din  lemn  acoperită  cu  ţesături  de  lână.  Hrana  lor  era  formată 
din  pâine,  fiertură  de  ovăz,  peşte,  vânat,  carne  de  vită,  porc  şi  oaie.  Ca 
băuturi  consumau  bere  şi  hidromel.  La  ospeţe  toată  lumea  servea  şi  vin, 
băutură  adusă  din  import. 

Cei  4  copii  născuţi  de  LUKYAR  au  supravieţuit,  fiind  voinici  şi 
rezistenţi  la  boli.  Pe  Mimmed,  unica  fată,  a  născut-o  la  17  ani.  A  urmat 
primul  băiat,  Ranhunoll,  apărut  după  4  ani.  La  28  de  ani  i-a  dat  viaţa  lui 
Dahdark,  iar  la  30  de  ani  s-a  ivit  cel  de-al  treilea  băiat,  Kristen.  Băieţii  au 
învăţat  toate  meşteşugurile  cunoscute  de  tatăl  lor.  Mimmed  i-a  stat 
mamei  alături  la  treburile  gospodăreşti,  străduindu-se  să  deprindă  şi 
meşteşugul  ghicitului.  Spre  deosebire  de  LUKYAR,  fata  nu  putea  să 
discute  cu  zeii. 

La  celţii  irlandezi,  divinitatea  supremă  era  Dagda,  zeul  bun  şi  drept 
care  veghea  asupra  îndeplinirii  jurămintelor.  Fiica  lui,  Brigantia,  era 
patroana  poeţilor,  a  fierarilor  şi  a  vindecătorilor.  Zeul  morţii  se  numea 
Donn.  Mama  tuturor  zeilor,  a  pământului  şi  a  fecundităţii  era  Ana  sau 
Dana.  Zeiţa  războiului,  Marea  Regină,  era  Morigana.  împreună  cu 
Nemain  şi  Macha,  Morigana  forma  triada  divinităţilor  războinice 
feminine.  Numărul  zeiţelor-mame  era  neobişnuit  de  mare,  aceasta 
pentru  că  în  lumea  celţilor  insulari  poziţia  femeilor  se  bucura  de  mult 
respect. 

„Cealaltă  lume”  a  celţilor  era  localizată  pe  pământ,  alături  de  lumea 
oamenilor.  în  „cealaltă  lume”  se  ajungea  străbătând  cu  barca  un  fluviu,  o 
porţiune  de  mare  sau  prin  scufundarea  în  apele  unui  anumit  lac.  Dacă  se 
consuma  o  băutură  magică,  se  trecea  prin  poarta  unei  peşteri  fermecate, 
ajungând  apoi  într-un  palat  minunat.  Acesta  putea  să  apară  şi  să  dispară 
într-o  clipă.  Acolo  era  lumea  zeilor,  care  comunica  într-un  anumit  fel  cu 
lumea  adevărată.  Sufletele  irlandezilor  morţi  erau  adăpostite  pe  insule 
îndepărtate,  unde  trăiau  fericite,  în  pace,  armonie,  petreceri,  plăceri, 
întreceri  şi  lupte  între  viteji.  Era  un  adevărat  Paradis,  în  care  zeii 
petreceau  împreună  cu  muritorii  aleşi  de  ei. 

LUKYAR,  înzestrată  cu  darul  contactării  unor  zei,  îşi  folosea  talentul 
pentru  a-i  ajuta  pe  toţi  locuitorii  satului.  Obişnuia  să  afle  cât  vor  dura 
ploile  necesare  agriculturii,  când  se  pregăteau  zeii  să  pedepsească 
oamenii  aducându-le  pe  cap  diverse  calamităţi  naturale,  cum  va  fi  recolta 
în  fiecare  an.  Dacă  zeul  îi  spunea  că  un  om  sau  o  familie  va  trece  printr- 
un  mare  pericol  de  boală,  foc,  moartea  animalelor  sau  atacul  unor 
duşmani,  LUKYAR  dădea  fuga  la  casa  respectivă,  spunând  pe  nerăsuflate 
ce  aflase.  Pe  măsură  ce  avansa  în  vârstă,  devenea  tot  mai  pricepută  în 
predicţii. 

La  65  de  ani,  când  zeii  s-au  decis  să  îi  curme  viaţa  de  om,  LUKYAR 
avea  renumele  unei  mari  ghicitoare.  Era  mulţumită  de  tot  ceea  ce  făcuse 
pentru  familie  şi  pentru  întreaga  comunitate.  Mimmed,  căsătorită  şi 
mamă  a  5  copii,  era  urmaşă  şi  intr-ale  ghicitului.  Cei  3  fii,  ajunşi  buni 
marinari  şi  negustori,  erau  bogaţi,  având  fermele  lor,  neveste  şi  mulţi 
copii.  Bătrânul  Kanonelt,  la  74  de  ani,  şi-a  vegheat  nevasta  suferindă  de 
reumatism  şi  de  alte  boli,  până  când  femeia  şi-a  dat  duhul.  Ceremonialul 
înhumării  înţeleptei  LUKYAR  a  fost  corespunzător  femeilor  bogate. 
Aşezată  în  sicriu  de  lemn,  au  înmormântat-o  cu  faţa  spre  răsărit.  Timp  de 
7  zile  după  aceea,  sătenii  au  venerat  zeii  care  urmau  să  o  primească  pe 
LUKYAR  în  lumea  lor. 

Nina  Petre 
21  decembrie  2014 


COMENTARIUL  LUI  SORIN 

„Referitor  la  episod,  cred  că  cea  mai  importantă  parte  este  că 
LUKYAR  era  clarvăzătoare  şi  medium,  reuşea  să  comunice  mental  cu 
entităţile  nevăzute. 

Din  nou  remarc  frumuseţea  istoriei  şi  în  acest  episod  spiritual.  Este 
de  subliniat  şi  cât  de  muncitori  erau,  aproape  imediat  după  nuntă  şi-au 
reluat  jobul  zilnic.  Ca  şi  în  zilele  noastre,  înainte  orice  om  era  privit  cu 
respect  dacă  era  foarte  înstărit  financiar.  Hrana  lor  era  destul  de 
sănătoasă  la  prima  vedere. 

Celţii  credeau  în  foarte  mulţi  zei/zeiţe.  De  subliniat  este  şi  „cealaltă 
lume”  a  celţilor,  care  era  localizată  tot  pe  Pământ  şi  care  era  un  adevărat 
paradis,  trecând  prin  poarta  unei  peşteri  fermecate  şi  ajungând  intr-un 
fantastic  palat.  Fabulos  este  faptul  că  LUKYAR  era  medium,  putea  lua 
contact  cu  fiinţele  nevăzute  ale  lumii  noastre,  aşa  cum  a  fost  un  număr 
considerabil  din  antecesorii  spirituali  (mai  mult  sau  mai  puţin).  Şi 
predicţiile  erau  ceva  mai  exacte  decât  în  zilele  noastre. 

în  final,  pot  să  spun  că  a  fost  unul  dintre  cele  mai  captivante 
episoade,  având  laolaltă  istoria,  obiceiurile  şi  paranormalul,  şi  este  de 
expus  publicului,  pentru  că  toţi  vor  învăţa  din  el.” 

SORIN 
22  octombrie  2014 
Bucureşti 

Episodul  20  -  THERIKOS 


Episodul  spiritual  20  îl  are  ca  erou  pe  grecul  THERIKOS.  Viaţa  lui  s- 
a  desfăşurat  între  anii  214-288  (secolul  3).  THERIKOS  s-a  născut  în 
localitatea  portuară  Plytra,  situată  în  sudul  Peninsulei  Pelopones,  pe 
ţărmul  Golfului  Lakonikos.  Tatăl  lui,  Arkudos,  era  militar  în  armata 
romană.  Soţia  lui,  Akdana,  dăduse  naştere  la  doi  băieţi.  THERIKOS  era 
mai  tânăr  cu  3  ani  decât  fratele  său  Niarkos. 

Peloponesul,  ca  şi  întreaga  Grecie,  devenise  provincie  romană  în 
anul  146  î.e.n..  Imperiul  Roman  a  fost  cel  mai  vast  imperiu  al  antichităţii, 
una  dintre  cele  mai  durabile  formaţiuni  statale  din  istoria  omenirii.  El  a 
cuprins  între  hotarele  sale  toate  regiunile  limitrofe  Mării  Mediterane, 
transformând-o  într-o  „Mare  Internum”.  în  timpul  dinastiei  Antoninilor 
(96-192)  Imperiul  Roman  a  atins  apogeul  expansiunii  teritoriale  şi  al 
puterii  militare. 

Epoca  marii  crize  a  secolului  3  (193-284),  cea  în  care  a  trăit  eroul 
nostru  THERIKOS,  a  fost  marcată  de  profunde  frământări  interne  şi 
grave  conflicte  militare,  acestea  afectând  întreaga  viaţa  statală.  Imperiul 
era  nevoit  să  susţină  lupte  de  apărare  de-a  lungul  întregii  frontiere. 
Dificultăţile  din  ce  în  ce  mai  grave  create  de  războaie  au  provocat  o 
creştere  a  eforturilor  financiare  din  partea  statului.  Bunăstarea  populaţiei 
scădea  îngrijorător,  iar  elitele  locale  se  eschivau  din  ce  în  ce  mai  frecvent 
de  la  îndatoririle  cetăţeneşti.  La  un  moment  dat,  militarii  au  adoptat  o 
tactică  a  şantajului  faţă  de  împăraţii  care  nu  le  satisfăceau  revendicările. 
Starea  de  anarhie  militară  ameninţa  unitatea  imperiului.  în  timpul 
domniei  împăratului  Aurelian  (270-275)  s-a  reuşit  o  reintrare  în 
normalitate. 

Cei  doi  băieţi  ai  militarului  Arkudos  şi-au  făcut  stagiul  militar  în 
armata  romană.  Fiul  cel  mare,  Niarkos,  s-a  orientat  după  terminarea 
stagiului  spre  comerţul  cu  cereale,  reuşind  să  facă  avere  în  decurs  de 
câţiva  ani.  Spre  deosebire  de  el,  THERIKOS  a  prins  o  pasiune  ciudată 
pentru  viaţa  militară,  preferând  să  lupte  până  la  ultimele  puteri.  îi 
plăceau  emoţiile  plecării  la  lupte,  nervozitatea  tuturor  la  începutul 
fiecărui  atac.  Triumful  victoriei  îl  îmbăta,  ca  băuturile  tari.  îi  plăcea  să 
primească  bani  şi  pradă  de  război,  revenind  acasă  plin  de  mândria 
învingătorului. 

Timp  de  11  ani  a  luptat  în  unitatea  condusă  de  Arkudos,  tatăl  lui. 
Avea  17  ani  când  intrase  în  armată,  vârsta  la  care  toţi  băieţii  credeau  că 
lumea  e  numai  a  lor.  Plăcerea  de  a  lupta  împotriva  duşmanilor  imperiului 
i  s-a  întunecat  la  28  de  ani,  când  tatăl  i-a  fost  ucis  într-o  luptă  cu  goţii  şi 
carpii,  la  Dunărea  de  Jos.  Curajosul  Arkudos  a  murit  în  braţele  fiului  său. 
în  acele  clipe,  THERIKOS  a  fost  cuprins  de  groza  morţii,  de  care  nu  va 
scăpa  toată  viaţa.  Vechiul  curaj  lăsase  locul  fricii,  la  fiecare  bătălie. 
Nelăsând  să  se  întrevadă  ce  avea  în  suflet,  soldatul  THERIKOS  a 

continuat  să  activeze  ca  militar  peste  tot  unde  l-a  purtat  nevoia  de  a-şi 
face  datoria  faţă  de  împărat. 

S-a  căsătorit  la  30  de  ani  cu  Hytera,  o  fată  de  18  ani,  care  i-a  dăruit  3 
copii.  Almira  s-a  născut  la  2  ani  după  nuntă.  Fetiţa  avea  6  ani  când 
Hytera  i-a  dat  viaţa  lui  Nikos.  După  5  ani,  a  mai  sosit  un  băieţel,  Mikadis. 

THERIKOS  a  luptat  până  la  58  de  ani,  când  a  văzut  moartea  cu  ochii, 
fiind  grav  rănit  într-o  bătălie  din  nordul  Italiei,  unde  armata  romană  a 
respins  o  invazie  germanică.  Era  pe  vremea  împăratului  Aurelian. 
Retragerea  din  armată  a  cavalerului  THERIKOS  i-a  adus  o  mare  sumă  de 
bani,  o  pensie  pe  viaţă  şi  o  moşie  unde  şi-a  dorit  el,  în  sudul  localităţii 
Plytra.  Avea  un  palmares  de  luptător  de-a  dreptul  impresionant  şi  de 
neuitat  pentru  el.  Participase  la  bătălia  din  Verona  (249),  unde  fusese 
ucis  Filip  Arabul.  A  supravieţuit  epidemiei  de  ciumă,  izbucnită  în  anul 
250,  fiind  plecat  la  război  în  Moesia,  unde  armata  romană  se  lupta  cu 
goţii.  împăratul  Gallienus  (260-268)  a  iniţiat  o  reformă  a  armatei,  prin 
crearea  unui  corp  de  cavalerie  mobilă  destinat  intervenţiilor  rapide  în 
regiunile  ameninţate  de  invaziile  barbarilor.  Devenit  cavaler,  grecul 
THERIKOS  s-a  bucurat  de  o  creştere  a  soldei  militare  şi  a  prestigiului  în 
faţa  tuturor  camarazilor  de  arme.  Invazia  gotică  din  Marea  Egee  şi  Grecia 
continentală  a  fost  respinsă  în  sudul  peninsulei  Pelopones.  Familia  lui 
THERIKOS  scăpase  de  goţi  aşa  cum  scăpase  şi  de  ciumă. 

în  anul  272,  cavalerul  THERIKOS,  retras  din  armată,  şi-a  început 
viaţa  tihnită  alături  de  nevastă  şi  de  Mikadis,  fiul  cel  mic,  în  vârstă  de  15 
ani.  Nikos  era  plecat  la  armată,  iar  Almira,  căsătorită  cu  un  militar 
roman,  locuia  în  casa  soţului  din  Roma.  După  41  de  ani  petrecuţi  departe 
de  casă,  pe  câmpurile  de  luptă,  THERIKOS  a  avut  nevoie  de  câteva  luni 
pentru  acomodarea  cu  viaţa  de  bărbat  căsătorit.  îşi  iubea  nevasta,  iar 
dorul  de  ea  încă  nu  îi  trecuse,  deşi  trăiau  alături,  ca  intr-un  vis  frumos. 
Temutul  cavaler  îşi  lăsase  cruzimea,  odată  cu  armele  şi  uniforma 
militară,  în  unitatea  din  care  făcuse  parte.  La  moartea  lui,  survenită  la  74 
de  ani  (în  anul  288),  Hytera,  soţia  distrusă  de  durere,  plângea  repetând 
într-una  că  pierduse  un  om  de  aur,  ca  nimeni  altul  pe  pământ. 

Nina  Petre 
9  ianuarie  2015 


COMENTARIUL  LUI  SORIN 

„Captivant  şi  acest  episod  nr.  20  în  care  s-a  desfăşurat  viaţa  grecului 
THERIKOS  din  secolul  3.  Imperiul  Roman  a  avut  o  întreagă  istorie  şi 
evenimente  în  spate.  Greu  de  înţeles  şi  explicat  de  ce  Niarkos  s-a  orientat 
spre  comerţul  cu  cereale,  reuşind  să  facă  şi  avere,  iar  lui  THERIKOS 
începuse  să-i  placă  riscul.  Cred  că  doar  la  câţiva  soldaţi  poate  le  plăceau 
emoţiile  plecării  la  lupte,  printre  care  şi  eroul  nostru.  Dar  momentele 
nefericite  nu  au  întârziat  să  apară  atunci  când  a  murit  tatăl  în  braţele  lui 
în  luptă.  Inevitabil,  frica  a  luat  loc  curajului  nebun  pe  care-1  avea 
THERIKOS.  Iar  decizia  de  a  continua  să  lupte  pentru  a-şi  face  datoria 

faţă  de  împărat  după  toate  aceste  întâmplări  este  şi  de  contestat  şi  de 
iertat. 

A  avut  şi  o  căsătorie  târzie,  spun  târzie  pentru  că  majoritatea 
antecesorilor  s-au  căsătorit  pe  la  vârsta  20+ .  Mi  se  pare  impresionant  că 
THERIKOS  a  avut  forţa  să  lupte  până  la  vârsta  de  58  ani,  când  în 
prezent,  la  noi  s-au  pensionat  foarte  mulţi  până  în  vârsta  de  50-55  ani  şi 
practic  nu  au  dus  nicio  luptă  în  România,  s-au  distrat,  cum  s-ar  spune  în 
armată,  singurul  inconvenient  fiind  poate  respectarea  unui  orar  şi  a  unor 
reguli.  Dar  dacă  e  să  comparăm  cu  viaţa  unui  strungar  care  a  muncit 
totuşi  o  viaţă  întreagă  intr-un  mediu  foarte  ostil  şi  care  a  contribuit  la 
dezvoltarea  industriei  de  azi,  atunci  vorbim  de  o  oarecare  nedreptate,  cel 
puţin  în  România. 

Iată  că  totuşi  THERIKOS  a  avut  şi  norocul  de  partea  lui  când  a  fentat 
moartea.  într-adevăr,  după  retragerea  din  armată  a  primit  foarte  mulţi 
bani,  dar  să  ne  gândim  că  totuşi  mulţi  care  au  luptat  alături  de  el  nu  au 
mai  prins  vârsta  lui,  pentru  că  a  scăpa  cu  viaţă  din  atâtea  lupte  era  un  fel 
de  loterie.  Dar  norocul  lui  a  continuat,  fentând  şi  ciuma,  şi  pe  goţi.  Se 
pare  că  doar  16  ani  a  mai  trăit  THERIKOS  după  lăsarea  armelor  şi 
uniformei  militare.  Iar  faptul  că  după  moartea  lui,  soţia  lui,  Hytera, 
plângea  repetând  încontinuu  că  pierduse  un  om  de  aur,  ca  nimeni 
altul,  îmi  reaminteşte  subit  de  antecesorii  spirituali  mai  recenţi,  printre 
care  şi  Sati  Arhenos,  în  care  soţia  lui,  Anabella,  plângându-1  ani  la  rând, 
le-a  povestit  tuturor  celor  care  o  ascultau  că  un  bărbat  bun  ca  al  ei  nu  va 
mai  exista  niciodată  în  lume. 

Nu  dezaprob  în  totalitate  faptele  de  vitejie  ale  lui  THERIKOS,  pentru 
că  era  totuşi  o  perioadă  a  războaielor  crude  şi  fără  sfârşit  şi  era  rar  ca  un 
bărbat  să  nu  lupte  pentru  imperiu.  Şi,  spre  sfârşitul  vieţii,  caracterul  lui  a 
devenit  de  om  bun  şi  iubitor  de  familie,  cum  am  regăsit  în  toţi  antecesorii 
de  până  acum.  Aveţi  dreptate,  am  o  fire  de  luptător,  dar  cu  siguranţă  nu 
sunt  adeptul  vărsărilor  de  sânge  şi  nici  a  agresiunii,  fie  ea  fizică  sau 
emoţională.  Cine  are  o  gândire  normală,  se  va  conforma. 

Foarte  interesante  încarnările  de  până  acum,  este  un  spirit  blând,  cu 
simţul  dreptăţii,  dar  şi  inteligent,  încarnările  au  fost  planificate  minuţios. 
Unele  spirite,  poate  chiar  evoluate,  au  avut  întrupări  în  care  oamenii  au 
murit  subit  de  la  un  omor,  incendiu,  accident,  până  la  o  prăbuşire  de 
avion  precum  Air  Asia.  A  fost  cutremurător  ce  s-a  întâmplat  cu  Air  Asia, 
mai  ales  că  e  loc  de  o  mulţime  de  întrebări  fără  răspuns. 

Spiritul  meu  nu  a  avut  încarnări  cu  vieţi  chinuite,  ba  din  contră,  şi  cu 
toate  că  încarnările  de  până  acum  au  fost  interesante,  eu  spun  că  se  putea 
şi  mai  bine  la  unii  dintre  antecesori,  dar  trecutul  nu  va  putea  fi  niciodată 
schimbat,  doar  îndreptat  prin  acţiuni  viitoare. 

Apropo,  sunt  curios  ce  vor  pătimi  spiritele  care  au  fost  prinse  în 
masacrul  de  la  Paris,  au  fost  şi  spirite  nevinovate,  dar  şi  malefice.  S-a 
acumulat  karmă  negativă  la  greu,  nu  glumă.  întrebarea  rămâne  dacă  aşa 
le-a  fost  scris  sau  a  fost  ceva  întâmplător. 

Mi-am  adus  aminte  şi  de  destinul  personal  din  prima  scrisoare  de 
analiză  din  vara  lui  2011,  anul  acesta  ar  fi  o  perioadă  perfectă  în  a-mi  găsi 
jumătatea,  nu  am  avut  multe  oportunităţi  ce-i  drept,  sper  totuşi  să  mă 
încadrez  în  destin,  mai  ales  la  lucrurile  bune  care  ar  trebui  să  aibă  loc.  ” 

SORIN 
15  ianuarie  2015 
Bucureşti 

